
Look for the bare necessities 

The simple bare necessities 

Forget about your worries and your strife 
I mean the bare necessities 

Are Mother Nature recipies 

That bring the bare necessities of life. 


„Baloo“ grupės daina 
Terry GILKYSON 


Šviesos brolija 


Kruasano svajonė - kad jį pagardintum sviestu: pamenu, 
galvojau kaip tik apie tai, kai tepiau jį pigiu augaliniu mar- 
garinu. Taip pat pamenu, kad jau ruošiausi jį apžioti, kai 
suskambo telefonas. 

Vis tiek atsikandau, nors puikiai suvokiau, kad turėsiu 
atsiliepti pilna burna: 

— Aliooo... 

- Čia tu? 

— Ne, manęs nėra. Palikite Žinutę po signalo ir duokite 

— Nepradėk kvailioti, ką žiaumoji? 

— Pusryčiauju. | 

— Pirmą valandą? 

— Ir tik todėl, kad šiandien aš ankstyvas. Ko nori? 

— Užeik į biurą. Turiu naujienų. 

— Eik šikti, negaliu pakęsti mįslių. 

— O man nepatinka kalbėti telefonu. Turiu pinigų. Pus- 
valandį dar galiu palaukti, bet ne ilgiau. 

Numetė ragelį, aš žiaumojau kruasaną ir galvojau, ar 
palįsti po dušu, ar nusiskusti, ar prisėsti surūkyti pirmos 
dienos „Ducados“. Nusprendžiau parūkyti, kol skusiuosi; 
pamaniau: jei niekas neprieis labai arti manęs, dušas gali 


ir palaukti, bet tris dienas neskusta barzda jau iš dešim- 
ties metrų atstumo išduos, koks aš suskretęs. Tada prasi- 
dėjo pirmosios nesėkmės: baigėsi kava, neradau švarių 
marškinių, buvau priverstas apversti aukštyn kojomis pusę 
svetainės, kol aptikau raktus, o beprotė saulė šmaukštelėjo 
man tiesiai į veidą, vos išėjau pro duris. Vis dėlto ištver- 
mingai atlaikiau likimo smūgius ir sugebėjau nusigauti iki 
Luidžio baro. 

Drąsindamasis įėjau. 

— Luidži, duok man šimtą gramų degtinės. Ir gal būsi 
toks malonus - atidėsi man porą kruasanų, nes ką tik su- 
valgiau paskutinį. Beje, gal verti juos kilnoti sunkumus? Jei 
tavo pimpalas būtų toks kietas kaip kruasanai, tu tikrai ge- 
riau atrodytum. 

— Jei nori šviežių raguolių, privalai mokėti normalią kai- 
ną, jei ne, tavo reikalas, turi valgyti tai, ką nuoširdžiai tau 
duodu. Tinka? 

— Nelabai supratau, ką čia paistai. Vėliau, kai užbėgsiu 
sumokėti už kavą, paaiškinsi išsamiau. O dabar būk geras, 
duok pakelį „Ducaditos“. 

— Pats nesuprantu, kodėl aš tavęs nepasiunčiu velniop? 

— Todėl, kad kai turiu pinigų, šioje pasmirdusioje lindy- 
nėje išmetu dešimt gabalų. 

— O kai neturi, esu priverstas duoti tau skolon net taba- 
ko... Kol dar nepamiršau: vakar buvo užsukusi Fina, ieško- 
jo tavęs. Prašė, kad paskambintum. Ei, tikriausiai dulkiniesi 
su Fina? Jos krūtys tikrai nuostabios... 

— Už svetimoteriavimą keliausi tiesiai į pragarą. 

Saulė niekaip neatlyžo ir toliau glostė tarnautojų pakau- 
šius, vis dėlto sugebėjau išsinešdinęs iš baro praeiti porą 
kvartalų šaligatviu laikydamasis šešėlyje. Įveikęs trisdešimt 
su trupučiu kontoros laiptelių atsidūriau prieš „Miraljesas ir 
Miraljesas. Finansų patarėjai.“ duris. Antrasis Miraljesas esu 


aš; pirmagimis, nusiskutęs, nusiprausęs ir pasirišęs kakla- 
raištį, čia jau buvo nuo septintos valandos ryto. Bendradar- 
biams sviedžiau „sveiki“, o Mariją pamaloninau išskirtiniu 
„kas nauja?“ „Matai, vaikeli, kovoju su telefonais... Na tu ir 
sustorėjai...“ — „Taigi stengiuosi. Stengiuosi kuo riebiau val- 
gyti ir kuo mažiau judėti“. Pamatęs, kad aptarnaujamos dvi 
klientų poros, nutariau nekelti triukšmo juokindamas dar- 
buotojus. Tarp stalų vaikščiojantis Pumaresas pasisveikino 
kilstelėdamas antakius. Atsakiau jam ir numoviau tiesiai į 
The First Miraljeso kabinetą. 

Jis pamatė mane jau pro didžiulius stiklus. Sunku jį už- 
klupti netikėtai. 

— Gal įjunk kondicionierius, nejau nematai, kad darbuo- 
tojai merdi, - tariau vos įėjęs, kol mano Nuostabusis Brolis 
dar nespėjo paruošti įžūlaus pasisveikinimo žodžio. 

— Graužia rėmuo, kamuoja pagirių troškulys. 

- Jei nesukčiautum, to nejausčiau. 

— Gerai jau. Turiu tau užduotį. 

— Maniau, ir vienas gali suktis. 

— Kas nors privalo išnešti šiukšles, tu visada puikiai susi- 
doroji su šia užduotimi. 

— Skiriesi, kraustaisi iš namų?.. 

— Tau leidus pasijuoksiu vėliau. Noriu, kad padarytum 
vieną dalyką. 

- Įtariu, atskleisi paslaptį. Bandykim - tai, ką turėsiu at- 
likti, yra mėlynos spalvos? 

— Ieškau vieno sklypo savininko... senas namas Les Corts 
kvartale. Penkiasdešimt tūkstančių, jei suveiksi informaciją 
pirmadieniui. 

Kai kas aiškėja: The First siūlo penkiasdešimt tūkstančių 
pesetų vien už vardą, vadinasi, galima prasukti kelių mili- 
jonų reikaliuką. Tai tikrai nebus nelegalu — The First nieka- 
da nesiima nelegalių darbelių, bet dvokia už dešimties ki- 


ir palaukti, bet tris dienas neskusta barzda jau iš dešim- 
ties metrų atstumo išduos, koks aš suskretęs. Tada prasi- 
dėjo pirmosios nesėkmės: baigėsi kava, neradau švarių 
marškinių, buvau priverstas apversti aukštyn kojomis pusę 
svetainės, kol aptikau raktus, o beprotė saulė šmaukštelėjo 
man tiesiai į veidą, vos išėjau pro duris. Vis dėlto ištver- 
mingai atlaikiau likimo smūgius ir sugebėjau nusigauti iki 
Luidžio baro. 

Drąsindamasis įėjau. 

— Luidži, duok man šimtą gramų degtinės. Ir gal būsi 
toks malonus - atidėsi man porą kruasanų, nes ką tik su- 
valgiau paskutinį. Beje, gal verti juos kilnoti sunkumus? Jei 
tavo pimpalas būtų toks kietas Kaip kruasanai, tu tikrai ge- 
riau atrodytum. 

— Jei nori šviežių raguolių, privalai mokėti normalią kai- 
ną, jei ne, tavo reikalas, turi valgyti tai, ką nuoširdžiai tau 
duodu. Tinka? 

— Nelabai supratau, ką čia paistai. Vėliau, kai užbėgsiu 
sumokėti už kavą, paaiškinsi išsamiau. O dabar būk geras, 
duok pakelį „Ducaditos“. 

— Pats nesuprantu, kodėl aš tavęs nepasiunčiu velniop? 

— Todėl, kad kai turiu pinigų, šioje pasmirdusioje lindy- 
nėje išmetu dešimt gabalų. 

— O kai neturi, esu priverstas duoti tau skolon net taba- 
ko... Kol dar nepamiršau: vakar buvo užsukusi Fina, ieško- 
jo tavęs. Prašė, kad paskambintum. Ei, tikriausiai dulkiniesi 
su Fina? Jos krūtys tikrai nuostabios... 

— Už svetimoteriavimą keliausi tiesiai į pragarą. 

Saulė niekaip neatlyžo ir toliau glostė tarnautojų pakau- 
šius, vis dėlto sugebėjau išsinešdinęs iš baro praeiti porą 
kvartalų šaligatviu laikydamasis šešėlyje. Įveikęs trisdešimt 
su trupučiu kontoros laiptelių atsidūriau prieš „Miraljesas ir 
Miraljesas. Finansų patarėjai.“ duris. Antrasis Miraljesas esu 


aš; pirmagimis, nusiskutęs, nusiprausęs ir pasirišęs kakla- 
raištį, čia jau buvo nuo septintos valandos ryto. Bendradar- 
biams sviedžiau „sveiki“, o Mariją pamaloninau išskirtiniu 
„Kas nauja?“ „Matai, vaikeli, kovoju su telefonais... Na tuir 
sustorėjai...“ — „Taigi stengiuosi. Stengiuosi kuo riebiau val- 
gyti ir kuo mažiau judėti“. Pamatęs, kad aptarnaujamos dvi 
klientų poros, nutariau nekelti triukšmo juokindamas dar- 
buotojus. Tarp stalų vaikščiojantis Pumaresas pasisveikino 
kilstelėdamas antakius. Atsakiau jam ir numoviau tiesiai į 
The First Miraljeso kabinetą. 

Jis pamatė mane jau pro didžiulius stiklus. Sunku jį už- 
klupti netikėtai. 

— Gal įjunk kondicionierius, nejau nematai, kad darbuo- 
tojai merdi, - tariau vos įėjęs, kol mano Nuostabusis Brolis 
dar nespėjo paruošti įžūlaus pasisveikinimo žodžio. 

— Graužia rėmuo, kamuoja pagirių troškulys. 

- Jei nesukčiautum, to nejausčiau. 

— Gerai jau. Turiu tau užduotį. 

— Maniau, ir vienas gali suktis. 

— Kas nors privalo išnešti šiukšles, tu visada puikiai susi- 
doroji su šia užduotimi. 

— Skiriesi, kraustaisi iš namų)?.. 

— Tau leidus pasijuoksiu vėliau. Noriu, kad padarytum 
vieną dalyką. 

- Įtariu, atskleisi paslaptį. Bandykim - tai, ką turėsiu at- 
likti, yra mėlynos spalvos? 

- Ieškau vieno sklypo savininko... senas namas Les Corts 
kvartale. Penkiasdešimt tūkstančių, jei suveiksi informaciją 
pirmadieniui. 

Kai kas aiškėja: The First siūlo penkiasdešimt tūkstančių 
pesetų vien už vardą, vadinasi, galima prasukti kelių mili- 
jonų reikaliuką. Tai tikrai nebus nelegalu - The First nieka- 
da nesiima nelegalių darbelių, bet dvokia už dešimties ki- 


lometrų: nukentėjėlis tikriausiai pensininkas, našlaitis arba 
paskutinis Viduržemio ruonis atsiskyrėlis. 

Bandžiau remti jį prie sienos, blogi dalykai turi savo kainą. 

— Lyg tyčia šiomis dienomis aš labai užsiėmęs. 

— Ko čia raukaisi? Penkiasdešimt tūkstančių už vardą ir 
dvi pavardes, nė skatiko daugiau. Na kaip, sutarta? 

Per pusvalandį du kartus pakartojo ultimatumą. Sumau- 
tas gyvenimas. 

— Man reikia avanso. 

— Šio mėnesio dešimtą dieną sumokėjau: tik nesakyk, kad 
sugebėjai pragerti šimtą penkiasdešimt tūkstančių pesetų... 

— Dar išgalėjau nusipirkti laikraštį ir dantų pastos. Man 
reikia lygiai dvidešimt penkių. 

— Penkiolika. 

Nors ir nenorom, sutikau. Jis pastūmė ratukinę kėdę ir iš 
rašomojo stalo stalčiaus ištraukė metalinę dėžę. Trys tūks- 
tančiai buvo daugiausia, ką planavau uždirbti tą dieną, tad 
kol The First skaičiavo penkių šimtų monetas svajojau, kaip 
būtų geriau netikėtai nukritusią sumelę išleisti. Nepaisant 
kiečiausioje kvartalo sporto salėje puoselėjamo kūno ir vietos 
stilisto siuvyklos kostiumo, jis priminė Dikenso gobšuolį. 

Apėjau stalą ir atsistojau jam po nosimi, rankiodamas 
monetas. | 

— Dė-kui, bro-luži, - kaip galima raiškiau bandžiau skie- 
menuoti, norėdamas pasakyti, kad pakaks. 

— Jau šimtą kartų sakiau, kad nevadintum manęs „bro- 
lužiu“. 

— Tu manai, kad man tai patinka? Taip vadinu tenorėda- 
mas patampyti tau nervus. 

Tarsi šleikštulio drugio krečiamas, atkišo lapelyje užra- 
šytą adresą. 

- Ir gal galėtum nusiprausti. Dvoki iš tolo. 

Palaukiau, kol priartėsiu prie durų, ir atšoviau: 

— Tai Miraljesų šeimos dvokas, broluži: tau jis taip pat 
būdingas. 

Pasistengiau kuo greičiau išnešti kudašių, palikdamas 
ji putojantį iš pykčio Prudencijaus Smirdaliaus kostiume; 
mane pasivijo balsas tyruose. 

Vienas - nulis mano naudai. Ir penkiolika tūkstančių pe- 
setų kišenėje. 

Kitas žingsnis buvo apsipirkti prekybos centre. Nepro- 
šal suryti lėkštę spagečių, skendinčių skystos grietinėlės pa- 
daže, reikėjo nusipirkti ir tikro sviesto, kad būtų kuo sutepti 
Luidžio kruasanus. Visa tai galima nusipirkti už tūkstantį 
pesetų, kitų penkių tūkstančių užteks bulvėms, kiaušiniams, 
kiaulienai su hormonais ir veršienai skylėtomis smegeni- 
mis. Dar penkis išleisiu vakare Luidžio bare; atskaičiavus 
skolas galėsiu gerti tik už keturis tūkstančius, nors jo bare 
už tokią sumelę galima visai padoriai nusilakti, daug sma- 
giau nei kurioje kitoje miesto lindynėje už penkis (be to, už 
paskutinius gėrimus Luidžiui galima likti skolingam). Visa 
kita iš penkiolikos tūkstančių bus skirta malonumams, jau 
dvi paros kaip nerūkiau - nė vienos liūdnos suktinės. 

Sudėliojęs prioritetus, nutariau užsukti į Ondinos gatvės 
parką, gal rasiu Niką - pirmiausia norėjau pataisyti sveika- 
tą. Man pasisekė, jis buvo ten, nes ne kiekvieną rytą jį gali 
sutikti — gal todėl, kad nesu labai ankstyvas. Jis sėdėjo ant 
suolo parietęs kojas po užpakaliu. Šalia jo atpažinau drau- 
gą, jis priminė ką tik iš Mathauzeno pabėgusį kalinį. Nėra 
aukso vidurio: arba Silverijaus Montesino drabužiai, arba 
Nike sportinis kostiumas su sumautu firminiu simboliu. 

— Kiek nori, drauguži? 

— Penkių popieriukų. 

Po pertraukos, privertusios mane įtarti autizmo priepuolį, 
lėtai ir dairydamasis jis nusivilko į parko pakraštį; aš likau su 
Mathauzeno klipata, kuris taip pat neatrodė labai protingas. 

— Klausyk, kai įves eurus, kiek kainuos penki popieriu- 
kai? —- paklausiau retoriškai, tenorėdamas įsitikinti, ar jis 
dar gyvas. 

— Ką aš Žinau, kolega: tas pats mėšlas... 

Taip ir baigėsi pokalbis su klipata, bet aš rimtai susirū- 
pinau. Jei šeši eurai yra tūkstantis pesetų, penki tūkstančiai 
pesetų virsta trisdešimčia eurų. Beveik apvalios sumos, nors 
buvau įsitikinęs, kad Nikas sugebės pakelti kainą, naudo- 
damasis padėtimi. Tuo tarpu draugelis pasinėrė į apmąsty- 
mus, buvo geriau netrukdyti, todėl prisidegiau „Ducados“ 
ir prisėdau ant suoliuko. Teigiamas apsinešusiųjų bruožas 
yra tas, kad gali šalia jų pusvalandį ramiai pešti ir nieko ne- 
nutiks, jie turi ką veikti, užtat trisdešimt sekundžių lifte su 
Windows lankytoju bet ką galėtų išvesti iš kantrybės. Žino- 
ma, kad apkvaišėliai tikrai nėra tinkami daugeliui dalykų: 
jie nepapasakos nieko juokingo, negali jų prašyti pinigų, jei 
kuris iš jų nutaria tapti kelių eismo policininku arba logikos 
dėstytoju, sumaišo pirmenybės sukant ties posūkiu sąlygas. 
Iš kišenės išsitraukiau The First man duotą lapelį, norėjau 
pažiūrėti, ar mane dominantis adresas netoli. Jaume Guil- 
lamet 15 - brūkštelėjo jis savo nuostabiu braižu. Kurį laiką 
bandžiau įsivaizduoti, kur yra tas namas; gerai pažįstu šią 
gatvę, 15 numeris turėtų būti kitame gale. Atmintyje per- 
ėjau visą Guillamet gatvę, bandydamas prisiminti tiek de- 
šinėje, tiek kairėje stovinčius pastatus; jei kas nors bandytų 
tai padaryti, įsitikintų mano originalia hipoteze, klaidingai 
priskirta Parmenidui, -ja remiantis, tikrovė yra be galo sky- 
lėta. Tada pasirodė Nikas su paku ir mano kosminė kelionė 
baigėsi. Apsimestinai mandagiai, kaip ir dera elgtis su nar- 
kotikų prekeiviu, atsisveikinau su juo ir jo draugeliu ir nu- 
dūlinau į kitą parko pusę. Diena buvo nuostabi: žolė, mais- 
tas ir nusilakimas. Horizontą temdė tik galimybė susitikti 
Finą. Moterys - bedugniai šuliniai, jos sugeba sugerti visą 

joms skiriamą dėmesį; be abejo, turiu omenyje tas, kurios 
neima pinigų už nervų tampymą, deja, Fina jų neėmė, bent 
jau taip maniau. 

Pakeliui į prekybos centrą išklydau iš kelio, norėdamas 
patikrinti namų numerius. 

Ėjau nuo Santa Klaros; pirmas mano pamatytas numeris 
buvo 57, turėjau praeiti dar apie šimtą metrų. Jau iš tolo pa- 
stebėjau The First dominantį namą. Šimtus kartų esu pro jį 
sliūkinęs, bet niekada neatkreipiau dėmesio, nors turėjo į akis 
kristi iš aplinkos išsiskiriantis vaizdas: amžiaus pradžios na- 
meliukas, sodą, kuriame augo keletas aukštų medžių, supo 
tvora. Neįmanoma suvokti, kaip dar stovi tie griaučiai, tarp 
aštuonaukščių ar devynaukščių namų, langai užkalti, sodas 
lipa net ant šaligatvio. Dėl to vaizdo šis gatvės ruožas pri- 
minė Delvo ar Magrito tapybą: griuvėsiai, statulos, stotys be 
traukinių ir keleivių, erdvės tuštuma, nerimą keliantis sąs- 
tingis — paveikslai, vaizduojantys nykumą. Net negalvojau 
skambinti, jei ir būtų egzistavęs skambutis, loginis mąstymas 
patarė žengti tokį Žingsnį tada, kai būsiu nusimaudęs, per- 
sirengęs švariais drabužiais ir sugalvojęs tinkamą pretekstą, 
kodėl kas nors turėtų man atidaryti: ir vis dėlto eidamas pro 
šalį stabtelėjau. Aklina bemaž dviejų metrų aukščio tvora ir ją 
slepianti vešli gebenė buvo tarsi įrodymas, kad namas gyve- 
namas. Apėjau sodą, ieškodamas vartelių, norėjau pažiūrėti, 
gal rasiu kokį užrašą ar skambutį, ir sukdamas už kampo 
užsižioplinęs įlipau į šuns šūdą. Tikrą šuns šūdą retai pama- 
tysi, nes visi rankioja savo europietiškus talismanus - šunų 
kakučius į Markso ir Spenserio maišelius. Bandžiau šūdo at- 
sikratyti trindamas į šaligatvio kraštą, bet jis taip prilipo prie 
kulno kampo, kad buvau priverstas batą nusiauti. Dairiausi 
aplinkui popieriaus ar ko nors, su kuo galėčiau tą bjaurybę 
nugrandyti, ir ant telefono stulpo, prigludusio prie tvoros, 
pamačiau pririštą raudoną juostą; tokias paprastai riša prie 

ilgo krovinio. Dar negalėjau guldyti galvos, kad nenusinešiu 
šuns šūdo smarvės į prekybos centrą, bet kai juosta jau nebe- 
tiko vartoti, nusiraminau. 

Detektyvo profesija itin varginanti, todėl baigiau savo 
darbo dieną. Nudrėbiau juostą čia pat ant apšiktos žemės 
(man patinka kaskart prisiminti, kad gyvenu Barselonoje, 
o ne Kopenhagoje) ir nuskubėjau į parduotuvę, kol jos dar 
neuždarė. 

Nežinau, kas vyksta iš tikrųjų, bet susidariau įspūdį, 
kad „Dienos“ centre stato filmą apie Vietnamą, tačiau čia 
pigiau nei „Caprabo de la Illa“, ten visi tikisi susitikti Fre- 
dą Asteirą ir Džindžer Rodžers*, šokančius polką šaldytų 
produktų skyriuje. Prie maisto atsargų nesvarstydamas pri- 
dėjau krūvą niekelių, kuriuos radau dar nepraplėštų dėžių 
stirtoje, tarsi jas ką tik būtų išdrėbęs Heraklis; atstovėjęs ilgą 
eilę prie kasos įsitikinau, kad mano pirkinys neviršija ke- 
turių tūkstančių pesetų. Nutariau užsukti dar ir cigarečių 
parduotuvėn - nusipirkti „Fortūnos“ suktinėms. 

Grįžus namo man užteko valios nepulti rūkyti, susiėmęs 
sugebėjau palįsti po dušu (net pats užuodžiau lokio šokė- 
jo dvoką), bet kai išlindau iš kabinos su pergalingu Tritono 
džiugesiu, net nenusišluosčiau ir klestelėjau ant sofos. Su- 
sisukau gerą patranką ir po poros dienų pertraukos staiga 
pajutau malonų kutenimą. Gaila, svetainės lygis toli gražu 
neprilygo mano spindesiui, buvau ką tik išsimaudęs ir pa- 
sipurškęs dezodorantu. Dėl gero auklėjimo po dušo visada 
jaučiuosi pakylėtas, gal todėl maudausi kiek įmanoma re- 
čiau; spoksojau į išjungtą televizorių vildamasis, kad toks 
žiopsojimas į tuštumą išsklaidys norą tvarkytis. Neįtikima, 
ką gali atskleisti išjungtas televizorius: prieš jį pamatai save. 


* Fredas Astaire'as ir Ginger Rogers - iki 1939 metų populiari JAV šokė- 
jų pora (čia ir toliau vert. past.). 

Telefono skambutis sugrąžino mane į Žemę. 

— Klausau. 

— Laba dieeeena. Skambinu iš Statistikos centro dėl in- 
formacijos platinimo tyrimų. Gal galite skirti kelias minu- 
tes, neatimsime daug laiko? 

Rinkotyra telefonu, merginos balsas buvo toks malonus, 
kad galėjai justi, jog tai žmogus, kuris nekenčia savo darbo. 
Baisiausia tai, kad tokios apklausos tik pretekstas ką nors 
parduoti, o tai mane negyvai užknisa. 

Nutariau apkartinti jai gyvenimą. 

— Apklausa?.. Nuostabu: dievinu apklausas. 

— Ak, tikrai? Vadinasi, jums pasisekė... Gal galite pasa- 
kyti, koks jūsų vardas? 

— Rafaelis Boleras. 

— Rafaelis Boleras, toliau. 

— Pilvūzas: Rafaelis Boleras Pilvūzas. 

— Nuostabu, Rafaeli. Kiek jums metų? 

— Septyniasdešimi dveji. 

— Profesija? 

— Konditeris. 

— Kon-di-te-ris, nuostabu. Jums patinka muzika? 

— Velnioniškai. 

— Taip? Kokia muzika? 

— Hendelio „Mesijas“ ir „Žiežula“. Štai tokia eilės tvarka. 

Mergina sutriko, bet nepasidavė. Pasiteiravo, ar klau- 
sausi radijo, ar žiūriu televizorių, jei skaitau laikraščius, tai 
kokius, kol galų gale, išmekenusi visą litaniją, tarė: 

— Gerai, Rafaeli... Atsidėkodami už mandagumą, - ka- 
dangi mėgstate klasiką, - padovanosime jums trijų kom- 
paktinių plokštelių arba kasečių kolekciją, visai už dyką. 
Pats turėsit sumokėti tik pašto išlaidas: du tūkstančius ketu- 
ris šimtus dvylika, ką manot? 

— Ech, nuvilsiu tave, turiu pasitarti su vyru... 

Mano balsas tikrai vyriškas, pakankamai žemas, merginai 
visai smegenys susisuko. Tada ir išmušė teisybės valanda. 

— Atleisk, nesistebėk, bet mes esame homoseksualų pora, 
žinai, gyvename drauge nuo tada, kai išėjome iš gydymo 
įstaigos ir atidarėme konditerijos krautuvėlę, jau šeši mė- 
nesiai. Ir tik pamanyk, mūsų klientas (beje, jis taip pat gė- 
jus), perkantis pas mus pyragaičius (neturėčiau girtis, bet 
mes pardavinėjame nuostabius pyragaičius), nusivedė mus 
į Šviesos brolijos susirinkimą... manau, esi girdėjusi apie 
broliją? 

— Na... ne. 

— Nejaugi? Tada turi susipažinti su ja. Mums būtų tikra 
garbė. Rytais mano vyras eina apaštalauti, o aš lieku krau- 
tuvėlėje; po pietų pasikeičiame... Tai tu dar nesi mačiusi 
Šviesos? 

— Ne, ne... 

— Ne? Nieko baisaus, padėtį dar galima ištaisyti. Nagi, 
koks tavo vardas? 

Mergina visai ištižo. 

— Bet... 

- Žinai ką: pasakyk savo adresą ir rytoj pats pas tave už- 
eisiu paplepėti, tinka? 

— Ne, dovanokit, bet mes negalime duoti savo adreso... 

— Kodėėėl? Et, nieko baisaus: tuoj pat kompiuteryje su- 
sirasiu tavo adresą ir atsiųsiu pas tave didžiąją lesbiečių se- 
serį, kad pasikalbėtų su tavo viršininku. Gerai? Aha, ekrane 
matau tavo duomenis, nagi... Skambini iš Barselonos, ar 
ne? Jei luktelėsi, tuoj pasirodys ir tavo adresas... 

Ji neatlaikė, išgirdau skubiai numesto ragelio garsą. 

Misija atlikta. Patraukiau žolės ir užplūdus nuostabiai 
nuotaikai nuėjau kaisti vandens spagečiams. Tada dar ne- 
žinojau, kas vyksta Miraljesų kontoroje: be abejo, negalėjau 
žinoti ir į kokią keblią situaciją dar įsivelsiu. 


Atsikišęs krovinys 


Iš popietinio miego mane pažadino neįprastas brrrrrrr- 
rrrrrrrrm, kaip tik tada, kai sapnavau klastingas būtybes, 
pasižyminčias ypatinga savybe: jos pastato kojas ant žemės 
ir pavertusios jas šaknimis ilgą laiką gali išgyventi kaip au- 
galai. Tos būtybės net vardą turi: borzogai; keistas dilgėlės 
ir nykštuko hibridas. Vaikštai tarp jų nieko neįtardamas, ir 
staiga capt, jos sujuda, jų šaknys vėl virsta kojomis, piktai 
griebia už blauzdos, kad jas kur perkūnas. 

Jau buvo po septintos valandos vakaro. Pylė kaip iš ki- 
biro, pavasarinė audra, trumpa, bet gaivalinga. Pabudau ir 
ėmiau spoksoti pro langą į vandens užuolaidas. Kai lyja, 
Barselona apakina: medžiai atgauna savo žalumą, pašto 
dėžutės - gelsvumą, autobusų stogai, nuplauti vandens 
pliūpsnių, - vaiskų raudonumą. Nežinau kodėl, bet Barse- 
lonos autobusų viršus nutaškytas šūdais. Ir kai stipriai pa- 
lyja, žalia, žydra, raudona nugali įprastą tamsiai pilką mies- 
to spalvą, jis atgyja ir primena žaisliuką, pavyzdžiui, „Sca- 
lextric“ arba „Tente“. Man daug maloniau pasitikti antrąjį, 
popietinį, dienos pabudimą, pripyliau vandens į kavavirę ir 
pasukiojau radiją. Išgirdau lėtą melodiją, saldų negrės balsą 
ir ilgus saksofono garsus. Įjungiau kompiuterį ir, kol jis kro- 
vėsi, parūkiau žolės, paskui išsidrėbiau prie kompiuterio ir 
prisijungiau prie interneto. Pažiūrėsim. 

Dvylika žinučių. Trys - gryna reklama; kitos devynios 
buvo įdomesnės. Prieš ištrindamas jas permečiau, Džonas 
iš Dublino teiravosi, kokios naujienos, I've been writting some 
Primary Sentences these days and here I send you a few, ir taip 
toliau; iš centrinės teisių kontoros atsakė, kad negali suteikti 
man reikiamos informacijos, ble ble ble; Lerilina iš Virdži- 
nijos skundėsi tėvynainiais ir rašė, kad labai ilgisi Barselo- 
nos, bučiuoju su U, o iki greito - vienas žodis... Įdėmiau 
perskaičiau Bostono filosofijos koledžo laišką, buvau kvie- 
čiamas skaityti paskaitos per vasaros kursus. Be abejo, ne- 
manau dalyvauti, bet džiaugiausi kvietimu, jis man padėjo 
kilstelėti savo ego. Gatvėje aš nieko vertas, tačiau internete 
turiu šiokį tokį vardą, o iš aukštuomenės man suteikto auk- 
lėjimo dar liko lašelis garbėtroškos. Kiti šeši laiškai buvo iš 
Metafizikų klubo, išjungiau internetą, kad ramiai juos pa- 
skaityčiau. Visiems užkliuvo mano pastarasis laiškas. „Jei 
kiekviename žodyje glūdi prasmė, užtenka pasakyti: tai, kas 
neegzistuoja, kad tai, kas neegzistuoja, virstų tikrove“, troš- 
kau paprieštarauti kažkokiam Martinui Ajakačiui, rėmiausi 
logika, kuri gal ir turi trūkumų, bet vis dėlto šio to verta. 

Nutariau elgtis skrupulingai ir atsakyti į kiekvieną per- 
skaitytą laišką. Nuspaudžiau REPLY mygtuką ir pradėjau 
rašyti ispaniškai: 

„Sakyti tai, kas neegzistuoja, iš tikrųjų suteikti šiems Žo- 
džiams prasmę; ji nesukuria daugiau reikšmių, tik šią, tik- 
sliau, apibrėžia konkrečią reikšmę, įvardijamą kaip tai, kas 
neegzistuoja. Tarkim, moters vardas — Rožė, tai dar nereiškia, 
kad ji turi turėti spyglių...“ 

Jau buvau susikaupęs, kai suskambo telefonas. Tikra te- 
lefono skambučių diena. 

- Alio. 

— Jau penkiolika minučių bandau tau prisiskambinti, ir 
niekaip. 

Tai buvo The First. Ko gero, jis skambino, kai skaičiau 
laiškus. 

— Ko tu nerimsti? Juk sutarėme dėl pirmadienio, ar klystu? 

— Jau nebe. Pamiršk tą reikalą. 

— Kągą? 

— Prašau, kad pamirštum. Man jau nereikia informacijos. 

— Ak, nebereikia? Bet man reikia penkiasdešimties tūks- 
tančių pesetų. 

— Esu įsitikinęs, kad dar nė pirštelio dėl jų nepakrutinai. 

— Klysti, nieko daugiau ir negalvoju. Susitarimas yra su- 
sitarimas: tu man skolingas. 

— Gerai, turėk tuos penkiolika tūkstančių, kuriuos daviau. 

Tai buvo neįtikima. Reikia naudotis proga ir iščiulpti iš 
jo kraują. 

— Aš juos jau išleidau; atsisakiau kito pasiūlymo, nes ti- 
kėjausi gauti iš tavęs likusius trisdešimt penkis penktadienį, 
ką darysim dabar? 

Keista: The First dovanojo man penkiasdėšimt tūkstan- 
čių, neprašydamas nieko mainais, nesiginčijo, nesiderėjo, 
nesipyko su manim. Be abejo, jis kažką rezgė, bent jau taip 
supratau išjo žodžių: „pamiršk“, keista liepiamoji nuosaka, 
„pamiršk“. Dabar Žinau, kad jaudinosi, bet tada jis man pa- 
sirodė tik nekantrus, pasinaudojau tuo nekantrumu ir nu- 
traukiau pokalbį, kol dar nespėjo pasigailėti, kad prižadėjo 
man pinigų: 

— Puiku, rytoj užbėgsiu, dabar esu labai užsiėmęs... Jei 
sugalvosi vėl skambinti, nelauk taip ilgai, kol atsiliepsiu. 

— Netrenk ragelio, dar vienas dalykas. 

— Kas dabar? 

— Tėtis susilaužė koją. 

— Koją? Ir kodėl? 

Nejuokavau, mane tikrai nustebino žinia. Mano Ponas 
Tėvas niekada nedaro nieko, ko negalima būtų paaiškinti. 

— Nelaimingas atsitikimas. Jį partrenkė automobilis. Pa- 
skambino iš ligoninės ir aš nuvažiavau jo paimti. Mamą iš- 
tiko isterija, ji tau neskambino? 

— Ne... Ar labai blogai? 

— Ne. Sugipsavo iki kelio. Reikės mėnesio, bet jis dabar 
labai blogos nuotaikos, ketino važiuoti į Liavanerą šį savait- 
galį ir praleisti ten visą vasarą. Būk malonus, užsuk jų ap- 
lankyti, ir nedelsk, abu gana susinervinę. 

Pirmą kartą The First manęs prašė, keista, net pridėjo 
„būk malonus“. Gal mūsų Pono Tėvo nelaimė ir jam sukėlė 
nervų priepuolį - kas supaisys, gal kartais po Lorenso Bar- 
bukecho kostiumu mano Nuostabusis Brolis dar turi širdį, 
ir vis dėlto neįprasta, kad taip lengvai duotų pinigų. 

Pakėliau telefono ragelį ir susukau Miraljesų karinės įgu- 
los numerį. Net nežinau: mane staiga užliejo meilės banga. 

Atsiliepė mano Ponia Motina, dar vienas neįprastas 
dalykas. Iš pirmų žodžių supratau, kad baimė atslūgo, 
nors ji dar buvo susijaudinusi. Paklausiau, kodėl neper- 
spėjo manęs tuoj po avarijos, juk reikėjo parodyti susido- 
mėjimą. 

— Pablai Chosė, gal manai, kad per tuos įvykius mano 
galva dar veikia? Be to, aš tau skambinau, tavęs nebuvo, vė- 
liau per skubėjimą visai pamiršau. Brolis nuvažiavo jo pa- 
imti į ligoninę. 

- Jis šalia? Gali atsiliepti? 

— Ne, palik jį ramybėje, guli lovoje. Tikrai prastos nuo- 
taikos. Tikiuosi, ateisi jo aplankyti... 

Nežinau kodėl, bet nusileidau: 

— Gerai, galiu užsukti rytoj rytą. Eisiu į kontorą pas Se- 
bastianą ir kartu aplankysiu jus. 

— Nuostabu. Ateik apie pirmą, prieš pietus išgersime 
aperityvo. 

Vadinasi, turėsiu likti pietauti. Na, diena kaip diena... 

Surūkiau dar vieną cigaretę ir vėl įsipyliau kavos, vilda- 
masis susikaupti prie laiškų, bet nesugebėjau. Neverta sukti 
galvos: PT susižeidė koją, The First suminkštėjo, nieko ypa- 
tingo; nors, tiesą sakant, man rūpėjo visai kas kita, kai ne- 
nori susikaupti, niekas tavęs neprivers. Atsistojau ir nuėjau 
prie lango. Jau nebelijo, per radiją skambėjo kažkas pana- 
šaus į „Paskutinis iš šios eilės“, tas balsas sugebėtų šleikščia 
paversti bet kurią dainuojamą melodiją, spoksojau į svetai- 
nę ir mane užliejo liūdesio banga, svetainė priminė nusi- 
driekusius Agramantės laukus. Net nusigandau, kad iš šių 
džiunglių neišlįstų borzogas ir nepultų graužti man blauz- 
dų. Mane taip paveikė šios mintys, kad kaip slibinas pakėlė 
galvą mano auklėjimas ir aš panorau apsikuopti butą. Nu- 
tariau pradėti nuo miegamojo, tai buvo uragano epicentras, 
bet šalia lovos po nešvarių glaudžių krūva aptikęs seną „El 
Pais“ laikraščio numerį išsitraukiau ir bandžiau prisiminti, 
kokiems velniams parsitempiau jį namo. Išsiblaškymo ma- 
nevras suveikė - noras daryti tvarką išgaravo, palikau glau- 
des, kur jos ir gulėjo, ir nupėdinau į virtuvę pasiieškoti ko 
nors valgomo. Velnioniškai užsimaniau poros skystai keptų 
kiaušinių ir porcijos majonezo padaže skendinčių bulvyčių. 
Ką tik prikimštas šaldytuvas leido išpildyti ir šiuos, ir dau- 
gelį kitų norų. 

Buvau bepradedąs šeimininkauti, tačiau vėl, šiandien jau 
ketvirtą kartą, suskambo telefonas, kaip tik tada, kai didžio- 
joje keptuvėje skrudo bulvytės, o mažojoje rūko kiaušiniai. 

— Klausau. 

— Labas, kaip gyvuoji? 

Nekenčiu žmonių, kurie neprisistato (visi įsitikinę, kad 
privalai atpažinti juos iš balso net per sušiktą ragelį), bet šį 
balsą atpažinau iš karto: tai buvo Fina. 

- Žinai, kaip tik ruošiausi kepti kiaušinius. 

— Nair kas toliau... 

Dar nekenčiu, kai skambina ir tikisi, kad užvesiu kalbą. 
Manau, tas, kuris skambina, bent jau pradėti turėtų pokal- 
bį... Fina mano kitaip. 

— Nieko. Sakau: kepu kiaušinius. 

— Tokiu laiku? 

— O ką, negalima valgyti kiaušinių tokiu laiku? 

Nusijuokė. Fina ne tik turi porą krūtų, bet ir sugeba juok- 
tis iš mano paistalų. Tai ją gelbėja. | 

— Klausyk, prisvils bulvės... 

— Ar ne kiaušinius kepei? 

— Kiaušiniai su bulvytėmis. Bulvytės keptos. Keptos alie- 
juje. Alyvų aliejuje. 

Dabar nuskambėjo dirbtinis juokas ir ji pralemeno: 

— Nori susitikti vėliau? 

— Kelintą? 

— Nežinau. Vėliau... Tarkim, devintą. Luidžio bare? 

Bulvės prisvilo, bet vis tiek suvalgiau. Surijau jas užpil- 
damas majonezu, kuris padėjo nuslinkti kiaušiniams, ir iš- 
sidrėbiau ant sofos. Aptingau, norėjau pažiūrėti televizorių 
ir suryti maišelį žemės riešutų, kad kartais vėl nepabustų 
alkio kirminas. Manau, per mažai žiūriu televizorių; be to, 
visada spoksau paryčiais, kai galima rinktis tik iš „AB Flex“ 
ar kino klasikos. Be abejo, visada renkuosi „AB Flex“, ta- 
čiau ieškodamas programų pasiilgstu geros penkto kanalo 
programos, kur scenoje pilna laiptų ir tramplinų. Taip įsi- 
vaizduoju saleziečių mums pažadėtą rojų, svarbu, kad nesi- 
masturbuotume bažnyčioje. Išvada: nenoriai atsikėliau nuo 
sofos ir bandžiau kuistis spintoje, ieškojau ko nors švaraus, 
kuo galėčiau apsivilkti. Radau senus marškinėlius, bet pa- 
stebėjau, kad vos pakėlus rankas jie išlenda iš kelnių, o po- 
draug ir bamba. Tada prisiminiau, kad namie yra veidro- 
dis, ir nuėjau pažiūrėti: metro aštuoniasdešimties aukščio 
vėdaras, įspraustas į Fredžio Perio laikų drabužius. Dar 

kartą apverčiau aukštyn kojomis spintą, kol pagaliau sura- 
dau didelius marškinius, nors ir atplyšusia apykakle. Kam 
galėtų šauti į galvą kvaila mintis spoksoti į mano marški- 
nėlių apykaklę? Taip, Finai; bet Fina - sena pažįstama ir jai 
nusispjaut, kaip atrodo mano marškiniai. Baisiausia, kad 
jaučiausi persivalgęs: kiaušiniai, majonezas, nuovargis lai- 
piojant ant taburetės ir nuo jos, kuitimasis spintoje... Laimė, 
pavyko nusipersti ir išleisti puslitrį skrandyje susikaupusių 
dujų, tai mano kančias palengvino. 

Kai nuėjau į barą, buvo jau pusė dešimtos, bet Fina vė- 
luoja daugiau nei aš. Tai šunų valanda: po vakarienės visi 
kvartalo kvailiai atseit eina pavedžioti šuns ir sulenda į Lui- 
džio lindynę, tuomet ši primena šunų parodą. Prie baro, 
be Luidžio, sukiojosi Robertas, naktinis barmenas. Nėra 
ko pasakoti apie Robertą, jį galima apibūdinti vienu žo- 
džiu: jis - meksikietis; nors tai galima pastebėti tik tada, kai 
jis kalba, tiesa, kai jis dainuoja meksikietiškas dainas, visi 
kraustosi iš proto. Užsisakiau alaus ir atsirėmiau į barą. Per 
TV rodė šiuolaikinę „Musės“ versiją, šalia aštuonkojus val- 
ganti pora nutaisė šlykščias minas. Vienu mauku išgėriau 
alų ir užsisakiau dar vieną bokalą. Luidžis ir Robertas buvo 
užsiėmę, aptarnavo klientus, tad nebuvo kas veikti ir toliau 
smaksojau į televizorių. Pagrindinio veikėjo veide jau buvo 
matyti nuovargis - vaidmuo jį pribaigė, visas kūnas virpėjo, 
jis priminė vabzdį. „Jei nedingsi, neištversiu, bijau... bijau, 
kad padarysiu tau ką nors bloga“, - varvindamas seiles tarė 
žmogus-musė savo merginai. Išmaukiau antrą bokalą ir 
pradėjau trečią. Nemėgstu savo gyvenimo paversti vidiniu 
monologu, taigi buvau priverstas kankintis - žiūrėti filmą 
iki pabaigos ir koketuoti su bokserio kale, kol jos šeiminin- 
kas baigė kišti savo dienos uždarbį į lošimo automatą. Jau 
buvau beveik pamiršęs, ko ten laukiu, kai pagaliau pasirodė 
Fina, jei norite tiksliau, jos pasirodymas veikiau prilygo iš- 

kilmingam įplaukimui. Ji vilkėjo nertą suknelę, milimetro 
tikslumu atkartojančią kiekvieną subtilų jos figūros linkį, 
įskaitant krūtis, bet kūną dengiančią tik penkiolika centi- 
metrų žemiau skylės: visa kita - auliniai mazochistės batai ir 
tinklinės pėdkelnės. Plaukus ji buvo nusikirpusi visai trum- 
pai ir nusidažiusi oranžine spalva, plaukai nuskusti net nuo 
sprando, lūpų raudonumas provokavo, ant kaklo kabantis 
ilgas kabutis kvietė žvilgsnį panirti į gelmę tarp krūtų, jei 
kartais dar nebūčiau jų pastebėjęs. Lošimo automato žaidė- 
jas prakišo trigubą bonusą, aštuonkojų valgytojams iškrito 
keptuvė, o Luidžis vos nepaspringo. Jis puolė jos pasitikti, 
reikalavo pasisveikinimo bučkio ir, net neslėpdamas šleikš- 
taus meilikavimo, šnabždėjo jai į ausį: kaip seniai nemačiau 
tavęs, ką čia veiki? ar kažką tokio. Kol jis nebaigė ceremoni- 
jos, negalėjome užsisakyti alaus ir prisėsti prie tolimiausio 
staliuko. 

— Depiliavausi kojas, - vos klestelėjusi išpyškino Fina. 

Štai priežastis, kodėl ji dvi valandas vėlavo. Tai, žinoma, 
pareiškė itin droviai, ką jau ką, o vaidinti drovią ji moka. 

— Tavo vyras? 

— Tolede: pristato „Hewlett Packard“ produktus. 

— Kodėl nevažiavai su juo? 

— Nenorėjau. Geriau, kai jis važiuoja vienas. Vakare jie 
nusigeria striptizo klube ir ginčijasi, kas geriau: ink-jet ar la- 
zeris. Jei važiuočiau kartu, netektų striptizo, būtų priversti 
ginčytis kokiame nors bare. 

— Tau tinka ši suknelė. 

Reikėjo tai pasakyti, kam kitaip kentėjo tą restauravimą 
porą valandų. 

— Patinku tau? Jau senokai nusipirkau, bet niekada ne- 
buvau apsivilkusi. 

— Na, gal tai ne suknelė: tu pati gerai atrodai. 

— Ak... jau senokai negirdėjau iš tavęs komplimento. 

— Todėl, kad seniai tave tokią mačiau. 

— Gal nenorėjai... 

Touchė. Ji galėjo išsisukti tik maivydamasi. Nutaisiau 
vyro-musės, veikiamo spazmų, snukį. 

 - Jei nedingsi, neištversiu, bijau... bijau, kad padarysiu 
tau ką nors bloga. 

- Čia? Dabar? 

Fina nematė to filmo, tad šlakuoto vaiko veideliu uždai- 
navau amerikietišku akcentu: 

— Kas bus, kas bus, what ever will be, will be... 

Ji juokėsi, tiesiog kvatojosi, prisidengdama burną ranka. 
Kai apsiramino, paprašė, kad vėl suvaidinčiau, būk geras, 
būk geras, būk geras. Purčiausi; neatlyžo, pradėjau nervin- 
tis; ji dar labiau prapliupo juokais iš mano išraiškos... Ge- 
rai, kad su alaus bokalais priartėjo Luidžis. Pristūmė kėdę ir 
klestelėjo šalia Finos. 

— O tavo vyras? 

— Toleeede. 

— Tolede? Kokio velnio jis išsitrenkė į Toledą ir paliko 
tokią žmoną? 

Bandžiau palaikyti vargšą Marijų Chosė: 

— O kokio velnio tu kiši savo trigrašį, jei tavo Žmona ta- 
vęs laukia namie? 

— Bet juk mano žmonos nepalyginti su Fina. 

— Kai tik susitiksiu ją, taip ir pasakysiu. 

— Cha, tu manai, kad ji to nežino? 

— Vadinasi, Tolede, štai... — jis vėl pristojo prie Finos. — 
Bet aš esu čia, jei tau ko reikia, tik paprašyk. 

Ji panoro pasimaivyti. 

— Mat kaip? O ką gali pasiūlyti? 

— Bet ką. Ir už dyką. 

— Tik reikėtų... 

— Tau taip tik atrodo: mano tipo vyrus lydi sėkmė. 

— Taip, gerai ruošia ėdalą gyvuliams, - įsikišau aš. 

— Tylėk, kalbu su panele. 

— Ponia, nepamiršk, kad aš ištekėjusi. 

— Sakykim, nes vyras - Tolede, tai tas pats, kas dėdė Al- 
kaloje. 

- Jis grįžta penktadienį. 

— Dar liko pora dienų... 

Kadangi Luidžis buvo užsiėmęs, nuėjau prie baro ciga- 
rečių ir ten baigiau gerti alų. Jau išplempiau aštuonis ar de- 
šimt bokalų ir apgirtau, nors prieš akis dar buvo visa naktis. 
Ko gero, dar porą valandų būsiu priverstas klausytis įpra- 
stos Finos išpažinties ir begėdiškų Luidžio sapaliojimų, kas- 
kart, kai nori pailsėti, jis prisėda prie mūsų stalo. Robertas 
yra drovesnis, retkarčiais priartėja parūkyti, kartais atsilie- 
pia į mobilųjį, jis kabo jam ant juosmens, bet neturi įpročio 
įkyrėti klientams. Pasirodo dar pora pažįstamų, jie taip pat 
prisėda prie mūsų; persimetame keliais žodžiais, jei pokal- 
bis neįdomus, jie nusiplauna. Tik per pertraukas liekame 
vieni su Fina ir bandome suklijuoti nutrauktą pokalbį, tai 
nėra taip sunku, kaip atrodo, nes nutraukęs pokalbio giją 
nepamiršti, apie ką buvo kalbama - kaip hipnotizuota višta 
seki baltą liniją dar ir todėl, kad Fina - moteris skylė, jei ne- 
nusitversi už kraštų, gali visiems laikams joje prapulti. Jau 
buvo pusė trijų, kai išsirengėme į kitą barą, prieš tai prie 
bufeto išmaukę įprastą degtinės taurelę ir atlaikę juokingą 
Luidžio ir Roberto atsisveikinimo sceną. Sugebėjau apmo- 
kėti sąskaitą, netgi už tai, ką išgėriau rytą, bet Bikinio klube 
kišenę patuštinti turėjo Fina. Tokiomis akimirkomis naudo- 
damasi proga ji pakimba man ant parankės ir padeda galvą 
ant peties, ir taip, kol Žingsniuojame Jaume Guillamet gatve. 
Lengvą mūsų zigzagą galima supainioti su jaukiu įsimylė- 
jėlių lingavimu. 

— Koks tu minkštutėlis. 

Taria ji, ranka apsivydama mano lašinius. 

— Žinoma, nes esu storas. Jei taip uoliai nesistengtum su- 
plonėti, ir tu būtum patogi. 

— Najau ne: turiu numesti bent jau penkis kilogramus. 

— Kvailė, penki kilogramai krūtų ir užpakalio suardytų 
pasaulio tvarką... 

— Ką taip? 

— Ar Žinai, kiek pastangų įdėjo gamta, kol sukūrė tavo 
krūtis, kurių taip nekenti? Brangute, nejuokauk su kosmine 
tvarka... 

— Negi tau patinka storulės? Be to, sakei, kad esu graži. 

— Pirma buvai labai graži, dabar dingo tas labai. 

Tą naktį specialiai skubėjau, kirsdamas Guillamet gatvę ir 
trumpindamas kelią iki Traveseros šviesoforo, nors neatsi- 
laikiau nepažvelgęs į 15 namą ir aptvertą sodą. Eidamas pro 
šalį pastebėjau kai ką įdomaus. 

— Luktelėk, - tariau Finai ir ją nusipurčiau. 

Apėjau prie vartų stovintį automobilį ir praskleidžiau 
gebenę, mane domino tvorą remiantis telefono stulpas. Prie 
jo vis dar maskatavo raudona juosta, dabar ji buvo švari, 
kaip nauja. 

Nežinau, kas man šovė į galvą, girtuoklio juokeliai: nu- 
rišau ją nuo stulpo ir, kol kilome gatve aukštyn, priklijavau 
Finai prie iškirptės. 

— Atsargiai: išsikišęs krovinys, - tariau Kinkongo akcentu. 

Fina netvėrė juokais, aš taip pat juokiausi, nors mažiau, 
nes tai, kas gali atrodyti kaip atsitiktinumas, visada turi 
savo ribas. Žinoma, kai gerai pagalvoji, tikra paranoja mane 
apėmė tik kitą dieną. 


Elnienos paštetas 


Jokios abejonės - sučirškė žadintuvas: kas gi daugiau galėjo 
skambėti tokiu bjauriu pyp pyp, tačiau mano operatyvinė 
sistema nebuvo užprogramuota staiga nubusti. Veikė sapnų 
programa: ekrane neaprėpiama baltos spalvos lyguma, šva- 
rus puslapis; iš dangaus krinta šykštūs spinduliai, prime- 
nantys nykštukinius sūkurius, jie lėtai sminga į popierinę 
žemę ir padaro joje skylę. Pradžioje skylių mažai, spinduliai 
silpni, lengvi ir reti, tik kliūtis, priverčianti judėti lėtai, kad 
nepataikytum į skyles; bet įsilyja smarkiau, dabar žemė ko- 
ryta ir vis sunkiau irtis į priekį. 

Visiškas stresas: trinkt, trenkiu žadintuvui. 

Atsiklojęs guliu lovoje, net nenusivilkęs marškinių ir 
prasisagstęs kelnes. Bent jau sugebėjau nusigauti iki visų 
savo nuotykių pradžios ir pabaigos — lovos; sugebėjau nu- 
statyti žadintuvą. Skurdus miegamojo vaizdas. Baisios pa- 
girios. Galvos skausmas, skrandžio rūgštingumas. Daugybė 
skylių: Fina — neišmatuojama skylė; savo kojomis šaknimis 
žemę gręžiantys borzogai; sūkuringas lietus; dabar dar vie- 
na skylė kriauklėje, ištroškęs tiesiog prilipau prie jos čiaupo. 
Dvylikta. Sviesto svajonė - kad jį užteptų ant kruasano. Bet 
kruasanų nėra. Visada ko nors trūksta. Ketvirtadienis, bir- 
želio aštuonioliktoji, tarptautinė Nebuvimo diena. Nuotaiką 

kėlė vienintelė mintis, tuoj gausiu antrą kąsnį iki penkiasde- 
šimties tūkstančių pesetų. Nusiskutau, išgėriau kavos, su- 
rūkiau suktinę, apsivilkau vakarykščius drabužius ir išėjau, 
bandydamas sudėstyti savo gyvenimą taip, kad primintų 
kino scenarijų: veiksmas, dialogai ir kuo mažiau protinio 
masturbavimosi. 

Luidžis apsidžiaugė mane pamatęs. 

— Jau atsikėlei? 

— Nekalbėk su manim, būk malonus... Ir duok kavos su 
pienu. 

— Kelintą atsigulei? 

— Net nežinau. 

— Vadinasi, nepasidulkinai... 

— Luidži, nenervink manęs, turiu eiti pas tėvus ir pado- 
riai atrodyti. 

— Oi, neturi pinigų... 

— Ne, mano tėvas susilaužė koją. Skubu, turiu dar užsuk- 
ti į kontorą pasiimti šlamančių. Vėliau tau sumokėsiu. 

Laimei, saulė nespigino, sugebėjau nusitrenkti iki „Mi- 
raljesas ir Miraljesas“ net neieškodamas vėsesnės šaligatvio 
pusės; bet lipdamas laiptais jaučiau, tarsi kiekviena pakopa 
daužytų man per galvą. Įžengęs, kaip visada, sutikau Mariją. 

— Ar pasirodė mano brolis? 

Žvilgtelėjau į stiklinę kabineto sieną. Nemačiau jo pro 
aliuminio žaliuzes; net šviesa buvo išjungta. 

- Šiandien jis nepasirodė. Išeiginių diena... 

— Kaip tai nepasirodė? 

Mane taip nustebino naujiena, kad net nepuoliau anali- 
zuoti „išeiginių dienos“, ji taip priminė mano Tarptautinę 
nebuvimo dieną ir trikdančias skyles aplinkui. 

— Skambino jo Žmona: jis serga, gripas ar panašiai. Sakė, 
kad jam pakilo temperatūra ir jis nepasikėlė iš lovos. Tikrai 
turi blogai jaustis. 

- Ir kaipgi jūs be Jo Didenybės? 

— Prastai, juk viskas eina per jo rankas. Pumaresas sten- 
giasi vilkinti viską, kas tik įmanoma. Ir lyg tyčia net tavo 
brolio sekretorė nepasirodė. Net nepaskambino. 

Palikau Mariją su jos telefonais ir išcimpinau iš kontoros 
prastai nusiteikęs. Mano kišenėje teliko trys ar keturi šimtai 
pesetų, nežinojau kur dėtis ir kurį laiką tryniausi aplinkui. 
Gerai pagalvojęs, nutariau pirmiausia užeiti į Ponų Tėvų 
namus, o vėliau aplankyti Vargšą Ligonį Brolį. Jis tikrai turi 
namie pinigų, jo kapše visada šlama žydrų banknotų, ką jau 
kalbėti apie jo nuostabiąją kredito kortelę. Kol kas nebuvau 
pasiruošęs stoti prieš savo Poną Tėvą ir Ponią Motiną - juo- 
lab prieš juos abu, jų komandą, todėl nuėjau į namus su- 
sisukti žolės ir prasiblaivyti. Ant sofos surūkiau suktinę ir 
susisukau dar vieną, kad būtų ką veikti tas dešimt minučių, 
kol pėdinsiu savo kryžiaus kelių stotelės link. 

Mano PT namas stovi vakariniame Įstrižosios gatvės 
šlaite, butas įrengtas per du aukštus, paskutiniame pra- 
šmatniausio kvartalo namo aukšte, reikėtų nusitrenkti iki 
Pedralbeso širdies, norint pamatyti ką nors panašaus. Už- 
tenka paaiškinti, kad durininkas vilki uniformą ir dėvi be- 
retę: jo vardas — Marianas Altaba: atsiprašau, ponas Altaba, 
PT nuomone, į tarnus mes privalome kreiptis Jūs ir juos 
gerbti. Manau, tada jis nesijaučia toks kaltas, kai durinin- 
kas jam atneša paštą ir išmeta šiukšles už tokį menką už- 
mokestį, kurio nepakaktų žvejybos ir medžioklės žurnalų 
prenumeratai. Mano Ponas Tėvas yra iš tų, kuriems gėda 
būti turtingiems, bet jis tikrai nežinotų, kur dėtis be pinigų. 

Marianas (ponas Marianas Altaba) buvo ne vienas. Šalia 
jo stirksantis aukštas asmens sargybinis nužvelgė mane, it 
nežinodamas kaip elgtis. Turtingųjų Kaimynų Bendrija, ko 
gero, nusprendė, kad nepakanka apsaugos sistemos sateli- 
tų, jei nori apsisaugoti nuo barbarų ordų. Laimei, Marianas 

pareiškė pažįstantis mane, ir asmens sargybinis praleido. 
„Viešpatie, Pabliuk, kur tave velnias nešiojo?“ Jis net bere- 
tės neužsimaukšlino, kurią nusiima, kai jo niekas nemato. 
Tik porą metų pragyvenau su tėvais šiame bute, nuo šešioli- 
kos iki aštuoniolikos, bet Marianas negalėjo pamiršti mano 
vasaros ūžimų, kai senoliai kartu su Beba ir Nuostabiuoju 
Pirmagimiu išvažiuodavo į Liavanerą ir palikdavo mane ra- 
mybėje žiemos rezidencijoje. Mandagiai atsakiau į jo pasi- 
sveikinimą ir įlindau į vieną tų liftų, kuriuos stabdant tavo 
kiaušai pakimba nuo spaudimo. Pamenu, kaip vieną bepro- 
tišką naktį susiruošėme į Barsos laukus ieškoti kekšės, kad 
Kikui pamasturbuotų pimpalą šiame lifte. Pasigavome dvi, 
nes neradom drąsuolės, kuri viena ryžtųsi eiti su trimis be- 
pročiais. Buvom užsibrėžę tikslą - Kikas turėjo baigti, kai 
liftas sustos: per pusvalandį įvyko trys bandymai, trečias 
nemelavo. Nemalonios pasekmės - veidrodis buvo apdirb- 
tas ir reikėjo jį nublizginti specialia stiklų valymo priemo- 
ne. Kaip tik šis veidrodis dabar atspindėjo mano penkiolika 
metų vyresnį veidą, keturiasdešimčia kilogramų didesnį 
pilvą ir, norėtųsi tikėti, pagaliau susitupėjusį vyruką. 

Pakilau iki keturiolikto, paskutinio, aukšto ir paskambi- 
nau į tarnų duris. Vis tiek būtų atidariusi Beba, todėl pano- 
rau sutaupyti jai laiko, kad nereikėtų klibikščiuoti iki para- 
dinių durų. Pastaruoju metu ji sunkiai vaikščioja. 

— Pabliuk! 

— Beba! 

— Na ir sustorėjai! 

— Kad tikčiau tau į poras, storašikne, eikš čia. 

Apsikabinau ją ir bandžiau pakelti, bet stabtelėjau pu- 
siaukelėje. Ją suėmė juokas. 

— Pablai! Išmesi! 

Pastačiau ją. Paėmė mano ranką, užsidėjo ant pilvo - Be- 
bos pilvas atsikiša net jai stovint - ir nusitempė mane į virtu- 

vę. Eidamas pro šalį atpažinau jauną gal dvidešimties metų 
moterį, ateinančią lyginti; ją mačiau ir pastarąjį kartą, kai 
lankiausi namie. Nepaleisdama manęs Beba patraukė kėdes 
ir atsisėdome per sprindį vienas nuo kito. 

— Niekše, kada pas mus buvai? 

— Matėmės per Kalėdas. 

— Viešpatie, apsaugok: dabar birželis, sūnau palaidūne... 
Atėjai aplankyti tėvo? 

— Taip... na, visų. Man pranešė, kad tėvas apsilankstė. 

— Brrrr: pasistenk jo nepykdyti, jis tikrai prastos nuotaikos... 

— O mama? 

— Kaip visada... Dabar jai užėjo noras mokytis anglų kalbos. 

— Bet juk domėjosi baldų restauravimu? 

— Metė dėl lako smarvės. Skųsdavosi, kad skauda gal- 
vą: vienas galvos skausmas, sakydavo. Dabar pamišus dėl 
anglų. Įsigijo kompiuterį ir kompaktinių plokštelių, kurių 
nuolat klausosi, tai dabar tavo tėvą kankina galvos skaus- 
mas. Tik neprasitark jai, kad aš sakiau... 

Ji nuoširdžiai nusijuokė, bet greitai nurimo, nes išgirdo 
mano Ponios Motinos balsą, ji įėjo pro valgomojo duris. 

— Eusebija, tikiuosi, nepamiršai užsakyti elnio pašteto... 
Pablai Chosė! Pro kur tu įėjai? 

— Labas, mama. Pro tarnų duris. Iš ten negirdėti... 

— Viešpatie šventas: primeni tolimųjų reisų vairuotoją. 
Nagi, pasirodyk. 

Nutvėrė mano veidą, pabučiavo į skruostus ir toliau ty- 
rinėjo. 

— Koks tu storas. O šitie marškinėliai? Neturi kitokių? 

— Pamiršau išskalbti... 

— Paskambink į valyklą: daugelis tarnybų ima skalbinius 
iš namų... Eikš, eime į lauką. Eusebija, pasakyk Lolei, kad 
gali patiekti aperityvą į terasą. Tik vyną ištrauk paskutinę 
akimirką, kitaip sušils ir praras skonį. 

Svetainės spalva pakito: per Kalėdas ji buvo oranžinė, 
dabar virto blankiai gelsva, tokios pat spalvos buvo krėslai 
ir kilimas po pianinu. Fortepijonu. Nedera nusipiginti. 

— Nagi, pasakok, kas nauja, - paragino PM, norėdama 
rasti temą pakeliui į terasą. Kelias į terasą yra tolimas ir 
veda pro įvairius antikvarinius dalykėlius. 

— Na, kaip ir visada. Ojūs? 

— Blogai, sūnau, blogai. Tavo tėvas mus tiesiog veda iš pro- 
to. Net nežinau, kokia jo nuotaika: ne-ga-li įsi-vaiz-duo-ti. 

Prie stiklinių terasos durų stabtelėjo, atsisuko ir įprastu 
balsu metė man įprastą klausimą: 

— Gal turi merginą, kurią galėtum pristatyti? 

— Pranešiu.... 

— Vaikeli, laikas būtų įsitaisyti sužadėtinę, moteris visada 
padeda vyrui susitupėti. Prieš keletą dienų susipažinome 
su Chesaus Blasko dukra: labai miela mergina, labai miela. 
Dvidešimt septyneri metai. Pagalvojau: tik pažvelk, ši mer- 
gina labai tiktų Pablui Chosė. Gal kiek hippy, bet būtumėte 
puiki pora. 

— Mama, bet aš visai ne hipiškas. 

— Na ne, norėjau pasakyti bohemiška... Regis, metė 
konservatoriją ir domisi džiazu. Turi... artistinių gabumų, 
kaip ir tu. 

— Nepamenu, kad kada būčiau jais stebinęs. 

— Pablai Chosė, sūnau, koks tu kategoriškas: kai apsime- 
ti, kad ko nors nenori suprasti, taip primeni tėvą. 

O štai ir mano apsilankymo tikslas, pagrindinis patieka- 
las - mano Ponas Tėvas: atsilošęs krėsle po terasos stogeliu, 
užsidėjęs akinius skaitė laikraštį ir gurkšnojo nealkoholinį 
aperityvą. 

— Viešpatie, maniau, ateisi prieš pirmą. 

Truktelėjau pečiais ir pasilenkiau pabučiuoti į abu 
skruostus, kaip ir įprasta. 


33 


— Turėtum žinoti, čia mano dienotvarkė kitokia nei pu- 
siasalyje. 

— Kokiame pusiasalyje? 

PT niekada nesupranta juokų. Tai vienintelis šios plane- 
tos padaras, su kuriuo visada turiu kalbėti tik rimtai. 

— Atsiprašau, užgaišau pakeliui. 

Toliau apsimetė skaitąs laikraštį (PT nevartė laikraščio, 
jis jį skaitė), kol bandžiau įsitaisyti šalia jo. 

— Negaliu suvokti, kaip gali kur nors užgaišti. Nesu- 
prantu, ką randi įdomaus. Aš einu gatve, bet niekada nie- 
kur neužkliūvu. 

— Tu juk Žinai, esu truputį išsiblaškęs. 

— Išsiblaškęs? Išsiblaškęs negaišta, tik paklysti gali... 

Tai dar vienas dalykas. Kai kalbu su PT, visada turiu at- 
sargiai rinkti žodžius, kad jam nekliūtų. 

— Gerai, galbūt mėgstu svajoti. 

— Negerai svajoti, sūnau, reikia susikaupti, kai ką nors 
darai. 

Mano Ponia Motina, užuosdama Gero Elgesio pamokas, 
rado pretekstą pasitraukti iš terasos —esą turi pagelbėti Bebai 
mas: PT padėjo laikraštį, patogiau įsitaisė krėsle ir užsidegė 
cigarą - privalomą savo parodomųjų numerių atributą. 

— Jei aš, būdamas tavo metų, būčiau buvęs toks išsiblaš- 
kęs, nieko nebūčiau pasiekęs. 

— Nori pasakyti, kad nebūtum pasiekęs šio krėslo sugip- 
suota koja? 

— Po velnių, nejuokauk: kalbu labai rimtai. 

— Aš taip pat. Nesuprantu, ką nori pasakyti tuo „nieko 
nebūčiau pasiekęs“, tai labai dviprasmiška. 

— Galiu paaiškinti: netrukus tau sueis keturiasdešimt, o 
gyveni tarsi būtum septyniolikos. 

— Man sueis trisdešimt penkeri. 

— Bet kada nors sulauksi ir keturiasdešimties, ar ne? 
Nėra jokio skirtumo: tu turi gyventi kitaip. Aš tavo metų 
jau buvau baigęs du aukštuosius, laimėjęs notaro konkursą, 
turėjau savo verslą ir du sūnus. Mano žmona buvo tokia 
moteris, kokia ir privalo būti, turėjau nuostabius namus. 

Į galvą man šovė bentjau trys tinkami šiai progai atsaky- 
mai, pavyzdžiui: „Taip, tačiau nesugebėjai deramai išauklė- 
ti jaunesnio sūnaus, kuriam sueis trisdešimt penkeri ir kuris 
gyvena taip, tarsi jam būtų septyniolika“. Užuot pasirinkęs 
vieną tų atsakymų, išstenėjau: „Pagirtina, tėti: tu — tikras 
vyras“, jis tai priėmė už gryną pinigą, ko daugiau ir galima 
iš tokio kaip jis tikėtis. 

— Nežinau, ar esu tikras vyras, bet esu vyras: kaip ir pri- 
klauso; pats savo jėgomis pasiekiau tai, ką dabar turiu. 

- Štai, matai! O ką man daryti? Būti tokiam kaip tu ir 
žinotis pačiam ar nebūti ir bandyti supanašėti? 

— Bent jau gyvenk taip, kaip pridera mūsų šeimai. Pa- 
žvelk į save: primeni... nežinau, ką primeni: nutukęs, ren- 
giesi lyg elgeta, neturi padoraus darbo, užsiėmimo, namų, 
šeimos. Iš ko gyventum, jei brolis nepadėtų? 

— Mano brolis? 

— Taip, tavo brolis. 

Tai buvo smūgis žemiau juosmens. 

— Klausyk, tėti: atėjau aplankyti tavęs, nes sužinojau 
apie avariją. Vadinasi, esu nusiteikęs mandagiai su tavimi 
pabendrauti, bet tai dar nereiškia, kad turiu tau raportuoti 
apie savo gyvenimą. Be abejo, mintu iš tavo įkurto verslo 
pelno, ir pinigus leidžiu taip, kaip man atrodo geriau, tai 
daro ir Sebastianas, tik jis tai daro savaip, o aš - savaip. Jei 
gailiesi davęs man torto gabalėlį, mielai viską grąžinsiu iki 
paskutinio skatiko. Esu nusiteikęs net nuomą mokėti kaip 
ir visi nuomininkai. Jei negalėsiu išsimokėti, kraustysiuosi 
į pigesnį butą. 

— Ne apie tai kalba, nenoriu, kad man ką nors grąžintum. 

Vis dėlto koks jis minkštas. Minkštas ir jautrus. Kadaise 
jis sugebėdavo išvesti mane iš kantrybės, bet dabar Žinau, 
kaip su juo elgtis. Naudodamasis tyla pakeičiau pokalbio 
temą: 

— Kaip tai nutiko? 

— Kas? 

— Kalbu apie avariją. 

— Nebuvo jokios avarijos. 

— Ne? 

— Ne. Ant manęs tyčia užvažiavo. Bet nenoriu, kad kal- 
bėtum apie tai prie motinos, jau susibarėme su ja. 

— Kad ant tavęs tyčia užvažiavo? 

Tyla, gurkšnis. Bent kol kas jis nenorėjo apie tai kalbėti. 

Pasirodė mano Ponia Motina su neaiškios kilmės gelto- 
nos spalvos patiekalu, už jos trepsėjo tarnaitė, nešina kaž- 
kuo, ką galėjai pavadinti elnienos paštetu, nors be ragų. PM 
pasidomėjo, ką aš gersiu. Paprašiau alaus. Ji pasiūlė mine- 
ralinio vandens, vermuto, baltojo vyno, šampano, kokako- 
los, bet ko, kas tiktų kaip aperityvas žalioje terasoje, ketu- 
rioliktame aukšte, Įstrižosios gatvės name, pro kurį kasdien 
praeina princesė Kristina ir Injakis Urdangarinas. Pagaliau 
ji nusileido, atnešė degtinės su „Vichy“, nors tai jai atrodė 
baisiau nei alus. PT ir toliau slėpėsi už laikraščio, todėl pa- 
sinaudojau proga ir nuslinkau pro krūmokšnių puodynes 
pažvelgti į gatvę. Matyti nemaža dalis Įstrižosios gatvės, 
nuo viešbučio „Chuanas Karlas“ iki Kalvo Sotelo, beveik 
priešais atsivėrė „La Caixos“ bokštai ir geras miesto gabalas 
iki jūros. Nors diena buvo apniukusi, puikiai galėjai maty- 
ti tolimą Panelės Pepitos dangoraižį ir Olimpijos stadioną. 
Apžvelgiau mūsų kvartalą. Beveik galima įžiūrėti ant mano 
namo stogo iškeltą parabolinę anteną, - viskas į kairę pri- 
klausė mano Ponui Tėvui. Truputį aukščiau kilo Jaume Guil- 

lamet gatvė, kurioje, nuklydus mintims, bandžiau įžvelgti 
15 namą. 

— Prašau prie stalo. 

Įsakė PM. PT bandė stotis remdamasis ramentais, nu- 
skubėjau jam padėti. 

— Einu persirengti, - tarė. 

Mano Pono Tėvo etiketas neleidžia jam sėstis prie sta- 
lo su trumpomis kelnėmis, PM atsiprašė manęs: „Atleisk, 
mes trumpam, Pablai Chosė“. Veikiausiai nuėjo padėti jam 
užsimauti ilgų kelnių, ne itin lengva tai padaryti, kai tau 
gerokai per šešiasdešimt, tavo koja sugipsuota ir sveri dau- 
giau kaip šimtą kilogramų. Prisėdau prie stalo užsiraukęs 
ir nenoromis. Man buvo padėta alaus, tai nebuvo norma- 
lus alus, kažkoks importuotas bizalas, kamštis hermetiškas, 
kaip ir senovinio limonado. Gurkštelėjau. Fu: šiltas. Visai 
nenorėjau valgyti, tačiau negalėjau praleisti progos gerai 
prisikirsti ir puoliau prie krevečių, vildamasis sužadinti 
apetitą. Netrukus alus nugramzdino Luidžio baro balintos 
kavos saldumą, o krevetės pabudino mano snaudžiantį alkį, 
tada prisikroviau garuose paruoštų jūros gėrybių, nuosta- 
bių orkaitėje keptų artišokų ir silkių. Home sweet home, ką ir 
kalbėti. 

Beba atnešė butelį šalto baltojo vyno. 

— Na, kaip sekasi? 

— Sunkiai, bet juda. 

— Kantrybės. Paragauk elnio pašteto, labai skanus. Tas 
tamsus. 

— Beba, ar tu ką nors Žinai apie mano tėvo avariją? 

— Vaikeli... kažkas sakė, kad jis ėjo per parką, automobi- 
lis užvažiavo ant šaligatvio ir trenkėsi. 

— O vairuotojas? 

— Pabėgo, ko gero. Tavo tėvui įlipti į taksi padėjo iš baro 
išėję statybininkai. Vėliau į ligoninę nuvažiavo tavo brolis. 


37 


— Daugiau nieko negirdėjai? 

— Ką turi omeny? 

— Na, nežinau... Ar Sebastianas daugiau nieko mamai 
nepasakojo? | 

— Sebastianas atrodė įtartinas... Juk pats Žinai, koks jis 
yra, bet vakar buvo tiesiog įsiutęs. Įėjo į virtuvę, pasisveiki- 
no ir daugiau nekalbėjome. 

Beba - puikus radaras, tik mažumėlę reikia pasikan- 
kinti, kol išpeši ką nors konkretaus, be to, prie šeimininkų 
ji kaip vandens į burną prisisėmusi. PT trumpas Burberio 
kelnes pakeitė ilgomis pilkomis, priekyje prakirptomis ir 
sugipsuotai kojai patogiomis. Ant sveikosios vis dar avėjo 
sportbatį, vilkėjo tais pačiais škotiškais languotais marški- 
nėliais, priderintais prie trumpų kelnių, žodžiu, rezultatas 
buvo juokingas, jis priminė turtuolių dovanotais drabužiais 
pasipuošusį vargetą. PM vilkėjo oficialiems priėmimams 
skirtais apdarais: baltais džinsais ir laisva žydra palaidine, 
ant palaidinės aukso siūlais išsiuvinėti paukščiai, Benga- 
lijos tigrai ir gėlės priminė budistų mandalą; perskaičiusi 
Lobsangą Rampą ji susidomėjo orientalistika ir pradėjo ati- 
tinkamai rengtis. Prieš mane sėdėjo graži pora. Bandžiau 
nekreipti dėmesio į savo smegenų veiklą, į jų siunčiamas 
bangas, bet veltui. PM pradėjo, nors ir bandė apsimesti, kad 
kreipiasi į PT: 

— Papasakojau Pablui Chosė, kad susipažinome su Blas- 
ko dukra. 

— Aha. 

PT buvo užsiėmęs, rakalinėjo krevetę, norėjo kuo mažiau 
ją liesti, tarsi tai būtų kažkas šlykštaus. Jis nelabai girdėjo, 
ką sakė PM, bet mano Poniai Motinai nepakanka apatiško 
mykimo, kad atgrasintų nuo pokalbio. 


* Tibeto rašytojas, pasaulinės sėkmės sulaukė jo knyga „Trečioji akis“. 

— Jos vardas Karmela. Nuostabi mergina: nuos-ta-bi. 
Vienturtė. Jau sakiau, ji, kaip ir tu, studijavo džiazą. 

— Mama, aš gyvenime nesu studijavęs džiazo. 

— Ne? Bet skambinai gitara... Beje, tai nesvarbu, Karmela 
man padarė tikrai gerą įspūdį: ge-rą. Šiuolaikiška mergina: 
tikrai tau turėtų patikti. 

Jau norėjau sakyti, kad aš kasdien susiduriu su Žmonė- 
mis, kurie man patinka, bet baigiasi blogai, nes vėliau susi- 
duriu su kitais žmonėmis, bet tik apsimečiau, kad valgau. 
Kam to reikia. 

— Man atrodo, Joninių dieną Blaskai rengia šventę Liava- 
nere. Karmela irgi veikiausiai bus, aš jiems parodžiau tavo 
nuotrauką ir tu jiems labai patikai. 

Nors kartą Ponas Tėvas padėjo man išsikapstyti iš pa- 
dėties. 

— Nepyk, bet per Jonines mūsų nebus Liavanere. 

— Kodėl gi ne? Dar liko visa savaitė, o gydytojas Kadetas 
sakė... 

— Mersedes, mes tai jau aptarėme. 

Dabar PM ieškojo mano paramos. 

— Tik pamanyk: ar Žinai, kad tavo tėvas nenori kelti kojos 
iš namų, nes mano, kad į jį buvo pasikėsinta? 

— Merseeedes, mes apie tai jau kalbėjomės. 

— Mes nieko nenutarėme, ir dar: manau, tau paranoja, 
paranoja, taip ir Žinok. 

— Mersedes, viskas, gana. 

Mano Ponas Tėvas pasakė: gana. Paliko nebaigtą rakinėti 
krevetę, demonstratyviai nusivalė servetėle dar nesuteptas 
lūpas, numetė ją ant staltiesės ir pradėjo sudėtingą veiksmą — 
bandė pakilti nuo stalo su ramentais. Aperityvas baigėsi. Gai- 
la, nes elnienos paštetas tikrai buvo skanus. Laimei, po nusi- 
ritusios pykčio bangos pietūs prabėgo tylint, bent jau pirma 
dalis, ir aš atsidėjau vien valgymui. Beba tikrai puiki virėja, 

mano garbei ji paruošė savo firminį patiekalą: kepsnį su vyno 
ir grybų padažu. Be abejo, mano Ponia Motina net nepara- 
gavo. Ji suvalgė tik prancūziškas salotas, kiekvieną kąsnelį 
kramtė dvidešimt kartų. Jos asmeninis treneris pataręs atlikti 
šį seilių pratimą — neva gerina virškinimą. Prieš pietus ji suri- 
jo saują itin vertingų homeopatinių piliulių, atstojančių sulfo- 
nus, sulfidiną, sulfasalaziną ar, velnias žino, kokius dalykus. 

Tik per desertą PM nuėjo į virtuvę ruošti kavos - tik ją 
pati pliko ir patiekia - aš likau vienas su PT. 

Startas: 

— Nagi, paaiškink. 

— Ką turėčiau paaiškinti. 

— Tai, kad į tave bandė pasikėsinti. 

— Niekas nieko nebandė, tiesiog pasikėsino. 

Tyla. Mano išraiška - skeptiška; Pono Tėvo veido išraiš- 
ka - įprasta. 

— O kam turėtų rūpėti kėsintis į tave? 

— Nežinau. Viena aišku, jei būtų norėję, būtų mane pri- 
baigę. Bet nepanoro. 

Pradėjau rinkti informaciją. 

— Kiek sėdėjo mašinoje? 

— Du. 

— Atpažinai katrą? 

— Pablai, sūnau, gal tu kvailas: manai, jei būčiau atpaži- 
nęs, būčiau nieko nedaręs? 

— O automobilis? 

— Nežinau. Mažas ir raudonas. 

— Numeriai? 

— Nespėjau pamatyti. 

— Pranešei policijai? 

— Ką turėjau pranešti? Kad mane partrenkė mažas ir rau- 
donas automobilis? Ligoninėje buvo surašyta kas reikia, ir 
viskas. 

Jaučiausi kaip Karvalas. 

— Liudytojai? 

— Statybininkai, pietavę Numansijos bare. Išgirdę riksmą 
ir trenksmą jie išpuolė laukan, bet kai pribėgo, automobilis 
jau buvo spėjęs pasprukti. Kad ir kaip ten būtų, manau, išjų 
nebūtų buvę naudos. Jie patrypčiojo šalia manęs, sustabdė 
taksi ir pasisiūlė palydėti į ligoninę, bet pasakiau, kad nėra 
reikalo. 

— Ko, tavo nuomone, norėjo automobilio vairuotojas: ap- 
vogti? 

— Nežinau. Bet nemanau, kad apvogti. 

— Pora kvailių, kurie viso labo linksminasi, traiškydami 
pėsčiuosius? 

— Nemanau. 

— O ką manai? 

— Trisdešimties ar keturiasdešimties metų, padorūs dra- 
bužiai... atrodė kaip tarnautojai. Manau, tai buvo samdomi 
žudikai, ramiai atliko darbą ir dingo. 

— Tėti, nejau prisivirei košės? 

— Aš? Nieko aš neprisiviriau... 

— Tai kas? 

— Nežinau. 

Žaidimas baigtas, įmeskite kitą žetoną. Daugiau iš jo ne- 
išpeši, vis dėlto reikėjo ištirti reikalą. Pabandžiau: 

— Tėti, ar gali būti atviras, kodėl man tai papasakojai? 

Ilga tyla. Lankstydamas nosinę atsakė: 

— Norėjau, kad žinotum. 

— Pirmame aukšte budintis asmens sargybinis su tuo 
kaip nors susijęs? 

— Jį pasamdžiau vakar po pietų. 


Veronika ir pabaisos 


Penktą valandą nubudau po besapnio pogulio. Mane tiesiog 
nervina, kai nesapnuoju. Kaskart pratrynęs akis turiu įpro- 
tį prisiminti sapną, kaip kiti turi įprotį kasryt nusišikti: jei 
rytą pabunda ir nenori šikti, vadinasi, kažkas negerai. Be to, 
prisiminti sapnus labai naudinga. Ir nekalbu apie keturias- 
dešimt pagrindinių Zigmundo Froido sapnų: turiu omeny- 
je sapną kaip pranašystę, suvokimą, kad sapnuoti prilygsta 
beprotiškiausiam iliustruotam ezoterizmui arba pačiam ba- 
rokiškiausiam tikėjimui. 

Įjungiau radiją. Kava. Žolė. Tinkama dvasinė būklė sės- 
ti prie Metafizikų klubo pašto. Net tinkamas laikas Džono 
Primary Sentences, kurie paprastai būna turiningi ir sudė- 
tingi. Bet pirmiausia - svarbiausi dalykai, tarkim, reikia iš- 
spręsti pinigų problemą, be jų — sudie žolei, alui, kruasanų 
sviestui. 

Susukau privatų The First telefono numerį, norėjau pa- 
ruošti dirvą ir veltui negaišti laiko. Atsiliepė mano Myli- 
mas Sūnėnas, be abejo, pats mieliausias iš dviejų, tas, ku- 
ris stengiasi vadinti mane „dėde Pablu“, nors ir kaip aš to 
nekęsčiau. Manau, jis yra vyresnysis, bent jau sprendžiu iš 
jo svorio. Taip pat manau, kad tai mergaitė, bet negaliu to 
tvirtinti, nors ir primena motiną. 

— Zuikuti, ar yra tavo tėtis? 

— Kas kalba? 

— Pablas: Pablas Miraljesas. 

Išgirdau, kaip suriko: „Mama, tai dėdė Pablas, jis nori 
pasikalbėti su tėčiu. Tikriausiai jis girtas, nes manęs neat- 
pažino“. 

Perdavė ragelį motinai: mano Mylimai Brolienei. 

— Pablai? 

— Taip, sakyk. 

Dabar apsikeitėme vaidmenimis. Aš skambinau, bet 
klausinėjo ji. Ji buvo susinervinusi. 

— Noriu pasikalbėti su tavimi, - ji išlaikė aukštesnio luo- 
mo toną, su kuriuo kreipėsi į mane keletą kartų, kai kalbė- 
jomės. 

— Nusibodo, pastaruoju metu visi tokie paslaptingi. 

— Kodėl taip sakai? 

— Nesvarbu, na ir kas atsitiko? 

— Nieko baisaus, kol kas. Bet privalai kuo greičiau užeiti. 
Turiu tau kai ką papasakoti. 

— Maniau užbėgti dabar, turiu susitikti su Sebastianu. Ar 
jis gali atsikelti? 

— Ne, negali... - suabejojo, - jo nėra. 

— Bet darbe sakė, kad jis guli lovoje, kad turi temperatū- 
ros... negi po pietų jau iškurnėjo į darbą? 

— Ne. Užsuk, viską paaiškinsiu, dabar negaliu išeiti iš 
namų. Jei galėčiau, aš pati pas tave ateičiau. 

Toje filmo vietoje suvokiau, jog neįprasti dalykai pradėjo 
rutuliotis - ir ne į gerąją pusę. Nuo tos dienos, kai susituo- 
kė su mano Nuostabiuoju Broliuku, su Pirmąja Dama persi- 
metėme trisdešimt septyniais žodžiais, dabar ji panoro, kad 
nueičiau pas ją išklausyti išpažinties. Keista, labai keista; ti- 
kėtis galima bet ko, nes The First už dyką man davė pinigų, 
mandagiai kalbėjosi ir net šio bei to prašė, taip pat nepasi- 

rodė darbe apsimesdamas, kad serga. Mano galvoje pradėjo 
neršti ragų istorija. Viskas sutapo, net laikinas The First ir jo 
sekretorės dingimas. Viskas sutapo, tik mano vaidmuo ne- 
aiškus. Kuo čia dėtas aš, ar turėčiau spręsti brolio šeimyninį 
ginčą? Staiga pabudo Žmogiškas smalsumas, galvoje pradė- 
jo atkakliai stuksenti. 

— Gerai, tuoj pat užeinu. 

- Jei kartais sutiktum savo tėvą, nieko jam nepasakok. Jei 
klaus, paaiškink, kad Sebastianas serga. Kelios dienos kaip 
sugriuvęs, gerai? Tą patį sakyk ir kitiems. 

Prašymas panėšėjo į liepiamąją nuosaką. 

— Tu nori, kad aš meluočiau? 

— Klausyk, Pablai, būkime vienas kitam atviri: mes nie- 
kada nesutarėme, jei aš pamiršau išdidumą ir maloniai ta- 
vęs kai ko prašau, vadinasi, turiu rimtą priežastį. 

Atvira ir tiesmuka, pirmą kartą susidūriau su šiais 
Pirmosios Damos bruožais. Bet prašymas elgtis atsar- 
giai patvirtino mano teoriją apie išdavystę. Prisipažinsiu, 
man tai labai patiko: The First, seksualinio skandalo pa- 
grindinis veikėjas, susimetė su sekretore, kokia gėda; dar 
geriau: su ką tik iš Havanos atvykusiu jaunu muzikan- 
tu; ne, geriausia: įsivėlė į skandalą su zootfilų ir nekrofilų 
sekta, jį aprašys visi laikraščiai, pirmus puslapius puoš 
nuotrauka: naktį Montchuičio kapinėse būriuojasi ger- 
biami piliečiai, vilkintys drag gueen drabužiais, batai su 
platforma, nuvarvėjęs tušas ir išvaizda kaip ką tik pabu- 
čiavus ožkai užpakalį... Žodžiu, neturėjau iliuzijų. Gal ir 
nebuvo jokio ryšio su sekretore. Ji, atrodo, protinga mer- 
gina: užuot įsitaisiusi kompiuterį vien dėl vaizdo, manau, 
naudodama Exel programą sugeba išpešti valiutos. Prieš 
dulkindamasi su mano broliu, ji tikrai bandytų susirasti 
geresnį darbą ar bent jau kitą vietą, kurioje galėtų sąži- 
ningai užsidirbti. 

Staiga prisiminiau savo trisdešimt penkis banknotus. 
Taip, dažnai iš mandagumo lankyti savo Ponus Tėvus ir lyg 
netyčia paprašyti jų dešimties tūkstančių pesetų grynais, 
kad galėčiau sumokėti už mašinos aikštelę, mano Ponui Tė- 
vui sukeltų įtarimą; jei tik stengiuosi atskleisti savo meilę, jis 
visada įtaria purvinus kėslus. Be to, aš neturiu automobilio 
ir mano PT tai nustebintų. Pagalvojau apie kitas alternaty- 
vas. Nulupti pinigų iš Pirmosios Damos būtų tikra naujovė; 
juk ji taip pat mūsų šeimos narė, atėjo laikas su ja taip ir elg- 
tis. Slapta galėčiau nuslinkti į savo mylimų sūnėnų kambarį 
ir pasiknaisioti taupyklėje, bet rizikuočiau, jokios abejonės, 
suveiktų signalizacija, jie jau moka ginti savo nuosavybę, 
nors ir primityviais būdais. 

Žodžiu, apsirengiau ir išėjau į The First namus. 

Mano Nuostabusis Brolis dar nepasiekė mano Pono 
Tėvo statuso, jis buvo priverstas tenkintis Numansijos gat- 
vės kotedžo butu, nuo Įstrižosios jį skyrė viso labo nieki- 
nė psichologinė riba, jis telaukė kitos tėvo palikimo dalies, 
kad galėtų savo žiemos rezidenciją įkurti ten, kur nori. Vis 
dėlto ir tuos turimus 150 kvadratinių kotedžo metrų jis 
apstatė puikiai, čia tilpo ir sūkurinė vonia, ir pianinas. Pa- 
prastas pianinas užima mažai vietos. Skambinant Debiusi 
pianinu ir fortepijonu justi skirtumas, tačiau mano Nuo- 
stabusis Brolis - kantrus vyras, ir jis puikiai žino, kad vis- 
kam savas laikas: pianinas ir BMW, fortepijonas ir „Jaguar 
Sovereign“. 

Jo namo hole stovi keletas sofų ir stypso durininkas - to- 
bulai susišukavęs vyrukas, vilkintis elektrinės spalvos uni- 
formą, primenančią chalatą, - kylant liftu iki atiko nereikia 
būgštauti. 

Skambutis. 

Atidaro Pirmoji Dama. Bučkis į skruostą. Ji atrodo ge- 
riau, nei maniau. Prašo užeiti. Pro mus koridoriumi repe- 

žiuoja dar vienas Nuostabusis Sūnėnas, kuklesnės kūno 
apimties nei pirmagimis, manau, vyriškos lyties, sprendžiu 
iš to, kad neturi nei pakabukų, nei auskarų. Prapūškuoja 
sunkiai, jo judesiai primena keturkojį objektą, gal krokodilą, 
gal kokį kitą roplį, jis neturi letenų ir į grindis remiasi keliais 
ar panašiomis apatinėmis galūnėmis... ak, trūksta ilgos uo- 
degos, štai kas jam suteiktų žavesio! Kad ir kaip žiūrėtum, 
ganėtinai paprastas būdas: primena Žano Rostano rūšies 
degeneraciją, kurios norima išvengti. Staigmenos dar nesi- 
baigė: staiga jis stabteli, pritupia ant storo iš melsvų kelnių 
lendančio užpakalio, žvilgteli aukštyn ir nutaiso išraišką, 
kuri slaptingai primena Žmogaus šypseną. 

Viešpatie, jis be dantų. 

Aš labai supratingas, bandau nekreipti į jį dėmesio ir 
peržengiu. Mano brolienė jau susitaikė su likimu ir ne- 
jausdama pasišlykštėjimo pasilenkia paimti vaiko, pirmieji 
bruožai, kad jis iš protaujančiųjų padermės, jau išryškėję, 
murmuliavimą jis palydi rankų tabalavimu, nors tam neturi 
jokios priežasties. 

— Veronika, eikš, pabūk su Viktoru, - tarė Pirmoji Dama, 
atsisukdama į tolimą koridoriaus kampelį. 

Kadangi svetainėje esame tik mes, įtariu, kad Vikto- 
ras - būtybės vardas, pasitvirtina mano spėjimas, kad šis 
padarėlis yra vyriškos lyties. Kai kam gali pasirodyti neįti- 
kima, kad jis neturi dantų, bet jau turi lytį. Staiga pasirodo 
Veronika, stora paauglė, su Greenpeace marškinėliais ir vio- 
letinės spalvos apsitempusiomis kelnėmis. Ji man patinka 
ir mandagiai pasisveikinu; nuoširdūs pilvūzai man visada 
patinka, kad ir ekologai. Maskatuojanti būtybė nukeliau- 
ja iš rankų į rankas, Veronika nuneša jį tolyn koridoriumi 
nuo mano akių, mano simpatija mergaitei dar labiau pa- 
didėja. Aš - ne rasistas, bet turiu prisipažinti, kad žmonių 
mažyliai dvokia, ypač tokio amžiaus; jie skleidžia vemti 

verčiančią smarvę: sumišęs saldus odekolonas, kremas už- 
pakaliui, maistelis... šlykštus kvapas iš burnos, išduodan- 
tis, ką jie lietė. 

— Prisėsk kur nori. Ko gersi? 

- Turi alaus? 

— Ko gero, neturiu. 

— Degtinės? 

— Manau, kad yra. 

— „Vichy“? 

— Gal gazuoto vandens. 

— Tada gersiu „Vichoff“: aukšta stiklinė su ledukais, pusė 
šaltos degtinės, pusė išspaustos citrinos, o visa kita gazuo- 
tas vanduo, jei nėra „Vichy“. Tik nenaudok kokteilio plakik- 
lio, nes dingsta burbuliukai. 

— O gal pasitenkinsi viskiu? 

Bare spėjau pamatyti „Havanos 7“ butelį. Man labiau 
patinka 3, jis ne tok saldus, bet prakeiktas The First visada 
perka tai, kas brangiau. Jei būtų jo valia, kvėpuotų bet kuo, 
kad tik nereikėtų įtraukti paprasto oro. 

— Paduok man butelį romo. Galima gerti tiesiai iš butelio? 

— Gerk, daryk, ką nori. 

Pirmoji Dama į žemą stiklinę įsipylė viskio. Atkišo man 
butelį, nors jo nepaleido, laikė už kakliuko, lyg norėtų įpilti, 
atrodė, tarsi būtų nusiteikusi nešioti butelį ilgą laiką. Atsi- 
sėdo prieš mane ant milžiniškos keturvietės sofos. Vos at- 
pažinau ją: butelis, lengvabūdiškai užsimetė koją ant kojos, 
atsainus viskio gurkšnis... Ji nebuvo tokia atgrasi, kaip man 
atrodė. Gal todėl, kad kai ją matydavau, būdavo nėščia, o 
nėščia moteris man visada kelia nerimą, primena ateivio iš 
kitos planetos kiaušinį, iš kurio tuoj tuoj išsiris pabaisa. Da- 
bar ji priminė Gretą Garbo, tokios jos dar nebuvau matęs. Ji 
turėjo kažką, kas priminė paslaptingąją Garbo, gal šukuose- 
na. Gal išraiškingos žalios akys. 

Aš taip pat įsitaisiau. Atsukau butelį, užsiverčiau ir lai- 
kiau burną po dozatoriumi, kol bėgo, prisipyliau pakan- 
kamai. Nuleidau ranką ir prarijau. Staiga Pirmoji Dama 
pratarė: 

— Ką pagalvojai, kai sužinojai, kad Sebastiano nėra namie? 

Ką gi, kol bus romo už dyką, žaisiu pagal jos taisykles. 

— Turiu būti atviras? 

- Žinoma. 

Improvizavau iš turimų mozaikos gabalėlių. 

— Pamaniau, kad jis susimetė su sekretore, veikiausiai jie 
drauge praleido naktį, bet kažkas pakišo jiems koją ir rytą 
jie nespėjo nusigauti iki darbo, tada apsimetė, kad susirgo. 

— Bet į darbą paskambinau ir pranešiau apie jo ligą aš. 

— Tai galima priderinti. 

— Nagi, derink. 

— Pirma versija: Sebastianas tau paskambino ir suraitė 
įtikinamą istoriją, puikiai pateisinančią jo dingimą, bet to- 
kią, kurios neverta dėstyti darbuotojams, jis paprašė tavęs 
paskambinti į darbą ir pasakyti, kad serga. Tu patikėjai juo 
ir padarei, ko ir prašė, kaip ir dera tobulai žmonai. 

— Antra versija? 

— Antra versija: tu puikiai Žinai, kad tavo vyras dulkinasi 
su sekretore, ir tai veda tave iš proto, arba ne, nesvarbu: tu 
nenori kelti triukšmo ir saugai prekinę išvaizdą. 

— Trečia versija? 

- Štai ji: mano vargšą brolį Sebastianą ir jo meilužę tau iš 
panosės pagrobė ateiviai, bet to negali niekam pasakoti, nes 
palaikytų tave beprote. 

Ji sutriko, todėl pakeičiau žaidimo taisykles. 

— Dabar mano eilė užduoti klausimą: iš kur žinai, kad 
Sebastiano sekretorė taip pat nepasirodė darbe? 

Ji bandė atsilaikyti. 

— Iš kur Žinai, kad aš žinau? 

Nusileidau: 

— Todėl, kad kai užsiminiau apie tai, tu visai nenustebai. 

— Tai man galėjo pranešti Marija, kai paskambinau į darbą. 

— Galėjo. Bet ar pranešė? 

— Taip. 

— Bet tai nėra sąžiningas atsakymas į mano klausimą. 
Gal tu žinojai, prieš jai pranešant. 

— Neblogai, tu tikrai nekvailas. 

— Esu pakankamai protingas, kad nepasitikėčiau savo 
apsukrumu ir tavo komplimentais. Tu Žinai kai ką, ko ne- 
žinau aš, ir žaidi su manimi. 

— Labai klysti. 

— Galbūt. Bet man nepatinka spėlioti. 

Kol ji gėrė viskį, naudodamasis proga vėl atakavau savo 
butelį. Vieno gurkšnio man neužteko, užsiverčiau antrą kar- 
tą, leisdamas sau prisipilti į burną tiek, kad būtų galima 
užsičiaupti ir praryti. Staiga panorau stverti kardą ir pulti 
pirmą pro mane plaukiantį laivą. 

Pirmoji Dama vis dar neatlyžo: 

— Nors tau ir nepatinka spėlioti, puikiai pasielgei. Susi- 
maišė visos trys tavo siūlomos versijos. 

— Netgi ateivių pagrobimas? 

— Ne visai. Nors, teisybę sakant, dabar patikėčiau bet kuo. 

Ji nutilo, bandė prisidegti „Marlboro Super Extra Light“. 
Įtariu, kad viskis padėjo jai atsipalaiduoti ir ji pasiekė atvi- 
rumo viršūnę, tad pasiruošiau klausytis. 

— Sebastianas dulkinasi su sekretore jau porą metų, tai 
puikiai nuspėjai. Esu įsitikinusi, ir jis žino, kad aš Žinau, nes 
apie tai kalbėjomės šimtus kartų. Tave stebina? Manęs ne. 
Mano ir tavo brolio santuoka niekada nebuvo ideali. Tik- 
sliau: ji visada buvo nuostabi tik todėl, kad remiamasi abi- 
puse nauda: jis dulkinasi su kuo nori, išsaugo šeimos gal- 
vos įvaizdį, o aš nieko nedarau, nes apsimetu, jog rūpinuosi 

vyru ir vaikais. Nėra nieko blogiau, kaip turėti ambicijų ir 
nesugebėti už jas kovoti. Kada nors bandei rašyti? 

— Pamenu, kadaise kai ką sukurpiau apie atostogas, bet 
kai pamačiau išspausdintą „Penthouse“, mane labiau sudo- 
mino fotografija. 

Nusišypsojo. 

— Kai nori ką nors mesti, tinka bet koks pretekstas... 
Mano knygą netgi išleido, žinojai? Blogiausia, kai visi iš ta- 
vęs tikisi daugiau, nei tu gali padaryti. Tada tau ir reikia 
preteksto, kaip nusiplauti. | 

Prisiminiau, pradžioje šeima liaupsino mano Nuostabio- 
jo Brolio Nuostabiosios Sužadėtinės literatūrinius nuopel- 
nus, bet pamažu kalbos nutilo. 

— Ir ne tik. Geriausias mūsų santuokos dalykas yra tai, 
kad tavo brolio laisvė mane visiškai patenkina, nereikia su 
juo dulkintis, bet kuris kitas vyras to neabejotinai reikalau- 
tų. Manęs vyrai, kaip sekso partneriai, niekada nedomino... 
Kodėl taip žiūri į mane? 

— Na, Žinai, taip netikėtai... 

Dar kartą gurkštelėjau romo. Špyga taukuota, va tau ir 
Pirmoji Dama. 

— Esu atvira, nes nenoriu, kad susidarytum klaidingą 
nuomonę: tavo brolis ir aš mylime vienas kitą, puikiai... su- 
prantame vienas kitą. Tai vienintelis Žmogus mano gyveni- 
me, kuris manęs neslegia; jei to nenorėčiau, neaiškinčiau tai, 
ką dabar aiškinu. Pats supranti, kad norėdama išsikalbėti 
nuskuosčiau pas šiuolaikišką psichologę. Ji bent jau nelais- 
tytų mano sofos romu. 

— Bet iš tavęs nuplėštų daugiau, nei kainuos sofos va- 
lymas. 

Bandžiau atsilaikyti, bet sureagavau į jos užuominą. Pa- 
stačiau butelį ant staliuko ir nuėjau prie gėrimų vežimėlio 
pasiimti stiklinės. Tada nustačiau rimtą toną ir tariau: 

— Gerai, broliene, dabar žinau viską: tau nepatinka dul- 
kintis su vyrais, todėl mano brolis dulkinasi su sekretore. 
Kas dar... 

- Jei tau nesunku, atnešk viskio. 

Dabar aš perėmiau vairą, o ji pasiklydo atminimų sū- 
kuryje. 

— Marija Eulalija Robles, Lalė. 

— Kas? 

— Direktoriaus sekretorė, baigusi rinkodarą ir ekonomi- 
ką, ESADE magistrė, anglų, prancūzų kalbos, aukšto lygio 
informatikos žinios... Mes kartu ėjome į mokyklą. 

— Dabar ji džiaugiasi tavo vyru, koks vis dėlto mažas tas 
pasaulis. 

— Ne toks ir mažas. Aš pati ją pristačiau Sebastianui, kai 
tavo tėvas išėjo į pensiją, aš pati pasiūliau ją direktoriui į 
sekretores. Tai tavo brolio tipas. Ji primena mane... O Se- 
bastianas yra Lalės vyro tipas... Taigi suvedžiau juos, norė- 
dama viską palengvinti. Tu gali ramiai eiti su meiluže gatve 
ir netgi valgyti restorane, kuriame tave pažįsta, jei tave kar- 
tais mato drauge su ja ir tavo Žmona. Ar aišku? 

— Tarsi romaną skaityčiau, bet tiek informacijos vienu 
metu svaigina. Atleisk už nekuklų klausimą, bet kas jus su 
Lale sieja? 

— Jokių pornografinių scenų, gali nesvajoti. Kad ir kaip 
ten būtų, dabar man rūpi visai kas kita. Tau taip smulkiai 
išklojau, kad suprastum, jog aš gerai Žinau, kad Sebastianas 
gyvena dvigubą gyvenimą. Man tai paranku, šiokiu tokiu 
požiūriu jame net dalyvauju. Kartais jis nepasirodo namie 
iki penktos ar šeštos valandos ryto. Paprastai perspėja iš 
anksto, jei ne, skambina baigęs darbą. Įkūnytas darbštumas. 
Kaimynai jo nemato, jei ir mato, tai tik su lagaminėliu, svar- 
biausia, kad rytais visada tvarkingai išeitų. 

— Labai sumaniai sugalvota. 

— Bet vakar nepaskambino. O šįryt jo lova buvo nepa- 
liesta. Keista: nubudau, nes neišgirdau jo žadintuvo... Tuoj 
pat puoliau skambinti Lalei į namus, bet įsijungė atsakiklis. 
Nieko nežinau apie juos nuo vakar pietų. 

Ji baigė pasakojimą, vienu mauku ištuštino stiklinę ir, 
pastačiusi ją ant stalo, pažvelgė į mane. 

— Kalbėjau su juo vakar po pietų, - tariau. 

— Kur? 

— Telefonu. 

— Ar sakė, iš kur skambina? 

— Ne, bet manau, kad iš darbo. 

— Tikrai? Esi įsitikinęs? 

— Nežinau... - pradėjau svarstyti, - jei būtų skambinęs 
iš taksofono ar mobiliuoju, būčiau supratęs, ar ne? Bet gal 
ir klystu, manydamas, kad tokiu laiku jis gali skambinti tik 
iš darbo. 

— Gal girdėjai balsus ar kitus garsus? 

— Regis, ne. Be to, jo kontoroje yra garsus slopinanti įran- 
ga, nemanau, kad galima ką girdėti. Ar tu pameni kokį nors 
garsą, kai jis tau skambindavo iš darbo? 

— Ne, bet aš su juo kalbu po darbo. 

— Na nesvarbu, žodžiu, po pietų jis dar buvo gyvas. Jis 
skambino man darbo reikalais ir pranešti, kad tėvas susi- 
laužė koją. 

Staiga prisiminiau, kad The First elgesys buvo keistas, bet 
kol kas šį faktą nutariau pasilaikyti sau. Pirmiausia norėjau 
sužinoti, ko Pirmoji Dama iš manęs tikisi; akivaizdu, kad ji 
man pažėrė tiek naujienų ne tam, kad širdį palengvintų. 

— Ko nors ėmeisi, kad sužinotum, kas įvyko? —- paklau- 
siau nukreipdamas kalbą. 

Ji tingiai atsakė: 

— Apskambinau ligonines, pirmosios pagalbos ir polici- 
jos skyrius... Nieko ir nesitikėjau, jei jam kas nors būtų nu- 

tikę, patys būtų mane susiradę. Be to, visą dieną bandau 
prisiskambinti Lalei į namus, kaskart tik atsakiklis. Neži- 
nau, ką dar galėčiau padaryti. Nervinuosi. Ir ne vien todėl, 
kad nesirodo jau visą parą, vakar apie dvyliktą jis man pa- 
skambino ir paprašė keisto dalyko. 

— Ko? 

Kilstelėjo antakius, tarsi norėdama nutylėti, bet atsakė: 

— Jis liepė man nueiti į kabinetą, vieną aplankų įdėti į 
voką ir registruotu paštu išsiųsti mūsų adresu. 

— Į šį butą? 

— Taip. 

— Kokius dokumentus? 

— Tiksliai negaliu pasakyti, atsivertusi aplanką perme- 
čiau tik tris ar keturis lapus. Man pasirodė, kad tai kaž- 
kokios įmonės balansas, perskaičiau porą pastraipų, gana 
sudėtinga, sutrumpinti pavadinimai, juridiniai terminai, 
kažkas panašaus. Sudėjau juos į voką, užrašiau adresą ir 
nunešiau į paštą, kol neuždarė. 

- Ir tavęs nenustebino toks keistas prašymas? 

- Žinoma, nustebino, todėl ir pasakoju. Nieko nenuma- 
nau apie jo verslą, jis paaiškino, kad svarbu gauti voką su 
konkrečios datos antspaudu. Maniau, kažką prasimanė, bet 
taip reikia, žinai, koks jis. Jis buvo susinervinęs. Dabar į gal- 
vą lenda visokios mintys, neduoda ramybės. 

— Kodėl nenori pranešti policijai, kad jie pradingo? 

— Kol kas neverta, kai tik sužinos apie ryšius su sekreto- 
re, aiškins, kad po poros dienų parsiras. Nieko kito jiems į 
galvą nešautų. 

- Jei tu jiems papasakotum tai, ką man dabar išklojai... 

Tuoj pat suvokiau, kad tai būtų nesąmonė. 

— Taigi, ką planuoji daryti? - paklausiau. 

— Tu pasuk galvą, bet nenoriu, kad sužinotų tavo tėvai, 
jiems neverta išgirsti apie tokius painius mano ir tavo bro- 

lio santykius. Jie nieko nesuprastų ir tikrai nepagelbėtų. 
Tik tu gali padėti, be to, tai turi likti paslaptis. Jei būčiau 
tavęs neperspėjus, visai netyčia būtum sukėlęs triukšmą. 
Pasitikiu tavimi, esi vienintelis man galintis padėti asmuo, 
turintis pakankamai informacijos. O ir tavo padėtis nepa- 
vydėtina. 

— Kodėl? 

Apkeliavau penkis žemynus, tačiau niekada niekur ne- 
jaučiau, kad mano „padėtis nepavydėtina“. 

— Be to, tu turi penkiasdešimt procentų verslo akcijų, 
kaip ir tavo brolis... jūsų verslo akcijų. Galėtum atsargiai pa- 
smalsauti biure: darbuotojai tave gerai pažįsta, kai kada tu 
jiems talkini, ar ne? Kai tavo brolio nėra, tu esi šeimininkas, 
gali laisvai vaikščioti po kontorą ir domėtis reikalais, nie- 
kam net įtarimo nekiltų. 

— Aš taip nemanau. Gal jie ir nebūtų prieš, bet tikrai 
pasirodytų įtartina, jei nei iš šio, nei iš to aš pradėčiau 
knaisiotis po stalčius. Ilgi abejingumo metai. Paprastai jie 
man įteikia balansą, aš apsimetu, kad patikrinau, ir man 
sumoka tiek, kiek priklauso. Savo darbus visada derinu su 
broliu. 

— Gali nueiti vakare... 

Vien nuo minties į Miraljesų biurą eiti sutemus vos ne- 
gavau infarkto. Tai prilygo lįsti į bažnyčią pro langą, liudi- 
jant Šventajam Dievui ir sūnui, ir išniekinti šventą vietą. 

— Be to, vakare negalėčiau apklausti darbuotojų, - tariau. 

Ji pavargo nuo mano išsisukinėjimų ir nutarė paskubinti 
įvykius. 

— Gerai, tada gal manai, kad esu beprotė ir kaskart, kai 
mano vyras dingsta, įsivaizduoju pagrobimą? Negi tau nu- 
sispjauti į viską ir tu nepajudinsi nė piršto? 

— Brangioji, jei turėčiau iš ko rinktis, tikrai pasirinkčiau. 

— Pavyzdžiui... 

— Padarysiu viską, kas įmanoma. Neklausk ką, bet pa- 
darysiu. 

Klaida. Nesvarbu, kad esi minkštas ir jautrus, to neįma- 
noma išvengti, tačiau nereikia, kad tai pastebėtų kiti. Ma- 
nau, pusė litro romo trenkė man per smegeninę, nesu pratęs 
gerti tokių stiprių gėrimų po pietų. 

Mus pertraukė į svetainę įslinkusi išsipūtusi kengūra. 
Rankose laikė vyrišką būtybę, įkandin sekė Mylimas Sūnė- 
nas-Dukterėčia. 

— Atleiskit... Merčė klausia, ar galima pažiūrėti televi- 
zorių. 

Pirmoji Ponia pasisuko į moterišką sūnėną: 

— Padarei namų darbus? 

— Taip. 

Matyt, sūnėnas vis dar žinduklis. Įsitaisiau krėsle ir dėl 
visa pikta pastačiau stiklinę. If the right don't get you, then the 
left one will. 

— Dabar pusė devynių, vaikiškos programos jau baigė- 
si, - žiūrėdama į laikrodį tarė Pirmoji Dama. 

— Įrašėme animacinius filmukus į kasetę, - paaiškino 
moteriškasis sūnėnas. 

— Kokius filmukus? Japoniškus? 

— Ne, Disnėjaus. 

Nurimau, kai sužinojau, kad moteriškas sūnėnas nesi- 
rengia kultivuoti savigynos sporto, ir atsipalaidavau. 

— Gerai, gali Žiūrėti iki vakarienės. Bet pirmiausia, kaip ir 
dera, pasisveikink su dėde Pablu. 

Viešpatie. 

Šuoliuodama mitinė būtybė pasuko prie manęs. Jau pa- 
siruošiau gintis, bet ji stabtelėjo ir tarė: „Labas, dėde Pablai“, 
priartino nenormaliai didelę galvą ir gašliai atsikišusiomis 
lūpomis norėjo pakštelėti man į skruostą. Visi žiūrėjo, net 
maža bedantė būtybė, taigi sulaikiau kvėpavimą ir buvau 

priverstas priimti tą bučinį nesipriešindamas. Laimei, Ve- 
ronika ir pabaisos staiga prasmego skradžiai, bet aš turėjau 
čiuožti namo net nebaigęs butelio. 

Pirmoji Dama nutvėrė man už rankos. 

— Pablai, pasitikiu tavimi. Jei ką nors sugalvosi, bet kada 
man skambink, nors tai gali pasirodyti keista. 

Aš galvojau visai apie kita. 

— Iš kur sužinojai apie tėvo avariją? Tavęs tai nė kiek ne- 
nustebino, kai paminėjau. 

— Sebastianas pasakė, kai skambino dėl laiško. Jis papa- 
sakojo, kad automobilis užvažiavo ant šaligatvio ir trenkėsi 
į tėvą, esą nieko baisaus, bet koją reikia gipsuoti. Jis ruošėsi 
į ligoninę. Gal paklausti tavo tėvo, kur Sebastianas ketino 
vykti iš ligoninės? 

— Gerai. Na, broliene, nepamenu tavo vardo... 

Ji lengviau atsiduso ir nusijuokė. 

— Glorija. 

— Malonu susipažinti, Glorija. Visada išgeri tris stiklines 
viskio prieš vakarienę? 

— Paprastai negeriu, kol vaikai neužmiega. O tu? Visada 
plempi romą iš butelio? 

— Tik tada, kai ateiviai pagrobia brolį, o brolienė prašo 
pagalbos. 

Dar nebuvo devynių, bet aš jau buvau girtas. Prasti po- 
pieriai. Bandžiau pasivaikščioti, kad suvirškinčiau informa- 
ciją, bet nieko protingo nesugalvojau. Nupėdinau tiesiai į 
namus ir kritau į lovą, mano galva priminė pirotechnikos 
sandėlį. 


Jūros gėrybės 


Kikas Ledgardas* vilki elegantišku baltu smokingu. Kino 
studijoje ketvirtojo dešimtmečio Čikagos sankryža: stovi 
biuikas, Džiazo klubo skersgatvis, kirpykla, likerių parduo- 
tuvė, gelbėjimo kariuomenės punktas. Keturi aktoriai ap- 
simeta nuobodžiaujantys ir kiekvienas it malūnėlį sukioja 
savo atributus: prostitutė — rankinuką, policininkas - lazdą, 
susišiaušęs girtuoklis - burbono butelį, o privatus detekty- 
vas - skrybėlę. Klausiamai žiūriu į Pirmąją Damą. Ji pasi- 
lenkia prie girtuoklio; aš pasirenku detektyvą. Ginčijamės. 
Kikas Ledgardas bando mus supainioti: esą detektyvas mus 
tik mulkina; mums suteikiama galimybė lipti į biuiką, juo esą 
saugiau ir patogiau keliauti, nei pasakoje moliūgu. Pirmoji 
Dama ir aš nutariame rizikuoti ir sutinkame su detektyvo 
žaidimo taisyklėmis. Plojimai, atsiveria studijos durys ir pa- 
sirodo keturios Betės Bup drabužiais vilkinčios sekretorės, 
jos tempia didžiulį padėklą, ant kurio guli milžiniškas krua- 
sanas. Kikas perskaito prie kruasano padėtą kortelę: „Kad 
taptum geru detektyvu, reikia eiti iki galo“. Stabteli. Jis vėl 
vilioja mus biuiku. Žiūrovai prieštaraudami šaukia; prašo, 
kad Kikas skaitytų toliau. Žaidimo tikslas: užkopti atra- 


* Kiko Ledgardas (1918 — 1995) - Ispanijos televizijos laidų vedėjas. 

ma aukštyn, iki pat viršaus. Pakilimas padalytas zonomis, 
pažymėtomis raudona juosta. Už kiekvieną atrištą juostą 
gausime šimtą tūkstančių kruasanų, jei pasieksime viršū- 
nę - mūsų laukia milijonas kruasanų. Smulkmena: nusime- 
tu švarką, pasiraitoju rankoves ir ruošiuosi kopti. Pirmoji 
Dama neatlyžta, sako, kad turėjome pasirinkti girtuoklį. Ji 
dabar taip pat girta. Pabučiuoja mane į lūpas ir stebeilija į 
mano išverstas akis. Žiūrovai staugia, bet tai ne palaimos 
staugimas, o noras matyti kraują. Kikas Ledgardas dingsta, 
jo vietą dabar užima Maira Gomes Kemp*, užsimovusi tin- 
klinėmis pėdkelnėmis, apsiavusi aukštais auliniais batais, 
plaukai oranžiniai, visai trumpi. Pliauškina botagą: „Eikš, 
prakeiktas girtuokli, pakelk užpakalį!“ Pradžioje savęs ne- 
atpažinau, bet dabar suvokiu, kad aš ir buvau girtuoklis, 
kad viskas buvo tik žiaurus pokštas. Bandau kopti, bet sve- 
riu per daug, esu girtas, pakilimas išteptas storu riebalų 
sluoksniu, mano pirštais teka sviestas, jis man trukdo tvir- 
čiau įsikibti į sieną. Žiūriu į viršų, bandydamas gundytis 
manęs laukiančiu prizu, bet prieš šviesą matau tik savo My- 
limą Sūnėną-Dukterėčią, ji mėto į mane mažas žvaigždutes 


[1 


žudikes, prieš mesdama jas meiliai pabučiuoja. 

Išsigandęs nubudau ir šįkart apsidžiaugiau savo kiauliš- 
ku miegamuoju; telaimina Dievas kiekvieną kampelį, pilną 
purvinų glaudžių, pamaniau. Laikrodis rodo pirmą valan- 
dą nakties. Pagirios. Geriausias būdas nugalėti pagirias - iš 
naujo prisilakti. Bet nereikia erzinti tuščio skrandžio: gali 
nualpti. Greitai palindau po dušu ir surijau keturis kiauši- 
nio trynius, užgerdamas pora stiklinių pieno, puikus būdas 
prikimšti skrandį, jei skubi; aš skubėjau, nes tuoj būtų už- 
darę barus. 


* Mayra Gomez Kemp - Ispanijos televizijos laidų vedėja. 

Išėjau iš namų ir pasukau pas Luidžį. Pamenu, stabtelė- 
jau prie šviesoforo praleisdamas motociklą ir tada bandžiau 
pereiti gatvę. Bet dar neįpusėjęs pėsčiųjų perėjos, išgirdau 
baisų bum, privertusį palenkti galvą. Tada išgirdau kling 
klang. | 

Pažvelgiau į gatvę: ką tik pro mane pralėkęs motocik- 
las įsirėžė į milžiniško šiukšliavežio šoną, nors šis važiavo 
įjungęs visas avarines šviesas. Žmonės bėgo iš baro terasos 
pagalbon, kurį laiką abejojau, bet paskui ir aš nuskubėjau. 
Kol įveikiau tuos varganus penkiasdešimt metrų iki įvykio 
vietos, prie keturių šlavėjų prisidėjo antroje eilėje stovėjęs 
taksistas, baro savininkas ir keletas atsitiktinių praeivių. 
Antikos chorą jau sudarė dešimt ar dvidešimt žmonių. Mo- 
tociklininkas tysojo paslikas ant žemės, jo šalmas voliojosi 
šalia tarsi subraižytas kamuolys. Didelio ir raudono, nely- 
ginant iš dangaus nukritusio vabzdžio, BMW dalys siūlėsi 
tapti Gugenheimo ar Bilbao muziejaus eksponatais moko- 
muoju pavadinimu „Dievų aušra“ ar „Niutono motina“. 
Velnias, vos neprisiplojo. Jau ruošiausi eiti, nes ir taip ne- 
trūko geranorių dvasių, norinčių pagelbėti sužeistajam, bet 
tarp susirinkusiųjų atsirado plyšys galvai įkišti: Cherardas 
Berokalas, šeštoji C, saleziečiai: pražilęs ir be akinių, jokios 
abejonės, tai buvo Beris. 

Geras. 

Jau ruošiausi pasišvaistęs alkūnėmis prasibrauti ir pasi- 
sveikinti: „Velnias, Beri, šimtas metų, gal iškviesti greitąją?“ 
Susilaikiau, bet tas susidūrimas visiškai pakeitė mano pla- 
nus. Kažkas jau kvietė greitąją mobiliuoju telefonu, tad nu- 
tariau palaukti, kol atvažiuos, nors paradui dabar vadovavo 
Leonsijus Leonas ir Tristonas, ne itin kokios šlovės miesto 
policininkai, su kuriais susipažinau tuštindamas Luidžio 
baro atsargas. Po kelių minučių pasirodė greitoji; išlipo du 
baltai vilkintys vyrukai, atidarė užpakalines duris, prilėkė 

prie Berio ir šalia jo tėkštelėjo neštuvus, pirmiausia, žinoma, 
uždėjo jam kaklo įtvarą, jei kartais būtų kas lūžę. Uždarant 
greitosios dureles visai netikėtai kilstelėjau ranką ir iš mano 
lūpų išsprūdo: „Sėkmės, Beri“, laimei, tai išgirdau tik aš. 

Labai nuliūdęs vėl pasukau į Luidžio barą. 

— Robertai, atnešk butelį degtinės iš šaldytuvo. 

Robertas žioptelėjo: 

— Drauge, kietai pavarai... 

— Ką tik mačiau, kaip buvęs klasiokas atsitrenkė į šiuk- 
šlių mašiną. | 

- Avarija? Čia ieškojo Leonsijaus ir Tristono. Sunki avarija? 

— Nemanau... Bet ši diena ir taip juoda, ta avarija mane 
pribaigė. Eik, atnešk butelį. 

Pasuko į virtuvę, bet pusiaukelėje suskambo telefonas, ir 
jis stabtelėjo koridoriaus gale. Bare dar sėdėjo nemažai lan- 
kytojų; nors terasa jau buvo tuščia, viduje žmonių netrūko: 
pora, du taksistai prie lošimo automato... Laikrodis rodė 
pusę trijų. Palaukiau, kol Robertas baigs kalbėtis ir atbogins 
„Moskovskajos“. 

— Degtinės ponui, - tarė pateikdamas man ledinę taure- 
lę. Išgėriau vienu mauku. 

- Dar. 

Išgėriau. 

- Dar. 

Išgėriau ketvirtadalį ir užsisakiau alaus, kad dozę pra- 
skiesčiau, taip pat „El Periodico“ maskuotei ir prisėdau prie 
staliuko. MTV kanalas, kaip įprasta, rodė Jamirokio klipą, 
atsiverčiau pirmą laikraščio puslapį: kažkoks ministras de- 
maskavo kažką, susijusį; su kažkuo. Nuomonių puslapyje 
nuostabiausios odės Teisingiausiam Teisingumui ir aštriau- 
sia Melagingiausio Melo kritika. Gerai ir padariau, kad pa- 
sitraukiau iš visuomenės. Bet vis tiek pasaulis užgriūva ant 
mūsų: nesvarbu, mes to norime ar nenorime. Ištirpsta pini- 

gai kišenėje arba gatve pravažiuoja šiukšliavežis; paslaptin- 
gai dingsta mano Nuostabusis Brolis, o PT susitraiško koją. 
Niekada nepasitikėk ramybe. Nei ramybe, nei niekuo. Ypač ne- 
pasitikėk Pirmąja Dama, nepasitikėk, jei ji padarė tau gerą 
įspūdį; jei kas nors padaro gerą įspūdį - tau šakės. Gali ge- 
rus jausmus puoselėti bet kam, bare sutiktam sėbrui, Kinų 
kvartalo kekšei, tačiau niekada, kartoju, niekada, neleisk, 
kad tau padarytų gerą įspūdį tavo brolienė Glorija; netgi 
nevadink jos Glorija, Pirmąja Dama, ji - tikras tavo priešas. 

— Robertai, atnešk dar vieną bokalą. 

— Tuoj. 

— Klausyk, Robertai. Aš tau patinku? 

— Na, kaip žiūrėsi... 

— A, matai. O kaip žiūrėsi? 

— Ką reikėtų atsakyti? 

Dar bokalas. Pusė trijų. Vėl buvau girtas. Girtas ir pra- 
skydęs, bet nėra taip blogai apie ką nors ilgai galvoti. Rei- 
kia apsukti ratu: parodyti baro laikrodį, pagrindinį veikėją 
su bokalu alaus ir laikraščiu, tamsa, vėl laikrodis, peleninė, 
tuščių alaus skardinių kolekcija. Deja, gyvenimą reikia su- 
sigriauti dabar, kaip tik dėl šios priežasties gyvenimas yra 
ilgesnis už filmus; kai laikrodis išmušė pusę keturių, aš jau 
buvau suplanavęs Pirmosios Damos puolimo planą, baigiau 
galvoti ir nežinojau kur dėtis, kol išauš. Iš gyvenimo gausi 
tai, ką pats duosi: į galvą šovė išganinga mintis. Neturėjau 
nė skatiko, Luidžis buvo vienintelis žmogus, galintis pasko- 
linti, bet jis nesirodė. Kartais jis paankstina, ir barą uždaro 
Robertas. Kartais jis trankosi jam vienam žinomais keliais, 
vaiko katinus lauke ar ką nors uosto su patikimais klientais. 
Kreipiausi į Robertą. 

— Luidžis skaičiuoja. 

Atsistojau ir priėjau prie kabineto durų, pabeldžiau. Lui- 
džis sėdėjo kambaryje tarp buhalterijos popierių: čekių kny- 

gelė, kvitai ir pilna pinigų bei prirašinėtų popierių metalinė 
dėžutė. 

— Klausyk, Luidži, turiu tavęs kai ko paprašyti. 

— Tik ne pinigų... 

— Visada grąžinu skolą, ar ne? 

— Bet kol neturi pinigų, nesirodai, kol nesirodai, neleidi 
pinigų. Nekoks biznis. 

— Ryt grąžinsiu, rimtai, rytą man užmokės. 

— Ar man vaidenasi, ar jau esu tai girdėjęs? 

— Brangusis Luidži, ar kada nors tave apgavau? 

— Kaskart, kai tik užsimanai. 

— Bet niekada, kai kalbame apie pinigus. Man reikia de- 
šimt, tik de-šimt. 

Jis jau minkštėjo. Tai išdavė jo nuleista galva, į Kaprabo 
kvitus įsmeigtas žvilgsnis. 

— Taip pat įtariu, kad tai, ką dabar išgėrei, turėčiau įrašy- 
ti skolon, ar klystu? 

— Gerai, ryt duosiu tau penkiolika, atsilyginsiu... 

— Klausyk, aš ne bankas: ryt grąžinsi man skolą, nei dau- 
giau, nei mažiau... Bet rytoj, supratai? 

Pasistengiau kuo greičiau dingti iš baro, pasukau Jaume 
Guillamet gatve. Berio avarijos pėdsakų nė kvapo, tik po gat- 
vės žibintais spindinčios smulkios stiklo duženos ir pjuve- 
nų sluoksnis ant kraujo balos. Artėjau prie 15 namo. Prie pat 
įėjimo į sodą pasilenkiau, tarsi riščiausi batą. Žvilgtelėjau į 
stulpą ir visiškai nenustebau, išvydęs ant jo raudoną juostą, 
tiksliau, mane tai pradžiugino: pildėsi mano viltys. Jaučiau- 
si apsukrus, sumanus, kartais alkoholis pažadina savimeilę: 
pasaulis vėl atgavo tvarką, tai yra virto funkcionuojančia 
sistema. Patikrinęs tai, Ką norėjau, toliau svirinėjau Travese- 
ros gatve iki Numansijos gatvės ir tada pasukau į Ispanijos 
aikštę. Kai pagaliau pasiekiau „Paralelės“ barą, jau pusva- 
landis mane graužė bado kirminas. Pabeldžiau į nuleistas 

žaliuzes. Šviesa akutėje. Parodžiau leteną ir mane įleido pro 
slaptas duris. Esgueixada*, aštuonkojai, mėsos kukuliai ir 
aštrus padažas. Valgiau lėtai, gardžiuodamasis kiekvienu 
kąsniu, pasijaučiau daug geriau. Kad jausčiausi visiškai lai- 
mingas, trūko tik gerai pašikti. Klozetas buvo purvinas, ko 
daugiau gali tikėtis „Paralelės“ bare, juk jis dirba visą naktį; 
iš tualetinio popieriaus išmąsčiau užtiesalą ir įsitaisiau ant 
skylės, bandydamas savo pimpalu nepaliesti paties klozeto. 
Baigiau, greitai pasimasturbavau virš kriauklės, svajoda- 
mas apie televizijos diktorę nuostabiomis krūtimis; nelabai 
norėjau, bet buvo verta išsikrauti, kad vėliau nereikėtų per 
greitai baigti. Tada atidžiai apsiploviau ir pasiuosčiau pa- 
žastis: tvarka. Kai išėjau iš baro, girtumas buvo išgaravęs, o 
pilvas pamiršęs alaus ir degtinės dvoką. 

Diena dar tik brėško, eismas buvo neintensyvus. Dievi- 
nu tokį laiką, pusė šešių ar šešta ryto. Apie septintą valan- 
dą viskas pasikeičia, viskas rieda blogyn, todėl geriau leisti 
dienai sukti pasaulį, kol tu miegi. Prieš sustabdydamas tak- 
si galą paėjau ir parūkiau. Laimei, mano sustabdytas taksi 
kvepėjo skutimosi kremu „La Toja“. Pirmos žinios per radi- 
ją. Birželio dvidešimtoji, penktadienis, Prancūzijos futbolo 
rungtynės, Ispanijos komanda neaišku kur, ble ble ble, ma- 
lonus vapaliojimas, sumišęs su dvelkiančiu pro atvirą langą 
vėjeliu ir dyzelinio variklio garsais. Išlipau prie Bokerijos, 
perėjau turgavietę, norėjau pasivaikščioti tarp prekystalių, 
apkrautų įvairiomis žuvimis, pardavėjai ant ledo luitų, pa- 
puoštų citrinomis ir gvazdikėliais bei aromatinėmis žolėmis, 
tarsi jūros karalienes demonstravo dar Žiopčiojančias jūros 
gėrybes. Tada paklaidžiojau gatvelėmis ir skersgatviais, su- 
sikaupęs, galvodamas veikiau apie kelnėse netelpantį pasi- 
stojusį pimpalą nei apie kelią, tačiau vis dėlto nusigavau iki 


* Katalonų virtuvės patiekalas. 

viešbučio aikštės; visada ateinu čia, pats to nesuvokdamas. 
Nelabai apsidžiaugiau, pamatęs, kas ten vaikšto, įlindau į 
barą, gal pasiūlys ką nors geresnio. Savininkas knaisiojosi 
šaldytuve prie baro: plikas vyrukas, kaktos oda išėsta pso- 
riazės. Kavavirė įjungta ir pasiruošusi atlikti buitinės tech- 
nikos pareigas. Užsisakiau kavos su pienu. Jei kam nors 
ši zona nėra pažįstama, galiu paaiškinti, kad čia veiksmas 
vyksta atvirkščiai nei Amsterdame: klientas laukia bare, 
prie vitrinos, rodo save, o kekšės vaikšto po aikštę; jei tau 
kuri patinka, pamoji ir ji atlekia. Tokiu metu dingsta dir- 
bančios naktinę pamainą ir pasirodo tos, kurioms priklau- 
so aptarnauti turgavietėje triūsiančius vyrukus. Čia visada 
pasiūla geresnė nei Ensančio saunoje, ten renkasi brangios 
filologės, geriančios liesą pieną ir sakančios oralinis seksas, 
bet šįryt čia kuklus pasirinkimas, lūkuriavo tik trys kekšės 
ir nė viena man nepatiko. Vyriausioji jau senokai peržen- 
gusi šešiasdešimties metų slenkstį. Ji neatlyžo, bandydama 
mane prisivilioti. Kaip įmanydamas purčiau galvą, nutaisęs 
linksmą veido išraišką, bet to nepakako ir ji užėjo. 

— Labas, gražuoli. Nori su manimi? 

— Kitą kartą. 

— Eikš, pačiulpsiu tau kiaušinius. 

— Ačiū: man juos jau apčiulpė namie... 

Nusijuokė. 

— Nagi, brangusis, nejuokauk! Pasilinksminkime, tu ir 
aš, eikš, eime į numerį ir pašildysi mano urvelį. 

Ji priminė ponią Mitjans, mano Ponios Motinos žaidi- 
mų draugę, todėl buvo atstumta. Be abejo, buvau privers- 
tas pakartoti dar penkiolika kartų ar daugiau, kol ji pakeitė 
plokštelę. Pasiūliau jai ko nors užsisakyti, ji paprašė kavos 
su pienu ir kruasano. Bandžiau. ja atsikratyti, kad gatvėje 
stovinčios suprastų, jog, esu laisvas, bet paprasčiau pasaky- 
ti, nei padaryti: ji baigė kruasaną, savo pasiūlymą patvirtino 

glamonėmis, glamonėmis, kurias suteikia tik patyrusi kekšė 
arba įsimylėjusi moteris, tarsi norėtų liesti tave, čiupinėti ir 
jausti. Sunku atsispirti tokiam atkakliam graibymui; kekšės 
tai puikiai Žino ir tuo naudojasi, liečia tave ir šnabžda į ausį. 
Pagaliau ji pasidavė ir grįžo į aikštę, bet net toldama siuntė 
man bučinius. Dabar į sūkurį įsisuko išvaizdesnė mergina, 
bent jau taip atrodė iš toli. Palaukiau, kol priartės, ir įsižiū- 
rėjau. Per trisdešimt, na, gal per keturiasdešimt, trumpap- 
laukė, tamsi, storu užpakaliu, kukliomis krūtimis, nevulga- 
rių veido bruožų, rimta, labai rimta moteris. Pažvelgiau jai į 
akis. Nesiraukė, tik greitai įžengė į barą. 

— Kaip einasi? 

— Labas. Dar dirbi? 

— Ką tik pradėjau. Ko nori? 

— Pasidulkinti. Nieko ypatingo. 

— Keturi tūkstančiai. Jei nori į numerį, mokėk atskirai. 

— Gerai, maniau suapvalinti iki penkių tūkstančių, įskai- 
tant tūkstantį penkis šimtus už kambarį ties kampu: gana 
švaru... 

Ji nesilaužė. 

— Gerai: trys tūkstančiai penki šimtai, jei eisime į viešbutį. 

Atsilikę vienas nuo kito per porą žingsnių nuėjome į 
viešbutį. Kekšės man primena kupranugarius: jos vaizduo- 
ja, lyg nepažintų tavęs; tai abipusis jausmas. Viešbučio vy- 
rukas, kurio veide pėdsakus buvo palikę įkyrūs brendimo 
spuogai, padavė jai raktą, pažymėtą 37 numeriu, ir iš manęs 
paėmė už valandą. Liftas. Kai lipi į pigaus viešbučio liftą 
su pigia kekše, jau Žinai, kad ji grabalios tave bandydama 
sutaupyti laiką, bet šita buvo kitokių metodų šalininkė, ji 
kramtė savo nykštį. 

— Koks tavo vardas? 

— Pablas. O tavo? 

— Glorija. 

Mėšlas. 

Rusvas kambarys, pasivaideno, kad jau lankiausi jame, 
net sunku suvokti, kodėl jie visi tokie panašūs. Glorija rū- 
pestingai nuklojo lovatiesę ir pataisė baltą švarią patalynę 
užlenktais kraštais, raminamos spalvos patalynę. Iš ranki- 
nuko ištraukė porą prezervatyvų ir padėjo juos ant spinte- 
lės. Tada atsisėdo ant lovos krašto, nusirengė ir nuėjo prie 
mažos kriauklės, atstojo jai bidė. Pakėlė koją, šlaunį atrėmė 
į kriauklės kraštą ir, įsitaisiusi taip, kad vagina būtų tiesiai 
po vandens čiurkšle, pradėjo leisti vandenį. Apsivalymo 
apeigos. Lyties plovimo ritualas man visada atrodo gana 
šlykščiai, bet šįkart tas vaizdas, glostomas pirmųjų saulės 
spindulių, buvo velniškai gražus: veidrodyje atsispindėjo 
atsikišę krūtų speneliai, didelis ir apskritas užpakalis den- 
gė visą kriauklę, vandens čiurlenimas trankėsi į jos vaginą. 
Venera mauduolė arba Savo gėlę laistanti mergina. Puikus tą 
vaizdą atspindintis paveikslas galėjo kabėti Luvro muzieju- 
je, o nuostabi nuotrauka - papuošti mašinų taisyklos sieną. 
Greitai nusirengiau, veikiamas įkyrios kelnėse įsitaisiusios 
erekcijos, ir nuskubėjau prie savo Veneros, ji jau sausino 
tarpkojį rausvos spalvos rankšluosčiu. Man paliko žydrąjį, 
susitaikymas su tradiciškai lytims parinktomis spalvomis. 
Apkabinau ją iš užpakalio ir prakišau rankas iš šonų ieš- 
kodamas krūtų, nutvėriau jas kaip mažas gausybės kalvas. 
„Pala, nusiprausk ir eikime į lovą“, - tarė, nusikratydama 
manimi. Užsikvempiau ant kriauklės atlikti krikšto apei- 
gų; pakišau po čiurkšle kietą it agurkas pimpalą ir greitai 
nusišluosčiau. Šaltas vanduo ir šiurkštus rankšluostis at- 
vėsino mano draugužį. Ji atsigulė dešinėje lovos pusėje 
ir laukė manęs, nekeisdama išraiškos. „Jei gali, atsigulk į 
kitą pusę“, - paprašiau. Ji pasitraukė, išsitiesiau ant lovos 
aimanuodamas iš susijaudinimo. „Leisk tai daryti man. 
Galima tave bučiuoti?“ — paklausiau. „Kur nori, tik ne į lū- 

pas“. Pabučiavęs kaklą nuskubėjau prie krūtų. Kurį laiką 
pabuvau prie drebučių, net ilgiau, nei esu įpratęs, kol pa- 
stebėjau sustangrėjusius spenelius ir aplink juos pašiurpu- 
sią odą. Mano pimpalas vėl staiga pasistojo. „Tau patogu?“ 
Linktelėjo galvą; rimta ir susikaupusi, kaip ir anksčiau, ji 
stebėjo mano kelionę jos krūtine su atpalaiduojančiu smal- 
sumu. Dešinę ranką nuleidau prie urvelio. Ji pakėlė iki šiol 
suglaustas kojas ir aš įkišau savo pirštą į drėgną ir vandens 
atšaldytą skylę. Pamažu, vis dar laikydamas lūpas ant atsi- 
kišusių spenelių, spaudžiau pirštu, kol pajutau šiltą drėg- 
mę, jaukų patinimą. Pasiėmiau nuo spintelės prezervatyvą 
ir užsimovęs (nemalonus darbas, bet galima įveikti, jei ne- 
kreipi dėmesio į gamintojo patarimus) pradėjau kopimą, 
ji pasiruošė mane priimti. Jaučiau, kaip mano širdis plaka 
pimpale, ir stengiausi nenuleisti jo tiesiai į skylę tarp kojų, 
kilstelėjau prieš padėdamas kiaušinius į lizdą, norėjau nors 
trumpai tik šiaip pabūti tarp jos išskėstų kojų. Tokiomis aki- 
mirkomis man visada kyla noras prisipažinti beribę meilę, 
bet susilaikau ir bučiuoju kas tik papuola, viską, tik ne lū- 
pas, tik ne kekšės lūpas, kurių negali bet kas bučiuoti, nors 
jos iki darbo pabaigos pačiulps penkis pimpalus. Kekšių 
įpročiai. Kai nebegalėjau kentėti ir nutariau gauti man skir- 
tą premiją, ranka dar labiau praskėčiau tarpkojį ir pradėjau 
judėti, spausdamas ginklo vamzdžiu, be jokios pagalbos, 
kol įsitikinau, kad trūko labai mažai. Stumtelėjau ir pajutau, 
tarsi eičiau pro šilkines užuolaidas; dar, dar; dar giliau įki- 
šau savo mažąjį Žemės atstovą, kai įsitaisiau, pasikėliau ant 
alkūnių, leisdamas jai kvėpuoti po šimtu dvidešimt kilog- 
ramų. Taip galėčiau sustingti amžiams; bet negalima taip 
likti amžiams, buvau priverstas įkišti ir ištraukti, apsimes- 
ti, kad jau atbuvau, kiek man ir priklausė. Mergina leido 
man veikti, net nesistengdama daryti ką nors ypatinga: per 
kiekvieną mano judesį, lėtą, bet vis galingesnį, ji išleisdavo 

trumpą dejonę, tai priversdavo ją įtempti raumenis, kad ga- 
lėtų atlaikyti spaudimą, nes ją slėgiau. Kai pajutau artėjantį 
orgazmą, paleidau ją, atsirėmiau ne alkūnėmis, o plaštako- 
mis, kad nepritrėkščiau jos per paskutinį smūgį, ir pratisai 
it vilkas sustaugiau, toks staugimas lydi visus mano orgaz- 
mus. Na štai, dalykėlis jau minkštas ir, kaip visada, apgailė- 
tinai suvytęs, jis atrodo dar juokingiau, kai sustyra tokiame 
šlykščiame balkšvame lietpaltyje. 

Apsiverčiau ant nugaros, kad atgaučiau kvapą, ir kai tik 
sugebėjau, paklausiau, ar galima pabūti lovoje dar penkias 
minutes, norėjau parūkyti. Ji sutiko ir paprašė cigaretės. 
Kelnėse radau pakelį „Fortūnos“ ir padaviau jai vieną, pri- 
degiau. Sau prisidegiau „Ducados“ ir vėl atsiguliau. 

— Tau patiko? - paklausė ji. 

— Jaučiuosi it karalius. Jei luktelėsime, bus galima pa- 
kartoti. 

- Jei dar turi tris tūkstančius penkis šimtus... 

— Viešpatie, dar tris tūkstančius? Mes jau čia, verčiau pa- 
siūlytum kuklesnę kainą ir pakartotume. Jau geriau taip, 
nei eiti lauk ir ieškoti naujo kliento. 

Įsistebeilijo į stogą ir rūkė „Fortūną“. 

— Gerai, tebūnie du tūkstančiai penki šimtai. 

— Man liko tik du tūkstančiai. Ir dar reikia į namus nusi- 
gauti taksi. 

- Jei nori, gali užsimauti prezervatyvą, pačiulpsiu, tada 
kainuos tik tūkstantį... 

— Man nepatinka, kai čiulpia. 

— Ne? Keista... 

— Taip, ko gero, aš ne visai sveikas. Nagi, ar pasidulkinsi 
už tūkstantį? 

— Niekaip: du tūkstančiai. Gali grįžti namo metro. Jei ne- 
turi, galiu sušelpti smulkiais. 

— Jau senokai nevažiavau metro, man tai nepatinka. 

— Neverkšlenk... Palyginti su vietos fauna, tu visai nie- 
ko, bet aš tikrai nesu gailestingoji seselė, ar aišku? Jau ir taip 
nuleidau penkis šimtus, dabar nuleidau dar tūkstantį pen- 
kis šimtus. 

Na, koks skirtumas: kai pagalvoji, nėra taip blogai pasi- 
važinėti metro, ypač gerai pasidulkinus. Už du tūkstančius 
susitarėme dėl antro. Parūkėme, apsikabinau ją, ji apsikabi- 
no mane, priglaudė skruostą prie mano peties, pasitrynė- 
me vienas į kitą ir padarėme kaip ir pirmą kartą, tik dabar 
daug švelniau, taip ramindami mano skubotumą. Tada su- 
rūkėme dar po cigaretę. Prabėgo tik pusvalandis, liko laiko 
poorgazminei švarai. Šįkart ji naudojosi bidė ir išsimuilino 
lizdą nuo vaginos iki pat užpakalio, nugara į mane. Prisi- 
degiau dar vieną cigaretę ir bandžiau nežiūrėti, kad vėl ne- 
pasistotų. Kol ji rengėsi, atsišaldžiau vandeniu. Ji palaukė, 
kol baigsiu, sumokėjau jai - tik tada suvokiau, kad ji, kaip 
įprasta, nepaprašė avanso, - ir kartu išėjome. 

Atsisveikinome prie viešbučio durų. 

— Ką gi, jei kada grįši, jau Žinai: Glorija. Paklausk, tokiu 
metu būnu čia. 

— Gaila, kad šiandien neturiu daugiau pinigų... Tikrai 
dar pasimatysime, - tariau jai, nors jau žinojau, kad nieka- 
da jos neieškosiu, kitą kartą net vengsiu. Niekada nereikia 
dulkintis du kartus su ta pačia moterimi: greitai pripranti 
prie to paties. 

Sulaikiau norą pabučiuoti jai bent į skruostą, atsisvei- 
kindamas mirktelėjau akį ir su pakilesne nuotaika pasukau 
krantinės link. Buvau bemaž prie Atarazano stotelės, kai su- 
sivokiau, kad jau po septynių: galėjau sustabdyti taksi, va- 
žiuoti iki kontoros ir pasiimti pinigus. Marija jau turėjo būti 
atėjusi, o Marija mane visada palaiko. 

Taksi tobulinau savo planus. Pirmiausia, prieš miegą, 
turiu įjungti skalbimo mašiną. Jei kitą dieną turėsiu pradėti 

Kiko Ledgardo ir Pirmosios Damos aukcioną, reikės švarių 
drabužių. Tada paskambinti į žadintuvo tarnybą, reikėjo 
būti tikram, kad kas nors mane pažadins vykdyti savo pla- 
nų. O tada privalau pamiegoti: kažkas man kuždėjo, kad 
kova tuoj prasidės. Dar nežinojau, kad tą akimirką, kai aš, 
atlikęs vaisingumo apeigas laimingas skubėjau namo, kaž- 
kas smūgiais bandė pakeisti mano Nuostabiojo Brolio veido 
bruožus. 


Juodasis žvėris 


Mane pažadino telefonas, jokių pagirių: „...dvylika valan- 
dų, viena minutė ir dešimt sekundžių...“, jaučiausi paly- 
ginti puikiai, nors miegojau tik keturias valandas. Pamenu, 
sapnavau savo pasivaikščiojimus po Kinų kvartalą, nors 
mano viešbučio kompanionė jame virto Bokerijos turgavie- 
tės Žuvų pardavėja. Suvokiau, kad jau kuris laikas bandau 
įkišti pimpalą į čiužinį, bet nerandu skylės. Tai be galo bjau- 
rus jausmas, nemanau, kad moterys gali jį suvokti; nebent 
palygintų su jausmu, kai nepataikoma į palto rankovę: tas 
pats, tik su pimpalu, o jis yra daug jautresnis ir šiurkščiai 
trinamas į medžiagą parausta it paprika. Čiužinių gaminto- 
jai turėtų tai numatyti, nenustebčiau, jei jų išgirtas produkto 
atsparumas ką nors sugadintų. Kad ir kaip ten būtų, mie- 
gas padėjo man, buvau gerai nusiteikęs, artėjančios vasaros 
kvapas pasiekė mane sumišęs su eismo triukšmu ir priminė 
laikus, kai dvylikta valanda buvo visai kas kita, diena prasi- 
dėdavo daug anksčiau. 

Skalbimo mašina baigė plauti. Sukabinau skalbinius, 
kad greičiau išdžiūtų. Tada papusryčiavau, išgėriau ka- 
vos su pienu - be kruasanų ir be sviesto - ir surūkiau pir- 
mą dienos suktinę svetainėje, antrą sutraukiau vonioje, o 
trečią — gerdamas antrą kavą, vėl svetainėje. Kai suvokiau 

savo minčių eigą, piniginėje susiradau The First numerį ir 
susukau. 

- Glorija? Čia Pablas. Kas nauja? 

— Pralaukiau prie telefono, ir nieko. 

— Galime šiandien susitikti? 

— Taip, be abejo. Kas nutiko, ar ką sugalvojai? 

— Porą minčių sukrapščiau. Turi namie pinigų? 

— Na... nežinau; manau, kad turi būti. Jei nėra, galiu pa- 
siųsti Veroniką į bankomatą. 

— Puiku. Kada susitinkame? 

— Kada nori, aš niekur kojos iš namų nekelsiu. Dukra 
irgi nėjo į mokyklą, pakviečiau Veroniką, kad pabūtų su 
vaikais. 

Dėl gero auklėjimo pradžiugau - mano Nuostabūs Sū- 
nėnai namie saugūs. Sutarėme, kad užeisiu prieš pietus, pa- 
dėjau ragelį ir skaičiavau, kiek galiu sugaišti džiovindamas 
marškinius vienu iš namų metodų. Gal įkišti juos į orkaitę? 
Vėliau išspręsiu problemą, dabar paskambinsiu PT. Kartais 
ir vaizduotė padeda pasijusti geriau. 

Atsiliepė Beba: 

— Viešpatie, kokia staigmena! Tik nesakyk, kad pasiilgai 
musų... 

— Man visada tavęs trūksta, storašikne. Ar motina namie? 

— Taip, prie kompiuterio studijuoja anglų kalbą, pakviesti? 

— Būk gera. 

Palaukiau ir tuoj atsiliepė mano Ponia Motina, regis, ge- 
ros nuotaikos. 

— Gut mornin, darlin, hau ar ju? 

— Labas, mama. 

— Ai em veri vel, fenks. Ai em gled, bikoz ai laik tu stadi 
ingliš. 

— Studing, mama, tokiu atveju reikia sakyti I like studinę, 
esamasis laikas. 

— O gal tu kalbi amerikietiškai? Tavo akcentas tiesiog 
baisus. Nagi, pasakyk: Cholivud. 

— Hollywood. 

— Matai? Amerikietiškas: visada lyg žiaumotum kramto- 
mąją gumą. Nereikėjo taip ilgai būti... Kur tu buvai? 

— Nežinau, mama, daug kur buvau. Kaip tėvas? 

— Net neprimink: buvau trumpam ir pamiršus. 

— Kas nutiko? 

— Kaip tai kas nutiko? Ogi pono nuotaika tikrai šuniš- 
ka: šu-niš-ka. Tu nežinai, koks jis užsispyręs... na, Žinai, bet 
šiandien jis peržengė bet kokias ribas. Nuo vakar manęs ne- 
išleidžia iš namų, esą jei peržengsiu slenkstį, nebekalbės su 
manimi, taip ir pasakė, supranti. Cha, jis net Eusebijai drau- 
džia išeiti... 

— Gerai, pakentėk truputį. 

— Pagrobtos: mes pa-grob-tos. Buvau priversta siųsti 
tarnaitę, kad nupirktų, ko man reikia. Bet aš nepakęsiu, 
jau šiandien kur nors išsiruošiu, kad ir ką sau manytų. Jei 
nekalbės, dar geriau: pastaruoju metu nieko protingo ir ne- 
pasako... 

— Nesijaudink... 

— ...nieko protingo: kaip tau atrodo, šiandien rytą už- 
tikau jį bibliotekoje apsikabinusį šautuvą. Bandė paslėp- 
ti jį už nugaros, tarsi nutvertas vaikas. Įsivaizduok: vilki 
pižama, ramentas po pažastimi ir bando už nugaros slėp- 
ti pusantro metro šautuvą, o tas lenda pro visus galus... 
Juokdarys. Aš taip susinervinau, kad paskambinau gydy- 
tojui Kaudetui. Jis teigia, jog tai normalu (įsivaizduok: nor- 
malu), bet jei jis dar labiau ištižtų, patarė duoti valiumo ir 
pačiai išgerti. 

— Gerai, tai tegul išgeria ir... 

— Najau ne. Nunešiau tabletę su stikline vandens į bib- 
lioteką, ir tu net negali suvokti, kaip jis šiurkščiai man rėžė: 

„Kas čia dabar?“ O veido išraiška —- kaip buldogo. Kaip tai 
kas, Valentinai? Valiumas ir mineralinis vanduo. „Net ne- 
galvoju jo gerti, gali nešti viską atgal į virtuvę“. Įsivaizduok: 
į virtuvę... 

— Gerai, neskubėk: gydytojas sakė, kad tai normalu. Ne- 
siginčyk su juo. Jei nenori, kad tu kur nors eitum, būk su- 
pratinga ir neik. Jau Žinau, kad nėra taip paprasta, bet tik 
porą dienų, ar ne? 

— Pablai Chosė, kas dabar tau čia darosi? Tik nesakyk, 
kad pritari tėvui? 

- Ne... 

— Ą, ne? O nuo kada seki tėvo pėdomis? 

— Mama... 

— Jau visai netvarka - turime vykdyti visus pono norus 
vien todėl, kad jis išsisuko koją ir nenori prisipažinti, kad 
ėjo gatve varnas šaudydamas... 

— Maaaaaaam... 

— ...esu įsitikinus, kad taip ir buvo: jis nematė sukančios 
mašinos ir pats po ja palindo, ir dar dedasi ją matęs. Tiesą 
sakant, pastaruoju metu pastebėjau, kad jis slapčia Žiūri į 
„praeinančias merginas. Būtent: praeitą sekmadienį mums 
grįžtant iš bažnyčios vos neprarijo vienos... Man nemalonu 
taip sakyti, Pablai Chosė, tačiau tavo tėvas žiopso į mergas: 
žiopso į mergas. Bet tai ne viskas: ponas Valentinas Miralje- 
sas negali prisipažinti, kad užsižioplino spoksodamas į iš- 
kirptę, juk ponas Valentinas Miraljesas niekada nežiopso! 
Jei kas nors užvažiuoja ant jo, tai tik specialiai... 

— Mama, luktelėk minutėlę: tu kai ko nežinai. 

Tai staiga ją nuramino. Mano Ponia Motina visada nori 
viską Žinoti. 

— Ak, štai kaip! Gal galiu sužinoti, ko dar aš nežinau? 

Nutilau, tarsi negalėdamas atvirauti. 

— Negaliu pasakyti. 

— Pablai Chosė, įsakau tau, greičiau sakyk arba man kas 
nors bus! Eusebija, atnešk valiumo ir vandens; ir paskubėk, 
nes tuoj nualpsiu. Pablai Chosė, tuoj pat prašom pasakyti. 

— Nieko baisaus, mama, nesinervink... 

— Ak ne? Jei nieko baisaus, kodėl tyli? Nagi? Atsakyk. 

— Negaliu. Nenoriu, kad tėtis sužinotų tai, ką tau papa- 
sakosiu. 

— Kada aš ką nors sakiau tavo tėvui? 

— Gerai, sutarta... Jis ten? 

— Ne. Bibliotekoje, gali nesibaimindamas kalbėti. 

Čia ir pradėjau kurti, kaip kad buvau suplanavęs: 

— Nagi: tai prasidėjo senokai. Pameni Ibaros ūkį? 

— Ne. 
nuo majonezo indelio, kuris stovėjo ant mano šaldytuvo, jį 
puikiai mačiau iš svetainės. Gerai, kad nenusipirkau „Kraft“ 
majonezo. 

— Taip, tu tikrai prisimeni, Ibaros ūkis, mažas nameliu- 
kas. Pameni, kai tėtis pradėjo investuoti į butus? 

— Nežinau, sūnau, tavo tėvas visada į ką nors investuoja, 
nesuk man galvos dėl smulkmenų. 

- Žodžiu, dėl Ibaros ūkio buvo iškelta baudžiamoji byla. 
Ir to nepameni? 

— Ar nepamenu? Dešimt metų tampė mus po teismus, 
nežinau, kas ten vyko, bet nuolat skambindavo advokatai. 

— Gerai, Ibaros savininkai - tik vieni iš tų, su kuriais tė- 
vas kovojo. Bet jie pralaimėjo. Matyt, tėtis per pažįstamus 
išnuomojo gan apleistus butus Ibaros ūkiui priklausančia- 
me name, vėliau pasamdė technikus, kurie pro didinamą- 
ji stiklą juos apžiūrėjo, ir padavė savininkus į teismą už 
gyvenamųjų butų normatyvų nepaisymą. Žodžiu, Ibara 
nesugebėjo sumokėti baudos, už mažą kainą pasiūlė kai 
kuriuos butus aukcione ir firma iširo, palikdama krūvas 

skolų. Tėvas, žinoma, didumą tos nuosavybės nutarė pasi- 
likti ir taip užsidirbo pinigų: neklausk kaip, bet jis atgavo 
tai, ką išleido tyrimams, ir dar gavo pelno parduodamas 
brangiau. 

— Negaliu patikėti... Nežinau, kaip tavo tėvas sugeba iš 
visko išpešti naudą. Chuanas Sebastianas irgi paveldėjo tą 
bruožą. O tu panašus į jį išvaizda. Ir užsispyrimu... nors 
šiuo požiūriu jūs visi trys panašūs... bet kas čia bendra su 
tuo, kad nei aš, nei Eusebija negalime kelti kojos iš namų? 

Įvadas buvo reikalingas bent jau tam, kad ji pasiklystų 
smulkmenose. Turiu prisipažinti, kad ne viskas buvo iš- 
galvota, daug kartų girdėjau, kaip PT porino apie panašius 
nuotykius, taigi buvo labai paprasta juos prisiminus su- 
kurpti istoriją. Pakreipi tinkama vaga, ir viskas eina kaip 
sviestu patepus. 

— Taigi tas Ibara sėdi kalėjime. Iškeliant tuos dalykėlius į 
viešumą, išlindo dar šimtas ylų iš maišo: apgavystės, sukčia- 
vimai ir aibė baisesnių dalykų. Jis buvo nuteistas dešimčiai 
metų, bet atsėdėjo tik porą, tačiau vyrukas nieko nepamiršo 
ir dėl visų savo nelaimių kaltina tėvą. Jis prisiekė, kad, kai 
tik galės, atkeršys, jis išėjo iš kalėjimo prieš penkerius metus 
ir vėl kuria firmas žmonos vardu. Ar aišku? 

— Aišku, bet mane domina to storžievio nuotykiai. 

Jei mano Ponia Motina manė, kad Ibara - storžievis, va- 
dinasi, patikėjo. Anot PM, apgaudinėti socialinio draudimo 
įstaigą prilygsta tamsumui, tai esą tas pats, kaip ant stalo 
dėti alkūnes. 

— Pameni, sakei, kad tėvas po avarijos paskambino Se- 
bastianui iš ligoninės? 

— Taip. 

— Viskas buvo kitaip. Kai Sebastianas atvyko į ligoninę, 
tėvą dar tik švietė ir jis tikrai negalėjo niekam skambinti. 
Sebastianui apie avariją pranešė Ibara. 

Luktelėjau, kol ji sureaguos, norėjau įsitikinti, kad su- 
prato. 

— Storžievis ponas? 

— Tas pats. 

— Ojam iš kur žinoti, kas įvyko? 

— Kaip tik tai ir neduoda tėčiui ramybės. 

— Nesuprantu. Jei tas ponas negali pakęsti tėvo, kokiems 
velniams jis pranešė Chuanui Sebastianui apie avariją? 

Mano Ponia Motina buvo labiau išsiblaškius nei aš, kad 
sugebėtų sekti filmo siužetą. Kartais galvoju, kad toks ne- 
sugebėjimas gali būti paveldimas. Bet mes abu sugebame 
puikiai kurti istorijas, užtenka prisiminti, kaip ji pasakojo 
PT, kodėl jos „Visa“ kortelė ištuštėjo, kaip išgaravo pinigai, 
kurių būtų pakakę nutiesti geram greitkelio gabalui. 

— Mama, jis paskambino ne iš mandagumo: jis paskam- 
bino norėdamas tėvą įspėti, kad avarija nebuvo nelaimingas 
atsitikimas, kad jis su tuo susijęs. 

— Viešpatie! Tai jis ir vairavo? 

— Neeee: noriu pasakyti, kad jis pasamdė tuos niekšelius, 
ojie išgąsdino tėvą. 

Išgirdau garsą, kai staiga atsidūstama. Ji tikrai išsigan- 
do, ir bijoti buvo ko. Žinoma, kur kas blogiau būtų buvę 
atskleisti jai visą tiesą... Negi galėčiau pasakyti: „Mama, ne 
tik tėvą partrenkė, bet ir Sebastianą su meiluže pagrobė, ir 
tai dar ne viskas: mes negalime pranešti policijai, nes suga- 
dintume visus popierius; be to, aš, tavo pramuštgalvis sū- 
nus, turėsiu padėti tavo marčiai - nors ji ir abejinga seksui, 
ko gero, dar ir alkoholikė, tavo nepriekaištingam sūneliui 
kaišanti į lovą meilužes; klausyk, tas, kas bandys kišti nosį 
į tuos reikalus...“ Ne, geriau buvo meluoti. Reikėjo ją pa- 
gąsdinti taip, kad kelias dienas nekeltų kojos iš namų, kad 
užtektų valiumo, ir pasistengti nepersūdyti, kitaip tektų 
griebtis stiprių raminamųjų. 


(7 


Suvirškinusi naujienas skausmo kupinu balsu Ponia 
Mama tarė: 

— Kodėl man nieko nesakei? Manai, neturiu teisės žinoti 
tokių dalykų? 

— Pakalbėjau su tėvu, nenorėjau tavęs gąsdinti, jis prašė, 
kad nieko tau nesakyčiau; norėjo, kad manytum, jog tai tik 
jo vaizduotės padarinys. 

— O tu kaip sužinojai? 

Aha: o kaip aš sužinojau? 

— Na... kai paskambino pranešti apie avariją, aš buvau 
pas Sebastianą kontoroje. 

— Juk sakei, kad apie avariją sužinojai iš Chuano Sebas- 
tiano, kad jis tau paskambino į namus. 

Stop: klaida. 

— Taip sakiau? 

— Taip. 

— Sakykim, norėjau taip sakyti, kol nebuvau pakalbėjęs 
su tėvu. 

Laimė, mano Ponios Motinos galva nuo naujienų išsipū- 
tė, todėl ji neieškojo loginių spragų mano pasiaiškinime. 

— Paskambinai į policiją? 

— Nesijaudink, Sebastianas tuo pasirūpins. Kol kas jis 
tikrina Ibaros skambučius, kad turėtų ką pateikti nuovadai. 
Be abejo, jis negalės nieko įrodyti, bet paprašysime policijos 
neišleisti jo iš akių, to pakaks, kad jis daugiau nesikėsintų 
į tėtį. Manau, Ibara pasitenkino sulaužydamas koją ir dau- 
giau nieko nenorės, privalome būti ramūs. Per porą dienų 
viskas paaiškės. 

Dabar PM jau neberūpėjo mano išvedžiojimai. 

— Sebastianas: turiu pasikalbėti su Chuanu Sebastianu, 
jis man turi paaiškinti, ką visa tai reiškia... 

Pavojus. 

— Nerasi jo, mama, jis išvyko į Bilbao. 

— Į Bilbao? Koks velnias išnešė Chuaną Sebastianą į Bil- 
bao? Viešpatie šventas, tai tikrai paslaptinga... 

— Jis išvažiavo į Bilbao pasidomėti Ibaros skambučių, 
norėjo tuo pasirūpinti asmeniškai. Kompiuterio, prijungto 
prie centrinės sistemos, duomenimis, skambinta kaip tik 
iš ten. 

PM, kaip ir rinkotyros telefonu merginos, mano, kad 
kompiuteriai sugeba ir tai, ir dar daugiau. 

— Nesvarbu, paskambinsiu į mobilųjį. 

Šūdas: mobilusis. Negali būti jokių abejonių, jis turėjo 
turėti mobilųjį. Bet Pirmoji Dama jam veikiausiai jau bandė 
prisiskambinti, nors nepamenu, kad būtų apie tai minėjusi. 

— Nemanau, kad atsilieps. Jis jį išjungė, kad niekas ne- 
trukdytų darbo reikalais. 

Mano Ponia Motina atitraukusi nuo ausies ragelį jau kal- 
bėjo su Beba: 

— Eusebija, kur tas valiumas? Jau neturiu teisės net pasi- 
nervinti, nejaugi tau visai nerūpi? 

Išgirdau, kaip Beba atsakė: 

— Daugiau vaistų jums nebeduosiu, tik prieš porą valan- 
dų išgėrėt tabletę, nebūtų nieko keisto, jei nualptumėte. Jei 
norite, išvirsiu ramunėlių arbatos, ir viskas. 

- Eusebija! Nebūk kaimietė, o gal šiuose namuose manęs 
niekas nebegerbia? 

Įsikišau į pokalbį: 

— Mama, tik pažadėk, kad apie mūsų pokalbį nepasakosi 
tėčiui? 

— Aišku, kad nepasakosiu: jei jis nieko man nesakė, kodėl 
aš turėčiau jam ką nors pasakoti... Ir neatleisiu, kad pasiun- 
tė mane į virtuvę. 

— Puiku. Tikrai pasiliksi namie su Eusebija kelias dienas? 

— Gerai, šiandien po pietų turėjau susitikti su draugėmis, 
bet, manau, galime atidėti žaidimo datą. Viešpatie, tikras 

detektyvas... Ar nieko baisaus, jei pas mane ateis draugės? 
Kai tik sužinos, ponia Mitjans pakraups. 

— Galite Žaisti, bet geriau niekam nieko nepasakok, ar 
girdi? Ir prižadėk: nieko nesakyk tėvui, taip pat pamiršk 
Sebastianą, kol jis negrįš iš Bilbao. Manau, išgyvensi porą 
dienų be numylėtinio sūnelio. 

— Pablai Chosė, baik juokauti, nenoriu, kad pradėtum 
ginčytis su Chuanu Sebastianu... Dieve mano, man reikia 
masažo; einu paskambinti į klubą, kad tuoj pat ką nors at- 
siųstų: Gonsalito, man reikia Gonsalito. 

— Na štai, eik į sauną namie ir pasidaryk masažą. Ir dėl 
nieko nesijaudink, viską tau papasakosiu, all right? 

— Ką taip? 

— Ar tau ol rait? 

— Pablai Chosė, tu labai keistas. 

Palikau ją ramiai gerti ramunėlių arbatą ir skambinti 
Gonsalitui, daugiau kaip šimtą kilogramų sveriančiam kul- 
turistui — jo kilogramai pasiskirstę kur kas proporcingiau 
nei manieji, - o jau gėjus, kaip šilkinis užtrauktukas. Tokia 
mada: visi galiausiai virsime pusiau žydrais. Kai padėjau 
ragelį, suvokiau, kad kalbėdamas buvau labai sudirgęs. Su- 
sisukau suktinę, išsidrėbiau krėsle ir ramiai surūkiau, prieš 
žengdamas antrą svarbų savo gyvenime žingsnį. Dar kartą 
Iš šalies pažiūrėjus nieko nauja, aš su chalatu ir mano figūrą 
supantis svetainės chaosas. Kad ir kaip ten būtų, viskas pa- 
kito. Reikalai krypo į blogąją pusę. O gal į gerąją, niekada 
negaliu suvokti, kaip tai vertinti. Žodžiu, viskas pakito ir 
mano ramybė buvo sudrumsta. 

Kad nenugrimzčiau į mąstymų sūkurį, pajudėjau. 

Deja, mano drabužiai džiovykloje buvo tokie pat šlapi 
kaip ir prieš pusvalandį. Nusikabinęs rudas kelnes ir švie- 
sius, mano nuomone, tinkančius prie kelnių marškinius, 

nusinešiau juos į svetainę. Sandėliuke susiradau plaukų 
džiovintuvą. Ištraukiau jį. Tai buvo mano Ponios Motinos 
siuntinys, jį atsiuntė, kai mane pastarąjį kartą išmetė iš buto, 
nes nesumokėjau nuomos, ir išsikrausčiau į PT nuosavy- 
bę. Džiovintuvas atkeliavo „El Corte Ingles“ parduotuvės 
furgone drauge su malūnėliais, peiliais, sulčiaspaudėmis, 
elektroninėmis svarstyklėmis, garintuvu, vaško tirpintuvu, 
vaizdo aparatūra, ir viskuo, kas mano Poniai Motinai atrodė 
būtina, kad galėtų prijaukinti laukinį sūnų. Kaip ir visa kita, 
plaukų džiovintuvas buvo dar nepaliestas, gulėjo naujoje 
dėžėje: nuostabus įrankis, sraigės pavidalo. Džiovintuvas 
turėjo stovą, jį galima buvo įtaisyti, kad judėtų ir į kairę, ir į 
dešinę, užmečiau drabužius ant kėdės atlošo tiesiai po oro 
srove ir palikau. Pusryčių metas. Kepti kiaušiniai ir mėsa. 
Sugaišau pusvalandį, kol juos pasikepiau ir suvalgiau. Kai 
baigiau, pačiupinėjau kelnes: jos vis dar buvo šlapios, nors 
sraigė nepriekaištingai pūtė vėjelį. Pabandžiau su lygin- 
tuvu. Marškiniai beveik išdžiūvo, bet kelnės buvo vis dar 
drėgnos. Palikau jas ramybėje ir, kaip visada, puoliau ieš- 
koti spintoje ko nors, kuo galėčiau prisidengti apatinę kūno 
dalį. Pasirinkau mėlyno kostiumo kelnes, bemaž be pastan- 
gų užsisegiau užtrauktuką. Su diržu ir marškiniais, užleis- 
tais ant pilvo, pridengdamas tą siaubą, pagaliau galėjau eiti 
į gatvę. Kai pažvelgiau į koridoriaus veidrodį, jau buvo po 
pirmos: tikrai nepanėšėjau į Kerį Grantą“, bet buvau matęs 
ir baisesnių dalykų. 

Užgaišau beveik pusvalandį, kol nusigavau iki The First 
namo durų, - tipenau mažais žingsneliais, kad tik neatsi- 
segtų užtrauktukas, užtat mano dvasia džiūgavo. Perėjau 
holą, stebint mėlyną uniformą vilkinčiam nepatikliam duri- 
ninkui, įlipau į liftą, kad pakilčiau į paskutinį aukštą. Duris 

atidarė Veronika. Šįkart ji vilkėjo Biologijos fakulteto marš- 
kinėliais, tai patvirtino, kad atspėjau, kokios jos politinės 
pažiūros. Ji laikė bedantę būtybę, pasisveikinau; paauglė 
mostelėjo virtuvės pusėn, ten ir radau Pirmąją Damą, ji vo- 
liojo menkės gabaliukus kiaušinyje ir miltuose. Nužvelgė 
mane nuo galvos iki kojų, sutriko, nes nesugebėjo nuslėpti 
nuostabos išvydusi mano apdarus. 

— Pati ruoši pietus? — užuot pasisveikinęs paklausiau aš. 

— Žinoma. O ką manei? | 

— Maniau, kad elegantiški žmonės nesiliečia virtuvėje 
prie maisto. | 

— O kas tau sakė, kad aš elegantiška? 

— Taip maniau. 

— Taigi, kad ne. Gal nori ko atsigerti? 

— Alaus mielai išgerčiau. 

— Pasiieškok šaldytuve, mano rankos miltuotos. 

Pats išsitraukiau alaus ir stiklinę, klausydamas jos ins- 
trukcijų, tada atsirėmiau į dureles ir toliau stebėjau jos ma- 
nevrus su žuvies gabaliukais. Ji man pasirodė nuliūdusi. 
Jei tai, ką man papasakojo vakar, yra tiesa, taip ir turėjo 
jaustis. 

— Gerai, dabar pasakok, kas tau šovė į galvą. 

Norėdamas užgaišti, prisidegiau cigaretę. 

— Manau, reikia samdyti detektyvą, - pagaliau tariau. 

— Detektyvą? 

— Tam ir egzistuoja detektyvai, ar ne? 

— Ar tai gera mintis? Tai nėra neištikimybės atvejis, ne- 
manau, kad detektyvas gali kuo nors pagelbėti. 

Tikėjausi tokios reakcijos. Ėjau vildamasis ją įtikinti. 

— Klausyk, Glorija, noriu būti atviras. Nelinkiu nieko 
blogo broliui, bet ir pats nenoriu bėdų, ar aišku? Jis dingo? 
Vadinasi, reikia jo ieškoti, ir tarsi net logiška, kad prašai 

mano pagalbos, bet esu įsitikinęs, kad būtų daug geriau, 
jei to imtųsi profesionalas, nieko daugiau negaliu pasiūlyti. 
Motinai jau susukau filmą apie indėnus, kad porą dienų ne- 
sijaudintų dėl brolio dingimo, tėvui sukursiu kitą siužetą, 
jei to prireiks, ir bandysiu palaikyti ligos versiją darbe, bet 
nežinau, ką dar galiu padaryti. 

— Ką papasakojai motinai? 

— Kad Sebastianas išvyko į Bilbao spręsti reikalų. 

Ji susimąstė. 

— Ir ji nenustebo, kad jis neužsuko išvažiuodamas? Se- 
bastianas lanko juos kas dvi ar trys dienos ir visada užeina 
prieš kelionę. 

— Pasistengiau, kad nepanikuotų, būtų rami. Pasakiau, 
kad išvykai drauge su juo, todėl nesugalvok jai skambinti, 
nes tu dabar - Bilbao. Maniau, taip palengvinsiu tau gyve- 
nimą; jei ji neturės progos pasikalbėti su tavimi, tau nerei- 
kės jai meluoti. 

Tai buvo grynas melas, bet ką nors turėjau suregzti. 

— Ar ji neklausė apie vaikus? 

— Ne... Mano, kad palikote juos pas tavo tėvus. Ar nepa- 
liekate jų tavo tėvams, kai kur nors važiuojate? 

— Taip, kartais. Bet keista, kad ji nepasidomėjo. 

— Atsimink, ji išsimušus iš vėžių dėl tėvo avarijos. 

— Kaip jis? 

— Gerai. Vakar mačiau. Jis užsižiopsojo į kažkokią paną 
gatvėje ir atsitrenkė į mašiną. Virto tikru juokdariu. Nieko 
baisaus: tik nepatogu su ramentais. 

— Norėjau nueiti aplankyti... 

Man visai nebuvo įdomu kalbėti apie PT. 

— Nagi, tai ką manai apie detektyvą? 

— Ką turiu manyti? Man tai nepatinka. Norėčiau, kad tu 
to imtumeisi. Nereikia, kad svetimas Žmogus knaisiotųsi 

po Sebastiano popierius, antra vertus, nenoriu, kad dar kas 
nors sužinotų mano santuokos smulkmenas. 

— Mums ir nereikia atskleisti visos teisybės. Jei nori, aš 
galiu pasirūpinti popieriais. 

Ji nebaigė volioti menkės į miltus ir atsisuko į mane. 

— Nesuprantu, kokiems velniams mums reikia detekty- 
vo, kuris nežino, kas čia dedasi? 

— Jie perpratę daugybę gudrybių, apie kurias mes net ne- 
nutuokiame. Tie žmonės išmano savo darbą, žino, kur ko 
ieškoti, na, oro uostuose, viešbučiuose... Jie turi ryšių, netgi 
su policija. Per porą dienų jie sugeba nuveikti tiek, kiek mes 
nepadarytume ir per mėnesį. Be to, mes galime paprašyti, 
kad jis sektų sekretorę. Kuo ji vardu? 

— Lalė. 

— Lalė. Galime pasamdyti detektyvą jos ieškoti, tarsi bū- 
tume jos draugai ar giminės ir labai jaudintumės. Tegul do- 
misi ja, gal ką atkapstys. Bent jau taip vilkinsime laiką, kol 
atneš laišką su dokumentais. O tada bus matyti. 

Vėl puolė prie miltų, bet nebuvo įsitikinus, kad mano 
pasiūlymas - geriausias variantas. 

— Man atrodo, kad tai kvailystė. Nežinau... išgalvota. 

— Nieko nepralaimėsime, jei pabandysime. Na, gal šiek 
tiek pinigų prarasime. Todėl ir klausiau tavęs, ar namie yra 
pinigų. Man taip pat jų reikia, Sebastianas šiandien turėjo 
man sumokėti. Ar turi? 

— Namie yra apie šimtą tūkstančių pesetų, bet galima nueiti 
ir į bankomatą. Galiu tau duoti paprastų išlaidų kortelę, kuria 
naudojasi Sebastianas. Turiu vieną, kodas štai čia užrašytas. 

— Ar pakaks pinigų sumokėti detektyvui už porą dienų 
ir ar pakaks man? 

— Jo kortelėje turėtų būti pakankamai, nenumatytų išlai- 
dų jis retai turi. Imk, kiek tau reikia, vėliau... kai jis atsi- 
ras... su juo suderinsi. 

— Nuostabu. Dar vienas dalykas, man neprošal būtų tu- 
rėti mašiną, gali prireikti kur nors pavažiuoti tais reikalais. 
Ar turi Sebastiano mašinos raktelius? 

— Kurios mašinos? 

— Maniau, kad yra tik viena. 

— Neseniai nusipirkome visureigį su atlenkiamomis sė- 
dynėmis, kad vaikai tilptų... 

— Man labiau tiktų BMW. 

— Tą jau pardavėme. Sebastianas užsimanė sportinės. 

— Gal galiu ją paimti? 

Linktelėjo galvą. Atrodė, tarsi jai rūpėtų visai kiti dalykai. 

— Tiesą sakant, man neaišku dėl to detektyvo. Ką tu jam 
sakysi? 

Čiupt už vadžių, vėl iš pradžių. Apsimečiau, kad apie 
tai galvoju. 

— Na, nežinau... pavyzdžiui, tu galėtum apsimesti Lalės 
seserimi, 0 aš - jos vyru. Net nereikėtų vaidinti, tik šį bei tą 
sumeluoti. 

- Jei tu manai, kad tau ir man suvaidinti vyrą ir žmoną 
tik smulkmena... 

— Gerai, ar turi geresnį planą? 

Tyla. Apvertė menkės gabalėlį lėkštėje su miltais. Atėjo 
laikas paspartinti reikalus, nusibodo ją įtikinėti. 

— Klausyk, aš paskambinsiu į agentūrą ir susitarsiu su- 
sitikti čia, pritari? Patikėk, taip bus geriau. Ar tinka apie aš- 
tuntą valandą vakaro? 

Sutiko: 

— Gerai, kaip nori. 

— Paskambinsiu tau ir patvirtinsiu. Duok man mašinos 
raktelius ir kredito kortelę, eisiu, nes skubu. 

Nusiplovė rankas ir nuėjo koridoriumi į miegamąjį. Li- 
kau virtuvėje baigti alaus ne vien iš mandagumo, nenorėjau 
susitikti su savo Nuostabiaisiais Sūnėnais: būčiau mielai pa- 


85 


sutuoktinių miegamieji suteikia nemažai informacijos. Ji 
grįžo su kredito kortele ir stebuklus žadančiu mašinos rak- 
teliu, prie kurio buvo prisegtas pultelis. 

— Su juo išvažiuosi iš aikštelės ir į ją įvažiuosi, bet nepri- 
reiks, nes sargas visada atrakina. Mūsų vietos 56 ir 57. 

Paėmiau raktą ir kortelę, bet neatsilaikiau nepažvelgęs 
į užrašą ant raktų grandinėlės. Barselonos teniso klubas, dvi 
raketės ir auksinis kamuoliukas. 

— Kortelės kodas 33 44. Paprasta. 

— Ačiū. Klausyk, ar bandei skambinti Sebastianui į mo- 
bilųjį? 

— Ne. Jis paliko mobilųjį namie. 

— Maniau, niekada nepaleidžia jo iš rankų. 

— Kaip kada. Pasiima jį, kai mano, kad bus sunku jį rasti. 

— O šįkart manė, kad bus lengva. 

— Taip, be abejo. 

— Gal galiu pasiimti ir mobilųjį? 

— Telefoną? Taip... tuoj atnešiu. 

Vėl nuėjo ton pačion pusėn ir atnešė mobilųjį. Viską susi- 
grobęs susiruošiau eiti. Pirmoji Dama palydėjo iki durų. 

— Būčiau pamiršęs: ar šiandien kalbėjaisi su kuo nors iš 
kontoros? - paklausiau. 

— Taip, šįryt vėl paskambinau, norėjau perspėti, kad Se- 
bastianas vis dar serga. 

— Sakei, kas jam yra? 

— Ne. Tik pamelavau, kad temperatūra nekrinta ir kad 
iškvietėme gydytoją. Nenorėjau prikurti nebūtų dalykų; ne- 
kenčiu melo, nemoku meluoti. 

— Dar vienas dalykas, būtų geriau, jei keletą dienų lik- 
tum namie. 

— Tai jau apgalvojau. Šįryt dėl šios priežasties neleidau 
dukros į mokyklą. 

Lifte atkreipiau dėmesį, kad vienas mygtukas išsiskyrė 
iš kitų, balta P raidė žydrame fone. Paspaudžiau. 

Garažas užėmė vieną namo aukštą. Iš toli pamačiau sargą, 
prie pat saulės apšviesto išvažiavimo. Ieškojau 56 ir 57 vietų. 
Pirmojoje stovėjo didžiulis melsvai žalias visureigis, 0 57-ojo- 
je — sportinė mašina. Nuvertinau savo Nuostabųjį Brolį, nes 
įsivaizdavau japonišką tris ar keturis milijonus kainuojančią 
mašiną, bet vietoj jos pamačiau A serijos dvivietį automobilį: 
perlamutrinės asfalto spalvos, trisdešimties centimetrų storio 
ratai ir pasiruošusios pulti panteros vaizdas, tikras Juodasis 
Žvėris. Priartėjau prie snukio ir įsižiūrėjau į mašinos ženklą 
tarp išlendančių žibintų: „Lotus“. Stogas buvo vos aukščiau 
mano bambos, suabejojau, ar sugebėsiu įlįsti į tą mažylę, rau- 
dona žybčiojanti lemputė joje įspėjo apie įjungtą signalizaciją. 
Nutariau pabandyti. Spustelėjau mygtuką ir išgirdau pypte- 
lėjimą, kuris pasigirsta atrakinus duris. Neįmanoma įsiriog- 
linti į tokias mašinas: jas reikia užsimauti kaip prezervatyvą. 
Sunkiausia buvo prakišti dešinę šlaunį pro vairą, bet kai tą 
kliūtį įveikiau, atsidūriau trijų šimtų kilometrų per valan- 
dą greitį pasiekiančiame technikos stebukle, bent tai žadėjo 
greičių dėžė. Pajutau lengvą odos ir sausų aromatų kvapą. 
Užvedžiau. Užsidegė švieselės, ir bruuuuum, pro pravirus 
langelius girdėjau tobulą variklio ūžimą. 

Greitai išjungiau. Dabar ne laikas Žaisti su mašinytėmis. 
Su didesniais praradimais nei įlįsdamas, išgriuvau iš ma- 
šinos, užsitraukiau užtrauktuką - jis neatlaikė įtampos - ir 
per rampą išėjau į gatvę. Norėjau, kad mane pamatytų sar- 
gas, juolab kad Juodasis Žvėris tikrai atkreipė jo dėmesį. Pa- 
sisveikinau pakeldamas ranką; jis kažką skaitė ir tik Žvilg- 
telėjo į mane. 

Pasukau prie Traveseros ir Aviacijos gatvių sankryžoje 
įrengto bankomato. Pamačiau automobilį, dabar atėjo lai- 
kas patikrinti sąskaitos talpą. Banko skyriaus kasos dirbo, 

vadinasi, dar nebuvo dviejų. Bet pasilikau prie bankomato. 
Kodas, likutis, palaukiau, kol išlįs popieriukas. Pradžioje 
net pasipiktinau, likutis buvo tik tūkstantis du šimtai šešias- 
dešimt penkios pesetos, bet pažiūrėjęs atidžiau suvokiau, 
kad paskutiniai trys nuliai buvo kur kas prasmingesni. Ką 
reiškė tie trys nuliai? Ten buvo parašyta milijonas du šimtai 
šešiasdešimt penki tūkstančiai, jokios abejonės: vienas, kab- 
lelis, du, šeši, penki, taškas, nulis, nulis, nulis. Žinojau, kad 
mano brolis negali išeiti iš namų su tuščia pinigine, bet per 
milijoną degalams ir restoranui peržengė mano prognozių: 
ribas. Paskubėjau pasiimti penkiasdešimt iš tos orkaitės, kol 
kas nors nepersigalvojo, tada, pajutęs pinigų šilumą kišenė- 
je, pabandžiau išmelžti dar penkiasdešimt. No problem, iš- 
lindo it romios avelės. 

Tada man pasirodė tikra nuodėmė grįžti į namus valgy- 
ti kiaušinių su keptomis bulvėmis, nežinau, mintyse ban- 
džiau prisiminti kvartalo restoranus, kuriuose galima užsi- 
sakyti ką nors kita, tai, kas derėtų ne devynių šimtų pesetų 
meniu kontorų darbuotojams. Nereikėjo ilgai galvoti, prieš 
mano akis išdygo „La Yaya Marija“. Niekada jame nebuvau, 
tačiau atrodė tinkama skylė: gera kokybė, bet kuklios por- 
cijos, maloni vietelė, kur reikia užsisakyti tris pirmus, tris 
antrus ir tris desertus, maža smulkmenėlė — privalu turėti 
bent jau dešimt tūkstančių pesetų. Įėjau. Iš pirmųjų patie- 
kalų užsisakiau pertrintos morkų sriubos, kiaušinienės su 
krevetėmis ir Katalonijos pupų; antrieji - farširuoti pipirai, 
kepta kardžuvė ir kukuliukai; desertas — vaisių ir citrinų 
ledai; vynas, espreso kava, šalta degtinė ir „Rosli“ likeris. 
Keturiolika tūkstančių du šimtai. Jie taip susižavėjo mano 
apetitu, kad net pats virėjas atėjo pakalbėti. 

Parėjau pogulio, tarsi būčiau mambo karalius, bet pada- 
riau klaidą ir pirmiausia surūkiau žolės, vos užmigau, nors 
man tikrai reikėjo pailsėti. 


Robino Hudo vienuolis 


Nubudau iš sapno, kai krinti nuo lovos ir bandai nusitverti 
už ko nors tvirto. Žvilgtelėjau į laikrodį: ketvirta valanda. 
Turėjau dar valandą, tačiau neužmigau; buvo karšta kaip 
pragare. 

Palindau po dušu, kad atsikratyčiau prakaito, užsipli- 
kiau kavos. Radijas. Žolė. Dešimt atsipalaidavimo minučių 
svetainėje: Ah, se ela soubesse gue guando ela passa / O mundo 
inteirinho se enche de graca / E fica mais lindo por causa do amor. 
Baigęs kontempliuoti prisukau garsą, įjungiau kompiuterį 
ir įlindau į internetą. Alta Vista parinkau ispanų kalbą ir pa- 
rašiau: privatūs detektyvai + Barselona. 

Peržvelgiau dėšimt pirmų pasiūlymų ir spustelėjau 
„ACBDD. Privačių detektyvų asociacija“, ten buvo apy- 
linkės detektyvų sąrašas. Radau Barseloną, pašto indeksą 
08029, ir prisijungiau prie paieškos grupės Total research. 
Priminė Švarcnegerio filmą, bet nuo ko nors turėjau pradėti. 
Vos atsivertęs puslapį pamačiau Oranžinės panteros simbo- 
lį, man tai pasirodė taip nerimta, kad nebelaukiau tolesnės 
informacijos. Vėl grįžau prie ACBDD ir pasirinkau kitą nuo- 
rodą, ji taip pat atitiko Barselonos indeksą 08029. Ten nebu- 
vo jokių nesąmonių, tik tekstas: 

PRIVATUS DETEKTYVAS 

Leidimas Nr. 3543 

Enrikas Robeljadesas i Vilaplana, privatus detekty- 
vas, bendradarbiauja sau BARSELONOS UNI- 
VERSITETO KRIMINOLOGIJOS INSTITUTU, 
turi Policijos centrinio skyriaus išduotą valsty- 
binį leidimą Nr. XXX. | 

Savo žinias ir patirtį sukaupė dirbdamas su aukš- 
to lygio profesionalais iš Tyrimų ir Apsaugos 
skyriaus, reikiamus duomenis ir įrodymus su- 
renka GREITAI ir EFEKTYVIAI. 


Mane įtikino tas kuklus pasirinkimas tarp efektyvumo 
ir produktyvumo, didžiosiomis raidėmis paryškintas teks- 
tas, tarsi jis norėtų pabrėžti, kad dirba labai efektyviai, bet 
bijotų vartoti aukščiausio laipsnio būdvardį. Šiaip aš ne- 
pasitikiu nepriekaištingai suredaguotu tekstu. Pastebėjau, 
kad geriausi savo srities specialistai kone visada nesuge- 
ba redaguoti tekstų, dažniausiai jie vartoja retorines fra- 
zes, bet niekada to nepadaro kaip reikia. Pažįstu pasauli- 
nio lygio kardiologą, savo Nuostabiosios Šeimos draugą, 
visi jo atvirukai skambėdavo taip: „Draugai Valentinai ir 
Mersedes, linksmų Jums Kalėdų ir laimingų Naujųjų metų, 
pratęsiant šiuos linkėjimus Jūsų vaikams!“ Čigoniškas pra- 
keiksmas, niekas negalėtų paaiškinti, kaip tuos linkėjimus 
mano Ponai Tėvai turėjo man „pratęsti“, o aš savo ruožtu 
juos turėjau „pratęsti“ Sebastianui, ir tik tokiu atveju būtu- 
me galėję padoriai praleisti Kalėdas. Tas Enrikas Robelja- 
desas, detektyvas, dar taip nenusišnekėjo, tik žadėjo, taigi 
toliau skaičiau apie jo teikiamas paslaugas; buvo keturios 
pastraipos apie įmonių interesus, nelaimingus atsitikimus, 
asmeninius tyrimus ir apie miesto nuomos įstatymus (?). 
Paspaudžiau „Asmeniniai tyrimai“, - man tai pasirodė 

tinkamiausia mane dominanti pastraipa, - ir atsidarė kitas 
puslapis: 


ASMENINIAI TYRIMAI 


SANTUOKINĖ NEIŠTIKIMYBĖ 

Nagrinėjant tiek laikino išsiskyrimo, tiek skyrybų 
atvejus. 

VAIKŲ PRISITEISIMAS 

Bus bandoma įrodyti, kad sutuoktinis nesidomi 
vaiku arba nesugeba jo auklėti, jei tai yra įrodoma. 
GYVENIMAS IKI SANTUOKOS 

Reikiamų duomenų apie dominančio asmens pra- 
eitį ir dabartį pateikimas padės priimti šį svarbų 
gyvenimo sprendimą. 

VAIKŲ ELGESYS, APSAUGOJIMAS NUO NAR- 
KOTIKŲ, SEKTŲ 

Tikros situacijos įvertinimas ir veiksmų plano su- 
derinimas. 


+ ASMENŲ PAIEŠKA 


Asmenų paieška šalyje ir užsienyje. 


+» ANONIMAI, GRASINIMAI 
+ PAVELDĖJIMAS, PALIKIMAS, TURTO KLAUSIMAI 
«e SAMDOMŲ Į DARBĄ ASMENŲ DUOMENYS 


Tai mane visiškai įtikino. Grįžau į pirmą puslapį ir pra- 
dėjau ieškoti detektyvo duomenų. Suradau adresą, telefoną, 
fakso ir elektroninio pašto adresą. Atsispausdinau puslapį, 
išjungiau ir prieš skambindamas susisukau dar vieną sukti- 
nę. Kai prisidegiau, surinkau numerį. 

— Robeljadesai, laba diena. 

Moters balsas, nebe pirmos jaunystės. Nežinau kodėl, 


įsivaizdavau, kad sekretorė - pati ponia Robeljades. 

— Gal galite pakviesti poną Robeljadesą? 

— Katrą iš dviejų? 

— Enriką, Enriką Robeljadesą. 

— Tėvą ar sūnų? 

Darniai dirbanti šeima. Nutariau kalbėti su tėvu. 

— Kas skambina? 

— Klientas. 

— Būkite malonus, jūsų vardas. 

Jau ruošiausi prisistatyti kaip Pablas Miraljesas, bet, lai- 
mei, laiku susivokiau. 

- Molukas, Pablas Molukas. 

Lygiai taip pat galėjau pasakyti Pablas Marmuras, svar- 
biausia - drąsiai išpyškinti vardą, dažnai naudojau kaip tik 
tą, neverta dažnai keisti vardo. Moteriškas balsas paprašė 
palaukti. Vėliau atsiliepė pats patriarchas: 

— Klausau. 

— Ponas Robeljadesas? 

— Taip, klausau jūsų. 

— Radau jūsų, kaip privataus detektyvo, duomenis ir no- 
riu pasinaudoti jūsų paslaugomis, žinoma, tik tuo atveju, jei 
susitiksime šiandien. Tai labai skubus reikalas. 

— Apie ką kalbame? 

— Pradingimas. 

— Kas dingo? 

— Mano svainė. 

— Kada jos pasigedote? 

— Prieš porą dienų. 

— Tai trumpas laiko tarpsnis, pone... 

— Molukas, Pablas Molukas. Taip, laiko praėjo mažai, bet 
baiminamės, kad galėjo nutikti kas nors nepataisoma. 

— Jei galite, papasakokite išsamiau... 

— Žinoma, bet nenoriu per telefoną. Turime susitikti. 

— Galima... Kelintą jums patogiau? 

— Apie aštuntą. Gal malonėtumėte užsukti pas mus? Gy- 
venu netoli jūsų biuro, Numansijos gatvėje. Noriu, kad da- 
lyvautų ir mano žmona, bet ji negali palikti vaikų. 

— Jokių kliūčių. Jei duosite adresą ir telefoną... 

Tik dabar pastebėjau stiprų katalonišką akcentą, gal jis 
buvo kilęs nuo Taragonos: Zz virto skardžiąja S, prie bendra- 
ties gale pridėdavo Ts. Patikrinau The First namo ir telefono 
numerį užrašų knygelėje ir padiktavau. 

— Aštuntą valandą? 

— Lygiai aštuntą. 

Kad nepraleisčiau nė vienos smulkmenos, galvoje vis- 
ką peržvelgiau rūkydamas dar vieną suktinę. Nemačiau 
didelio reikalo samdyti detektyvą apsimetus kitu Žmo- 
gumi, maniau, kad dėl šios priežasties galėjo kilti nesu- 
sipratimų. Nereikia pamiršti, jog privatūs detektyvai ka- 
binėjasi prie smulkmenų, tarkim, jis gali atkreipti dėmesį 
į Pirmosios Damos pašto dėžutę ar į ką nors panašaus. 
Kol ruošiausi eiti lauk, galvojau apie tai, galvojau, kol pa- 
siekiau komercinę Ilos galeriją. Dar nežinojau, į kokias 
pinkles įsipainiosiu, bet aišku buvo viena: kol neatsirado 
The First, reikia išleisti kiek galima daugiau jo pinigų, pa- 
vyzdžiui, vien tam, kad patampyčiau jam nervus. Be to, 
turėjau pasirengti, nužvelgus mano aprangą, tikrai būtų 
sunku patikėti, kad Pirmoji Dama būtų sutikusi už manęs 
tekėti. 

Galerijoje įlindau į pirmą parduotuvę, kuri man pasirodė 
turinti elegantiškų rūbų trisdešimt metų perkopusiam vy- 
rukui, turinčiam žmoną ir du vaikus, 150 kvadratinių metrų 
apartamentus Numansijos gatvėje ir Juodąjį Žvėrį garaže. 
Vienintelė neužsiėmusi pardavėja pamatė mane įeinant 
tarsi toreadorą, kuriam paleidžia šešis šimtus kilogramų 
sveriantį bulių: kramtomoji guma sulipdė jai žandikaulius. 
Sutrikęs kaip galima atsargiau patikrinau, ar neatsisegė kel- 

nių užtrauktukas, ir pasukau į ją, nors ji vaikiškai apsimetė 
kažko ieškanti vitrinoje. 

— Labas. Man reikia marškinių, kelnių ir batų. 

— Marškinių, kelnių..? 

— Ir batų. 

Kai ji pagaliau suprato, kad nepabėgs nuo manęs, nutarė 
nebežaisti slėpynių. 

— Kokių marškinių ieškote? 

— Didelių. 

— Didelių... Kurie jums patinka? 

Parodė į sieną, nustatytą pilnomis marškinių lentyno- 
mis. Pamačiau stirtą lygių, gana ryškių spalvų, raudonus, 
smaragdinius, violetinius, taip pat pilkus ir juodus marš- 
kinius... Patiko. Tokiais vilki gangsteriai filme „Vaikinai ir 
merginos“. 

- Šitie man patinka. Ar yra didelių? 

— A... Taip, didelio dydžio. Kokios spalvos? 

— Kiekvienos po vieną. 

Stabtelėjo pusiaukelėje tarp prekystalio ir lentynų, bet 
nepanoro ginčytis ir parinkusi susikrovė juos ant dešinės 
rankos. 

— Devyneri skirtingi... 

— Puiku: reiškia devyneri. Ar tikrai dideli? 

—- XXL: tai didžiausi mums pristatomi marškiniai... 

— Gerai; dabar reikėtų dviejų porų kelnių. 

— Dviejų porų... Galite pažiūrėti, ką turime... 

Mostelėjo į priešingą sieną, ten, ant lentynų, buvo su- 
krauti įvairių spalvų džinsai, madingesni modeliai buvo su- 
kabinti ant pakabų. Negaliu pakęsti džinsų, niekaip neįma- 
noma rasti, kur įkišti pilvą. Be to, mane kankina priapizmo 
se gali tapti tikrai skausminga. Taigi nuėjau prie sukabintų 
kelnių ir stabtelėjau prie padoresnių modelių, medvilnė ir 

sintetika. Parodžiau tamsiai pilkas ir perlo pilkumos, nes jos 
derėjo prie marškinių. 

— Tokias, bet mano dydžio, prašau. 

— Koks jūsų dydis? 

Ir iš kur man žinoti. 

— Ir iš kur man žinoti... 

Beveik paslapčia dėbtelėjo į mano pilvą, tarsi jai būtų 
gėda ilgiau spoksoti į šią mano kūno dalį. Pakėliau rankas 
ir apsisukau, kad galėtų įvertinti. Bėgant laikui mergina tu- 
rėtų įgyti patirties, taigi jau geriau, kad nustotų gėdytis ap- 
tarnaudama mane nei kokį atsitiktinį kvailį. 

— Nepamatuosi man juosmens? 

Spoksojo į mane šviesiai mėlynomis akimis, tarsi pa- 
baisos užspęsta mergaitė; bet sutiko, nusisuko ir nuskubėjo 
prie matavimosi kabinų, kur kita mergina aptarnavo po- 
litiškai normalų vyrą, atėjusį pirkti su pora. Grįžo nešina 
metru. Dar kartą patikrinau užtrauktuką ir pakėlęs rankas 
laukiau. 

— Matuok. 

Priartėjo ir pabandė apjuosti mane rankomis. Bet apjuos- 
ti visą mano pilvą, vadinasi, apkabinti mane, žinoma, ji ne- 
norėjo to daryti, be to, ir jos rankos pasirodė per trumpos. 
Bandžiau padėti, užteks jai šiai dienai ir tiek. 

— Palauk, padarome taip: aš laikysiu metrą, o tu Žiūrėk. 

Nutvėriau metrą prie pat bambos, o kita ranka padėjau 
jai apsisukti aplink mane, kol metras baigėsi. Toj vietoj turė- 
jo prispausti pirštą ir permesti metrą iš naujo. 

- Šimtas... Šimtas septyniolika centimetrų... 

— Matai, kaip paprasta. 

— Einu, pažiūrėsiu, kokį dydį atitinka. 

Paskaitė ant sienos kabančią lentelę ir numovė į sandėlį. 
Leidau laiką apžiūrinėdamas parduotuvės centre, ant me- 
dinės pakylos, stovinčius batus. Išsirinkau juodus, tvirtus; 

manau, madingus, priminė kariškus. Po poros minučių pa- 
sirodė kelnėmis nešina mergina, jos buvo kitokios, nei aš 
išsirinkau. 

— Tokio dydžio turime tik tokias kelnes. 

Jos buvo plonos vilnos, klasikinio solidaus modelio, 
tamsiai pilkos. Nukabinau, prisidėjau prie pilvo ir patikri- 
nau, ar pakanka ilgio. Kai įsitikinau, kad tinka, paklausiau, 
ar yra šviesiai pilkos spalvos, tada prie marškinių pridėjau 
keletą porų kelnių ir 45 dydžio batus. Penkiasdešimt devyni 
tūkstančiai su trupučiu. Sumokėjau ir su pirkiniais jau trau- 
kiau pro duris, kai staiga vitrinoje pamačiau margus šilki- 
nius marškinius: raudona, mėlyna, žalia, papūgos, palmės 
ir pietų jūros. Penkiolika tūkstančių pesetų. Tikrai verta. Vėl 
sugrįžau. Mano mergina, matydama, kad esu nusiteikęs tai- 
kiai, neišsigandusi, veikiau patenkinta, atskubėjo pasitikti. 

— Atleisk, norėčiau ir tokių marškinių kaip vitrinoje. 

— Didelių, ar ne? 

Išeidamas atkreipiau dėmesį į kabantį prie pastato laik- 
rodį: pusė šešių, puiku. Pasukęs galvą, prisiminiau kirpyklą 
prie kampo, prieš Traveseros gatvę. 

Kirpėjas, mano amžiaus vyrukas su barzdele, regis, apsi- 
džiaugė mane išvydęs. Jis priminė žmogų, kuriam patinka 
jo darbas, tad nutariau jį pradžiuginti. 

— Ruošiu šventinę staigmeną - kaukę. Įsivaizduok, esu 
iš geros šeimos, turiu verslą ir vairuoju Džeimso Bondo sti- 
liaus sportinį automobilį. Kokia, tavo nuomone, turėtų būti 
mano šukuosena? 

— Amžius? 

— Brrrrrrr, trisdešimt aštuoneri, daugmaž. 

- Išsilavinimas? 

— Aukštasis: svarbių reikalų doktorantūra Harvarde ir 
ką tik galima įsivaizduoti. 

— Vedęs? 

— O kaipgi. Du vaikai. Žaidžiu tenisą ir kasdien vaikštau 
į sporto klubą. 

— Nieko sau kaukė... Atleisk, kad taip manau, bet tau 
labiau tiktų vienuolio vaidmuo iš „Robino Hudo“. Ruda su- 
tana ir alaus statinė būtų pats tas. 

— Gerai, iš tikrųjų noriu sužavėti vieną moterį. Jai patin- 
ka tokie vyrai... Jau turiu automobilį ir drabužius, bet reikia 
tinkamos šukuosenos. 

— Tai jau kitas reikalas. Sėsk, pažiūrėsime, ką galima pa- 
daryti. 

Jis žinojo, ką daro. Žiūrėjo ir taip, ir anaip, ir iš priekio, 
ir iš užpakalio, kai atrodė, jog perprato, ką galima padaryti 
mano galvai, kibo į darbą. 

— Tavim dėtas aš palikčiau Erolio Flino* ūselius. Toks sti- 
lius labai tiktų, nes tu primeni... žodžiu, pačiam spręsti. Jei 
apsiskusi juos, po kelių dienų bus idealu. Bet nereikia, kad 
labai užaugtų: turi būti kaip prancūziška veja, visada laiku 
apkarpyti, ar supratai? 

— Puikiai. Varyk ūselius. Klausyk, turi brangių kvepalų? 

— Labai brangių. 

— Tai užpilk, nepagailėk. Ir užrašyk pavadinimą. 

Po pusvalandžio buvau panašus į Bartą Simpsoną, tik 
šeimyniniam vartojimui. 

Pakeliui į namus užsukau į kvepalų parduotuvę ir nusi- 
pirkau mažą buteliuką, pavadinimo neatsimenu, tik Žinau, 
kad Kristiano Dioro - dvylika tūkstančių penki šimtai, taip 
pat užėjau į valyklą, penkiasdešimt metrų nuo savo namų, 
pasidomėjau, per kiek laiko išplaus ir išlygins devynerius 
marškinius. Po valandos galėsiu atsiimti. Palikau juos ir grį- 
Žau namo. 


“ Errolis Elynnas - žymus Holivudo aukso amžiaus aktorius (1909 — 
1959), 

Pirmiausia paskambinau Pirmajai Damai. 

— Susitariau su privačiu detektyvu susitikti aštuntą va- 
landą pas tave. 

— Ar neabejoji tuo, ką darai? 

— Nesijaudink. Ateisiu apie pusę aštuonių ir viską sude- 
rinsime. 

Padėjau ragelį, virtuvės laikrodis rodė po šešių, man 
dar liko daugiau nei valanda. Prisiminiau Metafizikų klubo 
laiškus - peržiūrėti Džono Primary Sentences buvo puiki ga- 
limybė laikinai negalvoti apie reikalus. Kai sugebi pasinerti 
į tai, ypač jei skaitymą suderini su puikia žolės suktine, nu- 
keliauji į kitą laiką ir net nepajunti, kaip praeina pusantros 
valandos. Atsidariau Word ir pradėjau nuo pirmo sakinio. 
Buvo visiškai akivaizdu: 1. Visi keliai veda į priekį, tas pats 
keliautojas, tas pats kelias, bet anglų kalba. Airijoje nela- 
bai populiarios Serat dainos, taip pat manau, kad neskaito 
ir Antonijaus Mačado (tuo jie tikrai panašūs į mus), todėl 
Džonui šis posakis taip patiko. 2 ir 3 sakiniai buvo painūs 
ir kurį laiką mąsčiau. 4 - taip pat ilgas, bet aiškus iš pirmo 
žvilgsnio, perskaitęs iki tam tikros vietos suvokiau, kad kal- 
ba sukasi apie racionalistus, tada paaiškėjo ir trijų pirmųjų 
prasmė. Iš tikrųjų: 5 sakinys buvo skirtas mokslo šalinin- 
kams, užkietėjusiems Džono priešams. Išgalvotai tikrovei 
Džonas bandė pritaikyti aksiomos apibrėžimą, bet negalėjo 
susilaikyti ko nors neužkliudęs. Jei būtų jo valia, mes taptu- 
me opozicija — antiracionalistais, tikrai taip. Kitas pavojus, 
kad mus gali priskirti prie neracionalistų, prie opozicijos 
mažumos, jie visai kitokie nei mes (nors tai dar nereiškia, 
kad kartais mes pritampame prie pagrindinio judėjimo), jis 
mus supainiojo su solipsistais, o tai tikrai baisu, nes aplink 
juos atsiranda tuštuma (ką dar galima veikti su solipsistu?). 
Filosofija labai panėši į politiką, Džonas ginčijasi su visais. 
Jei tik užsimenu, kad kelia sąmyšį ir nepaiso stiliaus, jis at- 

sako nepasiduosiąs jokioms silogizmo nesąmonėms, nes 
tokia esanti Džono ir Pablo vaizduotė, ir jam nusispjauti 
ant Aristotelio logikos. Bet tuo atveju, jei patariu jam rašyti 
straipsnį, o ne normų rinkinį kurti, jis sutinka, bet priduria, 
kad nori išsiaiškinti ir tam reikalui jam esą labai tinka pa- 
mąstymai. Žodžiu... perskaitau šeštą, nors gal ir juokinga 
(6. Skepticizmas nėra tikras dėl savo egzistavimo), ir baigiu 
posėdžiauti. 

Lygiai septintą nuėjau į valyklą. Tiesiog puiku, išskalbė, 
išlygino devynerius marškinius sutartu laiku, net tvarkin- 
gai sukabino ant pakabų, be jokių smeigtukų ir etikečių. Jo- 
kios abejonės - tai Europa. Tada jau trečią kartą šiandien pa- 
lindau po dušu, išsitrinkau po kirpimo likusius plaukelius, 
pasimatavau kelnes, batus ir violetinius marškinius. Neno- 
riu perdėti, kad atrodžiau puikiai, bet su Barto Simpsono 
šukuosena, Erolio Flino ūseliais ir Bado Spenserio* išvaizda 
pats sau priminiau maestro Balu išvaizdą. Nekreipiant dė- 
mesio į flat top kirpimą: prie atsikišusios nosies derantys iš- 
sidraikę kirpčiukai ir meškio išvaizda. 

Atsidūręs Pirmosios Damos laiptinėje, stabtelėjau prie 
pašto dėžutės. Nors atrodžiau nepriekaištingai, mėlyną 
uniformą vilkintis durininkas nenuleido akių, todėl nuta- 
riau jo neerzinti. „Glorija Gariga ir Sebastianas Miraljesas, 
1 butas“. Bet kurią akimirką galėjau nusileisti su Pirmąja 
Dama ir pakeisti užrašą ar bent jau uždengti jį. Pastebėjau, 
kad durininkas, kol laukiau lifto, nusivilko uniformą ir nu- 
ėjo į kambarėlį, tarsi jau būtų baigęs darbą ir rengtųsi namo. 
Buvau beveik tikras, kad atvykus Robeljadesui, anas jau bus 
išsinešdinęs. Dar geriau: nereikės mokyti ką atsakyti, jei 
kartais kas nors ko klaustų. 


* Budas Spenceris (g. 1929) - žymus italų aktorius, tikrasis vardas Carlo 
Pedersoli. 

Paskambinau į 1 buto duris: šįkart atidarė pati Pirmoji 
Dama. Užgaišo penkias sekundes, kol mane atpažino. 

— Atėjau kaip nepažįstamas. Kaip mano persikūnijimas? 

— Tu tikras... gražuolis. 

— Nemanau, kad tinka „gražuolis“. Gal labiau tiktų žodis 
„Saldainiukas“. Ar tavęs mokykloje nemokė vadinti daiktų 
tikraisiais vardais, panele rašytoja? 

— Nežinau, vaikine, bet pritrenkei. 

— Jau geriau. Svarbiausia, atrodyti taip, kad pagalvo- 
tum, jog tau galėjo kilti noras tekėti už manęs. Klausyk, jei 
būčiau taip atrodęs, kai susipažinom, ar būtum tekėjusi už 
manęs? 

— Nieko nelaukdama. 

— Nuostabu. Bet gal geriau einame į svetainę ir ten pa- 
kalbėsime? 

— Atleisk, praradau žadą; užeik... 

Staiga pasijutome taip, lyg būtume pažįstami visą gyve- 
nimą. Neįtikima, kaip viską gali pakeisti išvaizda. Svetainė- 
je nuskubėjau prie sofos ir išsidrėbiau. Ji priėjo prie baro ir 
pasiūlė išgerti. 

— Duok to, ką gersi pati. Tik nepasigerkime, turime iš- 
likti blaivūs. 

Ji įpylė viskio su ledukais ir vieną stiklinę padavė man. 
Laiko buvo mažai, puoliau prie temos: 

— Susitariau su Enriku Robeljadesu, privačiu detekty- 
vu. Prisistačiau kaip Pablas Molukas, taigi jis tave vadins 
„ponia Molukas“, nenustebk, kai taip pavadins. Taigi tavo 
sesuo (mano svainė) dingo prieš porą dienų, ir mes labai 
jaudinamės. Aš kalbėsiu, o tu tik klausykis. Kadangi tu 
geriau pažįsti seserį, norėdamas sužinoti daugiau, kai ko 
jis gali paklausti ir tavęs. Neturėtų būti sunku, sakei, kad 
esate pažįstamos nuo vaikystės, ar ne? Taigi belieka sakyti 
teisybę, kad ir ko jis klaustų, ar aišku? Gali kalbėti apie 

viską, išskyrus apie vieną dalyką, tai labai svarbu: tu ži- 
nai, kur ji dirba, bet nieko nesi girdėjusi apie jos santykius 
su šefu. 

Gurkšnojo viskį ir linkčiojo galvą. 

— Dar vienas dalykas: esame vyras ir žmona, mūsų elge- 
sys turi tai atspindėti. Nereikia persistengti vaidinant, bet 
privalome būti atsargūs ir neišsiduoti. Net nemanyk išsi- 
žioti apie mano namus ar panašiai. Mums nebus sudėtinga, 
bet geriau, kad vaikai nesirodytų svetainėje, kol jis čia bus, 
aišku? Tai viską sugadintų. 

Vėl linktelėjo galvą. 

— Tu - Glorija, o pavardė... Kokia tavo draugės pavardė? 

— Robles. 

— Robles. Tu nenori pranešti tėvams, nes jie pultų į pa- 
niką, taip pat nenori skambinti policijai, nes tada jie irgi 
sužinotų apie dingimą. Samdome detektyvą, nes jos nėra 
nei namie, nei darbe. Darbe apie ją niekas nieko nežino, pa- 
prasčiausiai vakar rytą nepasirodė. Jos nėra pas tėvus, tu 
jau tikrinai. 

Ji spoksojo į mane ir be perstojo gurkšnojo viskį, tarsi 
bandydama įsidėmėti tai, ką sakau. 

— Gal turi jos nuotrauką? 

— Taip. 

— Gerai, nes tikrai paprašys. Kas dar? Kelintą išeina du- 
rininkas? 

— Pusę aštuonių. 

— Nuostabu. Manau, nieko nepamiršau. Pakartok, ką 
sakiau. 

— Mano sesuo Lalė dingo prieš porą dienų. Jos nėra na- 
mie, nepasirodė darbe, ir niekur jos nerandu. Tu matai, kad 
Jaudinuosi, ir nutarei pasamdyti privatų detektyvą. Neno- 
rime, kad sužinotų mano tėvai, todėl prašome jo, kad būtų 
atsargus. Kas nors dar? 

— Tik viena: norime, kad jis niekam nepasakotų, aišku? 
Nei darbe, nei draugams, niekas neturi žinoti, kad jos ieš- 
kome. 

— O ką daryti, jei paklaus, su kuo ji draugauja ar apie 
santykius su vyrais? 

— Ar pažįsti jos draugus, ar kokį vaikiną, be Sebastiano? 

— Ne. Seniau turėjome bendrų draugų, bet dabar... 

— Gerai, jei paklaus, taip ir atsakyk. Jau sakiau, kad bū- 
tum atvira, tik neminėk Sebastiano. Jei nežinosi, ką atsakyti, 
apsimesk, kad susijaudinai, nusisuk lyg verkdama, ir aš pa- 
kreipsiu kalbą, kaip nors išsuksiu. 

— Gal galiu išgerti dar vieną viskio, kol jo nėra? 

Pamaniau, kad geriau jau tegul išgeria. Kuo bus rames- 
nė, tuo geriau. 

— Gerk. 

— Tu dar nori? 

— Aš nepratęs gerti tokiu laiku. Ar galiu nulipti žemyn ir 
apsukti vardus ant pašto dėžutės? Jei kartais jis sugalvotų 
patikrinti vardą ar panašiai... O tu tuo metu perspėk Vero- 
niką dėl vaikų. 

Stovėjo nusisukusi ir pylėsi antrą stiklinę viskio. Neįtiki- 
ma, kad tai ta pati Pirmoji Dama, kuri per Kūčias pas mano 
Ponus Tėvus į mane net nepažvelgdavo. Ji pasitikėjo mani- 
mi kaip paklusni mergaitė tėvu, net prašė leidimo išgerti 
dar viskio. Laukdamas lifto apie tai galvojau, kai atsivėrė 
durys ir pamačiau save veidrodyje, nesusilaikęs skambiai 
nusikvatojau: mačiau save persirengusį savivaldybės pata- 
rėju ir bandantį pakeisti Nuostabųjį Brolį. Nieko sau. 

Pašto dėžutės lentelė nenorėjo pasiduoti. Ji stipriai lai- 
kėsi ant varžto, bandžiau jį atsukti su automobilyje rastu 
atsuktuvu. Geriau būtų visai lentelę nuimti, mažiau įtarimų 
sukeltų nei persukta; įveikęs paslėpiau ją ant pašto dėžučių 
viršaus. 

Kai pakilau, svetainės laikrodis rodė be penkių aštuo- 
nias. Manau, Pirmoji Dama apgavo mane ir išgėrė dar vie- 
ną viskio, jos stiklinė buvo per pilna, kad manytum, jog be 
manęs ji prie jos neprisilietė. Nieko nesakiau, tik pradėjau 
apžiūrinėti svetainės daiktus, galvodamas, ką matys Ro- 
beljadesas. Ant aukštos knygų lentynos pamačiau įrėmintą 
Lordo ir Pirmosios Damos nuotrauką, dešimčia metų jau- 
nesni, vestuvių dieną. Manau, mes panašūs: The First ir aš, 
bet ne tiek, kad neatskirtum. 

Apverčiau nuotrauką. 

— Nereikia, kad pamatytų, - tariau. 

— Bijau, - nelauktai pratarė ji. 

— Ko bijai? 

— Susimauti. Ar esi tikras, kad nieko nepamiršome? 

— Kai meluoji, reikia improvizuoti. Kai sakai teisybę, taip 
pat abejoji, ar ne? Klysti, pasitaisai. Taip pat ir tada, kai me- 
luoji. Patikėk, žinau, ką sakau. 

Vėl klestelėjau į krėslą baigti savo viskio. Pirmoji Dama 
atsisėdo priešais mane, taip pat kaip praeitą kartą. 

— Žinai, tu labai keistas vyrukas... Norėčiau suprasti, 
koks esi iš tikrųjų. 

Dieve šventas: išpažintis prieblandoje. Truktelėjau pečiais. 

— Aš toks, kokį ir matai. 

— Bet šiandien tu atrodai kitoks. Man visada atrodė, kad 
tu tarsi susidvejinęs. 

— Negalvok apie tai. Visi gyvename savo pačių susikurtame 
pasaulyje, tavo pasaulyje aš - dvilypė asmenybė, štai ir viskas. 

Akimirką ji tylėjo ir žiūrėjo į mane. 

— Ką nori tuo pasakyti? 

— Noriu pasakyti, kad tikrovė visada išgalvota. 

Kilstelėjo vieną antakį, norėdama paprieštarauti, bet 
mane išgelbėjo skambutis, duslus skambučio garsas. Papra- 
Šiau jos atsiliepti ir palydėjau iki durų. 

— Atėjau pas poną Moluką, aš - Enrikas Robeljadesas, — 
išgirdau prisistatant Pirmajai Damai. 

Ji paspaudė mygtuką. Atrodė susijaudinusi, tad su- 
švirkščiau jai paskutinę pasitikėjimo dozę: 

— Nusiramink. Palaikyk mano pokalbį ir nesistebėk, kad 
ir kaip elgčiausi. Viskas bus gerai. 

Pravėriau duris ir laukiau, kol pasirodys liftas, visai kaip 
svetingas šeimininkas. Iš lifto išlipo du sutrikę vyrai, neži- 
nojo, į kurią pusę sukti laiptų aikštelėje. Pirmasis skynėsi 
kelią žemas, storas šešiasdešimtmetis, reti plaukai sušukuo- 
ti atgal, veikiausiai tėvas Robeljadesas. Paskui sekė trisde- 
šimties metų aukštesnis ir laibesnis vyrukas, tokie pat bruo- 
žai, tik ne tokie išraiškingi. Abu vilkėjo tamsiais kostiumais, 
vyresnysis rudu, o jaunesnysis - mėlynu, abu buvo pasirišę 
kaklaraiščius. 

— Ponas Molukas? 

- Taip. 

Priėjęs ištiesė ranką. 

— Enrikas Robeljadesas. Čia - mano sūnus Franciskas, 
dirbame drauge. 

Aišku, jis turi du sūnus, Enrikas tikriausiai buvo vyres- 
nysis. 

— Mano žmona - Glorija. 

Pirmoji Dama paspaudė abiem ranką, bambėdama man- 
dagumo formulę. Neleisdamas atsitokėti, mostelėjau svetai- 
nės pusėn ir pakviečiau užeiti. 

— Prašom sėskite, ko pageidautumėte išgerti? Viskio, ka- 
vos, sulčių? Glorija, ar turime sulčių? 

— Taip, turim. 

— Ką tik išgėrėm kavos bare, ačiū. 

Tėvo balsas buvo dainingas. Įtariau, kad jis, kaip labiau 
patyręs, bandys išgauti informaciją ir kalbėsis su mumis, o 
sūnus turės tyrinėti aplinką, tai jis pradėjo daryti nuo pat 

pradžių, nesikuklindamas dairėsi po visą svetainę. Jie vis 
dar stovėjo, niekaip negalėjo nutarti, kur galėtų prisėsti. Aš 
klestelėjau ant sofos, taip palengvindamas jiems užduotį, jie 
įsitaisė odiniuose krėsluose. Pažiūrėjau į Pirmąją Damą ir, 
plekšnodamas šalia savęs, parodžiau, kur turėtų atsisėsti. Ji 
trumpam stabtelėjo prie baro. 

— Jums leidus išgersiu taurelę. 

— Prašau... - tarė Robeljadesas tėvas. Tą akimirką nusi- 
gandau, kad Pirmoji Dama sugadins popierius, ir nutariau 
pagelbėti: 

— Išgerk, mieloji. Tau padėtų konjakas. O gal geriau vis- 
kis, turime viskio? Mes labai nervinamės, tai mums tikrai 
neįprasta situacija. 

- Žinoma, visiškai suprantama. 

— Mano Žmona su seseria labai artimos... labai artimos. 
Ji gyvena viena, mes bijome, kad jai kas nenutiktų. Bet ne- 
panorome pranešti policijai, kad tėvai be reikalo nepultų į 
paniką. Jie nieko nežino, o mes nenorime jų jaudinti. 

— Be... reikalo? 

Duok virvę melagiui ir jis pats pasikars. Jis tikrai nebuvo 
kvailas, tereikėjo į jį pažvelgti, kad tai suprastum. Dabar ga- 
lėjau gerai jį apžiūrėti: atkreipiau dėmesį į putnius ir nudri- 
busius žandus, patamsėjusius nuo besikalančios barzdos, 
mažą nosį su raudonu nuo išsiplėtusių kraujagyslių galiukų; 
balzganos mėlynos akys, tarsi vandeniu užlietos, priminė 
paršelį. Akimirką pasijutau nelyginant antraeilis juodosios 
kronikos personažas. Kažkas kažkur, ko gero, rašė Enriko 
Robeljadeso, privataus detektyvo, istoriją, jis tarėsi su jauna 
aukštuomenės pora, primenančia smulkius melagėlius. 

Bet nesutrikau. 

— Noriu pasakyti, kad... mano svainė yra jauna moteris 
ir... na, gal tai tik romantiškas epizodas, kuriam ji suteikė 
pernelyg didelę reikšmę... ar aišku? 

Pirmoji Dama su stikline prisėdo šalia manęs. Puikiai 
pasielgė, nesilaikė įprastu nuo bepročio svainio atstumu, 
atsisėdo labai arti, tarsi būtume komanda. 

— Puikiai paaiškinote. Ir vis dėlto kreipėtės į mus... 

— Mums keista dėl kelių dalykų. Ji pradingo nepaskam- 
binus, net į darbą ir į tą nepaskambino. Kita vertus, ji labai 
sutaria su seserimi ir visiškai ja pasitiki... Trumpai tariant, jos 
pradingimas mums pakankamai įtartinas, kad kreiptumės į 
privatų detektyvą, bet nelabai keistas, kad jaudintume šeimą. 

- Suprantu. Ar kada buvo dingusi, prieš tai neįspėjusi? 

— Na, kiek man žinoma... Mieloji, ką tu manai? 

Pirmoji Dama puikiai įsijautė į vaidmenį. 

- Ne. Žinote, trumpam buvome dingusios viena kitai iš 
akiračio, bet jau porą metų matomės gana dažnai ir nieka- 
da... Susiskambiname kasdien; susitinkame, vaikštome po 
parduotuves... 

— Gerai, gal jūs įtariate, kodėl ir su kuo ji galėjo dingti, 
bet, manau, jei jums tai būtų žinoma, būtumėte man pasakę, 
ar ne? Gal galite pateikti man asmens duomenis ir bandysi- 
me apsibrėžti pirmuosius tyrimo uždavinius. Tai truks porą 
dienų. Jei neaptiksime pėdsakų, griebsimės konkretesnių 
dalykų, gerai? Imame dvidešimt tūkstančių pesetų už die- 
ną, neskaitant papildomų išlaidų: kelionės ir panašiai; bet 
apie papildomas išlaidas jums pranešime. 

Jam pradėjus kalbėti, dar labiau išryškėjo stiprus akcen- 
tas, mėgsta balsą pakelti ir nuleisti, turi įprotį nusišypsoti 
pradėdamas ir užbaigdamas sakinį patikimu tonu, tarsi ieš- 
kotų pašnekovo palaikymo. Išdavikiškai žybčiojo auksinis 
dantis dešinės pusės viršuje, nusistebėjau, kodėl detektyvas 
nevengia tokių įsidėmėtinų požymių. 

— Man tai tinka. Jei per porą dienų nieko neišaiškės, turė- 
sime pranešti policijai. Kol kas malonėkite būti diskretiški, 
nenorime, kad kas sužinotų apie paieškas. Tai labai svarbu. 

— Nesijaudinkit, mums nebūdinga kelti triukšmą, pa- 
tys suprantate. Tai, ką jūs vėliau nuspręsit daryti, tik jūsų 
reikalas: galėsim tęsti paieškas arba pasitraukti, ir nieko 
baisaus... žinoma, būsime atviri, jei nerasim ko nors, ką 
turime pranešti policijai - pranešti policijai, ar supratote? 
Mes esame priversti laikytis kai kurių... įstatymų. Francis- 
kai, būk geras, užrašyk. Prašom, dingusiosios visas vardas 
ir pavardė? 

Jaunesnysis Robeljadesas iš kišenės išsitraukė ameri- 
kietišką bloknotą ir tušinuką, o aš iš visos širdies geidžiau, 
kad Pirmoji Dama prisimintų antrąją draugės pavardę. Pri- 
siminė: Miranda. Eulalija Robles Miranda; ne tik pavardę, 
bet ir adresą, amžių, darbo vietą ir laiką, nors tai ir nebuvo 
sudėtinga. Kol tėvas uždavinėjo klausimus, sūnus užrašė 
duomenis ir galiausiai, kaip ir turėjo būti, paprašė nuo- 
traukos. Pirmoji Dama padėjo stiklinę ir nuėjo koridoriumi. 
Tada Robeljadesas tėvas susiruošė stotis, nelabai paprastas 
dalykas. 

— Gerai, ponas Molukai, tai tiek... 

Sūnus taip pat pakilo, o aš iš paskos. 

- Šiandien penktadienis; taigi... šeštadienis, sekmadie- 
nis... pirmadienio rytą galėsime jums pateikti pirmus duo- 
menis. Gal galiu jums paskambinti pirmadienį ir sutarsime, 
kelintą susitikti? 

- Puiku, lauksiu jūsų skambučio. 

— Tik nesijaudinkite, mūsų darbe tokie atvejai dažni ir 
visada išgąsdina, ar aišku? Tikrai nereikia nervintis. 

Jis sumosavo rankomis, tarsi norėdamas išsklaidyti bai- 
mę. Jis pamiršo anksčiau demonstruotą atsargumą ir atrodė 
atviras, atsipalaidavęs, netgi patikimas. Sūnus jautėsi nela- 
bai patogiai, gal todėl, kad jam atiteko antraeilis vaidmuo. 

Su nuotrauka pasirodė Pirmoji Dama. Priėjo prie Ro- 
beljadesų ir paklausė, ar tiks. Spėjau pamatyti nuotrauką iš 

kitos pusės. Atkreipiau dėmesį į raudonus plaukus, tokie 
nuostabūs gali būti tik dažyti plaukai. 

— Gera nuotrauka, taip... gerai matyti veidas. Graži mo- 
teris. Labai graži, taip... Tuo jūs abi panašios... jei jūsų vy- 
ras nieko prieš. 

Nusijuokė ir atsigręžė į mane, rodydamas savo auksinį 
dantį. Pritariau, linktelėdamas galvą, tarsi atsidėkodamas 
už Pirmajai Damai skirtą komplimentą. Tada paspaudėme 
vienas kitam rankas, palydėjau juos iki durų ir palaukiau, 
kol įlips į liftą. 

Kai grįžau į svetainę, Pirmoji Dama jau buvo spėjus įsi- 
pilti viskio ir bandė pasiekti lentyną, ant kurios gulėjo ap- 
virtusi jos vestuvių nuotrauka. Aš taip pat įsipyliau viskio, 
galvodamas, ką gali reikšti tas skubėjimas grąžinti nuotrau- 
ką į pirmykštę padėtį. Tada abu nugrimzdome į tylą, ji - ant 
sofos, aš - prie baro. 

— Regis, viskas praėjo gerai. Matai, buvo visai nesudėtinga? 

— Manai, gerai atlikome savo vaidmenis? 

— Žinoma, ar pati nematei? 

— Nežinau, aš labai nervinausi. 

— Na, nesakyčiau... Atleisk, bet turiu eiti, be to, privalau 
būti tikras, kad Robeljadesai nematys manęs išeinant. Ryt 
paskambinsiu ir pakalbėsime, dabar tikrai neturiu laiko. 

Vienu mauku baigiau viskį ir pasukau prie durų. Pirmoji 
Dama susitaikė su mintimi, kad liks viena su savo viskiu, pa- 
lydėjo mane iki laiptų aikštelės ir iškvietė liftą, mane nupur- 
tė jos ranka ant mano sprando ir bučkis į skruostą, nuošir- 
dus bučkis, o ne veido prilietimas iš mandagumo. Ji skaniai 
kvepėjo, nepaisant išgerto alkoholio. Nuslėpiau nustebimą, 
primerkdamas akį it koks Semas Speidas* ir įlipau į liftą. 


* Samas Spade'as - JAV detektyvinių romanų rašytojo Samuelio Das- 
hielio Hammetto (1894 —1961) sukurtas personažas. 

Nusileidau iki garažo, ketindamas sėsti į Juodąjį Žvėrį, 
bet paskutinę akimirką nutariau nerizikuoti - nuo viskio 
jaučiausi mieguistas - ir numigti. Išėjau pėsčias ir lipdamas 
pakyla turėjau progos pasirodyti kitam sargui, ko gero, at- 
ėjusiam į naktinę pamainą. Grįžęs namo, paskambinau į 
Žadintuvo tarnybą, kad pakeltų mane dvyliktą - nutariau 
tris valandas pamiegoti. Jei naktį turėsiu paplušėti, pradėti 
tikrąjį tyrimą, reikėjo bent dabar pailsėti. 


"Tos aukso dulkelės 


Neapsakomas viduramžių vestuvių puotos gražumas; ilgi 
mediniai stalai, suolai, pilni padėklai garuojančių patieka- 
lų; įdarytos vištos, paršiukai, šonkauliai, ąsočiai vyno. Salės 
centre patys girčiausi šoka ant apskrito stalo, lydimi šventės 
riksmų ir šūksnių, užgožiančių muzikantų melodijas. Val- 
gytojai tikrai nenuobodžiauja; visi, išskyrus mane, nes ne- 
pakenčiu valgyti rankomis - kaltas mano nepriekaištingas 
auklėjimas. Priešais, prie pagrindinio stalo, sėdi Anglijos 
princas Čarlzas, atsikišusios ausys, rausvi skruostai ir ant 
granatų spalvos aksominio švarko išsiuvinėtas karališko- 
sios šeimos herbas. Jis mato tik savo medinį dubenį, knai- 
siojasi jame, bandydamas rasti didesnį mėsos gabalą, jį at- 
kapstęs mėgaudamasis suryja, kuo jau kuo, o apetito stoka 
jo neapkaltinsi. Jam iš dešinės, pasirėmusi alkūnėmis į stalą, 
Izabelė II su pasigardžiavimu čiulpia sraigių sultis, ji prime- 
na avilį kopinėjantį lokį. Dar dešiniau karalienė Motina lai- 
žo padažą, kurį tarnas jai į lėkštę pila šaukštais. Jau ketinu 
atkreipti princo dėmesį, kaip kiauliškai jis elgiasi prie sta- 
lo, bet nustembu išgirdęs telefono skambutį - tarsi tai būtų 
muzikos instrumentas. Ženklas. Pabundu iš sapno ir puolu 
prie telefono. 

Pakeliu ragelį, vildamasis išgirsti Žadintuvo tarnybos 
pranešimą, bet susiduriu su tyla, nors jaučiu, kad kažkas 
klausosi. 

— ...Pablai? 

—Ką? 

— Kaip einasi? 

Tik jos ir betrūko. 

— Velniop, Fina... Kiek dabar valandų? 

— Po dešimtos... Ką veiki? 

— Miegojau. 

— Pažadinau? 

— Nieko baisaus, nepakenčiu valgyti rankomis. 

— Ką? 

— Nieko, mano kvailystės. 

— Tai ką veiki? 

— Viešpatie šventas, Fina, ką tik sakiau: miegojau. 

— Gerai, brangusis, nepyk. Skambinau šiaip, paklausti, 
kaip gyvuoji... gal norėtum trumpam kur išsmukti. 

— Šiąnakt aš užsiėmęs. Ir dar nevakarieniavau. 

— Aš taip pat. Jei nori, galiu pakviesti tave valgyti picos. 

Akimirką galvojau, kol mano smegenys nubudo. Jokios 
abejonės, be alkoholio būčiau daugiau neužmigęs, o vaka- 
rienė su Fina mane atpalaiduotų, nuramintų ir padėtų grįžti 
prie įprastos tvarkos. Bet juk ne picų valgymo prišnerkštoje 
picerijoje diena. 

— Šiandien kviečiu aš. Pasigražink, užvažiuosiu pas tave 
su Juoduoju Žvėrimi. Paskambinsiu. 

— Su kuo užvažiuosi? 

— Pamatysi. 

Sutarėme susitikti vienuoliktą. Padėjau ragelį ir nuėjau į 
virtuvę pasidomėti, kiek valandų: dešimt ir dvidešimt pen- 
kios? Įjungiau kavavirę, nusiprausiau veidą šaltu vandeniu, 
išsivaliau dantis ir susisukau suktinę, ją surūkiau gerda- 


111 


mas kavą ir pagaliau visiškai nubudau. Prieš apsirengda- 
mas ketvirtą kartą palindau po dušu; manau, užėjusi švaros 
manija. Ketinau vėl vilktis violetinius marškinius, kurie jau 
prarado išlygintų marškinių vaizdą, bet paskutinę akimirką 
nutariau rinktis juodus. Vėl pasikvepinau ir pasukau į The 
First garažą. Nusileidau rampa, sukdamas ant piršto rak- 
telius, kad mane pastebėtų sargas, ir švilpaudamas pasie- 
kiau 57 vietą. Manęs laukė ramus Juodasis Žvėris, apimtas 
elektroninio letargo. Pyyyyp; įlindau ir ėmiau ieškoti Ži- 
bintus pakeliančio mygtuko. Kai radau jį, įjungiau šviesas, 
atidariau langelį ir kiek galėdamas geriau įsitaisęs prie vai- 
ro užbirbinau variklį - Žvėris pasirąžė tarsi pantera prieš 
puolimą. Atsisveikinau su sargu ir pravažiavau automatinę 
užtvarą, prie pat pakilimo. Paspaudžiau ir bruuuum, tiesio- 
gine žodžio prasme pakilau virš pakylos, tarsi būtų pakitusi 
traukos jėga. Gerai, kad ratai buvo nustatyti tiesiai, bet vis 
tiek buvau priverstas greitai stabdyti, kad nesutraiškyčiau 
šaligatviu skubančio praeivio. Nuo tos akimirkos prasidėjo 
mano kova, ar verta jungti antrą greitį tarp šviesoforų: per 
trumpi atstumai. Sustojau prie Finos namo ir pastebėjau, 
kad visi mano kūno raumenys įsitempę, tarsi ką tik būčiau 
važinėjęs atrakcionuose. 

Paskambinau - Fina, laukiu tavęs apačioje — ir toliau glė- 
besčiavausi su Žvėries sėdyne. Štai mes abu - Balu ir Bagi- 
ra - atsispindime Finos namo stiklinėse duryse. Šįkart ji pri- 
vertė laukti tik tris „Ducados“ ir išlindo iš už lifto kampo. 
Koks netikėtas sutapimas, ji taip pat vilkėjo juodai, tik tas 
juodumas kitoks; žemakulniai bateliai, siauras sijonas Že- 
miau kelių ir plonas švarkelis, po kuriuo buvo matyti baltas 
šilkas, gal liemenėlė ar bliuzelė su petnešėlėmis, pabrėžian- 
čiomis pirmarūšes krūtis. Nepaisant įžūlios ultramodernios 
šukuosenos, jos kostiumėlis buvo tikrai vertas dėmesio; pa- 
norau, kad ji praeitų pro mane ramiai iki kampo ir galėčiau 

pasigrožėti. Sušvilpiau. Atsigręžė. Pakėliau ranką ir pasi- 
sveikinau. Pažvelgė į mane, į Žvėrį ir, nekreipdama dėme- 
sio nė į vieną mūsų, kulniavo tolyn kampo link. Pašaukiau 
ją: „Ei, Fina: tai aš“. 

- Po šimts... geras! O aš pamaniau: tik pažvelk į tą man 
mojantį kvailį... Ką pasidarei plaukams? 

— Remonto darbai. Ką manai? 

— Nežinau... keistai atrodai... Augini ūsus? 

— Erolio Flino modelis. 

— Man nepatinka. 

— O tu atrodai nuostabiai, beveik nematyti, kad suplo- 
nėjai. 

Dabar ji buvo šalia manęs. Apkabinęs per liemenį pabu- 
čiavau į skruostą ir parodžiau Žvėrį. 

— Ką manai? 

— Kas čia?.. 

— Au-to-mo-bilis. Neturi kreiptuvo, ratus suka mažytis 
vairas. 

— Aha... Tai vienas ir atvažiavai? 

— Na, sakykim, jis mane atvežė. 

— Pradėjai prekiauti narkotikais ar dar ką sugalvojai? 

— Tai mano brolio nuosavybė. Eikš, sėsk, viską paaiškin- 
siu pakeliui. 

Atidariau keleivio dureles ir nusilenkiau jai. Ji nepatik- 
liu žvilgsniu ištyrė automobilį, prieš sutikdama įsėsti, pirma 
įkišo užpakalį ant žemos sėdynės, tada įkėlė kojas. Apėjau 
pabaisą ir įlipau pro savo dureles. Tada pastebėjau, kad pa- 
mėgdžiodamas jos judesius daug lengviau prakišau šlaunis 
pro vairą. 

— Ar tikrai nori vairuoti? 

— Mokausi. 

Sumečiau, kad norėdamas išbandyti prietaiso galimy- 
bes turėčiau važiuoti Įstrižosios gatve ir išsukti iš Barselo- 

nos pro A7 kelią į Martoreljo pusę. Tais laikais, kai gyvenau 
šiame kvartale, buvau susiradęs neblogą užmiesčio resto- 
raną viename tų restauruotų dvarų: milžiniškas akmeninis 
židinys didžiojoje svetainėje ir neblogas dešrų ir kumpių 
asortimentas. Kišenėje turėjo dar būti apie dvidešimt tūks- 
tančių pesetų, bet neabejojau, kad po dvyliktos valandos 
galiu stabtelėti prie bet kurio bankomato, vadinasi, be jo- 
kių rūpesčių galėjome tuos dvidešimt gabalų išleisti. Už 
tuos pinigus galima užsisakyti gero vyno ir tikro jabugo 
kumpio. 

- Čia nėra kondicionieriaus? Taip karšta... 

— Turi būti. Paieškok. 

Kol Fina tyrinėjo įtaisų skydelį, bandžiau susikaupti ir 
perjungti antrą. Sugebėjau tik paskutiniame ruože iš Kol- 
blanko sukant į Traveserą. „Radau kompaktinių plokšte- 
lių“, - tarė Fina, kol stengiausi nepribaigti netikėtai prieš 
mane išdygusio „Twingo“. Surado muzikinį centrą ir apa- 
čioje krūvą plokštelių. 

— Gerasis brolau, Šuberto „Muzikinės akimirkos“: Bacho 
2 ir 3-ioji siuitos; Šumanas, Renano simfonija... Tavo brolis 
duoda. 

— Jis labai išsilavinęs. Įjunk radiją, kas nors dainuos. 

Fina išbandė visus mygtukus, kol pagaliau atsuko „Der 
Komisar“, puikius prisiminimus man sukeliančią melodi- 
ją. Manau, ir Finai juos sukelia, nes ji pradėjo šokti sėdynė- 
je, kol ėmėsi kondicionieriaus paieškos darbų. Pasidžiau- 
gęs trimis iš eilės žaliais šviesoforais, įjungiau ketvirtą 
greitį, ir Fina, metusi kondicionieriaus paieškas, pradėjo 
grabaliotis diržo. Po sustojimo Įstrižosios gatvėje prieš 
mus atsivėrė nuostabus kelių eilių greitkelis. Eismas buvo 
neintensyvus, vos pora mašinų, skambant radijo muzikai 
jautėmės tarsi būtume atsidūrę videožaidimų ekrane. Ža- 
lia. Spustelėjau pedalą, kad pakaitinčiau variklį; už mūsų 

galvų suūžė Žvėries širdis ir atėjus laikui paleidęs sanka- 
bą spustelėjau greičio pedalą. Čiaužydamas padangomis 
po asfaltą praradau kontrolę, bet kai viskas grįžo į savo 
vietas, išrūkome kaip šimtai velnių. Po penkių sekundžių 
„Der Komisar“ lydimi variklio garsai priminė virtuvinį 
kombainą; greitis pasiekė 100; vėl įjungiau antrą - iki 140); 
trečią - iki 170; nereikėjo jungti ketvirto; 180, 190, 200, vis 
dar priklausomi nuo užpakalinio variklio, švilpdami it vel- 
niai pasivijome kitus automobilius, jie akimirksniu tolo už 
mūsų, tarsi pro traukinio langą praskriejančios skrybėlės; 
220, 230; 240... greitkelis susitraukė, linija atrodė kaip kap- 
rizingas zigzagas. 

— Paaaaablai! 

Aš taip pat nusigandau. Paleidau pedalą, ir ji šiek tiek 
atsikvėpė. Palaukiau, kol pačiuošime su paspausta sankaba, 
perjungiau penktą ir pasiekėme 200, pralenkėme tik kelias 
mašinas, kurios bandė laikytis atokiau dešinėje, kad tik nie- 
ko nenutiktų. 

Prisukau radiją. 

— Neblogai, ar ne? 

Fina laikėsi už krūtinės. 

— Akimirką abejojau, ar man neprasidėjo mėnesinės, bet 
prisiminiau, kad bus tik kitą savaitę. Kas Čia? 

— Kažkoks „Lotus“. Turi būti parašyta užpakalyje. 

Važiavome tiesiai pro Molins de Rey ir pasukome žiedo 
link: dviejų šimtų septyniasdešimties laipsnių posūkis, gera 
proga stabilizuoti valtį. Perjungęs antrą bėgį spustelėjau pe- 
dalą ir centrifugos jėga priklijavo mane prie durelių; Fina: 
„Paaaaablai!“, stvėrėsi savo diržo, įsitempusi it katinas, bet 
automobilis išlaikė horizontalią padėtį ir padangos prilipo 
prie asfalto kaip guma. Kad Žvėris prarastų savo bruožus, 
reikėjo ko nors daugiau nei Molins de Rey posūkio: šaunuolė 
Bagira. Regis, ir Fina neblogai leido laiką, ji pareiškė nepa- 

menanti nieko panašaus nuo tų laikų, kai buvo įkėlusi koją į 
Dragoną Khaną. Išprakaitavę privažiavome dvaro restorano 
kiemą. Pastačiau automobilį; išlipome taisydamiesi drabu- 
žius ir šukuosenas ir susikibę už rankučių įėjome pro pa- 
grindines duris tarsi jaunavedžių pora medaus mėnesį, it 
būtume gerai pasidulkinę, kai tau apsisuka galva. Mus pasi- 
tiko keturiasdešimtmetė blondinė, plaukai surišti kaspinu, 
vilkėjo blizgančia Bienvenidos Peres stiliaus palaidine; tai 
visai nesiderino su aplinka, bet tokios jau tos moterys. Fina 
pasidomėjo, kur yra tualetas, o aš pasirinkau stalą. 

Pagrindinė salė buvo tuščia, iš dvidešimties ar trisde- 
šimties staliukų tik prie vieno sėdėjo dvi pagyvenusios 
poros, jų išvaizda priminė atostogaujančius užsieniečius. 
Buvo karštasis sezonas ir dūzgė kondicionierius, tačiau 
akmeninis židinys vis tiek svaidė žiežirbas. Pasirinkau sta- 
liuką prie židinio: neskaitant jabugo kumpio ir vyno, tai 
buvo patraukliausia restorano vieta. Kai Fina grįžo iš tua- 
leto, pasikeitėme, nusiplauti rankų nuėjau aš ir greitai jau 
sėdėjome drauge ir skaitėme valgiaraštį. Susikaupiau prie 
Riojos vynų. Buvo įrašyta ir mano mėgstama „Faustina I“, 
bet man šis vynas pasirodė per sunkus, kad įtiktų Finos sko- 
niui, taip pat gerti jį su švelniais kumpiais. Atsisakiau ir 73 
metų „Conde de los Andes“ dėl kainos, abejojau, ką rinktis: 
„Reserva Especial Martines Lacuesta“ ar 1985-ųjų „Remel- 
luri“. „Lacuesta“ puikiai dera prie kumpio, bet Finai patiko 
švelnus „Remelluri“; be to, jis - pigesnis ir neaišku, ar iki 
visos laimės pakaktų dvidešimties tūkstančių pesetų, jei su- 
galvotume neatsisakyti deserto. 

— Nebloga vietelė... Ar turi pinigų? Aš sugraibysiu tik 
penkis tūkstančius pesetų... 

— O aš dvidešimt. Ko nori? 

— Tau spręsti, Fitipaldi. 

Peržvelgiau valgiaraštį. 

— Ką manai apie tokį derinį: pradžioje galime paragauti 
eskalibados*, rūkyto upėtakio... kiaulienos nugarinės ir ke- 
lių porcijų kumpio. Skrudintos čiapatos duonos su pomido- 
rais; ją skrudina ant žarijų. Vėliau matysime. Man atrodo, jie 
turi tikrai dėmesio verto mančego sūrio. 

— Tu atsakai, ir man turi patikti. 

Pradėjau dairytis padavėjo. Tuoj pat pribėgo vienintelis 
salėje esantis ir nuobodžiaujantis vyrukas, užsisakiau. Nu- 
tariau pasirinkti „Remelluri“, paprašiau, kad neatneštų per 
šilto. Kadangi raudonąjį vyną patiekia kambario tempera- 
tūuros, Rioją visada atneša net neatšaldę, nors viduje būna ir 
dvidešimt penki laipsniai. 

Kai padavėjas nuėjo, Fina pradėjo tardyti: 

— Gerai, dabar pasakok apie brolio automobilį. 

Nemėgstu meluoti Finai. Negaliu pakęsti. 

— Pirmiausia tu man paaiškink, ką čia su manimi veiki? 
Ar šiandien neturėjo grįžti tavo vyras? 

Linktelėjo galvą; nuleido žvilgsnį; kai pakėlė, akys buvo 
įsmeigtos į tolimą lubų kampą: 

— Susirinkimas... Jis turi informuoti direktorių apie 
„Hewlett Packard“ paklausą Tolede... kaip visada. Įsiutau 
ir pasakiau, kad eisiu kur nors su draugu ir kad nelauktų 
manęs nubudęs. 

Prisidegiau „Ducados“, norėdamas suteikti jai galimybę, 
nelygu ko pageidauja, toliau tęsti pokalbį arba keisti temą. 

— Jau nebežinau, ką daryti, brangusis... Laukiau jo kaip 
tikra kvailė... norėjau susitikti, tikrai, eiti kur nors vakarie- 
niauti, daryti tai, ką daro poros. Bet ne: „Ak, likome biure 
pasikalbėti...“ patikėk, būčiau jį pasmaugusi. Kartais ma- 
nau, kad gyvena su manimi tenorėdamas atrodyti norma- 
lus, kaip manai? Juk normalu susituokti, susituoki, ir tiek... 


* Katalonų patiekalas. 

Net neatsimenu, kada pastarąjį kartą dulkinomės. Tai ne 
juokai, reikės susirasti meilužį. Man jau nusibodo... 

— Ar bandei su juo kalbėti? 

— Bandžiau. Ar Žinai, kaip jis reaguoja? Sako, kad aš ner- 
vinga, tarsi viską išsigalvočiau. Viešpatie, bet juk mes ne- 
sidulkiname... Ir nieko. Trumpai pažiūri televizorių ir vie- 
nuoliktą valandą cimpina miegoti. Keliasi anksti... Šešta- 
dienį kas nors nutinka ir vėl tas pats, ir taip diena po dienos. 
Aną savaitę važiavo į Toledą, prieš tai buvome Cheronoje, 
pas jo tėvus, ir grįžome vėlai, prieš tai net nepamenu, kas 
atsitiko... dabar aš praradau norą, štai taip. 

Pokalbis nutrūko - atnešė vyną, pjaustyto kumpio ir deš- 
ros. Padavėjas buvo nusiteikęs atlikti degustacijos numerį. 
Pasakiau, kad gali nesivarginti, ir jis paliko mus ramybėje. 

— Na, pasakok apie automobilį; nenoriu kalbėti apie vyrą. 

— Kad nėra ko pasakoti: brolis man davė vieną darbelį ir 
jam atlikti reikia automobilio, kai kur nuvažiuoti. 

— Kokį darbelį? 

— Nežinau, jo reikalai. Jį domina vienas namelis, nori, 
kad surasčiau šeimininką. Duos penkiasdešimt tūkstančių 
pesetų, jei iki pirmadienio sužinosiu. 

— Tai ką žadi daryti, laukti, kol kas nors išeis pro duris? 

— Panašiai. 

— Bet tas žvėrelis yra iš tų, kurie atkreipia žmonių dėme- 
sį. Tau labiau tiktų „Corsa“. 

— Gal ir taip, tik mano brolis neturi „Corsos“, turi „Lotus“. 

— Manai, šiąnakt susidorosi su užduotimi? 

— Taip planavau. Pavakarieniausim, išgersim ko nors 
Luidžio bare ir tada varysiu. 

— Vakar vakare buvau Luidžio bare. Nusibodo vartytis 
lovoje; paskambinau tau, neradau ir pagalvojau, kad būsi 
ten. Pavėlavau dešimt minučių. Robertas pasakė, kad išlė- 
kei kaip viesulas. 

— Ėjau valgyti į „Paralelę“. 

— Aha... O vėliau pas kekšes, ar ne? 

Nutaisiau nekaltą ir nuolankią miną, bet ji nenorėjo nar- 
plioti šios temos. 

— Nair? Kaip? Kas nors ypatinga? 

— Pssss... nieko tokio, ko mes nebūtume darę. Tu juk ži- 
nai, neturiu lakios vaizduotės, kai reikalas sukasi apie dul- 
kinimąsi ir valgymą. 

— Vieną gražią dieną ir aš bandysiu ieškoti kekšiaus. 

Atnešė karštuosius patiekalus. Mano skoniui eskaliba- 
da buvo per šilta; nugarinė per šalta tarsi ją ilgai būtų laikę 
šaldytuve; kumpis buvo nuostabus, riebus ir aromatingas; 
upėtakis geras. Pasivažinėjimas su Žvėrimi pažadino apeti- 
tą, nors Fina sugebėjo atsiplėšti nuo valgio ir tęsti privačius 
tyrimus. 

— O kam pakeitei išvaizdą? 

— Taip reikėjo. Man patikėtas darbelis... 

Žiūrėjo į mane neslėpdama įtarimo. 

— Ir vis dėlto tu labai keistas. Šukuosena, drabužiai, auto- 
mobilis... dvidešimt tūkstančių kišenėje, gerų kvepalų kva- 
pas... Labai tujau rimtas, nepadarei nė vienos tau būdingos 
kvailos išraiškos. 

Nesugalvojau, ką čia sukurpus. 

— Mano brolis paliko savo kredito kortelę smulkioms 
išlaidoms... Nežinau, gal geri drabužiai keičia Žmogaus 
būdą. Be to, nesu pratęs vairuoti dvidešimties kilogramų 
automobilio. 

— Ar tai tau patinka? 

— Taaip... Kai nori paįvairinti gyvenimą, visai nieko. 

— Jei tau patinka, kodėl ko nors nedarai? Tavo tėvai tur- 
tingi, tavo brolis taip pat, tu dirbi su jais? Gali turėti tiek 
pinigų, kiek trokšti... 

— Nenervink, tos kalbos įgrisusios iki gyvo kaulo. 

— ...gal bandyk iš savęs išpešti daugiau naudos? Bent 
jau tam, kad panorėjęs galėtum išgerti taurę ir nelikti sko- 
lingas bare. Tu turi galvą ant pečių ir pats tai žinai. Pakru- 
tink smegenis. 

— Iš tikrųjų, manau, kad jei neturėčiau galvos, būčiau 
protingesnis. 

— Vėl pradėjai nusišnekėti. 

— Matai, smegenys veikia kaip kvailio. 

Nutaisiau kvailio veidą: akiniai ir lapinė kepurė. Fina 
užsidengė viena ranka burną, kad neišspjautų maisto. Bet 
kai tik nusiramino, vėl pristojo. 

— Niekaip negaliu suprasti. Ar negali daryti tik tai, ko iš 
tavęs tikimasi? Ir nepradėk išsisukinėti... 

Negaliu pakęsti, kai klausinėja apie tai, ką darau ar ko 
nedarau, sotus iki kaklo PT pamokslų ir savo Nuostabiojo 
Brolio sarkazmo, bet šįkart mielai nukreipiau dėmesį nuo 
išvaizdos prie visai kitos temos. 

— Puiku, papasakosiu tau tikrą istoriją. 

— O tada vėl nutaisysi klouno veidą. 

— Bus matyti, paklausyk. 

— Nekantrauju. 

— Taigi: tai jauno vyruko, išvykusio į Jukoną per aukso 
karštligės įkarštį, istorija. Jo tėvas — pasiturintis verslinin- 
kas - numirė nuo senatvės savo dirbtuvėje Omahoje ir pa- 
liko sūnui palikimą. To, kas liko, pardavus tėvo verslą, jam 
atrodė pakaks sumokėti už kelionę ir paieškoti laimės šiau- 
riau, vyrukas išmaišė pusę šalies ir pagaliau atvyko į Sietlą, 
iš ten pirmuoju garlaiviu išplaukė į Skagvėjų, netoli Kana- 
dos sienos. Pasakoti toliau? 

— Kadjau pradėjai... 

— Gerai, nenoriu, kad pamanytum, jog jis buvo godus, 
sėkmės siekiantis žmogus; jis buvo... eksperimentatorius: 

ieškojo ne aukso, o įstabaus vaizdo, norėjo iš šiaurinio taško 
stebėti visą visatą, pasiekti planetos viršūnę, štai. 

— Trenktas. 

— Kaip pirštu į akį. Taigi vyrukas išvyko iš Skagvėjaus ant 
mulo, su žmonių ir gyvulių karavanu, vykstančiu į Dosono 
gilumą. Šeši šimtai pragariškos kelionės kilometrų: prara- 
jos, retai užklysdavo ganyklų gyvuliams, į kaulus smelk- 
davosi pavasario šaltis. Be kelių tvirtovių, Dosonas buvo 
šiauriausia civilizacijos vietovė, kurioje galėjai pasirūpinti 
maisto atsargomis, prieš įžengdamas į nepažįstamas žemes, 
tai buvo vieta, iš kurios nuotykių ieškotojai pradėdavo ke- 
lionę į Šiaurės ašigalį. 

— Primena Džeko Londono apsakymus. 

— Džeko Pienininko: per daug skaitai, susigadinsi re- 
gėjimą. 

— Mažai dulkinuosi... varyk toliau. 

— Tai štai, atvykęs į Dosoną jis prarado norą merkti kojas 
į ką tik nutirpusį sniegą ir nusisukti sprandą, ieškodamas 
aukso dulkelių, kurių retai kada aptikdavai. Viską pergal- 
vojęs jis nutarė likti mieste porą dienų pailsėti. Dosonas dar 
nebuvo toks puikus kaip dabar, bet jau buvo žinomas kaip 
Šiaurės Paryžius: galėjai gauti šampano, valgyti ikrus ir pa- 
sisamdyti prancūzaičių, šokančių kankaną vien nėriniuotais 
apatiniais; kainos, žinoma, įkandamos tik naujajam turtuo- 
liui. Iš auksinių dulkių turtus susikrovę ir juos švaistantys 
kvailiai ir šimtai nelaimingųjų, nesugebančių sumokėti už 
pupų porciją ir duonos riekę sudarė tokią maišalienę ir grei- 
tai virto tokiu kunkuliuojančiu puodu, kad Kanados policija 
vargiai įstengė jį kontroliuoti. Susidarei vaizdą? Taigi mūsų 
Vyrukas iš Nebraskos turėjo pinigų kišenėse ir per porą die- 
nų spėjo pamiršti šiaurę ir privilegijuotą perspektyvą: pra- 
bėgo savaitė, dvi, trys ir tarp šampano taurių ir auksinių 

pasidulkinimų, kuriems nereikėjo šlapintis kojų, jis greitai 
iššvaistė tėvo palikimą. 

— Nežinau kodėl, bet nutuokiau, kad taip baigsis. 

— Palauk, bus dar geriau. Kai liko tik keli doleriai, jis su- 
prato turįs vienintelę išeitį - keliauti toliau. Prisipirko maišą 
maisto, metė į orą monetą, kokią kryptį rinktis, ir išvyko su 
maišu, mulu ir rėčiu ton pusėn, kur traukė visi aukso ieš- 
kotojai, už Klondaiko. Bet Klondaikas buvo labiau ištirtas 
nei blondinės prancūzės, neliko neišbraidyto nė metro, tas 
pats vyko ir didžiausiuose intakuose, taigi mūsų kvailelis 
nutarė ištirti juokingą upeliūkštį, kuriame niekas nerado nė 
lašelio aukso. Po mėnesio kopiant į Makenzio kalnus, ištir- 
po maisto atsargos ir ateitis nusidažė tamsiomis spalvomis. 
Kiti galėjo išgyventi medžiodami ir žvejodami, bet Omahos 
verslininko sūnus nesugebėjo atskirti kiškio nuo lašišos, jis 
nesugebėjo pagauti nei vieno, nei kito. Taigi kas jam beliko: 
jau ruošėsi graužti mulo pavadžius, pasilenkęs prie upe- 
liūkščio, ir tada sutiko sivašų Žveją. 

— Ką? 

- Šiaurės indėną. Tas baltasis buvo toks nuvargęs, kad si- 
vašui jo pagailo ir jis pasiėmė jį kartu. Indėnų grupė vasarą 
gyvendavo prie aukščiau esančio vandens telkinio. Kai pa- 
siekė namus, davė nelaimėliui pavalgyti ir šis ilgai miegojo, 
stebimas visos giminės, kuri nebuvo pratusi matyti tokio 
šviesiaplaukio ir plaukais apžėlusio žmogaus. Vyrukas pra- 
miegojo visą dieną ir nubudęs pasijuto tiesiog puikiai. Kai 
jis pakirdo, jau temo, jis nuskubėjo prie telkinio, norėjo atsi- 
gaivinti šaltu vandeniu. Tada ir pamatė. 

— Auksą! 

— Auksą. Tvenkinio dugne paskutinių saulės spindulių 
paliestas aukso sluoksnis blizgėjo tarsi „Freixenet“ butelis 
prieš šviesą. Vaikinukas vos nenuskendo. Iš pradžių sivašai 
nesuprato, kas ir kodėl rėkia, bet indėnų senolis tinkamai 

paaiškino: tos aukso dulkės buvo kosmetinė medžiaga, si- 
vašai jomis šviesindavo veido plaukus, apie lūpas dygstan- 
čius plaukelius ir ant krūtinės želiančius gaurus. 

— Nair rieti... 

— Sakau tiesą: tie žmonės nebuvo pratę matyti šviesiap- 
laukių, nebent iš tolo tarp tų, kurie nežinia ko ieškodavo 
upės dugne; tik pamanyk, palyginti su sivašu, iš olandų ki- 
lęs aukso ieškotojas primena nekaltą mergelę, lygiai kaip ir 
tvenkinio dugnas. Taigi mūsų vyrukas suprato, kad niekas 
dar nėra ieškojęs toje upėje. Paprastai auksas plaukia pasro- 
viui visa upe; aukso ieškotojai bandė seklesnes vietas, kur 
buvo nesudėtinga sijoti dugno smėlį, jei ką nors aptikdavo, 
sijodavo ir aukščiau, jei ne —- palikdavo upelį ir traukdavo 
toliau. Bet toje dešimties ar dvylikos kvadratinių metrų vie- 
toje srovė buvo labai lėta, pakankamai lėta, kad auksas išsi- 
laikytų nenuplautas, o vanduo ir toliau tekėtų. Tvenkinėlis 
buvo tarsi indas, kurio dugne kaupėsi auksas, tereikėjo pa- 
tikrinti, koks to sluoksnio storis. Dar vyno? 

— Dar. 

Pripyliau taures, paknaibiau savo kumpio porciją ir pa- 
ragavau šiltokos eskalibados, kažko trūko. Pasūdžiau ir 
dosniai sudrėkinau žalia aliejaus čiurkšle, kitas reikalas. 
Fina naudodamasi proga paragavo upėtakio, atsikando 
skrudintos duonos. Laukiau, kol baigs, tačiau prisidengusi 
burną ji nekantraudama paragino: 

— Na gerai, toliau. 

„- Ir štai mūsų herojui šovė į galvą puiki Mikės Pūkuotu- 
ko verta mintis. Labai įdomu, bet jis pasinėrė tris metrus į 
tvenkinį ir prisipylė savo skrybėlę aukso. Kai pagaliau išni- 
ro, suvokė, kokia to smėlio vertė: kvarco ir aukso dalys buvo 
kone lygios; kai jis suprato, koks tapo turtingas, sutingo vien 
nuo minties, kad keletą dienų reikės mirkti kaip ančiukui ir 
semti turtą. Jam į galvą šovė išganinga mintis: pasimoky- 

ti iš sivašų medžioklės ir žvejybos meno. Gerai pagalvojęs 
sumetė, kad auksas ten gali gulėti ir laukti šimtus metų, o 
indėnai neužsibūva vienoje vietoje ilgiau nei savaitę ir kažin 
ar būtų sutikęs juos vėl. Taigi jis įkišo skrybėlę į mulo maišą 
ir nutarė pamiršti netikėtą sėkmę, kol išauš valanda rimtai 
imtis darbo, tai galėjo luktelėti porą dienų. 

— Pasirinko indėnus... 

— Taip, iškeliavo su jais. Jis ne tik išmoko atskirti kiškį 
nuo lašišos, bet ir tinkamai spęsti spąstus. Kadangi buvo 
lygiai protingas kiek ir trenktas, pasinaudojo dirbant pas 
tėvą įgyta patirtimi, kaip naudoti tuos pačius spąstus į juos 
papuolus žvėreliui. Indėnai buvo sužavėti. Prabėgo savai- 
tė, dvi, trys ir jis priprato prie čigoniško gyvenimo būdo, 
kraustėsi su indėnais iš vienos vietos į kitą ir nutarė kartu 
su jais praleisti vasarą ir dalį rudens. 

Nutilau, kad galėčiau išgerti vyno ir užvalgyti kumpio. 

— O tvenkinys? 

— Tuoj, leisk man pavalgyti. Užėjus pirmiesiems šal- 
čiams, indėnai nusileido nuo kalnų ir pasuko į pietus, tada 
mūsų herojus ir pamanė, kad atėjo metas sukti savo keliu ir 
kasti auksą. Jis nukeliavo apie du šimtus kilometrų kartu su 
indėnais Jukono link, bet užgaišo šiaurėje, pritaikydamas 
medžioklėje išmoktus dalykus. Iškrito pirmosios snaigės, o 
vyrukas buvo dar tik pusiaukelėje, jis dyrė kiškiams kailį, jį 
apdorodavo, juk reikėjo apsisaugoti nuo šalčio. Tada bandė 
paskubėti, tačiau vėtros ir sniegas apsunkino kelionę, pri- 
reikė savaitės, kad jis įveiktų paskutinius dvidešimt kilo- 
metrų iki tvenkinio. 

— Nuvargęs rado šimtus ten besipliuškenančių žmonių... 

— Ne visai taip. Sakykim, niekas nebūtų lindęs į tą skylę, 
nors ir būtų ją radęs. Ten jau nebebuvo vandens, tik storas 
ledas, padengtas pusės metro sniego sluoksniu. 

- Šūdas... 

— Ne tas žodis. 

— Nair... 

— Jam beliko grįžti į Dosoną su savo skrybėle ir jos tu- 
riniu. Iki pavasario negalima buvo pasiekti aukso, nebent 
tik pragręžus ledą, o tam būtų prireikę kelių dienų ir ne 
vieno vyro, gal net savaičių, juk reikėjo įkurti kasyklą. Bet 
čia pasakojimas dar nesibaigia, nes dabar Mikei Pūkuotu- 
kui į galvą šovė dar viena geniali mintis. Kaip būtų elgęsis 
normalus žmogus susiklosčius tokiai padėčiai? Nagi pa- 
samdęs tokius pat normalius žmones: mažą patyrusių šioje 
srityje kasėjų grupelę, trokštančią per porą savaičių užsi- 
kalti pinigų. O kaip pasielgė mūsų žioplys? Jis nutarė elgtis 
kaip Motina Teresė iš Kalkutos ir iškeliavo į Dosoną ieškoti 
elgetų. 

— Nair kvailys. 

— Jis buvo gyvas ir turtingas tik dėl indėnų, kurių nie- 
kas nekentė, dosnumo, taigi pamanė, kad atėjo laikas atsi- 
dėkoti, pasidalyti savo paslaptimi su dvidešimčia vargšų. 
Visi drauge būtų ištraukę turtą iš po ledo, grįžę į namus 
pilnomis kišenėmis ir ilgai bei laimingai gyvenę. 

— Puiki mintis. 

— Kartais, Fina, manau, kad ir tau trūksta šulo: ta lab- 
daros organizacijų veikla visai tave iškvailino. Ar Žinai, 
kas nutiko, kai tas kiškio kailiukais apsikarstęs pilietis 
pradėjo pasakoti savo istoriją Dosono varguoliams, kurie 
pusgirčiai trynėsi gatvėse? Jie palaikė jį kvailiu. Kas ga- 
lėjo patikėti tipeliu, kuris dar taip neseniai miesto smuk- 
lėse iššvaistė savo pinigus, o dabar keliavo po miestelius 
ir elgetoms pasakojo apie neįtikimus savo nuotykius? Jie 
rodė į jį pirštais, kai jis smulkmeniškai pradėjo pasakoti 
apie savo gyvenimą su sivašais. Džordžas Karmakas, - 
vietos herojus, kuriam priskiriamas Bonanzos atradimas, 
indėnams prijaučiantis baltasis, - buvo vedęs tagišę, tad 

neiškentęs per savo Žmonos brolį, vardu Skukumas Dži- 
mas, bandė indėnų teirautis, ar tai tiesa. Kai tik mūsų 
trenktasis iš Omahos pradėjo dėstyti savo nuotykius, 
visi įsitikino, kad jis ne tik melagis, bet kad ir vaizduotė 
to kvailio ne itin laki. Jis virto juokdariu, vaikštančiu po 
visas smukles ir pasakojančiu apie neapsakomos vertės 
tvenkinį; visi jį niekino, kuo labiau jis stengėsi, tuo atrodė 
kvailesnis. 

— Juk jis vis dar turėjo skrybėlėje aukso, tai galėjo patvir- 
tinti jo pasakojimą. 

— Taip. Jis pagalvojo lygiai taip pat. Vieną dieną jis pasi- 
sėmė saują auksinio smėlio, įėjo į smuklę ir riktelėjo: „Žiūrė- 
kite, skrybėlėje turiu dar keletą kilogramų tokio smėlio, jei 
kas nori įsitikinti...“ 

Nutilau ir gerdamas vyną pažvelgiau į Finą. 

— Na? 

— Labiausiai tai sudomino porą policininkų. Skrybėlės 
turinys buvo daiktinis įrodymas, kad vyrukas auksą pavo- 
gė iš sąžiningo miestelio gyventojo. Jį sulaikė. Apklausė. Po 
poros valandų jis atsiprašė, pamelavo išsigalvojęs tuos du 
kilogramus tik tam, kad jį gerbtų bare, nors vargiai sugebėjo 
paaiškinti, iš kur gavo saują aukso, kurią visiems kaišiojo 
po nosim. Laimei, tą naktį populiariausios smuklės šokėja 
visai to nenorėdama nuvertė lempą ir sudegė pusė gatvės. 
Tais laikais mieste dar nebuvo gaisrininkų, policija turėjo 
begales darbo ir pamiršo vargšą kvailelį. 

— Kokia mėšlina pabaiga... 

— Tikrai nekokia. Jau buvo gruodžio pradžia, laukti sep- 
tynis mėnesius ten, kur visi jį laikė įtartinu girtuokliu, kad 
grįžtų prie tvenkinio pavasarį, buvo tikrai neatlaikomas iš- 
bandymas. Taigi jis pasuko į Omahą, nusivylęs ir su nuliū- 
dusia širdimi. 

— O tvenkinio auksas? 

— Paslaptis. Vyrukas niekada taip ir nepasirodė. Kas 
žino, gal auksas vis dar laukia laimingojo, bet vargu - tai 
beveik neįmanoma. To nelaimėlio kelias dabar virto turistų, 
norinčių aplankyti kuo daugiau smuklių, maršrutu. Galbūt 
auksą surado Kanados valdžia. O gal ir ne. Praėjus porai 
metų po šių įvykių, aukso karštligė baigėsi. 

Nutilome. Surimtėjusi Fina virškino pasakojimą, tarsi 
trokšdama atskleisti jo alegoriją, bet niekaip. Pasinaudojau 
proga ir paprašiau padavėjo, kad atneštų gabalėlį džiovinto 
mančego sūrio. Ji daugiau nieko nepanoro, net deserto. 

— Klausyk, ar tik neapgaudinėji manęs? 

— Kodėl turėčiau? 

— Todėl, kad tau patinka tyčiotis iš kitų. Pati esu patyrusi. 

— Ar bent numanai, kas man papasakojo istoriją? Gregas 
Farnsvortas jaunesnysis, vienintelis mūsų trenkto vyruko 
sūnus. Porą savaičių dirbau degalinėje už Auroros, apie 150 
kilometrų nuo Omahos. 

— Rimtai? Nežinojau, kad tu kadaise dirbai degalinėje... 

— Tik vieną sezoną, 1986 metų vasarą. Man reikėjo pi- 
nigų, kad galėčiau nusitrenkti iki Denverio, o jiems reikėjo 
pagalbos sandėliui sutvarkyti. Vakarais susėsdavome su juo 
ir senąja Ane gerti šalto limonado namo prieangyje. Jie ne- 
turėjo vaikų ir nebuvo kam pasakoti nuotykių, taigi pasi- 
naudojo pro šalį vykstančio užsieniečio suteikta galimybe. 

— O iš kur žinai, kad tai tikra istorija? Man tai greičiau 
primena Džeko Londono apsakymus. 

— Fina, būk gera... Tu manai, kad du senukai, viena koja 
jau stovintys karste, būtų sugalvoję tą pasakojimą tik man 
apmulkinti? Tas vyras dievino tėvo atminimą, jis man iš- 
klojo apie tuos nuotykius, kad atmintis nedingtų kartu su 
juo. Ko gero, aš jam kėliau pasitikėjimą: kaip tik aš, pro šalį 
Vykstantis keliautojas. Jis man viską smulkiai aiškino, minė- 
jo vardus, datas, pavadinimus... gal priminiau jam tą trenk- 

tą į Šiaurę vykusį vyruką, kuris ieškojo išskirtinės sėkmės... 
nežinau. Be to, jis man parodė skrybėlę su auksu. Saugojo 
kartu su kiškio kailiukais ir mulo pavadžiais tarsi relikviją. 

— Nejaugi? 

— Plačiakraštė, ruda skrybėlė, visiškai praradusi formą ir 
kieta, tarsi būtų prisitaikiusi prie smėlio. Smėlis tikrai buvo 
auksinis, blizgantis... Ant drėgnos rankos paliko blizgesį, 
lygiai kaip aukso dulkės. Tai be galo jaudinamas prisimini- 
mas: tos aukso dulkės. 

Tyla. Malkų traškėjimas. Viskas atrodė taip rimta, kad 
pajutau norą padaryti ką nors juokinga. Tarsi griebdamasis 
gelbėjimosi rato nutaisiau negro lūpas ir sėdėdamas ėmiau 
judėti pagal Džordžo Dano choreografiją. 

Kai žmonės kritikuodami sako, 

Kad niekada apie nieką negalvojau, 

Tai tik todėl, kad jie nežino, 

Jog turiu nuostabią ir pasakišką kavos plantaciją. 

— O dabar išgersime porą taurelių degtinės ir kavos, 
gerai? 

Fina vėl nusišypsojo. 

— Na, ne... Pirmiausia nutaisyk Mikės Pūkuotuko veide- 
lį. Žadėjai. 

Kad nusiramintų, nustačiau jai Mikės Pūkuotuko vei- 
dą ir pakviečiau padavėją. Sąskaita buvo padori; išgėrėme 
degtinę, bandydami kalbėtis apie šį bei tą, tačiau buvo aiš- 
ku, kad reikia keisti scenarijų. Paprašiau sąskaitos — aštuo- 
ni tūkstančiai su trupučiu: daug mažiau, nei tikėjausi, -- ir 
pabandėme išsinešdinti. Sakau, kad pabandėme, nes, kol 
vakarieniavome, pasirodė dar viena pora ir prisėdo prie 
staliuko: aš juos mačiau, bet Fina ne, nes buvo atsisukusi 
nugara į juos, ji neatkreipė dėmesio, kol mes pajudėjome. 

— O, Tonis ir Žizelė! Nuostabu, šimtas metų, kai nesima- 
tėme! 

Mėšlas. Kai Fina ką nors sutinka restorane, gali padoriai 
numigti. Ji visada jų nemačius šimtmečiais ir nori viską, ką 
praleido, sužinoti. Jie jau atpažino vieni kitus, pora - trisde- 
šimties metų bevaikiai sutuoktiniai, kartą per savaitę atei- 
nantys pavakarieniauti, — laukė, kol Fina prieis entuziastin- 
gai gestikuliuodami. Supratau, kad tai gali trukti ilgiau nei 
valandą, ir kaipmat surezgiau pabėgimo planą. 

— Klausyk, Fina, tuoj privarysiu kelnes. Kol tu kalbėsi su 
draugais, einu į tualetą ir lauksiu tavęs automobilyje. Pa- 
skubėk, gerai? 

Atsakė teigiamai ir, visai nekreipdama dėmesio į mane, 
nuskubėjo prie poros staliuko, mosikuodama iš džiaugsmo. 

Tualeto man nereikėjo, nes į kelnės nevariau, todėl kuo 
greičiausiai moviau lauk. Buvo karšta. Pavasario pabaigos 
naktis. Buvome pakankamai toli nuo Barselonos, mačiau 
žvaigždes. Jos ir laužo kvapas visada sukelia poetišką jau- 
dulį. Nuėjau iki Juodojo Žvėries, pypt, įsėdau, atsidariau 
langą ir leidausi svirplių choro užmigdomas po sočios va- 
karienės. 


Brolis Bermechas 


Gal Žvėries pranašumai ir puikiai leidžia prisitaikyti prie 
lenktynių greitkelyje, tačiau tikrai sunku gerai pamiegoti 
sėdynėje, kurios padėtis verčia tave susirangyti it pilotui. 
Nors ir panirau į prakaituotą snaudulį, apsėstas minties 
klausytis svirplių melodijos, sumišusios su Žengiančiais 
per žvyrą žingsniais ar greitkeliu gaudžiančių mašinų ūži- 
mu, stengiausi būdrauti. Staiga, paglostytas naktinio vė- 
jelio bangos, pajutau neapsakomą norą nugrimzti į save. 
Net susapnavau, kad dideliu greičiu vairuoju atokiais 
kalnų takais, tarp žibintų apšviestų vabzdžių pulkų, tolu- 
moje Matau manęs laukiantį slėnį, miestelį, namus, baltas 
metro devyniasdešimties ilgio lovas, kurios vilioja dera- 
mu poilsiu. 

Iš transo mane pažadino nepakenčiamas dusimo jaus- 
mas, porą ar trejetą kartų sumosavau ore, bandydamas nu- 
stumti mano nosį spaudžiančias žnyples. Visiškai nubudęs 
pamačiau Finą. 

— Kur tave velnias nunešė, maniau, kad nuėjai į tualetą? 

- Fina, nenervink ir daugiau taip nedaryk. 

— Ko? 

— Nespausk man nosies, kai miegu. Negaliu pakęsti. 

— Gerai, nepyk. 


130 


— O tu taip daugiau nesielk. Taip skaniai miegojau, o tu 
neleidi kvėpuoti. Žinai, ką tai reiškia? 

Apėjo automobilį ir atsisėdo ant keleivio sėdynės susu- 
kusi straubliuką. Pati pradėjo ir dar įžeistą vaizduoja. 

— Na, važiuojam, - paragino. 

— Kelinta dabar valanda? 

— Po pirmos. 

— Po pirmos? Kiek laiko su jais plepėjai? 

— Kad tave, nežinau. Maniau, tu nuėjai į tualetą ir grįši. 

— Sakiau, kad lauksiu mašinoje, bet kai nenori girdėti, tu 
niekada negirdi. 

Neatsakė. Ir toliau pyko. Bandžiau taikytis: 

— Nagi. Ijunk kondicionierių. 

— Pats junk, Tobulasis, aš nerandu. 

— Negali būti, Fina, juk jis po nosim. Ar nematai piešinė- 
lio? Raudona - šiluma, mėlyna - šaltis. 

— Gerai, kad jau toks protingas, tai ir įsijunk. Norėčiau 
pamatyti, kaip tu jo ieškai, kai it raketa lekiame greitkeliu. 

— Tu pati raketa. Geriau paieškok muzikos. Ar rasi, kaip 
įjungti, Gėlele, ar man reikės? 

Atsisuko ir trinktelėjo per pečius. Geras ženklas. 

Paleidau variklį ir lėtai pasukome atgal į nacionalinį 
ir surado populiariausius Dinos Vašington šlagerius. Kai 
pagaliau Mad about the boy sugrąžino ramią nuotaiką, pra- 
bilome. 

— Kas jie tokie? 

— Tonis ir Žizela? Kartu studijavome tame pačiame fa- 
kultete. Tu jų nepažįsti. 

Važiavome neviršydami šimto penkiasdešimties greičio 
iki Barselonos, Fina pasakojo apie savo draugystę su Žizela, 
aš ganėtinai abejingai jos klausiausi, o Dina Vašington kaip 
išgalėdama bandė kurti malonią atmosferą. Pravažiavęs 

priemiestį ir Nikaragvos gatvę, trumpam stabtelėjau antroje 
eilėje prie Traveseros „La Caixos“ bankomato. Laiko požiū- 
riu jau buvo nauja diena; nežinojau, ką galima išpešti iš tos 
kortelės, bet jei prieš keletą valandų man ramiai davė šimtą, 
niekas negalėjo sukliudyti dabar duoti dar tiek pat. 

Viskas praėjo puikiai. Fina išvertė akis, kai pamatė 
pinigus. 

— Kam iš karto imi tiek daug pinigų? 

— Taip nieko ir nepasimokei iš Omahos vyruko istorijos, 
Gėlele? 

— Jei dar kartą pavadinsi mane Gėlele, trenksiu su ran- 
kinuku. 

Vėl sulipome į Juodąjį Žvėrį ir apsukome didžiulį ratą, 
kaip ir priklauso, jei prie Luidžio baro, - nors skyrė tik pen- 
ki šimtai metrų, - norėjome prisiirti automobiliu. Pastatė- 
me automobilį trečioje eilėje, radome skylę tarp būrio taksi 
ir kelių eismo policijos visureigio (kartais juo atvažiuoja 
Leonsijus ir Tristonas). Robertas pamatė mus nuo baro ir 
atpažinęs šūktelėjo „šūdas“ taip, kad išgirdome net lauke. 
Tuoj pat puolė su prijuoste prie Žvėries, prasilenkdamas su 
mumis pusiaukelėje ir varstydamas mus išsprogusiomis 
akimis. Su Fina nuėjome prie baro, bet išrisnodamas Ro- 
bertas atkreipė klientų dėmesį. Penki ar šeši taksistai, Leon- 
sijus ir Tristonas, įprasti girtuokliai ir keletas apsišaukėlių 
artistų susispietė tarpduryje, stebėdami, kaip Robertas šo- 
kinėja aplink automobilį. Fina ir aš sugebėjome pralįsti pro 
smalsuolių būrį, Luidžis įtariamai mus nužvelgė, šįkart 
nužvelgė ne tiek Finą, kiek mane, tačiau komentarus apie 
mano išvaizdą, regis, paliko ateičiai, pirmiausia jis panoro 
išsiaiškinti, kas čia vyksta. Robertas greitai grįžo į barą iš- 
vertęs akis. 

— Dievulėliau, „Lotus Esprit“, paties Džeimso Bondo au- 
tomobilis! 

Tai dar pakėlė mano automobilio vertę ir šeimininkas, 
ieškodamas paaiškinimo, pasisuko į mus. Kai pirmą kartą 
pamačiau Bagirą, ji man pasirodė tinkama tam, kuris turi 
leidimą žudyti, bet net neįtariau, kad tai yra Džeimso Bon- 
do automobilis. 

Pajutau pareigą sumenkinti įvykį. 

— Aš maniau, kad Džeimsas Bondas vairavo „Astoną 
Martiną“... 

Robertas netvėrė savo kailyje. 

— Kur tau, tai buvo tada, kai vaidino Šonas Koneris! Ro- 
džeris Muras vairavo „Lotus Esprit“. Gal nematei „Mane 
mylėjusio seklio“? Pameni, į jūrą krinta baltas automobilis 
ir virsta povandeniniu laivu? Tai tas ir yra. Bet šitas - nau- 
jausias modelis, V8 GT, 1997 metų. O ar matei „Esminį ins- 
tinktą“? 

— Ne. Bet mačiau „Mirkstančius kotletus“. 

Baro klientai išsižioję klausėsi Roberto aiškinimų, juos 
stebino toks išsilavinimas, nesvarbu, kad žinios apie auto- 
mobilius buvo įgytos tik žiūrint filmus. Tokie interesai nie- 
kaip nesiderina su Roberto būdu. 

— Juo važinėja ir „Gražioje moteryje“... Klasikinis super- 
automobilis, brangenybė... 550 arklių galios, dviejų turbinų 
variklis, 32 vožtuvai, per 4,9 sekundės pasiekia 100 kilomet- 
rų greitį, per valandą gali nuskrieti 272 kilometrus, viską 
kontroliuoja elektronika... 

Taksistai, Toledo savininkai, nužvelgė mane pavydžiais, 
nudažytais dyzelinu kaip bitė Maja veidais, todėl nutariau 
užčiaupti Robertui burną. Išsitraukiau raktelius ir pakišau 
jam po nosimi. 

— Nori pasivažinėti? 

Žiūrėjo į raktelius it lunatikas. Pirmiausia pagalvojau, 
kad iš nuostabos, bet pamažu jis nutaisė mažyčio šunelio 
veidelį, pakėlė antakius ir liūdnai it vaikas sušnabždėjo: 

— Reikalas tas... kad neturiu vairuotojo pažymėjimo. 

Akimirką jokios reakcijos. Tada, kai Luidžis pratrūko 
savo astmos kosuliu „cha cha“, parapija neatlaikė. Nesuge- 
bėdamas susilaikyti vienas taksistų suėmė Robertui galvą 
ir garsiai pakštelėjo į kaktą, tai dar labiau įaudrino susi- 
rinkusiuosius aplink vargšą juokdarį, jis nuleido kramę ir 
šluostydamasis rankas į prijuostę grįžo už baro. Pasinau- 
dojome sumišimu ir nuslinkome į kampą ieškoti staliuko. 
Prieš prisėdant paklausiau Finos, ko ji pageidauja. „Viskio 
su ledukais, šiandien noriu pasigerti; bet kad būtų geras, ki- 
taip man skaudės galvą“. Luidžio paprašiau „Vichoff“ sau ir 
„Cardhu“ Finai. Nežinau, ar Vaskesas Montalbanas* paste- 
bėjo, kad per jį visi vargšeliai užsisako gero viskio norėdami 
padoriau atrodyti. Žodžiu... Luidžis atnešė man „Vichoff“, 
sau „Cuba libre“ kokteilį, dieviškojo nektaro Finai ir prisė- 
do šalia mūsų, nusiteikęs atlikti naktinį tardymą. 

— Gerai, o dabar būk toks malonus ir paaiškink man, ką 
reiškia tas automobilis ir tavo per daug šiuolaikiška mada. 

Po stalu trinktelėjau Finai, kad tik ji neišsižiotų. Ji nu- 
žvelgė mane griežtu veidu: „Nagi nagi, kaip dabar išsisuk- 
si“, bet tylėjo. 

- Švenčiame jubiliejų, - tariau. 

- Jubiliejų? Kokį dar jubiliejų? 

- Šiandien sueina dvidešimt metų nuo mūsų pažinties 
pradžios, - tai buvo tikra teisybė: mes su Fina susipažinome 
Šventojo Jono naktį prieš maždaug dvidešimt arba panašiai 
metų. — Tai nutarėme atšvęsti naudodamiesi radijo stoties 
pasiūlymu, jie sumoka visas išlaidas už nuostabią naktį, bet 
kitą dieną turi būti jų stotyje ir papasakoti, kaip leidai laiką. 
Jie išnuomojo mums patikusį automobilį, sumoka už vaka- 


* Manuelis Vasgąuezas Montalbanas (g. 1939) - ispanų rašytojas, išgar- 
sėjo detektyviniais romanais. 

rienę ir gėrimus, kur tik mes norime, taip pat užsakė mums 
liukso kambarį Chuano Karlo I viešbutyje. 

— Najau... 

— Taigi ryt vakare įsijunk Meilės radiją ir išgirsi mus kvak- 
sint apie tavo barą. Programa prasideda dvyliktą ir vadinasi 
„Kokia puiki tos dienos naktis“. Manau, papasakosiu, kaip 
visi sureagavo, pamatę „Lotus“: klausytojams patiks. Gal 
nori, kad ką nors pasakyčiau apie barą, apie nuostabų už- 
kandžių asortimentą? Naudokis proga: reklama už dyką. 

— Eik šikt: netikiu. 

— Ak netiki? Lauke stovi tai, kas Šaron Stoun išjudintų 
iki šimto per 4,9 sekundės. Iš kur, tavo nuomone, mes jį iš- 
traukėme? Ar žinai, kiek kainuoja jo nuoma parai? 

— Man nerūpi. Vis tiek netikiu. 

— Galėjome važiuoti į Oliverio Hardžio* restoraną ir iš- 
gerti butelį „Domo Perignon“, bet atvažiavome čia atšvęsti 
su tavim, o tu manim netiki. 

— Lauk šuneli, kol pastips kumelė. Dabar manęs papra- 
šysi kvito ir pasakysi, kad sąskaitą apmokėsi ryt, kai pro- 
grama tau sumokės. 

Pradėjau krapštytis po piniginę, ištraukiau padorų pini- 
gų pluoštą, surūšiavau ir, pamakalavęs jam po nosimi, ant 
stalo palikau porą mėlynų. 

— Brangusis, grąžą turėkis. 

— Apsieisim. Kas ten Žino, iš kur juos traukei. Nagi, Fina, 
klok man apie radijo programą, gal patikėsiu. 

Fina pažvelgė į mane, nusišypsojo, pasisuko į Luidžį ir 
linktelėjo galva taip, kad niekas nebūtų patikėjęs. Jis paten- 
kintas atsistojo nuo stalo, patempdamas pirštu apatinį voką. 
Aš, žiūrėdamas į Finą, gūžtelėjau pečiais, o ji rodė man ita- 
liškos muzikinės komedijos gestą. 


* JAV kino aktorius (1892 — 1957). 

— Klausyk, kaip galiu patikėti tavo pasakojimu apie auk- 
so ieškotoją, jei tu visiems kuri indėnų istorijas? 

— Ir apsėsti visi skirti tiesą nuo melo; niekada to nesu- 
gebėsiu suprasti. 

Tada ir prasidėjo pusvalandį trukęs filosofinis pamąsty- 
mas, kurio tikrai neverta aprašinėti. Pasakysiu viena, kad 
spėjome užsisakyti dar viskio ir „Vichoff“, ir Fina, sudėjus 
vakarienės vyną, degtinę, šampaną ir dvi stiklines „Card- 
hu“, jau pradėjo Žvairuoti. Baro laikrodis rodė antrą valan- 
dą, todėl pamaniau, kad laikas pradėti darbą, kol šulinys 
neužšalo. 

- Klausyk, Fina,; turiu eiti. Žinai, ką turiu padaryti. 

—Jaaau? Neeee, nejaugi, dabar visai nenoriu eiti į namus... 
Važiuosiu su tavimi; visi detektyvai turi padėjėją, ar ne? 

— Bet bus labai nuobodu... Gal visą naktį prasėdėsiu au- 
tomobilyje. 

— Gerai, tada nemiegosi. Pasiimkime ko nors gerti, įjung- 
sime radiją ir automobilyje surengsime šventę. 

Greitai sumečiau, kad tai neturi jokios prasmės, bet pui- 
kiai pažinojau Finą ir supratau, jog galiu sugaišti porą va- 
landų, kol paliksiu ją namie. Kai nori, ji sugeba būti sabota- 
žo karaliene, surastų šimtus būdų užgaišti atsisveikinant. 
Be to, aš taip pat neturėjau jokio noro vienas kiurksoti au- 
tomobilyje, net jei apsimesčiau pačiu Džeimsu Bondu, tai- 
gi nutaisiau nepatenkintą veidą ir nuėjau prie baro ieškoti 
Luidžio. 

— Būk geras, parduok man butelį „Cardhu“, šaldytuve 
man laikomą degtinę ir maišelį ledukų. Mokėsiu grynais. 

— Gal išprotėjai? Kiek nori, kad paimčiau? 

— Nežinau, kiek imtum, jei parduotum butelį po stiklinę. 

— Aha, trisdešimt tūkstančių... 

— Gerai. Turiu. Naudokis proga. 

Nusisuko ir nuėjo prie baro, burbėdamas po nosimi. 
Greitai grįžo nešinas degtinės buteliu. Dar paėmė viskio ir 
pastatė ant prekystalio, pro nosį išleisdamas neįmanomą 
neišgirsti atodūsį. 

— Ryt atnešk tokius pat, bent jau tokius pat pilnus. 

— Gerai. Dar reikėtų maišelio ledukų ir poros stiklinių. 

— Iš kur aš trauksiu ledukų? Gal manai, kad čia degalinė? 

— Velnias, brolau, įmesk saują ledukų į pirmą pasitaikiusį 
po ranka maišelį, nejau turiu tave mokyti. Priskaičiuok de- 
šimt tūkstančių už vakar dieną ir kiek skolingas šiandien. 

— Už šiandien ir vakar rytą, pameni? Turi sumokėti už 
kavą ir „Ducados“. 

Neįtikima Luidžio atmintis. 

Išėjome iš baro su gėrimų maišeliu ir pasukome prie 
Žvėries. Fina vėl prisiminė savo švelnius jausmus ir pradė- 
jo prie manęs kabinėtis. Pavojus. Pamaniau - verčiau elgtis 
šiurkštokai. „Nenervink, Fina, kokia tu lipšni“. Dar kartą 
plojo man ir pasitraukė, vaizduodama labai užpykusią. Įli- 
pome į automobilį ir tyliai pasukome Jaume Guillamet gatve, 
kol pravažiavome 15 namą. Pasukau į kairę, į Traveserą, su- 
stojau antroje eilėje netoli kampo. 

— Luktelėk, tuoj grįšiu. 

— Kur eini? 

— Nusišlapinti. 

Išlipau iš automobilio ir nuėjau gatve; priėjau kampą ir 
įsikišęs rankas į kišenes nuskubėjau prie namo, tarsi ko nors 
laukčiau ir, norėdamas, kad laikas prabėgtų greičiau, vaikš- 
tinėjau pirmyn ir atgal. Name buvo tamsu, jei ir ne, vis tiek 
langai buvo užkalti ir nieko iš gatvės nemačiau. Akimirką 
stabtelėjau prie sodo vartų, vėl vaidindamas atsirišusio bato 
sceną, kaip visada, pažiūrėjau į stulpą, į pririštą raudoną 
juostą. Tada atsistojau, neskubėdamas atrišau juostą, įsiki- 
šau ją kišenėn ir vėl pasukau automobilio link. 

Kai užsukau už kampo ir pamačiau Žvėries užpakalį 
su degančiomis stovėjimo šviesomis, mane pasiekė duslus 
policijos do do da da, bet tai skambėjo iš vidaus. Kažkie- 
no siluetas judėjo viduje iš vienos pusės į kitą it skudurinė 
lėlė, staiga supratau, kad Finą jau paveikė paskutinio viskio 
stiklinė. 

— Gal išprotėjai? Ar Žinai, kiek valandų? 

— De du du du, de da da da, tiro ra ra, de du du du... 

— Fina, dieve, langai juk atviri! 

Įsiropštęs vidun prisukau garsą. Finai užbangavo pajuo- 
kauti, ji kalbėjo aukštuomenės damos balsu: 

— Oho, vaikine, dabar turi pinigų, tai tau viskas rūpi... de 
du du du, de da da da... 

Ji tyliai tyčiodamasi dainavo, linguodama kaip sausai- 
nių reklamos pabaisa. Paleidau variklį, vildamasis nusileisti 
kita gatve. 

- Fina, jei nenurimsi, sugadinsi visus mano planus, 0 tai 
reiškia — atimsi penkiasdešimt tūkstančių pesetų. 

- Atleiskite man, pone, tikrai nepasikartos. 

Staiga ji pasikeitė, vaizdavo rimtą ir sukiojo imtuvo ran- 
kenėlę, kol surado klasikinės muzikos stotį. Skambėjo ba- 
rokinis gabalas, toks didingas, kad net norėjosi nutildyti, ji 
pradėjo diriguoti kvartetui įsivaizduojama lazdele nutaisius 
kupiną religinės ekstazės veidą. Mane suėmė juokas, ji, ko 
gero, to ir siekė, mat nustojo vaidinti dirigentę ir žnybtelėjo 
man į žandą: „Na, didelis vaike!“ „Fina, baik“. Jokios reak- 
cijos, kai tik ji supranta, kad mane nervina, kartoja tol, kol 
išveda iš kantrybės. Nutariau susikaupti ir laukti, kol jai nu- 
sibos žŽnaibyti. Važiuojant Jaume Guillamet gatve nemačiau, 
kur būtų galima pastatyti automobilį, bet apie penkiasde- 
šimt metrų nuo namo, ant šaligatvio, keletas ženklų žymė- 
jo įvažiavimą į automobilių remonto dirbtuvę; dažymas ir 
taisymas, buvo parašyta ant ženklo. Ten ir pastačiau Žvėrį; 

nemanau, kad kas nors užsimanys dažyti automobilį antrą 
valandą nakties. Iš čia buvo galima stebėti namą, atstumas 
ir tamsa tarp Žibintų garantavo, kad liksime nepastebėti, 
nors Fina gali užsimanyti dainuoti, tai ji daro beveik visada, 
kai pasiekia C girtumo laipsnį. Staiga ji atsuko popmuzikos 
kanalą - grojo šiuolaikinio regio melodija. 

— Jau atvažiavome? Maniau, kad paskraidysime su Juo- 
duoju Žvėrimi, zvimbt... Na ir kur mūsų stebėjimo objektas? 

Bakstelėjau pirštu. 

— Namas ir sodas? Bet tas namas tuoj sugrius! 

— Ir man taip atrodo. Ar Žinai, kiek galima būtų gauti, 
pastačius tame sklype daugiaaukštį? Skaičiuok: šeši dviejų 
kambarių butai kiekvienoje aikštelėje, keturiasdešimt mili- 
jonų už butą. Dvylikakart keturiasdešimt? keturi šimtai aš- 
tuoniasdešimt gabalų. 

— Bet man taip labiau patinka, didelis paslaptingas sodas. 

— Ar nesakei, kad tuoj sugrius? 

— Taaip, bet galima būtų patvarkyti, ar ne?.. Gerai, tai ką: 
išgeriam taurelę? Ką renkiesi? 

— Duok man degtinės. 

—- Čia? Aš gersiu viskio su ledukais, su ledukais ir 
viskuo... 

Į stiklinę įsimetė tris ledukus ir įsipylė viskio, kol juos vi- 
sus apsėmė. Dvigubas viskis, kaip ir priklauso. Aš bandžiau 
gerti tiesiai iš butelio, bet pastebėjau, kad dozatorius nelei- 
džia jam tekėti, o žemas Žvėries stogas trukdė pakelti ran- 
ką taip, kad galėčiau prisipilti stiklinę. Per radiją pasigirdo 
Maiko Hamerio „Can you see her?“ versija. Ši daina visada 
atitirpdo man širdį, tai labai pavojinga, kai šalia yra Fina, 
taigi dėl visa pikta baigiau degtinę. Degtinė suminkština 
širdį, bet suminkština ir pimpalą, o jį buvo geriau palaikyti 
tokį bent jau akimirką, įsipyliau dar čiurkšlę afrodiziako ir 
toliau gurkšnojau neskubėdamas. 

- Klausyk, Pablai, mes su tavimi sutariame, ar ne? 

Viešpatie šventas, aviacijos puolimas. 

— Ką nori pasakyti tuo „mes su tavimi sutariame“? 

— Na... juokaujame... gerai leidžiame laiką... nežinau. 
Pavyzdžiui, su savo vyru negaliu sėdėti mašinoje antrą va- 
landą nakties ir plempti viskį. 

— Todėl, kad tavo vyras - normalus žmogus. 

— Normalus? Tau atrodo normalu, kai palieka mane na- 
mie ir turiu skambinti tau, kad nesijausčiau vieniša? 

— Na matai: tu dabar būni su manim ne todėl, kad tau 
geriau su manim, bet todėl, kad jis tave paliko vieną. 

— Nesikabinėk, ne tai norėjau pasakyti. O, klausyk, 
„Grease“ daina. 

Iš tikrųjų radijas lyg niekur nieko nuo Maiko Hamerio 
perėjo prie Olivijos ir Travoltos „Summer love“. Bet to ne- 
pakako jai atbaidyti. 

— Žinai? Manau, jei mes būtume susituokę, dabar būtu- 
me normali pora, turėtume butą, porą vaikučių... Esu įsi- 
tikinusi, kad būtume laimingi. 

— Nepaistyk nesąmonių, Fina. Taip kalba viskis. Prisi- 
mink, kas tarp mūsų įvyko. 

— Kas įvyko? 

— Kas įvyko? Nežinau, ar tu pameni, bet penkiolika die- 
nų pragyvenome tame pačiame bute ir visą laikė riejomės. 
Jei būtume susituokę, dabar nekęstume vienas kito. Tavo 
dvasia kaip tradicinės namų šeimininkės, nors ir išsikarpai 
plaukus, nors ir dažaisi juos įvairiomis spalvomis. Aš geriu 
it kazokas, man patinka kekšės, miegu visą dieną ir mane iš- 
muša spuogais, vos pagalvoju apie aštuonių valandų darbo 
dieną. Mes nebūtume iškentę nė metų. 

— Nesutinku su tavimi. Jei būtume susituokę, dabar tu 
būtum kitoks. 

— Matai, tu manai, kad aš toks, koks visai nemanau būti, 
kiši man tai, ko pati trokšti, įsivaizduoji esant manyje kažką, 
kas egzistuoja tavyje. 

— Ir vėl tauški nesąmones ir apsunkini sau gyvenimą. Vi- 
sada kalbi nesąmones ir sunkini sau gyvenimą. 

— Sunkinu sau gyvenimą? Tai darau todėl, kad nenoriu 
būti atsakingas už kitus! Aš manau, kad taip tik viską pa- 
lengvinu, ar nesupranti? 

— Taip atrodo, bet bėgti nuo atsakomybės - tai tik būdas 
apsunkinti sau gyvenimą. 

- Štai kaip, o aš manau, kad tu pati tauški nesąmones. 

— Bet tu esi kaltas, kad aš taip darau. Jei nesureikšmin- 
tum paprastų dalykų... 

— Pati jų nesunkink. Tu ne už manęs ištekėjai: ištekėjai už 
Marijaus Chosė, niekas to nepakeis. Jei tau su juo nesiseka, 
tai tikrai ne todėl, kad jis yra kitoks nei aš; tau reikia kaip 
tik tokio vyro: rimto, pasitempusio, darbštaus; bet Marijus 
Chosė toks pasitempęs ir toks darbštus, kad jam nebelieka 
laisvo laiko tau, bet šito tu negali išspręsti puldama prie pir- 
mo, einančio pro šalį. Be to, aš taip pat neturiu laiko: nei tau, 
nei niekam. 

— Bet juk tu toli gražu ne „pirmas, einantis pro šalį“. Ir ką 
čia paistai, kaip tai neturi laiko? Drauge mes jo praleidžia- 
me marias. 

— Tai viršvalandžiai. 

— Ar tai ką nors reiškia? 

— Dabar lyg ir viskas pakenčiama, bet negalėčiau pa- 
kęsti, jei sutikčiau tave kitos dienos rytą, kai mano galva 
ūžia nuo pagirių ir tenoriu ramiai vienas parūkyti žolės. Tu 
man netgi neleistum ramiai išsivemti ant miegamojo grin- 
dų. Darytum ką išmanydama, kad tik kraučiau purvinus 
drabužius į krepšį, graužtum mane, kad nesinaudoju savo 
protu ir šeimos pažintimis, lieptum nusiskusti Erolio Flino 

ūselius, prisiminti tavo gimtadienį ir jaudintis dėl tavo or- 
gazmų. Tai yra šeimyninis gyvenimas. Gal tau jis ir labai 
širdžiai mielas, bet ne man: aš manau, kad kiekvienas turi 
rūpintis savo gimtadieniu ir savo orgazmais ir palikti kitus 
ramybėje. 

— Taip yra todėl, kad tu nieko nemyli. 

— Galbūt. Aš taip ilgai mokiausi mylėti save, kad nenoriu 
vėl vargti, kol pamilsiu ką nors kitą. 

- Štai kur šuo pakastas. 

— Klausyk, Fina, jei nori Žaisti psichologę, tai Žinok, aš 
taip pat išmanau šio žaidimo taisykles. Be to, būtų teisin- 
ga, -jeijau nutarei atlikti smerkiančios sutuoktinės vaidme- 
nį, - kad prieš tai man pačiulptum ar bent leistum pačiupi- 
nėti tau krūtis. Jei turiu kęsti bendro gyvenimo su moterimi 
nepatogumus, noriu pasinaudoti ir maloniais dalykais. 

— Tikras kiaulė. 

Baisiausia, kad kalbėjau su ja rimtai. Štai aš, susirūpi- 
nęs dėl savo Nuostabiojo Brolio saugumo, savo Pono Tėvo 
gyvybės ir Ponios Motinos protinės pusiausvyros, stebiu 
namo, verto Edgaro Po apsakymo, duris iš juokingo filmo 
verto automobilio. O štai Fina maukia viskį ir bando mane 
įtikinti, kad esu nepataisomas egoistas vien todėl, kad jos 
mintis susituokti su ja man nepasirodė geniali. 

Vėl nutaisiau taikią veido išraišką. Pasilenkiau prie jos ir 
apkabinau. 

— Eikš, Fina, pačiulpk, ką. 

— Palik mane ramybėje, pykstu. 

Paglosčiau jai šlaunis. 

— Gerai, pats pasičiulpsiu, bet leisk bent jau paliesti tavo 
urvelį, kad susijaudinčiau. Mūvi kelnaites? 

— Pablai, nurimk! Žinok, pradėsiu rėkti, patikėk... 

Vėl trenkė man ir bandė surimtėti, bet mačiau - tuoj tuoj 
nusileis. Į ausį pajūrio akcentu pradėjau šnabždėti: 

— Nagi... Matai, kaip galima susitarti, saulele? Nejauti, 
kaip plaka širdis ten viduje? 

— Paaaab-lai! 

— Ką, eikš, brangioji; eikš, patikrinsiu spaudimą: leisk 
įkišti pirštą ir pasakysiu, koks didžiausias ir koks mažiau- 
sias tavo kraujospūdis. 

Tadaji ir neatlaikė. Suspaudus šlaunis pasilenkė į priekį, 
kad galėtų išvengti mano rankų judesių, ir pasigirdo garsai, 
kuriuos ji išleidžia juokdamasi. Pergalė, paėmiau iš jos ran- 
kų stiklinę ir įpyliau viskio. Sau taip pat prisipyliau degti- 
nės ir vėl užėmiau piloto poziciją. Tai buvo ilgas puolimas: 
reikėjo išlaikyti viliojančio tango šokėjo veidą, pakelti anta- 
kius ir nukabinti žandikaulį, kad ji vėl išleistų spazminius 
šūksnius. 

— Tu tikras šokėjas, reklamuojantis šaldytą žuvį! 

Dabar Stivis Vonderis iš radijo dovanojo mūsų gyveni- 
mui saulės spindesį, pakeičiau veido išraišką, vaizdavau 
akląjį su kasytėmis, susižavėjusį savo paties melodija. Fina 
įsijautė ir jau kvatojosi iš visko. Dar geriau. Tada pasigirdo 
grupės U2 „With or without you“, galėjau nutaisyti gilia- 
minčio gražuoliuko veidą; netrukus išgirsite lambadą (ra- 
dijo pranešėjas buvo toks pat girtas kaip ir Fina). Pagarsi- 
nau ir pravėriau dureles, kad galėčiau pajudinti bent vieną 
koją. Fina pamėgdžiojo mane, pirmyn - prasidėjo šėlsmas. 
Žvėriui išjudinti nepakako Molins posūkio, bet „Lotus“ in- 
žinieriai šį laivą kūrė ne tokiems judesiams atlaikyti, lam- 
bada dviese jam kėlė rimtą grėsmę. Fina išlipo iš mašinos 
ir vidury gatvės pradėjo judinti klubus, tarsi norėdama 
atsikratyti centrifugos jėgos. Manau, ant sėdynių pribėgo 
daugiau viskio, nei mes sugebėjome išgerti, baigėme šokį 
ištroškę kaip gladiatoriai ir turėjome pulti prie butelių. 
Creedance „Bad moon rising“ padėjo mums pagauti ritmą, 
o „Knocking on the heavens door“ mus visiškai nuramino. 

Apskaičiavau, kad Fina sugebėjo susipilti šešias ar septy- 
nias normalias viskio porcijas: po poros minučių būtų nu- 
lūžusi. Galiu per dvi ar tris valandas išgerti litrą degtinės ir 
išlieku žvalus, taigi galėjau budėti iki pat paryčių. Įjungiau 
kondicionierių ir radiją. Fina purkštavo. Tada pamėginau 
uždėti „Naujojo pasaulio“ simfonijos kompaktą, kurį radau 
The First diskotekoje. Ilga kelionė iki pagrindinės dalies ir 
dirbtinis kondicionieriaus vėjelis pagreitino Finos mieguis- 
tumą. Patariau jai nusiauti batus, kad būtų patogiau, ji pa- 
klausė. Aš taip pat nusiaviau. 

Kai tik detektyvo pagalbininkė nusmigo, įsitaisiau su 
stikline degtinės, gėriau atsargiai, kad ledukai neskambė- 
tik dabar, vidury nakties, tas gatvės ruožas neatrodė toks 
nykus, gal todėl, kad naktį ramybė, net vienišumas, yra nor- 
malus dalykas ir nieko nestebina. Ir vis dėlto ta absurdiška 
sala miesto centre man priminė, į kokią keblią padėtį pakliu- 
vau. Penktadienis (ar šeštadienis, jei dirstelėtume į kalendo- 
rių), praslinko tik dvi trys dienos po The First skambučio, 
kai jis įpareigojo atlikti darbą, bet man atrodė, jog prabėgo 
kelios savaitės. Daug naujienų per tokį trumpą laiko tarps- 
nį, aš pratęs prie lėtesnio ritmo. Nutariau atlikti tų trijų die- 
nų protinę peržiūrą, kad pabudinčiau alkoholio, nemigos 
ir įvykių eigos paveiktas smegenis. Gal ir tam, kad greičiau 
prastumčiau tas kelias valandas iki aušros. Pasistengiau vis- 
ką prisiminti, nepraleisdamas nė pusvalandžio: tirštas pasa- 
kojimas, minutė po minutės, taip, kaip pasakojau lig šiol. 

Po valandos dar nebuvau baigęs ketvirtadienio pasako- 
jimo: galvojau apie pasivaikščiojimą po Bokeriją ir nuosta- 
bios Jūrų Motinos vaizdą, ir staiga pastebėjau, kad veriasi 
15 namo durys. Atsiveria! 

Pasitryniau akis ir prisiplojau prie stiklo, kad geriau 
matyčiau. Palikęs praviras duris išlindo mažas, plikas, susi- 

lenkęs vyrukas, pastebėjau erelišką nosį ir džiūsnos rankas. 
Jis vilkėjo didelį rusvą apsiaustą beveik iki žemės. Tiesiai 
prie tikslo: praskleidė gebenės gyvatvorę, dengiančią stul- 
pą ir... regis, nustebo išvydęs, kad raudona juosta dingu- 
si. Paleido gyvatvorę, pažvelgė į dešinę, paskui į kairę, įsi- 
sprendė į šonus ir vėl įėjo, neužverdamas durų. Pamaniau, 
reikia dingti, pravažiuoti pro jį ir dirstelėti vidun, turėčiau 
važiuoti iki šviesoforo ir apsukti kvartalą, bet taip būčiau 
praleidęs kitą vyruko judesį. Išjungiau radiją ir laukiau. Jis 
grįžo nepraėjus nė trisdešimčiai sekundžių. Nešėsi raudo- 
ną juostą. Pasistiebė, kad pasiektų pririšti, atsitraukė, tarsi 
norėdamas įsitikinti, kad gerai pasidarbavo, vėl pažvelgė į 
kairę, į dešinę, net į balkonus priešais ir vėl įlindo, užver- 
damas duris. 

Pasukau Finos ranką, norėjau pažiūrėti kelinta valanda. 
Lygiai penkta. Ankstyvas, pagalvojau, net nežinau kodėl, 
gal todėl, kad tas plikšis priminė vienuolį. Prisiminiau mo- 
kyklos matematikos mokytoją; vienuolį Bermechą: jis buvo 
keistas, bet geras vyrukas. Nepatogiai sėdinti Fina atsimer- 
kė ir ištiesė rankas virš kojų. 

— Važiuojam, Gėlele. 

— Ką? 

— Važiuojame miegoti. Baigėm darbą. 

— Chm... ką nors pamatei? 

— Taip, kad mano padėjėja tikrai nieko verta. 

Atsisveikinau su Miegančiąja Gražuole prie jos laiptinės 
ir palaukiau, kol pradings pro stiklines duris liftų link. At- 
rodė, lyg ji ką tik būtų pradėjusi mistinę kelionę, pamaniau, 
kad būtų geriau, jei Marijus Chosė miegotų. Palikau ją ir 
pasijutau sutingęs vežti Žvėrį iki garažo, pabandžiau rasti 
skylę gatvėje, kuo arčiau namų. Manau, kad The First moka 
draudimą nuo visų įmanomų pavojų, net nuo balandžių 
šūdų. Apie dvidešimt metrų nuo namų radau, kur pastatyti; 

vietą ką tik paliko penktą valandą ryto atsikeliantis ekscen- 
triškas vyrukas. Susirinkau pustuščius butelius, stiklines ir 
nuėjau namo. Miego nenorėjau, dar nebuvau pakankamai 
girtas ir jaučiausi tarsi būčiau nebaigęs darbo. Nusirengiau, 
likau tik su trumpikėmis ir kojinėmis, susisukau suktinę, iš- 
tuštinau ketvirtį butelio degtinės ir bandžiau baigti įvykių 
nuo ketvirtadienio iki šio ryto peržiūrą. 

Kai ją baigiau, saulė jau švietė į tuščią butelį, tada nusi- 
teikiau maloniam miegui savo mieloje lovoje. 


Netaisyklingas sąkandis 


Fina pasistengė išmokyti mane vieno labai įdomaus daly- 
ko, tai susiję su jos draugu. Ji nieko nesako, paprasčiausiai 
paima man už rankos ir tempia nepažįstamomis gatvėmis 
(bet mes Barselonoje, negalima supainioti mašinų kvapo ir 
triukšmo). Atsiduriame prie aptverto parko vartų; įžengia- 
me, einame ilgu takų; atsiduriame prieš Viktorijos laikotar- 
pio elegantišką dvarą parko viduryje. Paskambiname į du- 
ris, atidaro sena prižiūrėtoja su kepuraite. Regis, ji pažįsta 
Finą, įleidžia vidun; įeiname tylėdami, Fina žengia priekyje, 
tarsi žinodama, kur turi eiti, ir norėdama kuo greičiau pa- 
siekti tikslą. Pereiname elegantišką svetainę su židinių; ant 
kėdės sėdi senutė ir mezga: ji visai abejinga mūsų įsiverži- 
mui; atkreipiu dėmesį į sofas, kilimus, siuvinėtus audinius, 
porcelianinius niekučius; bet negaliu ilgai smalsauti, Fina 
ir toliau kaip beprotė renkasi duris ir vos spėju paskui ją. 
Iš svetainės patenkame į koridorių, iš ten - į kitą kambarį 
ir vėl į svetainę, prie židinio mezga jau kita senutė. Mecha- 
niškai tiksliai žengiame pro dar vienas duris ir koridorių 
ir tuoj pat pastebime prie židinio trečią senutę. Svetainės 
kaskart kitokios, taip pat židiniai, taip pat įknibusios į rank- 
darbį senutės, tačiau aplinka ir veikėjas kartojasi. Nustebęs 
klausiu Finos. „Šššššš, — perspėja mane tyliai, - jos saugo“. 

Suvokiu, kad jau ilgai klaidžiojame, - nematyti langų, - kad 
papuolėme į neapsakomai didelę erdvę. „Patamsių karalys- 
tė, - pagalvoju, - mes ieškome pono Kurco“. Esu teisus. At- 
siduriame dideliame kupoliniame kambaryje, nuostabiame 
pastate įrengtas nuostabus kambarys; židinio traškėjimas, 
guli atversta knyga, nugerta taurė vyno: justi kažkieno, ko 
dar nematome, dvasia. Regis, Fina surado ko ieškojusi, ir 
nori parodyti man: natūralios medienos elektroninis bosas, 
apdaužytas baisaus smūgio, sutraiškiusio karaliaus raktą. 
Liko tik trys stygos, bet jis prijungtas prie amplitrono ir vos 
palietus nuskamba per visą namą - booom. Fina atsargiai jį 
paduoda man, tarsi tai būtų naujagimis; užsikabinu ir ban- 
dau išgauti paprastą melodiją. Neįmanoma, rankena pakeitė 
pavidalą, stygos neįtemptos, bet garsas atkreipia pono Kur- 
co dėmesį, jis pasirodo ant durų slenksčio ir šluostosi ran- 
kas į rankšluostį. Jaunas vyras, vilki karinio stiliaus kelnes 
su petnešomis ir sportinius marškinėlius, avi kareiviškus 
batus, matyti jo raumeningos rankos. Žiūri į bosą ir melan- 
choliškai šypsosi, liūdna šypsena primena kažką malonaus, 
kas jau prabėgo ir nebegrįš. Nereikia prisistatyti, jis žino ir 
mes žinome. Žiūri į mane ir klausia: „Kaip gyvuoja mama?“ 
„Gerai, ji mano, kad tu dabar Bilbao“. Fina susijaudina ir 
pabučiuoja mus, suglausdama mūsų galvas ranka. „Jie arti- 
nasi“, - taria ponas Kurcas. Apsidairau: sužeistas bosas su- 
trikdė tylą, prikėlė iš miego sarges mezgėjas; pro svetainės 
duris jos tyliai artinasi; senutės neprarado malonios išvaiz- 
dos, bet pamažu jų įtūžis keičia išvaizdą: vis vien priartės, 
užkariaudamos kiekvieną svetainės centimetrą, kol sumals 
mums kaulus; dar baisiau: darys viską, ką joms šnabžda jų 
žudikiški instinktai. 

Kažkoks košmaras. Baimė, išvydus apvalų ir minkštą 
močiutės Taikos veidelį, mane pažadino. Kad juos kur tuos 
sapnus. Bandžiau vėl užmigti, bet niekaip negalėjau ištrinti 

iš atminties veido ir atsimerkiau, kad įsitikinčiau, jog; pro ža- 
liuzes skverbiasi saulės šviesa, o aš - sveikas ir gyvas - man 
įprastame pasaulyje. Bet baisiausia buvo suvokti, kad tas 
įprastas pasaulis buvo sujauktas, ko! galiausiai virto košma- 
ru, plikagalvių, naktį lendančių iš urvo ir rišančių raudonas 
juostas ant prakeikto namo, košmaru. 

Tokių pagirių ir tikėjausi, kaip tik tokių: galvos skaus- 
mas, išdžiūvusi burna ir tarsi pagaliu sudaužytas kūnas. 
Virtuvės laikrodis rodė po penkių. Pakankamai parpiau, 
kad atsiimčiau už prarastą miegą, gelsva iš lauko lendan- 
ti šviesa įspėjo apie vakarą, visai nenorėjau pasinerti į kitą 
naktį. Atsigėriau vandens, daug vandens, apžiojęs čiaupą 
pirmą kartą gyvenime panorau būti kaime, po vėsia pavasa- 
rio ryto saule. Reikėjo skubiai atsigauti. Ant staliuko paste- 
bėjau „Cardhu“ butelį, sumaišiau su puse stiklinės vandens 
ir gurkštelėjau likerio tarsi kokių vaistų. Tada užsikaičiau 
kavos, susisukau suktinę ir nekantriai puoliau rūkyti. Ži- 
nojau, kad žolė ir kava sužadins apetitą, bet sumečiau, jog, 
išvakarėse prisikimšau pakankamai, kad iškęsčiau keletą 
valandų. Man trūko kokaino dozės. Gal dabar, kai pagaliau 
turiu pinigų, bus galima apsipirkti pas Niką... Reikėjo su- 
rasti pakaitalą, tad pasiknaisiojau vonios spintelėje, kažkur 
buvau matęs dėžutę aspirino. Jo terminas baigėsi prieš me- 
tus, vis tiek išgėriau porą tablečių su „Cardhu“ likučiais ir, 
kol gėriau pirmą kavos puodelį, surūkiau žolę. 

Po dvidešimties minučių vėl buvau Pablas Miraljesas, su- 
gebėjau išsivalyti dantis ir nusiskusti, išsaugodamas ūselius. 

Toliau: pasirūpinti tuo, kuo ir turėjau pasirūpinti. Pir- 
moji mano veiksmų plano dalis įvykdyta vakar, dabar be- 
liko mąstyti. Taip ir padariau. Į galvą šovė du variantai ir 
ilgai nevarstydamas pradėjau nuo pirmo. Ant valgomojo 
stalo pradėjau ieškoti The First telefono, mažas mikrosko- 
pinis modelis, susikaupiau bandydamas atskleisti paslap- 

tis. Net neabejojau, kad jame turėjo būti informaciją išsau- 
ganti atmintis, kad būtų įmanoma rasti gautų skambučių 
ar paskutinių rinktų telefono numerių duomenis. Greitai 
sugebėjau suprasti, kaip reikia juo naudotis, ir suradau 
septyniolika numerių, juos persirašiau ant popieriaus lapo. 
Palyginau vardus ir savo užrašų knygelę, keturi adresatai 
sutapo: mano Ponų Tėvų (TėMa), The First namų (Namai), 
biuro (Miraljesas) ir mano (P. Chosė). Dar atpažinau taksi, 
draudimo, klubo ir Pumareso, juos gerai žinojau, ir liko de- 
vyni neaiškūs. Tarp jų turėjo būti The First sekretorės nume- 
ris, bet niekaip neprisiminiau jos vardo. Gal Lalė, vienas nu- 
meris priklausė Lalei, girdėtas vardas, bet nenorėjau gaišti 
laiko, nutariau paskambinti poniai: 

— Glorija, trukdo Pablas. Ar yra naujienų? 

— Jokių. O tu, tu turi naujienų? 

— Nieko konkretaus. Skambinu tau, gal gali padėti. Ar 
žinai, kaip naudotis Sebastiano telefonu? 

— Na... manau, kaip ir kitais. 

Geras paaiškinimas. 

— Dar vienas dalykas: turi popieriaus ir pieštuką? 

Neturėjo. Nuėjo pasiimti ir grįžo. 

— Užsirašyk šiuos vardus ir pasakyk, ar esi juos girdėjusi. 
Jie iš Sebastiano telefono, noriu žinoti, kieno tai numeriai. 
Pasiruošus? 


— Pasiruošus. 

— Taigi, pirmas: Liava. Girdėta? 

— Ne. 

— Antras: „Vell Or“: V —-E-L- L, kitas žodis O - R. 
— „Vell Or“, nieko. 


- Tada trečias: Matėjas: M-A-T-Ė-J-A-S. 

— Tas girdėtas. Tai Luiso Matėjo, advokato, telefonas. 
Esame kartu vakarieniavę, buvo ir jo žmona. Jis jau senokai 
tvarko Sebastiano reikalus. 

- Puiku. Tada kitas: Lalė: L- A-L- Ė. 

— "Tai tikriausiai Lalė... 410 76 90, ar ne? 

— Taip. Mūsų draugė sekretorė? 

— Taip. 

— Taip ir maniau. Toliau: Viljas: V-I -L-J-A-S. 

— Nenumanau. 

— Toliau: JG: tarsi būtų inicialai. Rašai? 

— Taip. Irgi nežinau. 

— Kitas: Marija. Taip, kaip skamba. 

— Nežinau, bet pažįstu keletą Marijų... Gal sena tavo 
tėvo sekretorė, kuri dabar dirba priimamajame? 

— Gera mintis. Patikrinsiu... Tortas: T- O-R-T-A-5. 

— Nieko. 

— Gerai, tada paskutinis: Foska: F-O-S-K- A. 

— Tai namų numeris Foskoje. 

— Kur? 

— Foskos įlankėlė, netoli Palamos. Ten turime išsinuomo- 
ję namelį. Ar yra ir Cheronos kodas? 

— 972, taip. Gerai, manau, kad tas ir yra. Būk gera, pagal- 
vok, peržiūrėk sąrašą ir gal prisiminsi? Jei prisiminsi, skam- 
bink man. Dar pabūsiu namie; jei ne, palik žinutę. Ar Žinai, 
kaip palikti žinutę? 

Žvaigždutė, 10, bekaras. Vos padėjęs ragelį ir pats pa- 
bandžiau. Niekas man nepasiūlė numirti, joks balselis nie- 
kur nepasiuntė. Padėjau ragelį ir vėl pakėliau, norėjau įsi- 
tikinti, kad buvo įjungta: „Telefoninė sekretorė praneša, kad 
jums nėra jokių žinučių“. Puiku. 

Kitas Žingsnis - skambinti į biurą. Be penkių septynios, 
visi dar bus darbe. Kaip visada, atsiliepė Marija. 

— Marija, trukdo Pablas: klausyk, ar čia tavo telefono nu- 
meris 323 43 12, kodas 93? 

— Iš kur Žinai? 

— Mokausi telepatijos. Sakyk, ar esi girdėjusi apie tokį 
Tortą? 

— Taip. Tai Santandero skyriaus direktorius. Dažnai pas 
mus užsuka. 

Vienu mažiau. Paprašiau, kad ji sujungtų mane su Pu- 
maresu, pakeičiau balso toną, kad jis patikėtų bepročiu vir- 
šininko broliu, kai šis pateiks jam instrukcijas. 

— Taip, klausau tavęs, Pablitai... Kaip einasi tavo broliui? 

— Dar serga, bet jau geriau, ačiū. Jis prašė pranešti štai ką: 
jam reikia praeito mėnesio biuro telefono skambučių suves- 
tinės. Jam nuobodu gulėti lovoje, nori naudodamasis proga 
patikrinti sąrašą, kad būtų galima sutaupyti. 

— Nesupratau, ko jis nori? 

— Sąrašo: tai sukaupta informacija, suskirstyta skiltimis, 
vienoje yra vietovė, kitoje - numeris. Juos turi visi biurai, ku- 
riuose naudojami kompiuteriai. 

— Pablitai, nenusišnekėk, žinau, ką reiškia sąrašas, bet 
nežinau, iš kur traukti tuos duomenis... 

— Manau, reikia paskambinti į telekomą. 

— Bet už tai reikia mokėti, po šimts pypkių, Pablai... 

Jei to būtų tiesiogiai paprašęs The First, jis būtų šliau- 
žiojęs iš paskos, kad tik patenkintų jo norą, tačiau man ap- 
sireiškus jis pradėdavo purkštauti, tarsi būčiau jį prikėlęs 
trečią valandą ryto ir paprašęs braškių su plakta grietinėle. 
Galėjau priminti jam, kad jo darbo sutartį taip pat pasira- 
šiau aš, nes turiu tokią pat įmonės akcijų dalį kaip ir brolis, 
bet nemačiau reikalo aušinti burnos. Be to, parašas popie- 
riuje negali atstoti dvidešimties metų triūso. 

— Klausykit, Pumaresai: jau sakiau, kad tai mano brolio 
įsakymas, jis neprakalba ir gydytojas patarė kaip galima 
daugiau tylėti. Žinoma, jei nepasitikite, galiu paprašyti, kad 
jums perskambintų... mano tėvas, ar juo pasitikite? 

Patriarcho vardas veikia stebuklingai. Jis nutilo, per 
trumpą pertraukėlę pasigirdo atodūsis ir pagaliau nusilei- 
do: „Gerai, pasakyk broliui, kad pasistengsiu tai atlikti“. 

Nepažįstamų telefonų sąraše liko keturi numeriai, užsi- 
rašiau juos atskirai, kad geriau matyčiau, gal kas šaus į gal- 
vą. Viljas, Liava, „Vells Or“, JG... Būtų tiesiog nuostabu, jei JG 
reikštų Jaume Guillamet, bet gyvenime ne viskas taip papra- 
sta. Pabandžiau iš kitos pusės: kokius numerius galėjo turėti 
The First? Biuro, mano, savo namų, Ponų Tėvų Barselonoje 
ir Liavanere... Liavanere! Pritaikiau numerį prie Liavos, tai 
buvo PT namų telefono numeris, atitinkantis mano užra- 
šų knygelėje esantį numerį: valio. Jau ruošiausi pabučiuoti 
savo atvaizdą veidrodyje, kai suskambo telefonas. 

Skambino Pirmoji Dama. 

— Pablai, prisiminiau, kad Sebastianas, Lalė ir aš vaikšto- 
me į Markeso de Sentmenato gatvėje esantį restoraną... jis 
vadinasi „El Vellocino de Oro“, Sebastianas dažnai skambi- 
na užsakyti staliuko. Tai ir pamaniau, kad tai gali būti sąra- 
še esantis „Vell Or“. Gali būti? 

— Žinoma, gali, ir net labai. Tuoj pat patikrinsiu. Tada 
susuksiu tau. 

Paskambinau. Vyriškas balsas atsiliepė: „Veljosinas, 
klausau“. 

Pasakiau, kad apsirikau, ir išbraukiau telefoną iš sąrašo. 
Liko tik Viljas ir JG. Sukau galvą bandydamas nustatyti vie- 
tovę pagal einančius po kodo 93 numerius. Viljas atrodė Las 
Corts kvartalo numeris 430, ten, kur gyvenu ir aš, dar buvo 
biuras ir The First butas. JG buvo 487, bet tai man nieko ne- 
sakė, nors galėjau paskambinti į telekomą ir pasidomėti. 

Pabandžiau. 

— Ačiū, kad skambinate į telekomo informaciją... Laba diena, 
su jumis kalba Marija Andžela. 

— Labas, Marija Andžela, noriu patikrinti vieną dalyką: 
trys pirmieji telefono numeriai nurodo tam tikrą miesto 
zoną, ar ne? 

— Mmm... taaaip. 

Ką galėtų reikšti tas “/mmm... taaaip“? 

- Gerai, tai gal gali pasakyti, kokį kvartalą atitinka 4877 

— Gal turite visą numerį? 

Padiktavau numerį. 

— Sarija Sant Gervasis. 

— Gal gali pasakyti tikslų adresą? 

Marija Andžela apgailestavo, jo duoti negalėjo. 

Sarija Sant Gervasis. Tai galėjo reikšti teritoriją nuo Kal- 
vo Sotelo aikštės iki devinto pragaro rato, kopiant kalnais 
Tibidabo link. Ir dar žinok, ar nepriklausė jai Pedralbesas, 
gal ir Valvidrera, niekada gerai nesupratau administracinio 
miesto paskirstymo, bet neturėjau jokio noro tuo užsiim- 
ti dabar. Be to, kad ir kaip ten būtų, tas JG galėjo būti tiek 
mano brolio psichologas, tiek jo antikvariato pardavėjas ar 
siuvėjas, siuvantis jam nuostabius kostiumus (Chesus Gate- 
ra, Chasintas Garafonesas, Chuanitas Gasusa)*. 

Nutariau nebesukti sau galvos ir paskambinti. Susukau 
numerį. Atsiliepė po gerokos pauzės: 

- Jenny G., laba diena. 

Viešpatie aukščiausias: saldžios katytės balselis, angliškas ak- 
centas ir malonu su jumis susipažinti balso tonas. Kekšių klu- 
bas: jokios abejonės. Aš buvau taip pritrenktas, kad netekau 
žado. Nustačiau keturiasdešimtmečio aukštuomenės atsto- 
vo, ieškančio nekasdienių malonumų, balsą: 

— Taip... Dženi, prašom. 

- Jūs... šių namų draugas? 


* Ispanų į raidė tariama kaip garsas ch. 

— Ne, ne visai. Skambinu nuo draugo. 

— Deja, pone, jūs ne ten pataikėte. 

Aišku, aiškų, aišku. Mano Nuostabusis Brolis ne tik su 
sekretore dulkinosi, bet ir lankėsi viešnamyje, kurio net sek- 
retorė yra filologė ir sako „apgailestauju“; taip, tos vadina- 
mosios kekšės buvo iš Romanovų dinastijos. The First dabar 
priminė Nuostabųjį Gangsterį baltu paltu, traukiantį cigarą, 
pažymėtą inicialais. 

Nepanorau palikti nebaigto darbo ir pabandžiau pa- 
skambinti Viljaso numeriu. Po poros pyptelėjimų išgirdau, 
kaip atjungė, nors niekas dar nespėjo atsiliepti. „Labas va- 
karas, - tariau, - Alio?“ Nieko. Padėjau ragelį, vėl susukau 
numerį, gal kartais praslydo skaičius, ir vėl padėjo ragelį, 
niekas neatsiliepė. Pabandžiau trečią kartą, tas pats rezul- 
tatas. Pakaks: laikinai nutraukiau telefoninius tyrimus ir 
įjungiau kompiuterį. Prisijungiau prie interneto ir Alta Vista 
paieškos sistemoje parašiau Jaume Guillamet. 

Akivaras. 

Pradėjau skaityti Ispanijos odontologų asociacijos pra- 
nešimą: šešiasdešimties procentų Granados apylinkės pa- 
auglių sąkandis - netaisyklingas. Įdomiausia tai, kad vidur- 
amžių kaukolių tyrimai rodo, jog tais laikais buvo tik trylika 
procentų šia patologija sergančių žmonių, toks skirtumas 
kelia įtarimą, kad kai kas įvyko, nors neaišku, ar tik Grana- 
doje, ar tik žydų ir krikščionių aplinkoje, ar visoje visatoje. 
Pabandžiau skaityti apie patologinių reiškinių koregavimą 
ir taip toliau, dar apie koregavimų aplinkybes. Tada ir pra- 
dėjau įtarti, kad Jaume Guillamet - dantistas; bent jau pasi- 
rašinėjo dokumentus kaip Ispanijos odontologų ir stomato- 
logų mokyklos komiteto pirmininkas, iš tolo dantistu, ir ne 
pigiu, atsiduodančios pareigos. Tai buvo tik pradžia: greitai 
Sužinojau, kad Giljametas buvo ir Figereso sporto klube, 

Giljametas buvo Kikio kapo fotografas ir Andoros meno pa- 
likimo konservatorius, taip pat buvo Eva Marija Giljamet, 
web puslapyje tvirtinanti, kad domisi Agatos Kristi roma- 
nais, rašanti, kad jai patinka iškylauti ir susipažinti su įdo- 
miais žmonėmis (ne tokiais kaip ji), aptikau net Silvesterį 
Giljametą, tas Manchatano taksistas buvo susijęs su Niujor- 
ko taksi ir limuzinų komisija, jis kalbėjo apie keleivių teises, 
dokumentus, be abejo, tvirtino, kad keleivis turi teisę liepti 
taksistui išjungti radiją kelionės metu. 

Jau pusvalandį skaičiau dalykus, kurie man visai nerū- 
pėjo, tada nutariau pradėti naują paiešką. Parašiau TEXT 
(jaume guillamet 15 arba 15 jaume guillamet) AND Barselona 
NEAR (dir arba address, arba mail) ir man pasisekė. Tikrai. 
Pasirodė viso labo apie dvylika pavadinimų, o tai visada 
pakelia nuotaiką. 

Paspaudžiau pirmą. Tai buvo klausimas apie baudas už 
eismo taisyklių pažeidimus. Žmogus paliko savo Seat Toledo 
su numeriu B ir taip toliau šalia statybų prie Jaume Guillamet 
15 namo. Regis, jo mašina buvo neatsargiai nutempta ir ant 
šaligatvio paliktas įspėjamasis trikampis. Data - 1998 metų 
sausis, kai dar vyko statybos prieš namą su sodu. 

Alta Vistos paieškų sistema man nepadėjo. 

Paspaudžiau antrą pavadinimą ir atsidarė puslapis be 
pavadinimo. Pirmoji teksto eilutė liudijo „liepos 22 diena“, 
o apačioje buvo ilgas tvarkaraščių sąrašas, vardai ir adre- 
sai. Permečiau akimis pirmąsias pastraipas - įvairių Euro- 
pos miestų adresai: Milanas, Bordo, Hamburgas, tam tikra 
tvarka pateikta informacija. Puslapio apačioje tarsi mozaika 
kartojosi žodis WORM, parašytas iškiliomis raidėmis tam- 
siai pilkame fone. Pirmasis man į galvą šovęs žodis buvo 
„Sliekas“ arba „kirmėlė“: worm. Pabandžiau parašyti, kad 
būtų ieškoma Jaume, ir rado: 

00:00 

G.S.V. Amansiui Viladrau 

Slaptažodis: Montanos gatvė 25, 08029 Barselona 
(Ispanija) 

Adresas: Jaume Guillamet gatvė 15, Barselona (Is- 
panija) 


Įdomu. Pabandžiau trečią pavadinimą, tai buvo prancū- 
ziškas puslapio variantas. Kitas buvo vokiškas, dar kitas — 
ispaniškas. 

Štai ir visi mano paieškos atsakymai. Nežinau, ką tai ga- 
lėjo reikšti, bet buvo ganėtinai keista, reikėjo ir toliau ieškoti 
ta pačia kryptimi. 

Atsidariau angliško puslapio pavadinimą worm.com. Pir- 
miausia pasirodė grasinanti Žinutė, įspėjanti, kad visi, kurie 
bandys patekti į šį puslapį, gali pasigauti virusą, staiga pasi- 
girdo iš proto vedanti jūros gelmių melodija. Buvo tikimasi 
įbauginti, kad tai sistemos žinutė, bet ji veikiau priminė mu- 
mijos prakeikimą. Aišku, norima įbauginti atsitiktinį lanky- 
toją, jį paveikti. Kaip tik todėl nutariau eiti pirmyn. 

Nekantriems interneto naršytojams, nutarusiems nepai- 
syti grasinimų, buvo parengta dar viena staigmena. Baigėsi 
rami melodija ir prasidėjo balsų choras, kartojantis worm, 
worm, worm, atrodė tarsi vudu sekta ruošiasi kažką aukoti ir 
skleidžia pomirtinius garsus. Juodame fone švietė raudoni 
kabalistiniai ženklai ir buvo informuojama: tas, kas nori eiti 
toliau, privalo užpildyti anketą - pateikti lankytojo duome- 
nis. Užpildžius į elektroninio pašto dėžutę būtų atsiųstas 
puslapio slaptažodis. Bent jau pusę lankytojų tai dažnai at- 
baido (niekas nemėgsta šiaip sau dalyti savo elektroninio 
Pašto), bet aš turiu tiek sąskaitų su išgalvotais vardais, ku- 
riais prisistatau kam papuolė, kad nematau jokios bėdos. 
Užpildžiau skiltis - Pablas Molukas, trisdešimt ir kažkiek 

metų, išgalvotas adresas Barselonoje, išgalvotas telefono 
numeris, pmolucasOhotmail.com — ir išsiunčiau. Staiga atsi- 
darė patvirtinantis puslapis ir liepė keletą minučių, kol man 
bus atsiųstas slaptažodis, luktelėti. Atsidariau kitą puslapį 
ir pažvelgiau į Hotmail.com. Parašiau pmolucas, savo slapy- 
vardį ir patikrinau, ar dar neatėjo žinutė. 

Įsipyliau kavos ir surūkiau dar vieną suktinę, kad nepra- 
ilgtų. Buvo beveik šilta. Pirmą kartą nuo praeito rudens at- 
vėriau langą, kambarį užliejo oro banga, sumišę išmetamų- 
jų dujų, sunkiųjų metalų ir autobusų kvapai; jie ramino ir, 
palyginti su pridvisusiu žiemos tvaiku, tikrai gaivino. Die- 
vinu Barselonos kvapą, nežinau, kaip gali žmonės gyventi 
kaime, kvėpuoti grynu, plaučius gręžiančiu oru. Jaučiausi 
taip puikiai, kad baigiau traukti suktinę išlindęs pro langą. 
Birželio pabaigos vakarai; eismo triukšmą gožia fejerverkai, 
kurių vaikai neturėjo kantrybės išsaugoti iki Joninių. Man 
visai nepatinka fejerverkai ar panašūs dalykai, jokie sprogs- 
tamieji įtaisai, nors aiškinama, kad jie mus grąžina į tuos 
senus laikus, kai garbindavome saulę, ar suokiamos pana- 
šios kvailystės; aš vertinu pažangesnius correfocs, kaip sako 
kataloniečiai, ir panašius pseudopopuliarius reiškinius... 

Sugrįžau prie Hotmail ir pažvelgiau. 

Atėjo žinutė „Worm Key“, taip buvo parašyta. Atsida- 
riau ir perskaičiau: 

„Pasakyk Wormui, jog tu esi pmolucas worm.“ 

Tik tiek. Pagaliau. Grįžau į pomirtinių balsų choro pus- 
lapį ir parašiau „pmolucas worm““. Bet tai prileido mane tik 
prie trečio lygio. Žaidimas dabar priminė Indianos Džon- 
so scenarijų, nutariau tam paaukoti penkiolika minučių, 
ir ne daugiau. Dabar buvo parašyta, kad norint naršyti to- 
liau, reikia perskaityti tekstą, tada atsakyti į susijusius su 
juo klausimus. Pirmiausia perskaičiau klausimus, gal galė- 
siu atsakyti neskaitęs teksto, nes prie kiekvieno klausimo 

buvo pateikti galimi atsakymai. Deja, buvo kalbama apie 
vardus ir prašoma konkrečių atsakymų, kuriuos galėjai pa- 
teikti tik perskaitęs tekstą, o jis man buvo visai nepažįsta- 
mas: ką lordas Henris laikė rankoje, kai susipažino su kara- 
liene, ir panašiai. Iš viso dvidešimt klausimų. Pabandžiau 
atsakyti bet ką ir išsiųsti atsakymą. Nieko: sistema atsakė 
griežtai: dar kartą perskaityk „Stronghold“ ir vėl bandyk; 
žodžiu, grąžino prie anketos. Tas „Stronghold“ ir buvo siū- 
lomas skaityti tekstas. Nebuvau įsitikinęs, kokia to žodžio 
reikšmė, ir spustelėjau dešinį pelės mygtuką, tikėdamasis 
Babylon žodyno pagalbos: tvirtovė arba tvirtovės aikštė. La- 
bai reikšminga. Tada paspaudžiau ten, kur buvo nurodyta 
„Download The Stronghold, 1 Kb“, ir liepiau palikti jį mano 
kompiuterio atmintyje. Tada išjungiau internetą ir atidariau 
Wordą: posmais sueiliuotas septyniasdešimties puslapių 
tekstas. Per daug. Ketinau perskaityti tik keletą posmų ir iš- 
vengti varginamo viso kūrinio skaitymo: norėjau valgyti ir 
turėjau išlaisvinti savo Nuostabųjį Brolį, tikrai ne laikas ezo- 
terinėms nesąmonėms, ypač jei jos parašytos prasta anglų 
kalba ir papuoštos neįskaitomais išraitymais; be šansų. Kai 
perskaičiau pusę pirmo puslapio, kažkas man pašnabždėjo, 
kad pataikiau kaip pirštu į akį. 

O buvo taip: lietinga naktis, kažkas artėja prie miestelio 
vartų. Vartų stogelis apsaugo atvykėlį nuo lietaus, geležinė 
rankena, ant kurios pavaizduota kamuolį laikanti ranka, ir 
taip toliau, dar keturios smulkmenos ir — stop: prie įėjimo 
ant fakelo koto pririšta raudona juosta. 

Koks sutapimas. Neįtikimas. Man beliko įjungti spaus- 
dintuvą ir atsispausdinti tekstą. Sugaišiu pusvalandį, bet 
nutariau pakentėti ir palaukti popierinio varianto, negadin- 
ti akių viduramžių margumynui. 

Atsisėdau svetainėje ir pradėjau sukti galvą, kokia turė- 
tų būti tolesnė įvykių eiga. Reikėjo užkrimsti. Svarbiausia 

nepamiršti pavalgyti. Kartais man patinka valgyti, bet kar- 
tais valgau tik todėl, kad skrandis pradeda urgzti ir jaučiu 
silpnumą, kuris priverčia mane nebegerti arba neberūkyti, 
arba mesti bet ką, ką taip maloniai dariau lig tol. Dėl vie- 
no neabejoju: kai turiu pinigų, šį klausimą išspręsti daug 
paprasčiau. Dabar jų turėjau. Tereikėjo nusigauti iki gero 
restorano ir užsisakyti. Tarkim, tiktų „El Vellocino de Oro“, 
kodėl gi ne, kartu galėčiau pasidomėti apie savo Nuostabųjį 
Brolį, pagrobtą fanatikų sektos „Worm, Worm, Worm“. Bet 
būtų geriau į restoraną eiti su kompanija. Tiktų moteris. Jei 
ketini tardyti padavėjus, tavęs nejįtars, jei būsi su moterimi, 
ir tokia draugė kur kas linksmiau, nei kokia kita kompanija. 
Fina netiko, dvi dienas iš eilės vakarienė su ja galėjo sutrik- 
dyti virškinimą; jei neklystu, šiandien šeštadienis, galima 
dulkinimosi su Chosė Marijumi diena. 

Galima alternatyva buvo Pirmoji Dama. Su ja būtų dar 
geriau įgyti restorano darbuotojų pasitikėjimą. Ji ten Žino- 
ma: ji, jos vyras ir jos vyro meilužė. Trio Lalala. 

Grįžau prie telefono ir susukau jos numerį. 

— Tu teisi: „Vell Or“ - restoranas. 

— Taip ir maniau. 

— Turiu pasiūlymą, pagalvojau, kad galime drauge pa- 
vakarieniauti. Taip išspruksi iš namų ir pabandysime pa- 
klausinėti apie Sebastianą su Lale, gal jie buvo ten po mūsų 
pastarojo pokalbio. Ką manai? 

— O vaikai... Veronika tuoj eis į namus, septintą valandą. 

— Gerai, paprašyk, kad pasiliktų iki dvyliktos. Pažadu 
parvežti ją į namus. 

— Penktadienį? Ji tikrai su kuo nors bus susitarusi susitikti. 

— Paklausk. 

Padėjo ragelį, aš laukiau. Iš jos balso įtariau, kad mano 
kvietimas jai buvo malonus. Be to, ji jau trys dienos nekėlė 
kojos iš namų. 

— Pablai, Veronika sutinka. 

Sutarėme, kad užvažiuosiu pas ją dešimtą valandą. Man 
liko dar keturios valandos. Padėjau ragelį ir įsispoksojau į 
The First mobilųjį. Ar sugebėsiu vienas, be niekieno pagal- 
bos, išgauti man reikiamą informaciją? Kur aš mačiau tokį 
pat telefoną?.. Bandžiau prisiminti. Prieš akis išdygo plau- 
kuota švelniai gestikuliuojanti ranka, didelis sidabrinis Žie- 
das ant piršto, aplink lūpas želianti Edvardo G. Robinsono* 
stiliaus barzda, net dingojosi, kad girdžiu keistą akcentą - 
meksikietišką... Cha: Robertas. Telefono problema atkrinta, 
bet geriau palikti tą reikalą vėlesniam laikui; dabar buvo ge- 
riau perskaityti iš spausdintuvo išlindusį tekstą. 

Taip ir padariau. 

Turiu pabrėžti, - kaip ir galima tikėtis iš manęs, juk mes 
jau pažįstami, - aš atsisakiau man suteikto auklėjimo, todėl 
skaityti man labai nepatinka. Taip, tik reklama gali man su- 
teikti šiek tiek estetinio malonumo, ji prilygsta pavyzdingai 
moralinei tvarkai ir trokštamai dvasinei ramybei. Tai pabrė- 
žiu, kad suprastumėte, jog visai nebuvau nusiteikęs vienu 
prisėdimu perskaityti to prakeikto teksto, ir tikrai neketinu 
atpasakoti beprotiškos istorijos, kurią taip kruopščiai pirmą 
kartą perskaičiau tą dieną. Be to, pastaruoju metu taip ati- 
džiai išanalizavau tekstą, kad galėčiau atpasakoti posmą po 
posmo (jei kartais reikės, knygos pabaigoje pateiksiu ver- 
siją, bent jau tam, kad Žinotumėte, kam visa tai), dabar aš 
nenoriu jo ir matyti. Galiu tik pasakyti, kad pasakojama 
apie lordo Henrio, jaunojo ponaičio, atvykusio prie Tvirto- 
vės vartų lietingą naktį, nuotykius, jis išsitraukia raudoną 
juostą ir, pririšęs ją prie stiebo, pabeldžia į vartus. Nuo tos 
akimirkos prasideda Kafkos stiliaus drama, Tvirtovė - tai 


* Edwardas Robinsonas (1893 —1973) - JAV aktorius, turėjo stiprų balsą 
ir dažnai vaidindavo gangsterius. 

milžiniška erdvė, dalyvauja šeši neįprasti veikėjai: Karalius, 
Karalienė, Burtininkas, Trovadoras, lordas Henris (jis ir yra 
princas paveldėtojas) ir Šeila (ji atlieka sužadėtinės prince- 
sės vaidmenį). Ta milžiniška Tvirtovė man priminė poną 
Kurcą ir mezgėjas, tai dar kartą patvirtino, kad mano sapnai 
pranašiški, bet mano dėmesį atkreipė kitas dalykas. Buvo 
akivaizdu, kad ta absurdiška istorija turi tik alegorinę pra- 
smę, kai kurie epizodai galėjo būti filosofinis istorinės siste- 
mos įrodymas, ypač vertinant metafiziniu požiūriu. Keista, 
bet redagavimas buvo itin viduramžiškas, buvo tikimasi, 
kad autorius pradės nuo Mileto mokyklos, baigs Fransiu 
Beikonu (ar Kantu, svarbu, kad būtų futuristinio požiūrio 
vyrukas), bet ne: paėjo keletu šimtmečių į priekį iki Rase- 
lo, Vitgenšteino ir dar toliau. Bet - dėmesio! - kas gali būti 
toliau už Vitgenšteiną? - susidomės vidurinę baigęs skai- 
tytojas. Na kad ir Džonas Galageris arba Pablas Miraljesas 
(ką jau kalbėti apie Balu, kuris yra didesnis moralistas už 
siaurų pažiūrų metafiziką). Nenoriu įkyrėti, tačiau pateik- 
siu pavyzdį, poemos pabaigoje aptikau Komunikacijų teo- 
riją, dėl jos gynimo gerai žinomas semiotikos guru (kuris 
nepakenčia, kai ginčijama jo sritis) pasipiktinęs paliko Me- 
tafizikų klubą. 

Galima apakti. Bandžiau rikiuoti savo mintis, jau tris iš 
eilės valandas skaičiau ir rūkiau suktinę po suktinės (apie 
pusryčius su „Cardhu“ ir aspirinu patylėsiu). Bandžiau 
nagrinėti kai kuriuos posmus, norėdamas rasti paslaptį, 
bet mano anglų kalba labai šiuolaikiška, kai Lorensas Oliv- 
jė imasi Hamleto, tai panėšėja į viduramžius. Kitas žings- 
nis — visa tai nusiųsti Džonui ir paprašyti, kad paskaitytų, 
paklausti, ar jis nieko keisto nemato formoje, ir kad nusiųs- 
tų dar kam nors, kas galėtų lingvistiškai patyrinėti. 

Pakilau nuo sofos, priėjau prie kompiuterio, greitai sU- 
kurpiau Džonui žinutę, pridėjau „The Stronghold“, prisi- 

jungiau prie interneto ir išsiunčiau, grįžau ant sofos ir su- 
rūkiau dar vieną suktinę. Buvo aštunta valanda. Turėjau 
dar valandą. Kankino troškulys. Atsistojau, vildamasis nu- 
sigauti iki virtuvės ir atsigerti. Bet staiga nukritau ant sofos, 
prakeiktas kraujospūdis. Jei nualpčiau, prisipažinčiau esąs 
silpnas, todėl nutariau pasinaudoti proga ir numigti svetai- 
nėje, norėjau išsaugoti savo atvaizdą prieš slaptas kameras, 
kurias bet kas galėjo įtaisyti mano namuose. 
Reikia sudaryti gerą įspūdį: tik tai mums ir telieka. 


Nekorumpuota šventosios 
Cecilijos ranka 


Miegas — nuostabus dalykas, lygiai kaip neapsakomai 
džiaugsmingas yra nubudimas, jausmas, kad pasaulis atsi- 
naujino. Neleisti miegoti - vienas kankinimo būdų: esu gir- 
dėjęs, kad buvo atliktas bandymas: katinui neleido užmigti, 
koljis įgavo žudiko bruožų. Nežinau, ar tai tikras mokslinis 
bandymas, bet nutariau tuo tikėti. Jei tai viso labo išgalvotas 
dalykas, tai tikrai ne dėl hipotezės, bet dėl visų katinų, kurie 
jos neatitinka. Tikiu tuo, vadinasi, taip ir yra, kaip pasakytų 
Džonas. 

Velnioniškai norėjau valgyti, bet silpnumas per trumpą 
miego valandėlę išgaravo. Pusė devynių. Pagalvojau, kad 
dar spėsiu pasėdėti tualete. Tada panorau dar kartą palįsti 
po dušu. Jau aišku, kad prasidėjo švarumo fazė. Ech, man 
neatrodė, kad nejaučiu saiko, ir atsidaviau šiam malonumui. 
Be to, vakarieniauti su Pirmąja Dama dvidešimt penkių ša- 
kučių restorane reikalavo tinkamos išvaizdos, taigi net mi- 
nutę paaukojau marškiniams išsirinkti. Jau buvau apsivil- 
kęs juodus ir violetinius; liko nepaliesti dar septyneri — ne- 
skaitant margų, bet jie tikrai netiko šia proga. Pasimatavau 
oranžinius ir veidrodyje atsispindintis vyrukas man labai 
patiko: priminė Flinstono santechniką, o gal greičiau Bilo 

Geitso. Net pamėgdžiojau reperio gestus, tarsi ginčyčiausi 
su kelių eismo policija Bronkso rajone, požemine anglų kal- 
ba išpyškinau „Tėve mūsų“. Mano būdas reikalauja kasdie- 
nio dėmesio, turiu valgyti, šikti, miegoti ir išsidirbinėti bent 
jau kartą per dieną; jei ne, pradedu prastai jaustis. Negėręs 
galiu išbūti keturiasdešimt aštuonias valandas, nesidulki- 
nęs - dar ilgiau. 

Užsipurškiau brangių kvepalų ir išėjau, pasiėmiau The 
First mobilųjį ir Žvėries raktelius. 

Neskubėdamas nusigavau iki Luidžio baro. 

Ką tik pamainą pradėjo Robertas. 

— Robertai, ar turi ką nors panašaus? 

Ištiesė kaklą, kad galėtų pamatyti, ir išspaudė kažką pa- 
našaus į Oi Oi. 

— Lieka atmintyje ir skambintojo numeriai ir taip toliau? 

Čia prasidėjo ilgas pilstymas. Negaliu atpasakoti, nes 
bemaž nieko nesupratau, bet pamenu, kad paistė apie skir- 
tumą, kai tau skambina iš paprasto telefono, iš mobiliojo su 
kortele arba be jos, arba iš ispaniško taksofono ar per euro- 
pietišką satelitą; žodžiu, kažkokia nesąmonė. 

— Klausyk, Robertai, susikaupk: jei noriu sužinoti, iš kur 
buvo skambinta paskutinį kartą, ką turiu daryti? 

Paėmė telefoną, spustelėjęs įžiebė ekrano švieselę ir pa- 
skelbė nuosprendį: 

— Reikia slaptažodžio. 

Tai nežadėjo nieko gero. 

— Ir... 

- Jei nežinai slaptažodžio, negali pažiūrėti. Nebent nusi- 
pirktum kitą kortelę. 

Ir vėl pasinėrė į techninius išvedžiojimus apie korteles 
ir satelitus, leidau jam pliurpti, o pats galvojau visai apie 
kitą dalyką. Gal Pirmoji Dama žino slaptažodį, nors labai 
tuo abejoju. Žodžiu, nespėjau įsijausti, nes mane išgąsdino 

mobilusis - byp byp, bjaurus garsas. Robertas tuoj nuščiu- 
vo ir jį atidavė, pamatęs mano nuostabą. Greitai sumečiau: 
„Turiu atsiliepti, gal čia tai, ko man reikia, negaliu delsti, 
turiu atsiliepti“. 

Paspaudžiau mygtuką, ant kurio buvo nupieštas telefo- 
no ragelis. 

— Klausau... 

— Pablai Chosė! Iš kur gavai brolio mobilųjį? 

Mano Ponia Motina: su niekuo nesumaišysi šio nuosta- 
bos ir griežtumo tono, jį girdėdavau, kai vaikystėje rasdavo 
mane brolio kambaryje ieškantį ką čia nugvelbus. Išsigan- 
dau, gal vėl tuoj pat lieps pasirodyti, grasindama viską pa- 
pasakoti PT. 

— Na... Sebastianas man paskolino. 

— Paskolino? Tau? Kur tu dabar? 

— Vienas... čia, netoli namų. 

— Tik nesakyk, kad spėjai suvažinėti į Bilbao ir paimti iš 
brolio telefoną. 

— Ne, jis paliko jį biure. Ko gero, pamiršo. 

— Bet sakei, kad paskolino. 

— Taip, na, leido juo naudotis. 

Jaučiausi taip, tarsi atsiprašinėčiau dėl iškrėstos šu- 
nybės. 

— Pablai Chosė, nemeluok man. Negaliu pakęsti, kai me- 
luoji. Be to, gali apgauti tėvą, tik ne mane, puikiai Žinai. Jau 
kelios dienos skambinu šiuo numeriu ir niekas neatsiliepia, 
dabar staiga apsireiški tu... Kodėl Sebastianas tau skambi- 
na, 0 man ne? Gal gali tuoj pat man paaiškinti, ką visa tai 
reiškia, o gal nori, kad mane ištiktų infarktas? 

Kai Ponia Motina grasina infarktu, reikia ko nors grieb- 
tis, kitaip tikrai pliumptelės: ji taip protiškai gali paveikti 
savo kūną, kad Dalai Lama, palyginti su ja, yra tik epilep- 
tikas. 

— Turiu naujienų... Bet nenoriu, kad tėvas sužinotų, jis 
gali pabėgti... 

— Pablai Chosė, kas vyksta? 

Velnias. Nežinojau, ką sugalvoti. Tokiais atvejais geriau- 
sia išpyškinti tai, kas pakliūva ant liežuvio galo: 

— Partrenkė poną Toresą. Jis paguldytas į intensyviosios 
terapijos skyrių. 

— Ką tokį? 

Niekas, matantis mane tame bare prieš konjako lentyną, 
nebūtų suabejojęs, iš kur sėmiausi įkvėpimo, iš kur ištrau- 
kiau tą pavardę, dar kartą turėjau dėkoti likimui, kad ne- 
pakišo man po nosimi 43 likerio butelio. Bet iš savo butelio 
išpešiau daugiau naudos: 

— Toresas, Ričardas Toresas. Nejaugi jo nepameni? 

— Atvirai kalbant: nepamenu. 

— Dirbo su tėvu. Kaip tik tada, kai turėjom rūpesčių dėl 
Ibaros. Pameni, pasakojau tau apie Ibarą? 

— Taip, tas storžievis ponas, partrenkęs tavo tėvą. Bet ne- 
suprantu, ką tai turi bendra... 

Apsimečiau, kad nekantrauju: 

— Mama, susikaupk, negi tau nieko nesako tai, kad 
pirmiausia partrenkia tėvą, o po poros dienų ir jo buvusį 
kolegą? 

Tyla. Jaudulio atodūsis. 

— Viešpatie aukščiausias! Nori pasakyti, kad... nenu- 
rimsta, tas... begėdis. 

Tik Poniai Motinai gali šauti į galvą ką nors keikti „begė- 
džiu“. Tokį įprotį ji paveldėjo iš mano Nuostabiojo Senelio, 
kuris labai anksti pradėjo ją vilioti būdvardžių kolekcija. 

— Didelis begėdis: viskas kur kas sudėtingiau, nei manė- 
me, Sebastianas buvo priverstas pasilikti ilgiau. Jis man pa- 
skambino ir pranešė, kad parašė skundą Pirmajame Bilbao 
teisme. 

Abejoju, ar Pirmasis miesto teismas yra tinkama vieta to- 
kiems skundams, bet mano Poniai Motinai nusispjaut, koks 
tikrasis vietovės pavadinimas. Mano Ponia Motina neren- 
ka pavadinimų, ji kolekcionuoja būdvardžius, jei būčiau jai 
pasakęs, kad mano brolis kreipėsi į Benitą Viljamariną, jai 
būtų tikę. 

Trumpai drūtai: toliau ji, kaip įprasta, dejavo apie ją kan- 
kinančias namų bėdas. Sugebėjau sužinoti, kad mano Ponas 
Tėvas vis dar blogos nuotaikos, kad visą dieną su ja nesikal- 
bėjo, nebent per tarnaitę ir Bebą, kad pastarosiomis dieno- 
mis ji nekėlė kojos iš namų. Bet pas ją buvo atėjęs Gonsali- 
tas, masažuotojas, irjos žaidimų draugės. Regis, PT pasirodė 
labai šiurkštus jų atžvilgiu ir net negalvojo eiti rūkyti savo 
smirdančio Montekristo į biblioteką - tada ir stojo tyla. Savo 
ruožtu Beba neatnešė joms vyno ir pyragaičių, tvirtino ne- 
santi tarnaitė ir jei vištos norinčios lošti, galinčios keliauti į 
smuklę. Beba kartais pašiaušia šerį, jai nepatinka PM drau- 
gės, bet sutikau su savo Ponia Motina - ji neturi jokios teisės 
vadinti jų vištomis; taip pat sutikau, kad mano Pono Tėvo 
poelgis rūkyti tą smarvę, neatsiprašius ponių, nors ir savo 
namų svetainėje, tikrai nerodo jo puikaus auklėjimo. Žodžiu, 
viskas buvo gerai arba negerai, kaip visada. Blogai tai, kad ne- 
sugebėjau išsprūsti iš jos spąstų, kai susiruošiau atsisveikinti. 
„Neabejoju, kad rytoj ateisi vakarieniauti...“ — staiga leptelė- 
jo, tarsi tai būtų ir taip akivaizdu, kad nereikia ir priminti. Juk 
rytoj - jos gimtadienis. Visada pamirštu gimtadienius, pame- 
nu tik savo ir Alberto Einšteino gimtadienį - du žymūs vy- 
rukai, gimę tą pačią dieną, - nors kartais pamirštu ir ją, retai 
tešvenčiu. Bet įvertinus aplinkybes, man atrodė žiauru nenu- 
eiti ir patvirtinau, kad prisistatysiu. Vis dėlto Poniai Motinai 
suėjo šešiasdešimt, tikras jubiliejus, galima ir dalyvauti. Bet, 
kaip visada, mano jausmingumas sukėlė tik naujų rūpesčių. 
Nors tai suvokiau tik tada, kai atsakiau teigiamai. 

— Nuostabu, būsime lygiai penkios poros: jauki šeimos 
vakarienė. 

— Penkios poros? 

— Penkios; be tavo tėvo ir manęs, bus teta Salomėja ir 
dėdė Filipas, teta Asunsija ir dėdė Frederikas, ponai Blaskai, 
jų dukra Karmela ir tu... Žinai, Karmela, ta mergina, apie 
kurią tau pasakojau, bohemiška būtybė. 

Narsi bohemiška būtybė, sutikusi priimti kvietimą va- 
karieniauti su savo tėvais pas mano tėvus, kartu su dar 
dviem pagyvenusiomis poromis, kurių vyriškos lyties at- 
stovai eina aukštas pareigas partijoje, ir buvęs sausumos 
kariuomenės generolas. Žinoma, gerai pažinojau PM, todėl 
ir nesistebiu, kad neatsargi Karmela papuolė į jos gudriai 
paspęstus piršimo spąstus. Mano Ponia Motina sugebėtų 
apgauti net gėjų ir lesbiečių koordinatorę, dalyvaujančią 
Balagero garbei skirtose mišiose, tai dar vienas jos talentas. 
Žodžiu, sutariau, kad pasirodysiu lygiai devintą, ir ji paga- 
liau man leido baigti pokalbį. 

Robertas, pastebėjęs, jog įklimpau į sudėtingą pokalbį, 
atsitraukė ir bandė prievartauti televizoriaus pultelį. At- 
rodė, tarsi ieškotų įdomaus kanalo, kuriam nerūpėtų jokia 
estetika, įjungė Barselonos TV. Baro laikrodis rodė be dešim- 
ties minučių dešimtą, dar liko laiko taurelei degtinės ir turė- 
siu šuoliuoti pas Pirmąją Damą; tačiau klausydamas jauno 
dailininko interviu gotiško kvartalo fone pajutau depresiją 
ir buvau priverstas mauti neparagavęs nė lašo. Nežinau ko- 
dėl, bet pažangūs dalykai mane be galo liūdina. 

Gatvėje pradėjau žvalgytis Bagiros, stovėjo ten, kur ją ir 
pastačiau, kaip visada pasiruošusi pulti. Už stiklo valytu- 
vų buvo užkišti reklaminiai lapeliai: picos, valymo įstaigos, 
stovėjimo aikštelės, bauda... Tingėjau rinkti šiukšles, pa- 
siunčiau jai bučkį pirštų galiukais ir palikau ramybėje, šva- 
rutėlę ir patenkintą. Prie Pirmosios Damos namo atsidūriau 

keliomis minutėmis anksčiau, nei sutarėme. Paskambinau. 
Atsiliepė ji pati. Pasiruošusi, nusileis po trisdešimties se- 
kundžių. Iš tikrųjų, vos spėjau tris ar keturis kartus trūk- 
telėti „Ducados“, ji ir pasirodė, išlindo iš lifto. Fina verčia 
laukti keturiasdešimt penkias minutes. 

— Nemaniau, kad būsi toks punktualus. Tau nebūdingas 
punktualumas, - tarė žengdama pro duris. 

— Atleisk, nenorėjau tavęs apvilti. 

Mano atsakymas buvo visai rimtas, bet, manau, ji ne- 
patikėjo. Mūvėjo kūno spalvos kelnes, vilkėjo golfą ir jūros 
mėlynumo švarką, avėjo žemakulniais bateliais. Drabužiai 
derėjo prie liekno ir puikiai modeliuoto kūno; ji nebuvo 
mano skonio moteris, bet slapčia norėjau ją stebėti. Jai tinka 
Gretos Garbo šukuosena, buvo atsipalaidavusi, paslaptin- 
ga: apie tokią moterį Oskaras Vaildas būtų pasakęs: praeitį 
turinti moteris. Naudodamasis tyla galvojau, kaip elgtis per 
mūsų susitikimą, perkračiau tris variantus, juos man pakišo 
padrikos mintys, taigi atsisakiau strateginių planų ir nuta- 
riau elgtis pagal aplinkybes. Perėjome tik porą gatvių, nors 
tyla buvo tokia tiršta, kokia būna tik žaidžiant šachmatais. 

Nusigavome iki įėjimo į restoraną: vazonas su dedešva, 
valgiaraščio stovas ir auksinė iškaba („El Vellocino de Oro", 
ispanų virtuvė). Tai buvo viena tų vietų, pro kurias pramau- 
ni šimtus kartų, bet dar niekada nebuvau čia užsukęs. Lig 
šiol net nežinojau, kad tai restoranas. 

Mus pasitiko liemene vilkinti mergina su peteliške, ji 
buvo atsakinga už drabužinę. Jau pažinojo Pirmąją Damą. 

— Staliukas dviem, būk maloni, Suzana. Jei galima, kaip 
visada. 

— Puiku. Tuoj perspėsiu doną Ignasijų. 

Donas Ignasijus, nieko sau. Akimirką įsivaizdavau kai- 
melio kunigą ir beveik atspėjau. Suzana greitai sugrįžo link- 
sėdama galva. Praėjome mėlyno aksomo uždangą ir atsidū- 

rėme salėje. Abipus įėjimo sukryžiavę rankas ant krūtinės 
stovėjo du milžinai, vilkintys tamsiais kostiumais. Man ne- 
patinka už mane didesni vyrai, ypač kai jų du ir dar stovi 
prie durų. Tamsus interjeras; pamačiau apie dvylika žvake- 
lėmis apšviestų stalų ir iš salės galo prie mūsų nušvitusiu 
veidu skubantį vyriškį, tarsi užsienio ministras pasitiktų 
garbius svečius. 

— Ponia Miraljes, visai mus pamiršote. 

Jis net išdrįso paimti jos ranką ir paliesti lūpų krašteliu. 
Mano nuomone, nėra nieko šlykščiau, kaip bučiuoti mote- 
riai ranką (nebent ta moteris ką tik išsitepė „Ponds“ kremu 
ir negalima jos pabučiuoti į veidą), bet iš patirties Žinau, kad 
moterims vištoms tai labai patinka. Taip joms ir reikia, tegul 
elgiasi su jomis kaip su sekso objektais. 

Pirmoji Dama to ir telaukė, kilstelėjo ranką, kad vargše- 
lis nenuvargtų. 

— Perdedate, vakarieniavau čia su Sebastianu ir Lale vos 
prieš porą savaičių. 

Jau pradėjau skaičiuoti, kiek pinigų palikdavo trio Lalala 
šioje lindynėje. Tipelis šypsojosi ir toliau elgėsi kaip tarnas, 
vos pasilenkęs į priekį. Apie penkiasdešimt metų, paken- 
čiamo ūgio, žilstelėję plaukai, egzotiška soliariumo lempų 
nugairinta oda ir nepriekaištingas tamsus kostiumas, į ki- 
šenę net nosinaitė įkišta. Visai nepanašus į kunigą, veikiau 
Marijus Vargas Liosa, bet mažiau dantų. Jis net nepažvelgė 
į mane, kol Pirmoji Dama pristatė. 

— Jis - mano svainis Pablas, Sebastiano brolis. 

Vyrukas ištiesė man ranką, tarsi teikdamas Nuostabio- 
sios Šeimos garbės ordiną. 

— Ponas Miraljesas... malonu su jumis susipažinti. Ži- 
nokite, mūsų numylėto kliento brolis taip pat yra mylimas 
klientas. 

Nusišypsojau. 

— Nebūkite toks patiklus, donai Ignasijau: juk žinote - ne 
visais atvejais yra taikoma pereinamoji premija. 

— Be abejo, bet esu įsitikinęs, kad pono atveju tai tikrai 
nėra „bet koks atvejis“. 

Nekvailas tipelis. Jis pasisuko į Pirmąją Damą. 

— Kaip visada? 

— Taip, būkite malonus, jei tai įmanoma. 

Palydėjo mus iki staliuko keturiems asmenims - jis stovėjo 
kampe, pridengtas suglaustomis užtvaromis, tačiau padarė di- 
delę kvailystę, pakišo kėdę po Pirmosios Damos užpakaliuku. 

— Išgersite, kol išsirinksite, ką užsisakyti? 

— Ačiū, man kaip visada. 

— O ponui... 

Galėjau nusileisti jam ir palikti ramybėje, bet trumpam 
man susisuko galva. 

— Ar žinote, kas yra „Vichoff“? 

— Na, manau, kad ne, bet jei ponas pasakys, kaip tai pa- 
ruošiama... mūsų barmenas pasistengs, net neabejoju. 

— Paprasta: šalta degtinė su keliais citrinos lašeliais. Pa- 
teikiama aukštoje stiklinėje su ledukais ir įpilama labai šalto 
„Vichy“ vandens. Galima įmesti ir mėtos lapelių. Jei baigė- 
si „Vichy“, galima vartoti bet kurį kitą gazuotą vandenį. Jei 
nusibaigė barmenas, tiks bet kuris kitas padavėjas. 

Tipelis net nekrustelėjo. 

— Jokių problemų, mūsų restorane niekada niekas neiš- 
senka, net kantrybė. Taigi... „Campari“ su apelsinų sultimis 
ir... „Vichoff“? 

Mano kompanionė sutiko. Vyrukas žengė žingsnį atgal, 
apsisuko ir paliko mus ramybėje, tylą pertraukdavo tik įran- 
kių skambesys į lėkštes. Du - nulis. Na ir donas Ignasijus. 

Atrodė, Pirmąją Damą džiugino ta aplinka. 

— Perspėju tave, jis pratęs ginčytis net su pačiu velniu, 
tikrąja žodžio prasme. 

— Tikiu, jis panašus į šėtono tarnautoją. 

— Neapsigauk... Jis studijavo Romoje teologiją. Tapo ku- 
nigu ir net buvo Pauliaus VI padėjėjas. Buvo atsakingas už 
atsiųstus į Vatikaną egzorcistų prašymus. Jis žinotų, ką at- 
šauti, net jei pasuktum kaklą šimtu aštuoniasdešimčia laips- 
nių ir kalbėtum lotynų kalba iš kito galo. 

— Taip, bet velnias sugundė jį paleistuvyste ir pinigais, ir 
tada jis atidarė prašmatniausią Barselonoje restoraną. 

— Kai popiežius numirė, jis apleido kunigystę. Tiksliau, 
įsimylėjo nuncijaus dukterėčią. Nuo tada prasidėjo jo ilgos 
kelionės, jo duktė - gyvas motinos, mirusios per gimdymą, 
paveikslas. Žodžiu, romano verta istorija. 

— Regis, tau patinka Egzorcistas. Nori parašyti penkių 
šimtų puslapių Tolstojaus vertą romaną? 

— Neberašau. Dabar tik geriu, daug maloniau. 

Prieš tai peteliške pasidabinęs padavėjas atnešė gėrimus. 
Už jo išdygo Egzorcistas ir laukė, kol pagirsiu jo „Vichoff“. 
Išmečiau mėtas, paragavau ir linktelėjau galvą. Nusilenkė 
ir dingo, o aš susikaupiau prieš Pirmąją Damą. Plepėdami 
net nepažvelgėme į valgiaraštį; paėmiau jį: jūrinis vilkas su 
svogūnėliais, plekšnė su gervuogėmis ir panašūs patiekalai. 
Paprašiau Pirmosios Damos, kad išrinktų už mane ką nors 
elegantiška. Ji paklausė, kokie mano mėgstamiausi patieka- 
lai. Atsakiau, kad man patinka viskas, ir ji nustojo domėtis 
smulkmenomis. Kai atėjo peteliške pasidabinęs padavėjas ir 
pradėjo dėlioti įrankius, užkandai ji užsisakė daržovių sriu- 
bos, changurro*, „Solan de Cabras“ vandens ir baltojo vyno. 
Vėl likome vieni. Pamaniau, kad reikia palaukti ir neskubė- 
ti pradėti tyrimo „Ieškant The First“, kol bus atneštas pir- 
mas patiekalas ir niekas nebetrukdys. Jei būtų buvusi mano 
valia, būčiau taip ir gurkšnojęs savo „Vichoff“, bet Pirmoji 
Dama buvo nusiteikusi kalbėti: 


* Krabų sriuba, baskų regiono patiekalas. 

— Gerai, dabar tavo eilė papasakoti ką nors įdomaus. 

Kad ją kur. 

— Ar žinojai, kad kryžminis sąkandis būdingas šešiasde- 
šimčiai procentų Granados apylinkių paauglių? 

Tyla. Sutrikusi ėmė mirksėti. Nutariau pažerti jai dau- 
giau detalių, tikėjausi, kad jos vokai nurims. 

— Matai, buvo ištirta nemažai viduramžių laikų kaukolių 
ir tokio sąkandžio atvejų rasta tik trylika procentų, keista, 
kad toks didelis skirtumas. Sakykim, būtų įdomu šį reiškinį 
paanalizuoti, ypač jei esi dantistas. 

— Bet juk mes ne stomatologai. 

Finai būtų nė motais, kad mes ne dantistai: aš būčiau nu- 
taisęs paauglio, kurio sąkandis netobulas, veidą, o ji būtų 
žvengusi kaip beprotė, leisdama garsus, kurie primena 
automobilį, kai baigiasi degalai. Bet Pirmoji Dama nebuvo 
skirta tokiems žaidimams. 

— O kas tau sakė, kad atsakymas turi būti susijęs su 
odontologija? - spyriau ją, tarsi barčiau nepasiruošusį mo- 
kinį. Nepadėjo. 

— Na... nežinau... nesuprantu, ką norėjai tuo pasakyti. 

— Ech, tiek to. 

Bandžiau susikaupti prie savo „Vichoff“. Bet ramybė 
truko neilgai. 

— Štai. Jis vėl čia, - tarė ponia. Pamaniau, kad kalba apie 
Egzorcistą, ir atsigręžiau, bet ji mane nuramino: - Tu ir vėl 
man taip gerai pažįstamas Pablas. 

— Pažįstamas nuo kada? 

— Nuo mano vestuvių, Kūčių, tavo tėvų gimtadienių... 
lig šios savaitės. Kupinas paniekos ir smulkmeniškas. 

Atleisiu „kupiną paniekos“, nes tai mano atveju galbūt 
ir tinka, bet „smulkmeniškas“ buvo tikrai nesuvokiama. 
Aš —- pedantas? aš, sugebantis bendrauti su artimaisiais ir 
spinduliuojantis nuolankumą. 

— Atleisk, bet aš tikrai ne pedantas. Juk kai esi didelis, 
kuklumo tikrai negali nepastebėti. 

Tai pasakiau taip rimtai, kad ji kurį laiką spoksojo į mane. 
Staiga jos lūpos pražydo. 

— Žinai, ką manau? 

— Ką nors nemalonaus, kitaip būtum jau išpyškinusi. 

— Manau, toks pasipūtimas slepia silpnybes. 

— Gal. Gal tos silpnybės ir yra mano galia, ponia Para- 
doksiene. 

Kurį laiką ji tylėjo. Pagaliau jos veido išraiška pasikeitė 
ir pamačiau bendrininkės šypseną, jei tai galima pavadinti 
šypsena. 

— Atspėk, ką dar galvoju. 

— Ką nors teigiama, kad atpirktum tai, ką pasakei anksčiau. 

— Manau, kad, be Sebastiano, esi protingiausias mano 
kada nors sutiktas vyras. 

Ji manė, kad tai pagyrimas. 

— Neblogai: o ką manai apie Egzorcistą? 

Ji nespėjo atsakyti. Vilką mini, vilkas čia, jis paklausė, 
ar jau galima atnešti pirmą patiekalą. Pirmoji Dama sutiko. 
Tada vyrukas kreipėsi į mane: 

— Ponas prie krabų sriubos turėtų užsisakyti „Tchomin 
Echaniz“. Paprastas, bet šiuo atveju puikiai derantis vynas, 
šviežias ir rūgštelėjęs. Ketinu jį patiekti aštuonių laipsnių. 

Norėjau pasidomėti, ar šis derinys priklausė nuo vyno 
rūšies, ar tai buvo grynai fonetinis sutapimas, bet susilai- 
kiau, nes su vyruku tikrai nevertėjo ginčytis dėl vyno. Ir vis 
dėlto mane nervino, kad jis ir toliau kreipėsi į mane trečiuo- 
ju asmeniu. Tai buvo tikras pasityčiojimas - mano oranžinių 
marškinių vulgarumas, mano šiuolaikiška šukuosena, „El 
Vellocino de Oro“ restorane vakarieniaujantis kinkongas, — 
bet nutariau palaukti tinkamos akimirkos puolimui. Nors 
neatsisakiau noro kreiptis į jį kaip į kaimelio kunigą, „Dėl 

vyno parinkimo pasitikiu jūsų skoniu, donai Ignasijau“, 
prie jo vardo itin derėjo folklorinis skambesys. Linktelėjo 
ir vėl nuėjo, šįkart jo akyse žibėjo apmaudas. Ne, vis dėlto 
velnias jį suviliojo ne gobšumu ir netgi ne pasileidimu: išdi- 
dumas - štai didžioji jo nuodėmė, kurios negalėjo išpirkti to- 
bulai vaidinamas tarno nuolankumas. Galvojau apie tai, kai 
peteliškę pasikabinęs padavėjas artėjo prie mūsų su pirmai- 
siais patiekalais ir gėrimais. Mano savijauta buvo prasta. Tai 
nutinka retai, bet kai nutinka, tai tikrai nemalonus jausmas. 
Man nepatiko restoranas, nepatiko Pirmoji Dama, nepatiko 
Egzorcistas... Turėjau iškrėsti kokią šunybę, pasimaivyti, 
pasielgti kaip koks klounas: nudribti nuo kėdės arba sušokti 
lietaus šokį, padaryti ką nors, kas įrodytų, jog visata chaotiš- 
ka, kad tvarką sukuriame mes patys, nelygu ko trokštame, ir 
kad tereikia elgtis taip, kaip norime, kad visata judėtų mūsų 
diktuojamu ritmu. Kitomis aplinkybėmis būčiau taip ir pa- 
daręs, bet šįkart susilaikiau ir pabandžiau pradžiuginti save, 
prisiminiau, kad vėliau galėsiu nusigerti Luidžio bare, nu- 
silakti taip, kad pajėgčiau užmigti ir vėl nubusti, paspausti 
reset ant prakeiktos visatos ir pradėti naują prakeiktą skyrių 
kitu prakeiktu būdu. Bet šią akimirką - dabar, šiąnakt, kai 
turiu laiko gerai apgalvoti, kas ten vyko, - galiu pasakyti, 
kad tas neapibrėžtas blogumas buvo baimė. Pajutau ją, nes 
ją suvokiau kaip to kito, aštraus ir konkretaus, prieškambarį, 
tačiau atpažinau ją tik kitą dieną. Tą akimirką buvo tik tylus 
jausmas, - nepamenu, ar esu jį jautęs vaikystėje, nepaaiški- 
nama baimė, švelni, tačiau neblėstanti, kai bijome tamsos, 
tos vietos, iš kurios niekas neišlenda, bet gali išlįsti. 

Atsigavau. Pabaigiau „Vichoff“ ir puoliau prie įsiūlyto 
vyno. Nebebuvo laiko nesąmonėms, reikėjo išgauti infor- 
maciją. 

— Ar pažįsti vietą, vadinamą Jenny G.? - paklausiau Pir- 
mosios Damos, semdamas šaukštu sriubą. Tai pasakiau su 

amerikietišku akcentu ir pakankamai greitai, kad tas, kuris 
nežino, apie ką kalbu, paprašytų pakartoti. Jos veide galėjau 
išskaityti teigiamą atsakymą, ji puikiai žinojo, ką reiškia Jen- 
ny G., bet neketino man taip lengvai to atskleisti, kol negaus 
ko nori. | 

— Dženi Dži? Ne... Kodėl turėčiau Žinoti? 

Tai buvo patvirtinimas. Vardą ištarė tobula anglų kalba, 
na, gal su ispanišku akcentu - Dženi Dži, kaip ne kartą tai 
perskaitęs žmogus. Teisybę pasakius, greitai sukurpiau at- 
sakymą: 

— Todėl, kad Žinau, jog tai aukšto lygio viešnamis, kuria- 
me lankosi tavo vyras. 

Kai tik ištariau tuos žodžius ir pamačiau, kaip nepato- 
giai ji pasijuto, suvokiau, kad visai to nenorėdamas aš pa- 
sielgiau labai protingai. Jei kartais jai tai būtų buvusi nau- 
jiena, mano pateikta informacija buvo pakankamai svarbi 
ir būtų buvę tikrai neįmanoma apsimetinėti: netikėjimas, 
skandalas, abejingumas... kad ir kaip ten būtų, man sudė- 
tinga įsivaizduoti. 

Ji nutarė pasiduoti. 

— Veltui neleidai laiko? 

— Noriu tau priminti, kad pati prašei pasidomėti. 

— Nemaniau, kad tai išlįs į dienos šviesą. 

— Tai taip pat viena iš jūsų bendrų paslapčių? 

— Jau sakiau tau, kad aš ir tavo brolis puikiai suprantame 
vienas kitą. 

— O Lalė: su Lale taip pat sutari? 

— Nekalbėk apie tai, tikrai neverta. Jei Sebastiano din- 
gimas turėtų ką nors bendro su Jenny G., aš žinočiau. Tai ir 
viskas, ką galiu tau pasakyti šia tema. 

— Dabar tu vėl esi tokia pat, brangioji broliene. Tokia pat 
šalta ir atšiauri, kaip ir per Kūčias. 

— Tokia aš tavo akyse: šalta ir atšiauri? 

— Tik kai geri „Solan de Cabras“. Kai tave paveikia viskis, 
tu pasidarai jaukesnė. Bet nenoriu veltui leisti laiko mūsų 
santykiams, turiu gelbėti brolį. 

— Nepamiršk, kad jis - mano vyras. Ir mano vaikų tėvas. 
Ir kad tu domiesi todėl, kad aš paprašiau. 

— Puiku, būtų geriau, jei bendradarbiautume. 

- Jau sakiau: Jenny G. neturi nieko bendro su Sebastiano 
dingimu. 

— Iš kur Žinai? 

— Turi patikėti manimi. 

Tokiomis aplinkybėmis Pirmosios Damos žodžiai buvo 
labai įtartini, bet man beliko ja patikėti. Be to, sugrįžo Eg- 
zorcistas sukti ratų savo lipšniu mandagumu. 

— Ponia Miraljes, jums patinka sriuba? 

— Nuostabi. 

— O pono? 

Teisybę pasakius, buvo nepakartojama, bet nenorėjau 
to pripažinti. „Pats tas“, - atsakiau. Pirmoji Dama užsakė 
antrą patiekalą. Sau - žuvies, o man - putpelių šlaunelių su 
svogūnų padažu. Kai tik vyrukas paliko mus vienus, tęsiau 
pokalbį. 

— Ką tu Žinai apie WORM? 

— Kas tai? 

— Dviguba V, O, R, M. WORM. 

— Kaip kirmėlė angliškai? 

— Taip. 

— Turi ką nors bendra su Sebastianu? 

— Nežinau. 

Ant to paties vežimėlio atvažiavo antrieji, tas pats pada- 
vėjas, iš paskos atėjo ir pats Egzorcistas, nešinas vyno bute- 
liu, bet atrodė, lyg neštų Šventosios Cecilijos ranką. 

— Su putpele ponui siūlau „Aniversario Julian Chivite 
Gran Reserva 81“ vyno: išlaikytas ąžuolinėse statinėse, ma- 

lonaus skonio. Iš rūsio jį atnešiau aštuoniolikos laipsnių. Ar 
galima tuoj pat įpilti? 

— Puiku, bet pažiūrėkite, ar temperatūra ne Farenheito 
laipsniais, negaliu pakęsti stipraus vyno. Gal galite būti toks 
malonus - atneškite šventųjų kalendorių, jei nesunku? 

Laimei, sugebėjau suformuluoti klausimą, kuris jį su- 
klupdė: tai galima buvo užskaityti kaip 2:1. Jis vėl pažvelgė 
į Mane su apmaudu. 

— Kalendorių... su šventaisiais? 

- Taip, tiktų ir sieninis. 

— Gerai... pažiūrėsiu, gal bus virtuvėje. 

Suabejojo, tarsi bandytų prisiminti, ir dingo. Pirmoji 
Dama laukė, kol padavėjas mus aptarnaus. 

— O kam tau dabar prisireikė kalendoriaus? 

— Tu stebėk. 

Susikaupiau prie savo lėkštės, ieškodamas ramybės. Šlau- 
nelės buvo nepakartojamos, turėjau sutikti, kad Egzorcistas, 
be pedagogo talento, turėjo virėjo gyslelę. Kita vertus, jau 
išgėrėme pusę antro butelio vyno (čia jau aš pasistengiau), 
ir pasaulis vėl tapo malonus. Geras maistas ir puikus gėri- 
mas. Net kelnėse kažkas sukruto, dažnai taip nutinka gerai 
pavalgius. Manau, dėl to kaltas derinys: maistas - miegas, 
miegas — lova, lova —- seksas. Reikalas tas, kad spaudimas 
kelnėse spaudė viską, taigi atstūmiau kėdę, kad būtų pato- 
giau ir kelnėse liktų vietos augti: gerai, kad mano pimpa- 
las yra ne toks ilgas, koks storas, tai galima sutvarkyti. Man 
šovė į galvą, kad būtų visai neblogai užvažiuoti pas Jenny 
G., turėjau pretekstą — tyrimas. Gal būčiau radęs gan vulga- 
rią mano skonio darbuotoją: celiulito klodai arba netobula 
nosis. Bet nesu svajotojas: kiek žinau, esu vienintelis savo 
kartos atstovas, kuriam patinka paprastos moterys, visi kiti 
svajoja apie Džuliją Roberts ir visai nenoromis dulkina tas, 
kurias vedė. Jiems liūdna, bet taip jiems ir reikia, kvailiams. 

Mano sociologiniai pamąstymai nutrūko, kai baigėme 
valgyti ir grįžo gana nusiminęs Egzorcistas. 

— Deja, virtuvės kalendoriuje nėra šventųjų. Pasiunčiau 
pasidomėti į aplinkinius restoranus, bet visi jau uždaryti. 

— Gal turite užrašus ar dienoraštį? Glorija, ar turi užrašus? 

Pirmoji Dama turėjo: ištraukė iš rankinuko ir padavė 
man. Versdamas puslapius pradėjau kalbėti: 

— Niekaip negaliu prisiminti brolio kliento vardo, bet ga- 
liu surasti. Sebastianas užsiminė, kad pietavo čia, o gal va- 
karieniavo, to kliento vardadienio išvakarėse, prieš jo garbei 
suruoštą šventę. Manau, tai įvyko šią savaitę. Jei Žinočiau 
tikslią datą, galėčiau suieškoti vardą... 

Egzorcistas pritarė: 

— Iš tikrųjų, ponas Miraljesas pietavo čia pirmadienį kar- 
tu su panele Lale ir dar vienu ponu. 

- Nuostabu, nagi: pirmadienis, 15-oji... Šventasis Mo- 
destas. Taip, Modestas Hernandesas. Ačiū, tik to man ir 
reikėjo. 

— Malonu jums padėti. Norite deserto? 

Užsisakėme kavos, jis dingo. 

— Nelabai pavyko, - tariau Pirmajai Damai. 

— Kad sužinotum, ar Sebastianas čia valgė, sugalvojai 
visą tą vaidinimą, tokį sudėtingą šventą klientą? Reikėjo pa- 
klausti manęs. 

Žinau, kad Karvalas būtų geriau pasielgęs, bet reikia su- 
prasti, aš - tik mėgėjas. 

— Tu žinojai, kad Sebastianas buvo čia pirmadienį? 

— Taip. Jis ėjo su Luisu Matėju, minėjau tau telefonu, jis 
tvarko buhalteriją. 

— Gerai, vadinasi, nesužinojome nieko naujo. 

Kažkas džiugino Pirmąją Damą. 

— Modestas Hernandesas... Nair vardas. 

— Galėjo būti dar blogiau. Filemonas, Agapitas. 

— Kaip ir Molukas: kaip galima išgalvoti tokį neįtikimą 
vardą kaip Pablas Molukas. Nežinau, kaip tas vyras patikėjo. 

— Robeljadesas? 

— Taip... Beja, iš kur jį ištraukei? 

- Iš interneto. Jo puslapis buvo tikrai neblogas, kad mane 
įtikintų. 

— Veikiau panėšėja į enciklopedijų platintoją. Vien nuo 
minties, kad turėjau vadintis ponia Molukas, vos nepradė- 
jau juoktis. 

— Nežinau, kas čia juokinga. Neabejoju, kad žmogus to- 
kiu vardu egzistuoja. 

— Bet iš tikrųjų jo toks vardas. Niekam net nešautų į gal- 
vą vartoti jį mėtant pėdas. 

— Tavo puiki vaizduotė. Aš pažinojau vyruką, vardu 
Chuanas Lopesas Garsija. Kartą jį sulaikė Medeljino uosto 
muitinėje. Paklausė vardo. Žmogelis atsakė: Chuanas Lope- 
sas Garsija, ispanas. Ar Žinai, kas nutiko? 

— Kas? 

— Jį nuvedė į atskirą kambarėlį ir įkišo pirštą į užpakalį, 
tikėjosi ką nors rasti. 

— Ar rado? 

— Ne. Bet nuo to karto, kai policija paklausdavo jo vardo, 
jis atsakydavo Herminis Kalambazulis. Atsakydavo aiškiai 
skanduodamas kiekvieną skiemenį, Ka -lam -ba -zu-lis, 
kaip ir tas, kuriam jau nusibodo, kad mokestis už vandenį 
ateina ne tuo vardu. Nuo to karto jo neprašė net dokumen- 
tų. Žinoma, jam baigėsi dar blogiau, bet tai jau kita istorija. 

— Kodėl blogiau? 

— Todėl, kad vieną gražią dieną jam šovė į galvą min- 
tis pasinaudoti savo nauju vardu ir atsivežti šimtą gramų 
kokaino. Jam net į galvą nešovė mintis, kad policijos šunys 
nėra paprasti padarai. Šešeri metai, bet galėjo baigtis ir dar 
blogiau. 

Manau, Pirmoji Dama seniai užmiršo kūrybinę sėkmę, 
bet ji susidomėjo. Rašytojų įprotis. 

— O kur tu su juo susipažinai? 

— Kalambazulį sutikau 150 kilometrų nuo Norvegijos 
krantų. Jis ką tik buvo gavęs 96 laipsnių spirito butelį, ieš- 
kojo cukraus, atėjo naktį manęs prašyti. 

— Cukraus? 

Padavėjas atnešė kavą. Paėmiau pakelį cukraus ir papur- 
čiau Pirmajai Damai po nosimi. 

— Negalima šiaip gerti 96 laipsnių spirito, reikia atskiesti 
vandeniu ir įmesti cukraus, kol tampa panašus į konjaką. 
Tai toli gražu ne „Remi Martin“, bet apkvaišina. 

— Gal galiu paklausti, kodėl jis sugalvojo, kad iš tavęs gali 
gauti cukraus ir dar 150 kilometrų nuo Norvegijos krantų? 

— Aš buvau virėjo padėjėjas. 

— Laive? 

— Naftos platformoje. Alkoholiniai gėrimai buvo už- 
drausti, kadangi tai buvo labai nuobodi vieta, kiekvienas 
džiaugiasi pagal savo išgales. 

— Nebuvo bibliotekos ar ko nors panašaus? 

— Regis, mėtėsi pora Simenono detektyvų norvegų kal- 
ba. Buvo ir kinas. Bet nebuvo iš ko rinktis. Jei tau patinka 
Kurosava, nepatariu vykti į naftos platformą. 

— Aha, man Kurosava patinka, o tau? 

— Man užtenka 96 laipsnių spirito ir cukraus. 

Pirmoji Dama pažiūrėjo į mane gana keistai, tarsi norėtų 
mane paversti trijų šimtų puslapių Hemingvėjumi. Sakoma, 
labiau traukia pora krūtų, nei pora vežimų, bet tikras norin- 
čios privilioti vyrą moters ginklas - įrodyti, kad ji jį dievina. 
Gerai, kad žinau šį triuką ir pasitenkinu krūtimis. 

— Nežinojau, kad dirbai naftos platformoje, - tarė. 

— Tik tris mėnesius. 

— O po to? 

— Nuvykau į Dubliną išleisti septynių tūkstančių penkių 
šimtų užkaltų dolerių. 

— Kodėl į Dubliną? 

— Todėl, kad platformoje susipažinau su Džonu. Jis pa- 
kvietė į savo tėvynę, aš nuvažiavau. 

— Neatrodo, kad būtum greitas užmegzti draugystę. 

— Ar tikrai? 

— Nair..? 

— Džonas pasirodė virtuvėje dviem dienomis vėliau nei 
kiti. Kažkam šovė į galvą privaryti į balintą kavą, jis pama- 
nė, kad tai mano darbas. Airiškai išvadino mane kalės vai- 
ku, o aš atsilyginau ispaniškai —- pavadinau jį asilo kulšimi; 
gestikuliuodami, norėdami išsiaiškinti savo žodžių reikš- 
mę, susikibome. Jis yra gana laibas vyrukas, bet airiško cha- 
rakterio, dėjo man į akį ir buvau priverstas panaudoti savo 
ginklą prieš jį. 

— Turi savo ginklą? 

— Žinoma. 

— Tai gal galima apie jį sužinoti daugiau, ar tai paslaptis? 

— Obelikso metodas: bet kurioje rimtoje bibliotekoje gali 
rasti paaiškinimą. Privalai iš visų jėgų pulti priešą. 

— Ar veikia? 

— Taip, jei priešas nėra didesnis už tave. Trūkumas tas, 
kad niekada negali žinoti, į ką atsitrenksi ir kur nusileisi, 
taigi rizikuoji iškristi iš gretų, kaip ir tavo priešininkas. Tą 
kartą abu patekom į ligoninę. Porą savaičių negalėjome nie- 
ko daryti, tik kalbėtis. Pradžioje vienas kitą keikėme, o bai- 
gėme nagrinėdami analitinio mąstymo teiginius. 

— Ar dabar susitinkate? 

— Nelabai. Jis - Dublino universiteto ontologijos profeso- 
rius, tačiau įsteigėme Metafizikų klubą ir bendraujame per 
internetą. 

— Metafizikų..? 

— Klubą. 

— Filosofija? 

- Aukščiausios kokybės. Šviežias produktas. 

Ji dar kartą pažvelgė į mane kaip į trijų šimtų puslapių 
Hemingvėjų. 

— Ar Žinai, kad esi keistas vyrukas? 

— Kiek prisimenu, jau esi tai sakiusi. 

— Neabejoju, bet kuo labiau tave pažįstu, tuo tu man at- 
rodai keistesnis. Turi kažką radikalaus ir kartu kažką labai 
konvencionalaus. Esi panašus į Ignasijų, tik kitokio stiliaus. 

— Najau. Manęs, girtuoklio, niekas negerbia, 0 egzorcis- 
tai yra gerbiami. 

— Aš turėjau ką kita omeny... Tarkim, tu, atrodo, nelabai 
tikintis. 

— Pats Žinau, bet esu labai atsidavęs. 

— Netikiu. Neįsivaizduoju tavęs, einančio Komunijos. 

— Bet aš nesu katalikas. Aš -egoteistinis ortodoksas. Kaip 
tu manai, ar tavo draugas Egzorcistas mums dar įpiltų? Kai 
daug kalbu, man išdžiūsta burna. 

— Gal išgersime svetainėje? 

Iš interviu išpešiau tai, ko man reikėjo, ir nenorėjau ilgiau 
pilstyti iš tuščio į kiaurą, bet maniau, kad nelabai gražu ly- 
dėti ją į namus tuoj po vakarienės, taigi nutariau, kad tikrai 
nieko blogo pradėti gerti ten pat ir paskutinę taurę išlenkti 
Luidžio bare. Pakilome nuo stalo ir žengėme pro aksomi- 
nę uždangą į svetainę, ten stovėjo krėslai, žemi staliukai ir 
baras, kurį aptarnavo vyšninės spalvos švarku išsiskiriantis 
padavėjas. Taip pat buvo maža scena ir šokių aikštelė, ant 
scenos puikavosi juodas fortepijonas. Buvo aišku, kad The 
First visada po ranka nori turėti fortepijoną. 

Bare užsisakėme viskio „Sauer“, „Vichoff“ ir prisėdome 
gerti. Pirmoji Dama buvo iš tų, kurie, nors ir nėra daug ke- 
liavę, mano, kad kelionės labai praturtina, taigi ji apipylė 

mane klausimais apie mano patirtį skutant bulves bei dažant 
turėklus, darbą degalinėje ir velniai Žino kur. Kai užsisakė- 
me po antrą taurę, ji vėl tapo vaikiška Glorija, atskleidžianti 
sau, kad jos begėdis svainis yra ne tik protingas (žinoma, su 
Nuostabiuoju Vyru nėra ko lyginti), bet ir patyręs šimtus 
nuotykių. Norėjau ją įtikinti, kad išmaišyti platųjį pasaulį 
turėjau tam, kad suprasčiau, jog nebuvo verta kelti kojos iš 
dešimties kvadratinių kilometrų lopinėlio, supančio mano 
lovą, nors jai toks mano pareiškimas buvo iš kosmopolitiz- 
mo kilęs ekstravagantiškumas ir ji nekreipė į tai dėmesio. 
Žodžiu. Norint visiškai pribaigti vakarą, lygiai dvyliktą pa- 
sirodė dainininkė, kuri dabar suteikė prasmę fortepijonui. 
Ir sakau, kad pribaigė, nes buvo iš tų moterų, kurios veda 
iš proto: dvi krūtys kaip dvi saulės, pilnas ir apvalus už- 
pakaliukas, ji priminė violončelę. Kai atsisėdo ant kėdės, 
suknelė pakilo virš kelių; norėdama pasiekti fortepijono pe- 
dalus mergina buvo priversta išskėsti kojas, siūlydama įsi- 
vaizduoti moterų traukos centrą, dėl kurio taip alpėja mano 
mažasis broliukas. 

Pajutau keistą spaudimą ir, kai ji ėmė dainuoti „Dream 
a little dream of me“, tarsi norėdama sušilti, supratau, kad 
nebegaliu ilgiau laukti, kad atėjo laikas dingti. 

— Klausyk, gal važiuokime pagerti kur kitur? — tariau 
Pirmajai Damai. 

— Dabar? 

— Noriu pramankštinti kojas. 

— Gerai, galime pašokti... 

Viešpatie šventas: pašokti. 

— Neįmanoma. Sergu šonkaulių hipochondrija. 

— Kuo? 

— Keistas nemalonus skausmas, neleidžiantis kraipytis: 

Ji neišgirdo, nes aš spėjau atsistoti (prieš tai turėjau patai- 
syti savo mažąjį brolį), bet neatrodė, kad ji nesutiktų, ir Pa“ 

sekė mano pavyzdžiu. Aš jau žingsniavau vestibiulio link, 
bandydamas nežiūrėti į mano nerimo kaltininkę, bet Pirmo- 
jį Dama sustojo prie fortepijono ir pasisveikino su pianis- 
te, kuri kaupėsi prieš pradėdama naują temą. Ko gero, jos 
buvo pažįstamos. Dar baisiau, Pirmoji Dama kažką pasakė, 
o mergina atsisuko į mane. Nusišypsojo; ir aš nusišypso- 
jau; nuleido akis ir tai suteikė jai galimybę nužvelgti mane 
nuo galvos iki kojų; ir vėl atsisuko į Pirmąją Damą. Keletą 
sekundžių štai ką įsivaizdavau: tuščia salė, tik ji ir aš; einu 
prie fortepijono, ji susikėlusi plaukus, tad kramtau jos ati- 
dengtą kaklą; pašiurpsta net jos batų galiukai; atsiklaupiu 
prieš kėdę, apnuoginu krūtis, žaidžiu su speneliais; prade- 
du čiupinėti tarpkojį; švelni šlaunies oda; ji nežino, ką dary- 
ti, atsilošia, nesumoja, kaip užsitempti suknelę ant kelių... 

Kai susiruošiau mautis kelnes, Pirmoji Dama timptelėjo 
man už rankovės. Sąskaita buvo trisdešimt penki tūkstan- 
čiai, įskaitant gėrimus. Palikau penkiasdešimt, kad donas 
Ignasijus pamatytų, jog esu toks pat dosnus kaip ir mano 
Nuostabusis Brolis, ir pagaliau išėjome. 

Gatvė. Naktis, mėnulis ir taip toliau. 

— Kur nori eiti? 

— Nežinau. Sakiau Veronikai, kad grįšiu apie pirmą, da- 
bar jau beveik pusė pirmos. Gal nori užeiti, išgersime? 

Puiku, tai galėjo pagreitinti reikalą. Paklausiau, ar reikia 
palydėti kengūrą į namus, bet, pasirodo, ji gyvena gretimoje 
laiptinėje. Kai parėjome, ji žiūrėjo „National Geografic“. Na 
ir naujoji karta: kai tik lieka vieni, išsidrebia valgyti kuku- 
rūzų Su pienu ir kartu su satelitine televizija keliauja į Bora 
Borą. Dar gerai, kad ši nekonspektavo. Kad ir kaip ten būtų, 
palikau jas derinti rytdienos dienotvarkės ir išėjau į terasą 
su „Havanos“ buteliu, kurį pradėjau per pirmąją savo vieš- 
nagę. Gražus vaizdelis. Mane labai sujaudino pianistė ir 
kaip galėdamas norėjau greičiau pasimasturbuoti, bet mano 

kūne buvo pakankamai alkoholio, kad pradėčiau skraidy- 
ti. Barselona kvėpavo pirmaisiais vasaros dūmais, subete a 
Colon, su-be-te a Colon. Užsimaniau padainuoti. Taip ir pa- 
dariau: subete a Colon, su-be-te a Colon, visai nekreipdamas 
dėmesio, ką pagalvos Pirmoji Dama ir Veronika. „Žmogaus 
etologija. Pirmoji pamoka: girtas ir įsimylėjęs vyrukas Nu- 
mansijos gatvės aštuntame aukšte, ir vyrukas dainuoja“. 
Subete a Colon, su-be-te a Colon. 

Nekiek teatsimenu iš tos nakties. Žinau tik, kad atsisvei- 
kinau su broliene, stabtelėjęs prie jos baro išgerti „Vichoff“, 
ir nuskubėjau į Luidžio barą. Žinau, kad gėriau viską, ką 
tik galėjau, ir kad bandžiau dainuoti viską nuo Jorge Negrete 
lig mūsų laikų; pamenu, kaip Robertas pritarė man meksi- 
kietiškomis dainomis, Leonsijus ir Tristonas mėtė kepures, 
o Luidžis grasino iškviesti kelių policiją, jei nesiliausime. Į 
namus grįžau Leonsijaus ir Tristono policijos mašina - lova 
turi būti akmeninė, akmeninis lovūgalis... Niekaip nepatai- 
kiau paspausti lifto mygtuko, keturiomis užropojau laiptais 
iki savo laiptų aikštelės, suprantu, kad juokiausi pats iš sa- 
vęs, Kinkongas, kylantis į savo gyvulišką būstą. 

Bet niekaip negaliu suprasti, kaip įkišau raktą į skylę, 
matyt, netyčia pataikiau. 


Blakstienų erkutės 


Norėčiau pasakyti, kad šiąnakt man apsireiškė Nekalčiau- 
sioji Mergelė, bet bijau būti apkaltintas šventuoju. Sakyki- 
me, jog man apsireiškė moteriška Būtybė 3.0, autonominio 
skafandro ir keisto kostiumo versija, bet ji buvo ne kas kita, 
kaip Nekalčiausioji Mergelė, nors ir be galvos apdangalo — 
suklysti neįmanoma. Palietė mano kaktą pirštinėta ranka ir 
nusišypsojo pro skafandro stiklą. Jaunutė; tokia jauna ir jau 
Marija, pagalvojau: jai nėra nė dvidešimties. Pajutau gaivi- 
namą balzamo dvelksmą; mano kvėpavimas susiderino su 
jos kvėpavimu aparato ritmu - nieko bendro su Dartu Vei- 
deriu*: labai kvapus atodūsis; lova nustojo judėti, kambarys 
pamiršo beprasmišką lingavimą, tik komfortas ir ramybė. 
Jau turėjo aušti. Galėsiu ramiai pamiegoti. Nepamirštama 
patirtis, bet nenoriu jos kartoti, nes niekas nevertina privile- 
gijuotų ryšių su dieviškomis būtybėmis. 

Septintą valandą vakaro atsimerkiau, mirkt: laiką pa- 
tvirtino laikrodžio rodyklės. Pirmiausia perleidau save per 
skaitytuvą — įvertinau nuostolius. Bėgant laikui pagirias 
pradėjau grupuoti: pagirios-plaktukas, pagirios-kūlimas 
pagaliu, keistos pagirios ir neegzistuojančios pagirios, - CI- 


* „Žvaigždžių karų“ personažas. 

tuoju iš atminties, nors įprasta, kad reiškiasi ir grupėmis, — 
sausas plaktukas arba keistas plaktukas neegzistuojantis. 
Gerai, bet tai buvo nauja, keistos kilmės, neabejoju, kad per 
dvylika ar keturiolika miego valandų išgaravo patys nema- 
loniausi efektai. Net pajėgiau atsinešti skudurą ir išvaliau 
alkoholio balą su krabų gabalėliais ir pjaustytų svogūnų pa- 
gražinimais ant grindų. Mano Nuostabieji Naujieji Batai at- 
laikė galingiausią bangą, patalynei taip pat kliuvo, taigi at- 
ėjo laikas ją pakeisti, geltonos ir kietos dėmės privertė imtis 
drastiškų priemonių. Visa tai atlikęs godžiai apžiojau čiau- 
pą. Užkaičiau kavą, surūkiau porą suktinių; taikstydamasis 
prie apsėdusios higienos nusiskutau barzdą ir palindau po 
dušu, kai baigiau, virtuvės laikrodis jau rodė be dešimties 
minučių devynias. Velniškai norėjau valgyti. Mintis, kad 
būdamas tokios būklės mano „intymusis aš“ gali staiga su- 
lieknėti, išgąsdino, todėl nuskubėjau prie šaldytuvo ieškoti 
ko nors, kas sustabdytų plonėjimo procesą. Atplėšiau vokiš- 
kų dešrelių pakuotę ir pusę jų suvalgiau vienu prisėdimu. 
Dabar buvau švarus, nusiskutęs, turėjau ką apsivilkti - šį- 
kart nutariau suteikti pirmenybę margiems marškiniams, 
greitai apsirengiau ir susiruošiau eiti lauk. 

Prie PT namo privažiavau Bagira. Dvejojau, niekaip ne- 
galėjau nutarti, ar statyti ten, ar važiuoti į garažą. PT turi tik 
vieną niekada nenaudojamą automobilį — visada jūros mė- 
lynumo „Jaguar Sovereign“, jis keičiamas kaskart, kai pasi- 
rodo naujas modelis, - nors garaže jiems priklauso keturios 
ar penkios vietos, jei kartais apsilankytų svečiai. Turėti dau- 
giau nei vieną automobilį jiems prilygsta puikavimuisi, O 
turėti mažiau nei penkias vietas - nemandagumui. Trumpai 
tariant, nutariau važiuoti į garažą. 

Sargas atpažino mano Nuostabiojo Brolio „Lotus“ ir 
nieko man nesakė. Teisybę pasakius, man visai nepatiko, 
kad taip nesudėtinga patekti į garažą: kokia prasmė turėti 

sargą, jei bet kas gali įvažiuoti į garažą. Vyliausi, kad nėra 
taip paprasta, jei automobilis būna nematytas, ir pradėjau 
ieškoti jaguaro, kuris man nurodytų Miraljesų vietas. Šalia 
jo pamačiau sidabrinį mersedesą, didelę audi ir golfą, nu- 
stačiau, kad tai mano Ponų Giminaičių ir kitų svečių nuo- 
savybė. Pastačiau Bagirą šalia golfo, įlipau į vienintelį iki 
atiko kylantį liftą ir atsidūriau prie savo šeimos buto durų. 
Nemėgstu skambinti prie pagrindinių durų, nežinau, kas 
gali jas atidaryti, bet buvo vėlu tai tikrinti. Šįkart atidarė pa- 
dėjėja. Ji matė mane pastarąjį kartą, bet nemaniau, kad įsi- 
dėmėjo, - ką jau kalbėti apie mano naują išvaizdą. Pajutau 
būtinybę prisistatyti: 

— Sveiki, aš Pablas, Pablas Miraljesas. Ponų sūnus. 

Ji atrodė pikta, tarsi abejotų, kaip turi elgtis mano at- 
žvilgiu. 

— Galite palaukti minutę, kol pranešiu? 

Likau stovėti, grožėjausi deramu „Apsireiškimu“, kuris 
nekaltai pjovėsi su Mingų vaza. Pasinėręs į grožėjimąsi net 
neabejojau, kad grįžusi padėjėja duos leidimą įeiti į namus, 
bet vietoj jos apsireiškė pati Ponia Motina. Tai išskirtinė pa- 
garba, nes mano PM čia pasitinka tik miesto grietinėlę. 

— Viešpatie šventas, Pablai Chosė: tikras gangsteris! 

Mano Poniai Motinai visada atrodau keistas. Jei ne toli- 
mųjų reisų vairuotojas, tai gangsteris arba mūrininkas, arba 
Al Kaponės urologas. 

— Atleisk, mama... su gimtadieniu! 

Tik tada suvokiau, jog neturiu dovanos. Norėjau atsipra- 
šyti, bet ji užbėgo įvykiams už akių. 

— Iš kur visa tai ištraukei? 

Turėjo omenyje mano margus marškinius. 

— Na... juos pardavinėja parduotuvėse. 

— Ar negalėjai apsivilkti ko nors deramesnio tokia pro“ 
ga? Karmela vilki nuostabią vakarinę suknelę. Kaip jūs at- 

rodysite vienas šalia kito. Ir ne vien tai! Pablai Chosė! Gal 
gali tuoj pat man paaiškinti, kas tau yra? 

Dabar ji vaizdavo nustėrusią - spoksojo į mano Erolio 
Flino stiliaus ūselius. 

— Baigiant skustis, sugedo skutimosi mašinėlė. 

— Nagi nagi, atrodo, lyg turėtum susitikti su Medeljinų 
klanu. Eikš, užeik į tėvo kambarį ir pažiūrėsime, ką pado- 
resnio galėtum užsivilkti. 

Nusileidau. Ar buvo kita išeitis? Ko gero, tos kažkokios 
Karmelos vakarinė suknelė buvo mėlynos spalvos, nes mano 
Ponia Motina išrinko man baltus šilkinius marškinius, rūgš- 
čios braškės spalvos kaklaraištį ir miško uogų spalvos tonų 
švarką, kuris, ačiū Dievui, visai man netiko - gal mano tėvo 
rankos ir trumpesnės, bet pilvas tikrai didesnis. Taigi švar- 
kas buvo pakeistas žydros spalvos liemene. Man nelabai pa- 
tiko, bet bent jau galėjau lengvai nustatyti, kokia jos spalva. 
Nepanorau žiūrėti į veidrodį; jau geriau prieš pasirodyda- 
mas svetainėje pasinaudosiu proga, kad mano PM nuėjo pas 
svečius, užsuksiu į virtuvę ir pasidomėsiu, ką veikia Beba. 

— Primeni tą televizijos diktorių, kurio toks nuostabus 
balsas, bet jo tankesni plaukai... ir kuklesni ūsai... vyriškes- 
nis; gražuolis, ką jau ten. 

Po tokios įžangos ji galėjo mane lyginti su Konstantinu 
Romeru arba su Didžiuoju Vajomingu. Be to, virtuvėje su- 
sidūriau su pora peteliškėmis pasidabinusių padavėjų - jo- 
kios abejonės, tai buvo sąjungininkų atsiųstas pastiprini- 
mas - Beba, itin atidi įsibrovėliams, buvo susirūpinusi jų 
kelionėmis su padėklais ir nelabai girdėjo mano klausimus. 

Atėjo laikas pasirodyti svetainėje. Įkvėpiau oro, persižeg- 
nojau ir žengtelėjau prie durų slenksčio, nuo kurio mane visi 
matė. Ten buvo mano Ponai Tėvai, teta Asunsija ir dėdė Fre- 
derikas, teta Salomėja ir dėdė Filipas, taip pat šešiasdešimt- 
mečių pora, nėra abejonės, ponai Blaskai, kažkur turėjo būti 

ir ta Karmela, veikiausiai slėpėsi už dar vienos Mingų vazos, 
nes niekur kitur jos nemačiau. Kalbant apie mano dėdes, ga- 
liu pasakyti, kad mano Nuostabusis Senelis iš Motinos pu- 
sės - būdvardžių kolekcininkas - sėkmingai ištekino savo 
tris dukras, kiekvieną už kitos krypties šeimos nario. Tetai 
Asunsijai atiteko katalonų aukštuomenė, be abejo, įtakinga, 
jei viskas pakryptų nauja vaga; tetai Salomėjai - kariuomenė 
ir režimo branduolys, jei kas nors nutiktų; o mano Poniai 
Motinai buvo skirtas likimas. ieškoti pinigų, kurie visada 
naudingi bet kokiam įtaisui sutepti. Reikia pasakyti, kad 
mano Ponas Tėvas, nors buvo geriausiai ekonomiškai apsi- 
rūpinęs, nėra tradicinis turčius, tik naujasis turtuolis, staliaus 
sūnus - kaip ir Jėzus iš Nazareto, nors, kiek žinau, mano se- 
nelis daug žioplesnis už šventąjį Juozapą - jis žino, ką reiš- 
kia paprasti žmonės, kaip sunku užsidirbti pirmąjį milijoną 
ir panašiai; kiti du Žentai jau karta iš kartos paveldi garsias 
pavardes ir vargingiausias jų sutiktas žmogus yra asmeninis 
vairuotojas. Dėdė Frederikas - manau, jį minėjau, - priklau- 
so Susivienijimo sąjungos branduoliui, jis iki ausų įklimpęs 
į savo El Govern, nors ir kalba ispaniškai; į kraštutinumus 
jis, Žinoma, puola tik prispaudus reikalui. Dėdė Filipas yra 
atsargos karininkas, jis turi generolo laipsnį, nenusiima tam- 
sių akinių ir nešioja panašius į mano ūsus, nors labai abejoju, 
ar jis yra ką nors girdėjęs apie Erolį Fliną. Nenorėčiau imtis 
apibūdinti savo tetų, nėra reikalo, galiu pasakyti viena, būtų 
buvę geriau, jei prieš santuoką jos būtų susikeitusios vyrais: 
mano Nuostabusis Senelis padarė riktą taip keistai jas supo- 
ruodamas. Tretieji apkalbami yra ponai Blaskai, man atrodo, 
normalūs žmonės; manau, jie bus investavę ne mažiau kaip 
penkiasdešimt milijonų. Išvada: susitikimas buvo vertas 
Todo Brauningo* filmo. O aš buvau blaivutėlis. 


* Todas Browningas (1882-1962) - JAV kino režisierius ir scenaristas; 
siaubo kino atstovas. 


192 


Pirmoji pripuolė teta Salomėja. 

— Pablai Chosė, duok bučkį tetulei Salomėjai. 

Pradėjau dalyti bučkius — po du kiekvienai poniai (ne- 
svarbu, teta ji ar ne), kiekvienam barzdylai paspaudžiau 
ranką, išskyrus Poną Tėvą, jam buvau priverstas skirti porą 
papildomų bučinių. Kai baigiau sukti ratą, buvau taip pri- 
trenktas, kad beveik pamiršau pasislėpusią bohemišką bū- 
tybę. Apsidairiau aplinkui, tarsi norėdamas paklausti: „O 
kur yra Voli?“, buvau įsitikinęs, kad jei ji slepiasi už didelės 
vazos, turėtų matytis bent jau galva. Bet ne: arba ji buvo ne 
tik bohemiška, bet dar ir žema, arba aš buvau aklas kaip 
kurmis. Mano Ponia Motina išsklaidė abejones: paėmė man 
už rankos ir nusitempė į terasą. 

— Pablai Chosė, susipažink su Karmela. 

Kaip baisu. 

Kai tik peržengiau slenkstį, pamačiau tai, kas man visai 
nepatiko. Apie dešimt metrų nuo mūsų, prisispaudęs prie 
augalų, dengiančių turėklus, prieš mano akis iškilo mira- 
žas - didžiulis mėlynas pasturgalis, apvalus kaip prisirpusi 
slyva, užpakalis vos ne sprogo ir dar buvo aptemptas suk- 
nelės. Kur aš mačiau tą užpakalį? Keikiau save ir troškau, 
kad mano veidą išpiltų raudoni spuogai, net nežinau, arba 
imčiau dvokti iš tolo, kas nors panašaus. 

Kai ji atsisuko, suvokiau, kad ji buvo nuostabi iš visų 
pusių, net dar blogiau. 

— Pablai, čia - Karmela. Karmela - Pablas. 

— Mes jau pažįstami, - tarė bohemiška būtybė. 

— Nejaugi, - bandžiau nuoširdžiai nustebti. 

— A, jūs jau pažįstami? — pasidomėjo mano Ponia Motina. 

— Taip, neabejoju, - tarė ji. 

— Koks malonus sutapimas, ar ne? Paliksiu jus vienus, 
brangieji, - tarė PM ir greitai dingo iš scenos, radusi kažko- 
kį pretekstą. 

Man beliko vienintelė išeitis: kaip galima geriau apsi- 
mesti kvailiu. 

— Taip bjauriai skambinau fortepijonu? Net neišklausei 
mano dainos. 

— Ak, štai kas... „El Vellocino“. Atleisk, visai pamiršau. 
Klausyk, tu nieko prieš grįžti vidun? Čia šaltoka. 

Ištariau nekantriu, tačiau mandagu balsu, kaip tas, kuris 
nenori pasirodyti nemandagus, nors tai geriausias būdas. Ji 
tuoj pat sureagavo: 

— Nesijaudink. Tavo motina tikrai ras, kuo tave sušildyti. 

Ir vėl nusisuko į gatvę, palikdama mane akistatoje su 
milžinišku užpakaliu. Nežinau, kodėl man tai nutinka. No- 
rėjau pasipriešinti, bet paskutinę akimirką nutariau elgtis 
padoriai ir pasukau į svetainę. Tik to dar betrūko, kad jau- 
dinčiausi dėl jos nuomonės apie mane, kad ir kokia gardi ji 
būtų mergina. Ir vis dėlto pradėjau kvėpuoti dažniau. Šū- 
das, šūdas, šūdas. Nebus paprasta prisigerti. 

Viduje pokalbis buvo išsišakojęs: moterys kalbėjo apie 
skudurus ir tarnaites, vyrai — apie politiką ir verslą (mano 
šeimoje būtinai turi būti gvildenamos aukštuomenės temos), 
taigi bandžiau išblaškyti savo skrandžio dėmesį vaikščio- 
damas po svetainę, tarsi tai būtų muziejus. Tiesą pasakius, 
mano tėvų svetainė verta to ir dar kai ko, nežinau, kodėl ne- 
silanko mokinių ekskursijos. Stabtelėjau Šiuolaikinio meno 
skyriuje (už fortepijono) ir pastebėjau ką tik įsigytą Migelį 
Barselą* tarp man jau pažįstamų Chuano Griso ir Ponso. 
Buvo pavaizduota vidurdienio saulės apšviesta koridos 
aikštė, tarsi iš sraigtasparnio matomas vaizdas. Nežinau, 
bet padarė keistą įspūdį, gal todėl, kad bulius nesiderino su 
sraigtasparniu. Paveikslas buvo atstumiantis, nykus, žiūro- 
vai - rusvos spalvos pataškymai, tarsi laiptus apaugę gry“ 


* Miguelis Barcelo (g. 1957) - ispanų dailininkas. 

bukai. Bet baisiausia, kad tai galėjo būti tiek koridos aikštė, 
tiek „Paralelės“ baro tualeto puodas. 

Iš sapno mane prikėlė plastikinių mano Pono Tėvo ra- 
mentų garsas. 

— Matyta liemenė, - tarė. 

— Tavo. Taip pat marškiniai ir kaklaraištis. Mama papra- 
šė, kad persirengčiau, nes jai nepatiko mano apranga. 

— Būk geras, eik: pasiimk bent jau rudą liemenę. Ji man 
liepia ja vilktis sekmadieniais į mišias, atrodau kaip Nekal- 
toji. Nusirišk ir kaklaraištį, tik nieko nesakyk motinai. Gali 
įsikišti į kišenę, net nepamatys. 

Puiku, liemenė buvo odinis Moriso Lekrua modelis, apa- 
čioje pasivilkęs marškinėlius atrodyčiau visai neblogai. Bet 
į Barselą: 

— Tau patinka? 

— Kas? 

— Paveikslas. 

Mano Ponas Tėvas dar labiau nei aš nusistatęs prieš 
meno kūrinius, ypač jei tai šiuolaikinio menininko darbas, 
žinau, kuo būtų baigęsis pokalbis, reikėjo tik palaikyti. 

— Šeši su puse milijono. Ar esi girdėjęs apie tą Barselą? 

— Jis yra dešimtuke. 

— Na štai. Ar tu matai koridos aikštę? 

Nutaisiau veidą lyg matyčiau. 

— O kodėl žiūrovai tokie kraupūs? 

— Tėti, jau visas šimtmetis, kaip brangiuose paveiksluose 
niekas neįžiūri padoresnių spalvų. Be to, jei šitas tau atrodo 
keistas, tada ką galima kalbėti apie Ponsą dešinėje. 

— Vaikeli, nežinau... Ponsas bent jau linksmesnis... dau- 
giau spalvų. O šitas tai primena karvės šūdą. Bet baisiau- 
sia, kad tas Barselas taip greitai nenusibaigs... Nemanyk, 
kad kam nors linkiu blogo, bet niekada neperku dailinin- 

ko, kuris jaunesnis už mane. Šitą išrinko tavo brolis tavo 
motinos gimtadienio proga. Jis mane tikino, kad per de- 
šimt metų jo vertė išaugs dvigubai. Klausyk, ar žinai, kur 
tavo brolis? 

— Mama tau nesakė? 

— Klausiau, bet išgalvojo nerealią istoriją. Ji kaskart vis 
įžūliau meluoja. 

— Ką išgalvojo? 

— Kad tavo brolis išvyko į Bilbao darbo reikalais. 

— Man tai visai normalus dalykas. 

— Normalus? O kodėl tu važinėji su jo automobiliu? 

— Iš kur tu žinai? 

— Man pranešė garažo sargas: įvažiavo Sebastiano auto- 
mobilis, bet vairavai tu. 

— Iš kur jis Žino, kad vairavau aš? 

— Todėl, kad aukštas ir apkūnus vyrukas, vairuojantis 
Sebastiano automobilį ir cypinantis padangas, pastatęs ma- 
šiną mano aikštelėje ir nuėjęs prie vienintelio į mansardą 
keliančio lifto, galėjai būti tik tu. 

— Bet aš necypinau padangų. 

— Tik tai ir darai nuo tada, kai gavai pažymėjimą, tik pats 
to nebegirdi... Be to, žinau, kad Sebastiano automobilį vai- 
ruoji jau keletą dienų ir naudoji jo kredito kortelę. O užva- 
kar pasamdei privatų detektyvą: Enriką Robeljadesą, buvu- 
sį policininką, Lajetanos gatvės 83 skyriaus inspektorių. 

Manau, mano snukis pažaliavo. 

— Pablai, nekvailink tėvo. Nepamiršk, kai prieš keturias- 
dešimt penkerius metus atsitrenkiau į šį miestą, turėjau vos 
porą kelnių ir penkis šimtus pesetų kišenėje. Žinai, kokia 
buvo mano turto vertė per pastarąjį palikimo perskaičiavi- 
mą? Na, sakyk skaičių. 

Nemokėjau spėlioti. 

— Nežinau, tėti... Tūkstantis milijonų? Du tūkstančiai? 

Laikė abu ramentus vienoje rankoje. Nutvėrė mane už 
kaklo laisva ranka ir prisitraukė mano galvą prie savo pa- 
tenkintos išraiškos. 

— Beveik tiksli penkiasdešimties tūkstančių suma. Jei 
susiklostytų palankios aplinkybės, būtų galima išgauti 
šimtą tūkstančių, dešimt kartų daugiau, nei man išėjus į 
pensiją. Ar Žinai, ką reiškia penkiasdešimt tūkstančių mi- 
lijonų pesetų? 

— Manau, tai puikus tavo vertės matas. 

— Būtent: mano vertės matas; bet taip pat Sebastiano ir 
tavo vertės matas. Bet kuris iš judviejų yra to vertas, ar kada 
nors apie tai galvojai? Ar manai, kad gali lyg niekur nieko 
laikytis įsikibęs į elgetos pragyvenimo lygį? 

— Tėti, baik sukti ratus ir pasakyk, kas vyksta. 

Protingą veido išraišką pakeitė bejėgiška. 

- Nesuprantu, kas vyksta. Žinau, kad trečiadienį po pietų 
Sebastianas drauge su sekretore dingo, o tu jo ieškai. Žinau, 
ką veikei nuo tada, kai ketvirtadienį po pietų išsinešdinai iš 
mūsų. Nežinau tik svarbiausio: kur dingo Sebastianas. 

— Liepei mane sekti? 

- Žinoma, kad liepiau! Jei tavo brolis pradingo todėl, kad 
yra mano sūnus, tu taip pat rizikuoji. Ar girdi? 

Girdėjau, žinoma, bet trumpam atsipalaidavau, tarsi ne- 
egzistuočiau. 

Nesu pratęs ilgai išlaikyti paslapties, slegia atsakomy- 
bė, negaliu apsimesti, kad viskas gerai. Jau ilgą laiką mano 
gyvenimas buvo paprastas ir lygus: maitinausi pigiausiais 
prekybos centre randamais produktais, miegojau, kai nu- 
sibosdavo tysoti lovoje, pasigerdavau, retkarčiais pasidul- 
kindavau ir kurdavau elektroninius laiškus keturiems po 
pasaulį išsiblaškiusiems sėbrams. Tiesą pasakius, sugebėjau 
savo gyvenimą paversti Balu rojumi, ramus egzistavimas gi- 
rioje, kur viskas, ko tau reikia, pasiekiama ranka. Tik staiga 

tave užgriūva pasaulis, gatve pravažiuoja šiukšlių mašina ir 
tu virsti tuščia vieta. Manau, pirmą kartą gyvenime, - bent 
jau nuo tada, kai suaugau, - nudžiugau, kad galiu pasikal- 
bėti su PT, kad nereikia slėptis už jo nugaros ir nereikia jam 
užkrauti savo rūpesčių. 

— Manai, kad jį pagrobė ir tavęs prašys išpirkos? 

PT nutaisė pritariamą veido išraišką. Neneigė, galvos 
nekratė. 

— O aš taip nemanau. Pirma, nė vienas pagrobėjas ne- 
važiuos ant žmogaus, jei planuoja pagrobti, o ant tavęs už- 
važiavo, ar ne? Antra, nemanau, kad labai protinga kaip 
užstatą pasiimti sekretorę, už kurią niekas nemokės nė 
skatiko, ji sukeltų tik papildomų rūpesčių. Reikia dar pri- 
durti, kad niekas tau neskambino ir nieko kol kas neprašė, 
ar ne? 

— Ne. Bet čia nieko keisto. Jie visada užgaišta keletą die- 
nų, kol susisiekia, nori, kad tu dar labiau susinervintum. 

— Taip pat abejoju, ar tai turi ką nors bendra su tavimi ar 
tavo penkiasdešimčia tūkstančių milijonų, - beveik nusimi- 
niau, kad turiu jį nuvilti. - Klausyk, trečiadienį apie pietus 
Sebastianas paskambino žmonai, prašė įdėti kažkokius do- 
kumentus į voką ir išsiųsti sau... Manau, kad tai susiję su jo 
keistais darbeliais, kas gali žinoti, kur jis įkliuvo, bandyda- 
mas susukti vieną iš tų jums taip patinkančių biznelių. 

PT sukiojo galvą ir į kairę, ir į dešinę. 

- Jei būtų taip, kaip tu sakai, neturėtų jokios prasmės, jei 
pora žudikų būtų užvažiavę ant manęs. 

— Gal ir taip. Gal viskas yra visai kitaip, nei tau atrodo, ir 
kad norėdami paveikti jį sužeidė tave. 

Atrodė, kad bent jau iš dalies jis sutiko su mano abejo- 
nėmis. 

— Nežinau... Jau kelios dienos suku galvą. 

— Kodėl nepranešei policijai? 

— Policija nieko nedaro, kol nepaaiškėja, kad tai tikrai 
dingimas, bet aš nenoriu, kad Glorija ir tavo motina apie tai 
sužinotų. 

— Turi omenyje Sebastiano ryšį su sekretore? 

Jau išpyškinau. 

— Nežinojau, kad tu žinai. 

— O aš nežinojau, kad tu žinai. Man pasakė Glorija. 

— Ji nutuokia? 

— Ji žino. 

Dabar jis išsižiojo. 

— Šiuolaikinė santuoka... — tariau, nutylėdamas Dženi 
Dži, jei kartais jis to dar negirdėjo. Taip pat nutylėjau ir Jau- 
me Guillamet gatvės 15 numerį. Gerai buvo palaikyti įtam- 
pą, net buvo malonu girdėti tokį neįprastą tėvo ir sūnaus 
bendrystės toną, be jokio barimo ar puolimo, bet iš patirties 
suvokiau, kad geriau PT ne viską pasakoti. Be to, dėl Jau- 
me Guillamet mano įtarimai buvo tik logiška nuojauta, ban- 
džiau įtikinti save, kad geriau neskubėti. Pamačiau, kaip 
prie mūsų artėja PM, vildamasi išgirsti, apie ką mes šnabž- 
damės kampe. 

— Gal galima sužinoti, ką jūs slepiate? 

— Nieko, rodau Pablui tau padovanotą paveikslą. 

— Neįtikima, ar ne? Kokia šviesa, spalvos, tai labai... pa- 
goniška, - tarė PM. 

— O man vis dar primena karvės šūdą, - drėbtelėjo PT. 

— Valentinai, jei nesugebi įvertinti gero paveikslo, geriau 
nežiūrėk. Viską sugadinsi. 

— Gerai, gal ir nesugebu įvertinti paveikslų, bet juos nu- 
pirkti sugebu. 

— Nesididžiuok, brangusis: tai gali padaryti bet kas. 

— Bet kas, kas neišmano, kur kišti šešis su puse milijono... 

— Na ir užsivedei dėl tų šešių milijonų! Gal gali galvoti 
apie ką nors kita, ne vien apie pinigus? 


— Taip, kodėl neprašai tų pingvinų, kuriuos pasamdei, 
patiekti vakarienę? Jau po pusės dešimtos. 

— Kaip tik ir atėjau, kad perspėčiau, jog vakarienė jau ant 
stalo. 

PT apsimetė kalbantis su manim, vis dar buvo įbedęs 
akis į paveikslą. 

— Tikiuosi, šįkart ji užsakė ko nors, kas pripildys pilvą. 
Praeitą savaitę pasikvietėme Kalvetus ir valgėme spalvotus 
šūdelius. Galiu pakęsti šiuolaikinį meną, bet maistas - rim- 
tas dalykas. 

— Valentinai, šiandien mano gimtadienis, valgysi tai, kas 
bus ant stalo. Daugiau nė žodžio. 

— Perspėju tave, kad jei nebus ko valgyti, paprašysiu Eu- 
sebijos, kad iškeptų porą kiaušinių. Ir suvalgysiu juos tavo 
svečių panosėje. 

Kai nuėjome į valgomąjį, jau buvo patiektas apyšiltis 
pirmas patiekalas su langustu, buvo nuluptos net Žnyp- 
lės, jį puošė žolės, jūros dumbliai - vienas kupstelis buvo 
melsvas, o kitas - oranžinis, taip derinosi prie nuluptos vė- 
žiagyvio odos. Buvau priverstas atsisėsti tarp tetos Asun- 
sijos ir Karmelos. Supratau, kad mergina dar pyko už sce- 
ną terasoje, ji net nepažvelgė į mane. Dar geriau, galėsiu 
atsidėti vėžiagyviui, jei sugebėsiu nežiūrėti į pakibusias 
virš lėkštės krūtis, jei nesugebėsiu - liksiu nevalgęs. Para- 
gavau dumblių ir man jie pasirodė nevalgomi: šlykštūs ir 
žuvies skonio, ir kodėl juos priskiria augalijos pasauliui; 
bet norėjau valgyti ir pirmas pribaigiau padarą, man be- 
liko laukti, kol bus patiektas antras patiekalas, ir klausytis 
pokalbio. Dėdė Filipas, „Už tėvynę“ stiliaus ūseliai, buvo 
įpusėjęs pasakojimą apie masonų konspiracijos neigiamą 
poveikį, tą temą jis užveda visada, kai nori sugadinti vaka- 
rą PT. Mano Ponas Tėvas visada turėjo įprotį išpirkti kaltę 
per filantropiją, taip jis sugebėjo tapti Gerbiamuoju Ško- 

tų ložės Maestro. Mano Nuostabusis Brolis yra Šventovės 
Architektas revizorius, bet jo atvejis - akivaizdus nepotiz- 
mas, manau, kad aš galėčiau būti bent jau Vėliavnešiu, jei 
mano PT nebūtų šovusi į galvą mintis nusitempti mane į 
kuklias Baltąsias vaišes atšvęsti mano aštuoniolikto gimta- 
dienio, prapliupau juokais per patį atidarymo įkarštį. Ži- 
nau, kad pasielgiau labai negražiai, bet kai išgirdau savo 
PT, laikančio kastuvėlį, žodžius: „Tegul išmintis neaplei- 
džia šios šventovės kūrimo!“, neatlaikiau ir išrėkiau „Iegul 
neapleidžia tavęs jėgos!“, tai girdėjo visi. Beveik neprašo- 
viau, nes kai tik niekšai nustojo žvengti, Pirmasis Sergė- 
tojas tarė: „Tepalaiko tave jėgos!“ Tai, - nesvarbu, kad vėl 
prapliupo juokas, - dar kartą man patvirtino, jog Džordžas 
Lukas buvo pusiau masonas, bent jau prijaučiantis. Nuo 
tos dienos PT uždraudė priartėti prie ložės šimto metrų at- 
stumu, taip ir baigėsi mano krikštas. Tegul pasikaria: tau 
net neduoda šviesos kardo, tokio, kokį gavo PT už trisde- 
šimt ištikimos tarnybos metų, tai viso labo sunkus kardas, 
ir tas netikro aukso. 

— Aš manau, kad į ložę turėtumėte priimti ir moteris, — 
įsikišo teta Salomėja, bemaž feministė. 

— Buvo tokių atvejų. Bet nemanau, kad tai gerai. Bent jau 
mūsų ložėje, - tarė mano Ponas Tėvas, nenorintis nė girdėti 
apie feministes. 

— Ne, nesuprantu, kodėl negerai, - burbtelėjo mano Po- 
nia Motina; nors ji nėra feministė, ji dievina ginčus su Ger- 
biamuoju Maestro. 

— Todėl, kad reikėtų per susitikimus Žiūrėti vien į ponių 
aprangą. 

Netroškau reikšti savo nuomonės, tačiau visiškai suti- 
kau su PT nuomone. Parodykit man kvaišą, galvojantį apie 
ritualines kvailystes, kai panosėj mato porą krūtų. Negalė- 
čiau net vėžiagyvio valgyti. 

— Ar Žinai, ką aš galvoju? Kai renkasi vieni vyrai, man 
gan įtartina. 

Tai vėl buvo teta Salomėja, ji skaito psichologijos skyrelį 
mezgimo žurnale ir kartais imasi psichoanalizės. 

— Kas tau įtartina? — paklausė mano Ponas Tėvas. 

— Na... žodžiu, pastebėtas ne vienas homoseksualizmo 
atvejis tokiose vyriškose ir stiprių hierarchijų organizacijo- 
se. Kariuomenė, kunigystė... | 

Dėdė Filipas paspringo jūros dumblių kuokšteliu. 

— Ką tu tuo nori pasakyti? 

— Aš? Nieko. 

— Kaip tai nieko? Turėčiau suprasti, kad žmona laiko 
mane žydru? Manau, kad kaip tik turėtum galvoti prie- 
šingai... 

— Ech, Filipai, brangusis, su tavim neįmanoma kalbėti... 
Aš apibendrinau... 

— Nejaugi? Taigi įsikalk į galvą, kad per penkiasdešimt 
metų kariuomenėje nemačiau nė vieno žydrojo. Būtų visai 
kitaip, jei karinė tarnyba būtų privaloma, tada jų tikrai ne- 
būtų. Šlykštu net televizorių žiūrėti, nėra dienos, kad nepa- 
sirodytų vyrukas, apsirengęs kaip Moulin Rouge šokėja... 

— Tai ne homoseksualai, tai drag gueens, - tarė mano Po- 
nia Motina tobula intensyviųjų anglų kursų kalba. 

— Manau, Filipas yra teisus, - įsiterpė teta Asunsija, kuk- 
lesnė, bet turinti savo nuomonę. - Aš manau, kad visi gali 
daryti ką tik nori, bet viešai plauti savo drabužius televizijo- 
je, na, man trūksta žodžių... kažkokia nesąmonė. 

— Aš manau, kad nieko blogo, jei žmogus nori atskleisti 
savo seksualinius poreikius, - netikėtai prabilo bohemiškoji 
Karmela, veikiausiai ji šalininkė tų, kurie kaip galima grei- 
čiau lenda į dienos šviesą. | 

Pastebėjau, kad jos motina įsmeigė į ją akis. Įdomu, ar 
gerbiama ponia įtraukta į mano PM sąmokslą? Bet kaskart, 

kai mūsų žvilgsniai susidurdavo, ji nutaisydavo Nuosta- 
biosios Uošvės, norinčios ištekinti savo bohemišką dukrelę 
už bepročio milijonieriaus, veidą. Tėvas buvo susirūpinęs 
nukrapštyti dumblius nuo vėžiagyvio, mane tai nuteikė 
teigiamai. 

Greitai buvo atnešti rozmarino ledai (na ir šlykštūs) ir 
tuoj po jų kažkas panašaus į kepsnį, skęstantį papajų pa- 
daže, ant jo buvo uždrabstyta baltos tešlos. Neabejoju, kad 
mano PM, tų šlykštybių paragavusi kokiame nors Ispanijos 
didikų bankete, nutarė ir mus pradžiuginti šiuo atradimu. 
Ačiū Dievui, gerai pasidarbavus peiliu buvo įmanoma nu- 
grandyti didumą to saldaus kisieliaus, o apačioje paslėpta 
mėsa buvo beveik valgoma. Taip priartėjome prie deserto, 
tylėjau kaip Žuvis ir nežiūrėjau niekam į akis, kai visi aud- 
ringai stengėsi dėstyti savo nuomonę. Visi, išskyrus tetą 
Asunsiją, ji bandė nesikišti, tylėjo ir bohemiškos dukrelės 
tėvas, jis taip pat tvirtai sučiaupdavo lūpas tarp kąsnių. 

Be abejo, man nekenčiamiausia šeimos vakarienių dalis 
yra kavos gėrimas. Kai atnešama kava, mano Nuostabioji 
Šeima jau būna išgvildenusi Kultūros ir Visuomenės temas 
ir pradeda kabinėtis prie manęs, bemaž visada klausinėja 
apie mano šeiminę padėtį, mano profesiją ir jos perspekty- 
vas, apie viso mano gyvenimo taktiką ir strategiją. Vienu 
laikotarpiu mėgau vesti juos iš proto kurpdamas nebūtus 
dalykus ir nerealius planus, taip nederančius aukštuomenės 
jaunuoliui: neva trokštu gauti taksisto licenciją ar įsidarbinti 
filmavimo aikštelėje. Dabar, juolab atsižvelgdamas į šių die- 
nų įvykius, nenorėjau stebinti savo giminaičių; kai gerai pa- 
galvoji, jie dėl nieko nekalti, na, nebent dėl to, kad yra kon- 
servatoriai (arba dešinieji, norint būti konkretesniems), o tai 
galima ir atleisti, jei turėjai galimybę bendrauti su kairiai- 
siais intelektualais ir ekologais, abi šios kategorijos sunkiai 
apibrėžiamos. Išvada: sugebėjau atsiprašyti svečių ir tuoj 

po deserto pranykti nuo stalo. PT pažiūrėjo į mane niekšo 
veidu (Gerbiamajam Maestro vakarienė nesibaigusi, kol jis 
neprisidega cigaro), bet vis vien atsistojau. Jei sugebėčiau 
pasislėpti ir užtrukti tiek, kiek laiko praleidžiama tualete, 
rastųsi galimybė, kad svečiai iškapstys naują, su manim ne- 
susijusią temą. Įveikiau kambario kliūtis iki šalutinių laiptų, 
kylančių į antrą aukštą, norėjau pasinaudoti savo buvusio 
kambario tualetu. Gal tikrai užsimanysiu šikti, nenorėjau 
pasmardinti garbaus valgomojo. Bet vos atvėriau savo kam- 
bario duris, pasijutau tarsi būčiau pakliuvęs į laiko mašiną. 

Manau, jei būčiau gimęs normalioje šeimoje, ta erdvė 
būtų pavirtusi lyginimo kambarėliu, bet septynių šimtų 
kvadratinių metrų dviejų aukštų bute, su penkiais liukso 
kambariais, biblioteka, tarnų kambariais, sauna ir dviem 
terasomis, užimančiomis viso namo perimetrą, nebuvo rei- 
kalo keisti emancipuotų vaikų kambarių. Taigi pamačiau 
savo, turtingo paauglio, žaislus, tarsi būčiau juos palikęs 
vakar, o ne prieš penkiolika metų, įskaitant ir didžiulę kny- 
gų spintą. Prisipažinsiu: knygas ryte rydavau. Buvau jaunas 
ir be patirties. Kai suvokiau apgavystę, ketinau sudeginti 
visą tą krūvą popieriaus, bet supratau, kad deginti knygų 
neverta, kaip ir jų skaityti: daug paprasčiau nekreipti į jas 
dėmesio, kaip nekreipiame dėmesio ir į nematomas mūsų 
antakiuose gyvenančias erkutes (tai nieko gero nedavė, nes 
tada panorau keliauti, o tai dar didesnė apgavystė). Tačiau 
pamačius pirmąjį Eskohotado* „Narkotikų istorijos“ tomą, 
mano galvoje nušvito. Priėjau prie lovūgalio ir atidariau 
aukštą stalčių, į kurį Beba dėdavo mano pagalvę ir pižamą. 
Įkišau ranką iki pažasties ir pagrabaliojau kampe: valio: šo- 
koladų dėžutė, sidabrinė, dabar jau pajuodusi. Atidariau ją 


* Antonio Escohotado (g. 1941) - ispanų filosofas ir sociologas, išpopu- 
liarėjęs apybraižomis apie narkotikus. 

ir pamačiau pustuštį žolės pakelį. Turėjau tik „Ducados“, 
bet tai nebuvo pirmoji juodojo tabako suktinė. Pašildžiau: 
1983 metų Vireinos aikštės vynas: kvepėjo tuo, kuo ir turėjo 
kvepėti. Susisukau ant sofos suktinę ir išėjau parūkyti į lau- 
ką, kaip ir darydavau, kad niekas neužuostų. 

Terasa buvo dengta, grindys išklotos plytelėmis, vasa- 
ros atostogų gultai, seni keturi treniruokliai, kuriuos mano 
Nuostabusis Brolis taip dievino. Iš terasos atsivėrė jūra, išvy- 
dau Farmacijos fakultetą. Jau prabėgo penkiolika metų, kai 
paskutinį kartą rūkiau žolę šiame kampelyje, užsikvempęs 
ant cigaretėmis apdegintų turėklų; paskubomis jas užgesin- 
davau, kai išgirsdavau artėjant The First - seklį. Penkiolika 
metų, o aš neatsikračiau polinkio į žolę ir alkoholį (kekšes 
pamilau vėliau). Meilė žolei, alkoholiui ir milijonierius tė- 
vas. Penkiasdešimt tūkstančių milijonų... penkiasdešimt 
tukstančių. Nekilnojamasis turtas, ištisi namai Barselonoje 
ir Madride; namai Kosta Bravoje, nuomojami butai Kastel- 
defelse, Salou; akcijos, investicijos į verslą, pramonę; meno 
kūriniai, brangenybės, auksas, seifai bankuose, tik PT žino, 
kas juose guli. Be abejo, nebūtų sudėtinga surinkti grynais 
penkis šimtus milijonų. Ką reiškia penki šimtai milijonų už 
mano Nuostabųjį Brolį, Šventovės Architektą ir Finansinių 
suktybių Diplomatą? Kaip anksčiau nepagalvojau. Pagrobi- 
mas dėl pinigų... Nors pajutau palengvėjimą, kažkas man 
kuždėjo, kad tai būtų per lengvas sprendimas. Manau, ne- 
norėjau atsisakyti pradėtų darbų, Guillamet 15 paslapties, 
lordo Henrio nuotykių toje bepročių tvirtovėje, Jenny G. 
aukštos kokybės kekšių ir Pirmosios Damos meilės intrigų. 
Pats to nenorėdamas svajojau esąs agentas, puolantis piktų 
filosofų sektą, o man pakišta versija susilpnintų norą kovo- 
ti, sumenkintų mano vaizduotę ir stiprybę. Indiana Džonsas 
turėtų tik laukti, kol tėvelis sumokės išpirką ir blogiukai pa- 
leis auką, susivėlusį, tačiau sveiką ir gyvą. Nenorėjau su tuo 

taikstytis, nors pats savęs klausiau, iš kokio tamsaus mano 
praeities kampo lindo tas kvailas noras būti naudingam, 
nustebinti Poną Tėvą ir Nuostabųjį Brolį. Kaltinau neįprastą 
aplinką, savo kambarį, savo knygas, nuorūkų pėdsakus ant 
turėklų. Bet nebaigiau galvoti apie tai, nes apačioje, toliau, 
tarp terasos krūmų, išniro bohemiškoji Karmela. Priartėjo 
prie turėklų, atsirėmė į juos ir atmetė koją, norėdama pailsė- 
ti. Atrodo, susiruošė ramiai parūkyti žiūrėdama į saulėlydį, 
greitai pasislėpiau, kol ji neatsisuko į mane; bet nesugebėjau 
neatkreipti dėmesio į to kūno grožį, mano atmintyje išliko 
jos krūtys. Kaip tik tą akimirką įtraukiau per didelę dozę ir 
pradėjau kosėti kaip koks galvijas: kai pradedu kosėti, pri- 
simenu, kad jau dvidešimt penkeri metai nesportuoju, juk 
stalo žaidimai ne sportas. 

— Šalta. Geriau užsimestum ką nors, - pamačiusi mane 
storžieviškai tarė ji. 

Kas nors galėjo jai paaiškinti, kaip gundomai atrodo va- 
karinės suknelės iškirptė iš aukščiau. Kad ir kaip ten būtų, 
nutariau antrą kartą neapsijuokti. 

— Suvaidinau, kad šalta, - tariau. 

— Ak, nejaugi? Ar meluoji visiems, ar tik pianistėms? 

— Meluoju kaskart, kai iš to išpešu naudos. 

— O kokia tau nauda iš to, kad man melavai? 

— Malonu girdėti šį klausimą. Tu tokia graži, kad jei pen- 
kias minutes iš eilės į tave žiūriu, turiu bėgti į tualetą ir pa- 
simasturbuoti, bet bijau išsekti. 

— Tuo atveju turiu daugiau klausimų: tu toks šiurkštus 
su visais ar tik su pianistėmis? 

— Maniau, kad esi tų, kurie laisvai kalba apie savo sek- 
sualinius polinkius, šalininkė. 

— Manau, tavo atveju tai nėra seksualinis polinkis, tik pa- 
prastas storžieviškumas. 

— Vadinasi, tik gėjų seksualiniai polinkiai toleruotini, ar 
manai, kad tavo kūno geisti nevalia? 

— Nemaniau, kad atkreipei į mane dėmesį, nesu kieno 
nors nuosavybė, ir apskritai. 

— Todėl, užuot dulkinęsis su tavimi, būsiu priverstas 
masturbuotis. Bet žinok, mane domina tik ši tavo pusė. 

— Nejaugi? Kodėl tik ši? 

Neįtikima, bet mergina įsijautė. Apsirikau: nemaniau, 
kad kartais galima susidurti su beprotėmis. 

— Būk gera, baigiam... 

— Ne, noriu gauti atsakymą. 

— Kokį atsakymą? 

— Kodėl nenori su manim pasidulkinti? 

Nieko nesugalvojau, reikėjo būti atviram. Kai atsklei- 
džiama pirma melagystė, telieka pora išeičių. 

— Todėl, kad man patinka tik tavo kūnas. Visa kita man 
yra paslaptis, bet neturiu jokio noro jos sužinoti. 

— Nair... Man taip pat rūpi tik tavo kūnas: patinki man, 
geidžiu tokių kaip tu. Regis, kad turi neblogą daikčiuką. 

Viešpatie šventas. Nėra nieko baisiau, kaip nuvilti mer- 
ginas, kurios svajoja apie ilgą pimpalą, taigi bandysiu apsi- 
saugoti. 

— Tavim dėtas, nebūčiau toks įsitikinęs... 

— Gerai, nesvarbu, jei jis mažas, nesijuoksiu. Na ką: pasi- 
dulkinam? Kaip užlipti iki viršaus? 

— Pala pala, būk gera... 

Mergina jau spėjo užsiropšti iki viršutinės terasos tu- 
rėklų. Žvilgtelėjo į kairę, į dešinę, įsitikino, kad jos niekas 
nemato, slystelėjo suknelės petnešas ir ištraukė krūtis ant 
liemenėlės. 

- Žiūrėk... pažvelk į mano krūtis. Paliesk jas. 

Jau neišvengiama, mano pimpalas nubudo. 

— Sakyk, pro kur nusigauti iki tavęs, labai tavęs trokštu. 

Aš praradau sveiką protą ir nesugebėjau mąstyti. Turė- 
jau tuoj pat griežtai pasakyti ne, tačiau krūtys mane užbūrė. 
Sugebėjau tik Žiopčioti: 

— Pažadėk, pažadėk, kad niekad daugiau manęs ne- 
ieškosi. 

— Ką?.. 

Ech, velniai jos nematė. Parodžiau jai, kaip nusigauti į kitą 
terasos pusę, ten yra laipteliai, kuriais galima užlipti visiškai 
nematomam iš svetainės. Ji vėl paslėpė savo turtą, visai ty- 
liai užkopė laipteliais, o aš ją sutikau išskėstomis rankomis. 
Pirmasis įspūdis taip paveikė mano pimpalą, kad jis virto 
Mikerino piramide; ji prisiglaudė, pastebėjo išsipūtimą, išsi- 
laisvino iš mano glėbio ir stumtelėjo mane prie plikos sienos, 
tualeto link. Prispaudė mane prie sienos, liepė stovėti ramiai 
ir pradėjo segti diržą. Staiga nesusilaikė ir įkišo ranką į kel- 
nes, tarsi bandydama įvertinti turinį. Tada atsegė užtrauk- 
tuką, vėl įkišo ranką ir pabandė ištraukti pimpalą iš kelnių. 
Sunki užduotis. Akimirką padvejojusi ji pasilenkė ir timpte- 
lėjo mano trumpikes žemyn, liko kabėti tik marškiniai. Šiek 
tiek aprimo, kai pakėlusi marškinius pamatė mano pimpalą 

— Na, sakykim, kad ne fejerverkai, bet turės pakakti, — 
tarė ji, tai mane nuramino, bent jau pakankamai. 

Staiga pajutau švelnią šilumą ir žvilgtelėjęs žemyn pa- 
mačiau, kaip ji apžiojo mano pimpalą. Kaip tik tai: kai tik 
užsižiopsai, tos šiuolaikinės merginos puola čiulpti. 

— Ne, palik... - tariau. 

Ji nustebo ir toliau laikė draugužį. 

— Nepatinka? 

— Nelabai. Eikš, atsistok. 

Čiulpimas mane nuramino, kilstelėjau jos suknelę, pra- 
dėjau čiupinėti šen bei ten. „Kas tau patinka?“ - paklausė. 

„Tai, kas yra čia“, - atsakiau ir apčiuopiau geidžiamą vietą, 
kad ji suprastų, ką norėjau pasakyti. Ji pakėlė koją, atremda- 
ma kelį į sieną šalia manęs, padėjo man patraukti kelnaites 
ir įkišti pirštą į skylę. Tyras vanduo. Pradėjo bučiuoti man 
veidą, atsidėkodama už tą gausą, tarsi tai būtų buvęs mano 
nuopelnas. Tikros čiurkšlės. Sifonas. Niagara. „Įkišk“, — tarė, 
ir man pasirodė, kad tai vertingas pasiūlymas. Dar aukščiau 
pakėliau suknelę, numoviau kelnaites iki tokio lygio, kad 
prakištų koją, ir parodžiau, kad ji pakiltų. Taip ir padarė, bet 
svėrė; negalėjau jos pakelti, mano pimpalas liko priplotas 
prie jos plaukuotos ir šlapios it serganti nutrija oazės. Rei- 
kėjo pasisukti, pasisukti šimtu aštuoniasdešimčia laipsnių 
ir atremti ją į sieną, kitaip būčiau neįstengęs baigti manev- 
ro. Vargais negalais stryktelėjau tris kartus suglaustomis 
kojomis ir pavyko; kai tik įsitaisėme prie sienos, dūsaudami 
ir skubėdami, nebegalėjau susilaikyti: užteko vos kelių jos 
judesių, kol tarė „O-o-o!“ Ir staiga mano kojos pradėjo dre- 
bėti nuo jos kūno svorio tarsi figmedis apsivijus vijokliui. 
Norėjau išlaikyti tą padėtį ir leisti jai laistyti trumpas spaz- 
mų čiurkšles, tačiau tik keletą akimirkų: nebestovėjo, mano 
pimpalas ir aš virtome vientisa bereikšme mase, ir tai buvo 
paprasčiausiai gėdinga. 

— Atleisk, bet geriau jau nulipk, nes tuoj mano kojos su- 
links ir nusisuksime sprandą. 

Ištariau taip rimtai, kad jai pasirodė juokinga. To dar be- 
trūko. Jaučiausi toks bejėgis, toks silpnas, kad vienu jude- 
siu nebūčiau sugebėjęs jos pakelti, man prireikė pagalbos, 
kitaip ji būtų susiplėšiusi į sieną suknelę. Ji ir toliau juokė- 
si, net mane užkrėtė, kol mes slydome ir atsidūrėme tikrai 
nepatogioje padėtyje: mano trumpikės pusiau nuleistos, jos 
suknelė pakelta, o kelnaitės kabėjo ant kojos. 

Gaila, kad negalėjau nufotografuoti. 

— Klausyk, neužsimoviau prezervatyvo, - tariau, kai vėl 
atsidūrėme vertikalioje padėtyje ir ji galėjo pasakyti ką nors 
protinga. 

— Nesvarbu. Vis tiek nepastosiu. 

— AIDS ar kas nors panašaus? 

- Nesijaudink, paprastai be gumytės nesidulkinu. Šian- 
dien darau išimtį. 

— Turiu omenyje save: aš nepastovus. 

— O kai tu nepastovus, naudoji gumytę? 

— Taip, visada. 

— Tai štai... 

Chm. 

— Klausyk, turiu keistą įprotį. 

— Kokį? 

— Noriu žiūrėti į krūtis. Juk nemačiau jų iš arti. 

Ištraukė jas ir parodė. Net su pasididžiavimu demons- 
travo. Paėmiau dešiniąją į ranką ir pabučiavau, paėmiau 
kairiąją ir taip pat pabučiavau, tada padėjau pasitaisyti 
petnešėles ir ji pabučiavo mane tiesiai į Erolio Flino stiliaus 
ūselius. Gaila, kad esu viengungis, gyventi su pora turi savų 
pranašumų, primena viena kitą blusinėjančias beždžiones. 

- Žinai, atrodai man net švelnus... — tarė ji taisydamasi 
suknelę. 

— Geriau tegul niekas to nežino. 

— Ir nemanau pasakoti. 

— Gerai, vis tiek niekas nepatikėtų. 

Mano kojos ir toliau virpėjo it drebučiai. „Mielai nuei- 
čiau į vonią“, - pasakė ji. Paprašiau, kad sektų iš paskos per 
terasą iki mano kambario. 

— Ten turi būti rankšluosčių. Man regis, po kriaukle. 

Palikau ją už durų ir dairiausi, kur ramiai galėčiau surū- 
kyti suktinę. Pasirinkau savo seną lovą ir nesipriešinau ĮsU- 
kamas savo polinkių sūkurio. Pasidaviau, nes ir vėl norėjau 

bučiuoti tos paklydėlės, kuri dabar turškėsi vonios kamba- 
ryje, krūtis; vis dėlto tai mano vonios kambarys. Dulkintis 
su kekše yra vienas dalykas: kai užsinori vėl ją bučiuoti, tak- 
si jau būna nutrenkęs tave apie du kilometrus nuo įvykių 
vietos ir neturi jokios galimybės pulti atgal, bet ta būtybė, 
ta žavi būtybė... miriau iš noro vėl laikyti ją savo glėbyje, o 
per mano kiaušinius tekėjo stebuklingas skystis - dar jau- 
čiau jo kutenimą, turėjau spustelėti ir nusišluostyti trum- 
pikių medvilne; ji bet kada galėjo išeiti iš vonios, o aš... aš 
nedrįsau vėl pasirodyti jai akyse. 

Taigi nutariau pasislėpti savo Nuostabiojo Brolio kam- 
baryje. 

Jis buvo tuščias. The First, kad ir kur vyktų, kartu bogi- 
nasi viską, net pianiną. Bet liko lova. Kritau ant jos vildama- 
sis, kad drebulys greitai atlėgs. 


Sveiki atvykę, pone konsule 


Saldžiai nusnūsti ant The First lovos man neleido batai - nors 
patogūs, bet vis dėlto nauji, jie kėlė ne itin kokį jausmą - per 
tą trumputę neramaus atokvėpio valandėlę sapnavau, kad 
plūduriuoju lėtoje nešvarios upės srovėje, sėdžiu apsižergęs 
plaustą, o mano kojos įmerktos į sūkurį. Staiga priplaukia 
piranijos: smulkios piranijos borzogų dantimis. Nubudęs 
pastebėjau sujauktą lovatiesę, ji buvo ne tik susiraukšlėjusi, 
bet ir purvina nuo batų. 

Pažvelgiau pro langą į terasą, jau buvo naktis. Nuėjau į 
vonią. Vos atsisegiau kelnes, nusiteikęs nusišlapinti, mano 
nosis užuodė kažką, kas mane staiga perkėlė į neseniai te- 
rasoje vykusią sceną: jos kvapas, sunkiai nusakomas, bet 
kartu taip gerai pažįstamas. Štai: paauglio erekcija. Koks 
velniškai nuostabus moterų kvapas, nėra nieko panašaus 
pasaulyje, gal tik geros žolės aromatas, skanus ir lengvai 
karstelėjęs. „Esencijų indas“, taip apimtas poetinio įkvė- 
pimo pavadinau. Žinau, tokia minčių tėkmė negali nura- 
minti erekcijos, - kad ir kaip taikiausi, vis tiek sugebėjau 
apvaryti klozeto dangtį. Žinoma, kad giniau šalin mintį 
pasimasturbuoti, galvojau apie tai, kas įvyko: visai žmo- 
giška daryti klaidas, tačiau padaryti tą pačią klaidą du 
kartus iš eilės jau pasidaro įtartina. Pakišau pimpalą po 

šaltu vandeniu, tarsi tai būtų nuodėmių atpirkimas. Jis su- 
minkštėjo, tačiau skysčio neišvengiau, sudžiūvęs lipo prie 
mano kiaušinių. Man ta įranga nepatinka, bet buvau pri- 
verstas atsisėsti ant bidė ir kruopščiai apsiplauti. Tai da- 
rydamas jaučiau gėdą dėl išgyvenimo kodo pagrindinės 
normos pažeidimo, todėl pradėjau švilpauti bet ką, kad 
tik prasiblaškyčiau. Dažnai pats save blaškau: švilpauju, 
dainuoju, burbuliuoju. Ir tai dar ne viskas: tikras išbandy- 
mas bus susitikimas su ja. Niekaip negalėjau prisiminti, 
kaip turėčiau kitų akivaizdoje elgtis su moterimi, su kuria 
ką tik pasidulkinau: gal turėčiau vaizduoti itin mandagų, 
atidų, paslaugų? Susidurtų mūsų vienas kitą palaikantys 
žvilgsniai? Ant stalo susiliestų mūsų rankos? Turėsiu ją 
sekmadieniais kviesti į kiną? Mane apėmė toks siaubas, 
kad vos neišėjau neatsisveikinęs. Vis dėlto susilaikiau. 
„Kaip pasiklosi, taip ir išsimiegosi“, — tariau sau ir palikęs 
savo Nuostabiojo Brolio karalystę ryžtingai pasukau į pir- 
mą aukštą. 

Namie nusistovėjo įprotis antrą likerio taurelę gerti sve- 
tainėje, svečiai dar sėdėjo prie stalo, vadinasi, neilgai temie- 
gojau. Mačiau visus, išskyrus ją. 

— Pablai Chosė, sūnau, kur buvai dingęs? 

— Savo kambaryje. Įėjau trumpam ir užsimiršau, peržiū- 
rėdamas savo daiktus. Jau senokai... nebuvau matęs... savo 
daiktų. 

Nevykęs ir per ilgas aiškinimas. Dažniausiai sugebu pa- 
meluoti, bet kai į galvą šauna kokia netikusi mintis, ištinka 
tikra tragedija, nėra nieko blogiau, kai žlunga geras specia- 
listas. Kad ir kaip ten būtų, jei reikalas neturi nieko bendro 
su pinigais, žmones gana lengva apgauti. 

— Karmela ką tik išėjo. Dešimtą koncertas ir jau buvo 
vėlu. Ji prašė perduoti tau linkėjimus. 

— Ak... puiku. 

— Ji ilgą laiką terasoje buvo viena... Net kavos su ja ne- 
išgėrei. 

Mano Ponia Motina kreipėsi į mane, tačiau bandė įvelti 
ir kitus dalyvius, prieš tai vykusį pokalbį - jei toks buvo - ji 
sugebėjo visiškai ištrinti iš jų atminties. Jos balselyje skam- 
bėjo apsukrus barimas, tokį požiūrį į mano poelgį atspindė- 
jo ir kiti septyni veidai. Jau supratau, kad taip lengvai jais 
neatsikratysiu. | 

— Taigi, Pau, kaip sekasi darbe? 

Tai buvo mano dėdė Frederikas - Katalonijos nacionalis- 
tas, jis nepakenčia, kai jį vadina Frederiku, tačiau mane visa- 
da vadina Pau. Turi įprotį pradėti nekaltu klausimu ir baigti 
siūlydamas man darbo vietą negirdėto pavadinimo įstaigos 
direkcijoje (be abejo, prieš tai reikėtų įstoti į Cosa Nostra). 
Ilgai negalėjau suvokti tokio absurdiško prašymo, kol pa- 
galiau susigaudžiau, kad tie beprotiški siūlymai - viso labo 
savita tyčiojimosi forma. 

Į klausimą atsakiau su man būdingu lakoniškumu, ti- 
kėdamasis, kad sugebėsiu išsisukti iš padėties. Nė velnio: 
bandžiau suktis iš tos padėties be išeities kaip įmanydamas, 
tačiau paruošęs sunkiąją artileriją dėdė nedavė man laiko 
net šarvams užsidėti. 

- Jis turėtų susirasti merginą ir vesti. Nesveika gyventi 
vienam, kai sulauki tokio amžiaus. 

Generolas paskelbė nuosprendį. Bent jau nekvotė, bė- 
gant metams jis praranda savo karingumą. Kurį laiką ban- 
džiau atsišaudyti, net galva pradėjo suktis. Šiaip ar taip, 
stengiausi nepasiduoti, tačiau į veiksmą įsitraukė ir mano 
PT. Neatlaikiau tokios paspirties ir mojavimo rykšte, tokios 
kankinamos aplinkos, tad kai galiausiai ir mano Ponia Mo- 
tina prisidėjo prie atakuojančiųjų choro, aš jau skandalingai 
ruošiausi nuleisti bures. Kilus tokiai nepakantumo audrai, 
net kandidatė į Nuostabiąsias Uošves įsijautė į vaidmeni 

tik teta Asunsija ir Jaunosios Tėvas paliko mane ramybėje, 
nors tai ir negelbėjo. Kaip įprasta, teta Salomėja buvo pati 
nepakenčiamiausia. Nutaisiusi neva protingą veido išraiš- 
ką, kuri būdinga besidomintiesiems mokslo laimėjimais, ji 
panoro sužinoti apie mano „meilės nusivylimus“ viską. Te- 
tos Salomėjos tyrimai atskleidė, kad man būdinga lengva 
priešiškumo moterims forma yra ne kas kita, kaip neuro- 
tinė reakcija į ankstyvą meilės nusivylimą. Ji taip pristojo, 
kad trumpam palikau iškeltas bures ir atkreipiau jos dė- 
mesį - gana pompastiškai, - kad dabar negaliu turėti vai- 
kų ir kad man veikiau būdingas ne priešiškumas moterims, 
o mizantropija. Kad ją kur: kuo daugiau mokslinių teorijų 
prisigraibo Žmonės, tuo greičiau juos apleidžia sveika nuo- 
voka. Koks skirtumas, išgėriau kavą ir nepažeidžiau šeimos 
vakarienės nuostatų. Atsisveikinau su bučiniais ir spausda- 
mas rankas. Mano Ponas Tėvas, dar nėra taip buvę, pasiryžo 
palydėti mane iki durų. Tikėjausi kažko panašaus, pavyz- 
džiui, kad bandys pratęsti šiuolaikinio meno skyriuje pra- 
dėtą pokalbį. Bet tą akimirką jaučiau jam pagiežą ir norėjau 
laikytis atokiau. Buvo labai negražu iš jo pusės, mums taip 
atviravus prie paveikslo, stoti prieš mane prie stalo; dar bai- 
siau palaikyti kitus kartu su dviem bendrais mūsų priešais. 
PT - tikras šūdas, nors turiu pripažinti, kad jam būdinga 
charakterio didybė, tad norėjau jo kaltę priskirti pusamžį 
nugyvenusio vyro kaprizams. Vis dėlto pyktis dar ruseno. 

— Palauk, einu persirengti. Palikau savo marškinius 
spintoje. 

— Nepamiršk pasiimti liemenės. 

— Jei nori atsikratyti ja, turėsi įtraukti į testamentą drau- 
ge su dvidešimt penkiais tūkstančiais man priklausančių 
milijonų. 

Vargšas žmogelis nesuprato, ką jis padarė blogo, ir nesu- 
vokė, kodėl taip su juo kalbu, tačiau iškreipta šypsena leido 

suprasti, kad savo juokelius laidau ne laiku ir ne vietoje. Pa- 
galvojau, jog kartais su juo elgiuosi gana šiurkščiai todėl, 
kad esu sentimentalus ir minkštas: bet aš jau toks. Nuėjau 
į virtuvę atsisveikinti su Beba, grįžau atgal ir man pagailo 
išvydus jį ten, laukiantį manęs, jausmingai pasirėmusį ant 
ramentų. Net draugiškai trinktelėjau jam per petį, nelabai 
stipriai, kad neprarastų pusiausvyros. 

— Laikykis, - tariau. 

— Tu laikykis. Nesakau, kad turi kasdien mus lankyti, bet 
bent jau galėtum paskambinti. Ir nebandyk prasižioti moti- 
nai apie tai, kas vyksta. 

Kai įlipau į liftą, jaučiausi velniškai kaltas ir galvojau, ką 
galėčiau nuveikti, kad atsikratyčiau tos įtampos. Nenorėjau 
nusigerti - nusigeriu tik tada, kai jaučiuosi labai laimin- 
gas, - bet nesugalvojau, ką dar galėtų daryti mano mirtin- 
gas kūnas. Tik apkabinęs Žvėries vairą supratau, jog kitas 
porą valandų skirsiu tam, kad pasiekčiau greičio rekordą. 
Pasukau Įstrižosios gatve A7 link, nepaleisdamas iš akių 
veidrodėlio. Sustojau Molins de Rey degalinėje pagirdyti 
Bagiros prieš jos laukiančią sunkią kelionę. Už manęs išdy- 
go baltas Opel Kadett, senas GSI modelis. Paprašiau pripilti 
degalų ir įėjau nusipirkti cigarečių. Opelio vairuotojas taip 
pat įėjo į parduotuvę ir nusipirko butelį vandens. Maždaug 
trisdešimties, šiurkštus ir visai nepatrauklios išvaizdos vy- 
rukas bandė nežiūrėti man į veidą. Užsukau į tualetą, kai iš- 
ėjau, opelis vis dar stovėjo, o nemalonusis tipelis apsimetė, 
jog tikrina padangas. Jie išvažiavo, vos aš pajudėjau, mačiau 
juos pro veidrodėlį, kurį laiką neviršijau šimto, bet jie nelen- 
kė. Jokios abejonės, tai mano PT pasamdyti man sekti tipai, 
bet jiems nepasisekė. 

Po pusantros valandos, taip maloniai išmaišęs greitke- 
lį, staiga atsidūriau prie Pilar kupolų, apsisukau ir grįžau | 
Barseloną. 

Nežinau, ar PT sekliai buvo nuodugnūs. Ar jie susipaži- 
no su visomis mano asmeninio gyvenimo smulkmenomis, 
ar matė mane budintį naktį Guillamet gatvėje automobilyje 
kartu su Fina? Jei taip, tai kaip tai suprato? Ar suprato, kad 
mane domina 15 namas? Negalėjau paaiškinti daugybės 
dalykų. 

Žinojau, kad gerai elgiausi sukiodamas aplinkui, tačiau 
staiga pajutau, kad tai kvaila: ko gero, mano brolį pagro- 
bė norėdami išpirkos: po kelių valandų būtų paskambinę 
mano PT. Priartėjau prie Barselonos ir bandžiau rasti Meri- 
diano gatvę, kai į galvą šovė mintis užsukti pas Dženi Dži. 
Be abejo, tokį sprendimą priėmiau nenorėdamas baigti šios 
dienos nuotykių, bet pats save apgaudinėjau, tikindamas, 
jog noriu atšvęsti paslapties atskleidimą ir tinkamai atsisvei- 
kinti su Bagira ir kredito kortele. Greitai vėl būčiau buvęs 
Pablas Balu Miraljesas, pėsčias ir vargšas. Ir staiga supra- 
tau, kad tarp nuolatinio gyvenimo internete ir neapsakomo 
malonumo vairuoti „Lotus Esprit“, jei galėčiau, rinkčiausi 
automobilį. Bet buvo jau vėlu ką nors keisti. 

Nusileidau Viljaroelio gatve ir suradau stovėjimo aikš- 
telę, geltonas užrašas tvirtino, kad dirba visą naktį. Įsukau 
į aikštelę ir iš The First mobiliojo paskambinau kur reikėjo. 
Mobiliojo laikrodis rodė tris valandas ir keturias minutes 
nakties. 

— Dženi Dži, labas vakaras. 

Kaip ir pirmą kartą stiprus angliškas akcentas. 

— Labas. Mieloji, aš esu namų draugas ir norėčiau užva- 
žiuoti išgerti, jei nevėlu. 

— Prašom. 

— Puiku. Nepamenu tikslaus adreso... 

Sarijos kvartalo viršutinės dalies tokios gatvės toks nu- 
meris, ten miestas tarsi ištirpsta kildamas į kalnus. Perėjęs 
aikštelę sustabdžiau taksi: skambėjo Crowded House bala- 


217 


dė, moteriškų kvepalų ant sėdynės pėdsakai, skubantis 
vairuotojas. Pakeliui pasiknaisiojau kišenėse ir surinkau 
susiglamžiusius aštuoniasdešimt du tūkstančius tarp rak- 
tų ir suktinei reikalingų dalykėlių. Gal ir užteks, bet papra- 
šiau taksisto, kad sustotų prie Sarijos aikštės bankomato ir 
pasiėmiau dar šimtą; važiavome toliau ir priartėjus prie 
atmintyje išsaugoto namo numerio išlipau. Reikėjo paeiti, 
bet namą radau greitai. Tai buvo milžiniškas neoklasikinis 
penkių ar šešių aukštų statinys, apsuptas sodo. Nors buvo 
didelis, malonų įspūdį darė harmoningos formos ir sko- 
ninga apdaila. Baltoms ir geltonoms sienoms grožio teikė 
žalia gebenė ir alyviniai laipiojančios bugenvilijos žiedai. 
Tame name galėjo būti įsikūrusi tiek senelių prieglauda, 
tiek privatus universitetas, kuriame mokoma kalti pado- 
rias pinigų sumeles, antrą kartą tą naktį pasigailėjau apsi- 
vilkęs tuos nelaimingus margus marškinius. Praėjau sargo 
būdelę, čia nebuvo galima pravažiuoti automobiliu, „Svei- 
ki“, — perėjau sodą ir užlipau keletą marmurinių laiptelių, 
kojų raumenys streikavo pavargę nuo per didelio krūvio. 
Viršuje pamačiau stiklinius vartus, pro juos atsivėrė atriu- 
mas, vieta, kur kadaise buvo laikomi arkliai, aukštyn ir 
žemyn kilo ir leidosi dekoruoti laiptai. Ant auksinės len- 
telės pamačiau skambutį ir spustelėjau. Perskaičiau Jenny 
G. po išgraviruotu piešiniu, primenančiu tuberozos šakelę 
(o gal magnolijos, nes tikrai nieko nenutuokiu apie gėles). 
Norėjau paieškoti pririštos raudonos juostos, bet susilai- 
kiau, nes prie durų artėjo kostiumėliu vilkinti taikiai nu- 
siteikusi tarnautoja. Kurį laiką jaučiausi taip, tarsi tai dėjū 
vu; vis dėlto tai nebuvo dėja vu, puikiai prisimenu, kas 
vyko prieš tai. 

Iš akcento supratau, jog tai ta pati mergina, kuri ir atsi- 
liepė. Pasakiau, kad ką tik skambinau, ir ji atsiminė. 

— Jūs esate narys? 

— Ne. 

— Pirmą kartą čia? 

— Taip. 

— Prašom kokį nors dokumentą... 

— Turiu duoti dokumentą? 

— Neišvengiamas formalumas. 

Chm, mano tapatybės kortelė jau keletą metų nebegalio- 
ja, bet visada nešiojuosi ją su nebegaliojančiu pasu: kelionių 
laikų įprotis. Mergina nekreipė dėmesio į datas, tik klavia- 
tūra atspausdino numerius. Po kelių sekundžių iš spaus- 
dintuvo išlindo laminuota kortelė. 

— Leiskite paaiškinti. Ji jums bus reikalinga, tai magne- 
tinė kortelė. Darbuotojai joje registruos, ką jūs pasirinkote 
viešnagės metu. Įėjimas kainuoja penkiasdešimt tūkstančių 
pesetų. Jei norite sužinoti kainas, visur rasite kainoraščius. 

Maniau, kad būtų paprasčiau naudoti seną žetonų siste- 
mą, vis dėlto paėmiau kortelę, kurioje buvo įspaustos gėlės, 
asmeninis kodas ir magnetinė juosta kitoje pusėje. Kažkas 
man šnabždėjo, kad pakliuvau į tematinį parką, bet tas įspū- 
dis išgaravo vos pamačiau jauną gorilą juodos gulbės kaklu 
ir Velso princo švarku. Jis žvalgėsi nuo pakilimo prie durų. 
Iš ten sklido tylus šnabždesys anglų kalba, pagalvojau apie 
kariuomenės sargybą. Vyrukas buvo aukštesnis nei metro 
devyniasdešimties, labai raumeningas; man kilo noras įkiš- 
ti jam į ranką jogurto ir nufotografuoti. Jis stovėjo ramus 
prieš merginą, kol aš pasirodžiau, bet įsitikinęs, kad viskas 
gerai, grįžo į savo vietą; kai gorila nusisuko, po švarku ties 
pažastimi pastebėjau didelę raukšlę, tai tikrai nebuvo durų 
rankena. Nelabai nudžiugau, bet kad jau atėjau, nutariau 
paisyti administratorės nuorodų, pakilau laiptais ir praėjau 
duris, kurios vedė į pagrindinę salę. 

Prie židinio nemačiau sėdinčių senučių: pasukus už 
kampo atsivėrė didelė salė su prabangiu baru, salė buvo 


219 


didesnė nei vidinis kiemas. Tada ir prisiminiau seną alaus 
reklamą: jaunas diplomatas, paskirtas į tolimą šalį, ten nu- 
vykęs pamato egzotišką nuostabius nuotykius žadantį pei- 
zažą. „Sveikas atvykęs, ponas konsule.“ Tikėjausi nuosta- 
bių nuotykių, bet egzotika — keistas dalykas. Gal tokia gali 
atrodyti Barselona užsieniečio akimis, nežinau; tai buvo 
tikras angliškas klubas, nors čia ir ne Londonas, o Aukštu- 
tinis Sarijos kvartalas, tą nuotolį pabrėžė kiekviena detalė: 
namo architektūra, ant sienų kabantys paveikslai, kuriuose 
pavaizduotos jaukios dvidešimto amžiaus pradžios pasi- 
vaikščiojimų alėjos, šiuolaikinės kėdutės, dideli ant lubų ka- 
bantys ventiliatoriai, ryškios mėlynai apmuštos sienos; tai 
keistai derėjo prie Viduržemio jūros pakrantės ir tų baisių 
palmių, kuriančių kolonijinio stiliaus vaizdą. Tikrai, man 
patiko. Mane vėl užvaldė noras nusigerti arba sutikus tin- 
kamą partnerę antrą kartą šiandien pasidulkinti, kodėl gi 
ne. Melancholiškai vinguriavo džiazo melodija. Nesupran- 
tu, kodėl elegantiškose vietose muzika groja tyliai, norėčiau 
sužinoti, ką apie tai mano Čarlis Parkeris*. Prie baro už tam- 
sinto milžiniško lango atsivėrė sodas ir miestas, baras - štai 
ko man dabar trūko iki visiškos laimės. 

Nenorėjau gadintis dienos ir užsisakiau paprasčiausios 
„Havanos“ su citrina; barmenas, vidutinio amžiaus vyras, 
vilkėjo juodą liemenę ir ryšėjo peteliškę; kalbėjo be angliško 
akcento. Po nosimi jam pakišau kortelę ir dairiausi aplinkui, 
aptarnavo mane, kortelė neužkliuvo, mačiau tai iš savo vie- 
tos. Tada apsisukau su kėde ir pradėjau tyrinėti salę. 

Salėje sėdėjo apie penkiolika ar dvidešimt žmonių: keli 
vyrukai derėjosi prie atokaus stalelio, porelė - iš išvaizdos 
porelės visai neprimenanti, centre ant sofų įsitaisęs ketver- 
tukas... Maloni ir rami oazė, kur galima nusigerti, tačiau, be 


* Charlie Parkeris - JAV džiazo atstovas, žymus saksofonininkas. 

to neįprasto Barselonos angliško kirpimo stiliaus, kuriame 
pynėsi elegancija ir egzotika, buvo justi ir kažkas paslap- 
tinga. Veikiausiai dėl keisto žmonių judėjimo, - po vieną ar 
poromis, net mažomis grupelėmis jie be perstojo zujo į salę 
ir iš jos, pasirodydavo ir dingdavo pro nesuskaičiuojamą 
daugybę durų mįslingos laužytos sienos kampuose ir lin- 
kiuose. Pagalvojau, kad ten turėtų atsiverti didžiulės erd- 
vės. Ir dar, visiškai neabejojau, kad greitai ten būčiau sutikęs 
kompaniją. Ir štai: net nespėjau išgerti savo „Havanos“, kai 
prie baro apsireiškė iš paslaptingos erdvės išnirusi mergina. 
Elegantiška išvaizda, juodas kostiumėlis, apie trisdešimties, 
raudoni plaukai, labai tinkami „L'Oreal“ reklamai. Kai pa- 
sisveikino, pastebėjau, kad ji labai graži, malonaus veidelio, 
žalios, tarsi tykančių drakonų, akys. Nebuvo mano skonio, 
bet panorau atlikti bandymą, bent jau laikui leisti. Už kelių 
metrų nuo manęs padėjo ant baro rankinuką ir pasisveiki- 
no. Kaip galima meiliau atsakiau, trokšdamas parodyti, kad 
mano margi marškiniai tėra paprasčiausias ekscentrišku- 
mas, ir toliau ramiai gurkšnojau. Ji užsisakė „Campari“ su 
apelsinų sultimis (keistas sutapimas), aš pasinaudojau pro- 
ga ir užsisakiau dar vieną „Havaną“ su citrina, kad greičiau 
galėčiau pradėti kalbą. 

— Gal galiu už jus sumokėti? - paklausiau. 

Žvilgsnis, šypsena, geras mulkis. 

— Mielai. Labai malonu. 

Trumpa tyla, kad nepasirodyčiau nekantraujantis. Vėl 
puolimas. 

— Nuostabi naktis. 

— Taip, puiki. 

— Vasaros saulėgrįža: tinkamas laikas taurelei išgerti. O 
miegoti beveik neįmanoma. 

— Taip, kartais manau, kad turėtume miegoti tik žiemą. 

— Tikra paslaptis, kaip kai kas įsigudrina miegoti dieną. 

Pakilau nuo kėdės ir priėjau prie jos, laikiausi deramu 
atstumu nuo baro. 

- Atsiprašau, gal norite prisėsti? 

Ji kažką turėjo, buvo vos vos vyresnė nei aš, norėjosi į ją 
kreiptis jūs. Tai keistai jaudino. 

— Jūsų čia dar nebuvau sutikusi, - tarė. 

— Tai mano pirmas kartas. Man šį klubą patarė draugas, 
jis čia gana dažnai lankosi. 

— Tada turėčiau pažinoti jūsų draugą. 

— Jo vardas Eusebijus. Mano vardas Pablas. Pablas Kaba- 
niljas. Labai malonu susipažinti. 

Pagarbiai ištiesiau ranką, o ji atsainiai tik pirštus, mote- 
rys taip dažnai daro. 

— Beatričė. 

— Gražus vardas. Gal galiu kreiptis: tu, Beatriče? 

— Manau, gali. 

— O tu ar dažnai čia lankaisi? 

— Du ar tris kartus per savaitę, visada šeštadienį. Kokia 
tavo draugo pavardė? 

— Losanas, Eusebijus Losanas. 

— Negirdėta. Yra žmonių, kurie slepia tikrąjį savo vardą. 
Žmonės dievina fantazijas. 

— Nejaugi? Pavyzdžiui? 

— Nežinau, pasirenka kitą vardą, apsimeta kitu... 

— Nekaltas žaidimas. 

- Nelygu, kas tu esi ir kuo apsimeti. Gali būti, kad ir tavo 
draugo nepažįstu. Čia lankosi labai daug žmonių. 

— Maniau, kad tai išskirtinis klubas. 

— Taip ir yra. Ko gero, tik vienas iš dešimties tūkstančių 
gali būti šio klubo nariu. Bet tai sudaro per tris šimtus tūks- 
tančių kandidatų, jei atmintis nešlubuoja. 

— Įskaitant kinus? 

— Sutikau ne vieną. 

Mano „Havana“ išseko po poros siurbtelėjimų. Vėl užsi- 
sakiau kitą, taip pat dar vieną „Campari“ su apelsinų sultimis 
merginai. Ji atsisakė, esą nespėjusi paragauti pirmos porcijos. 
Veikiausiai Dženi Dži kekšės negauna komisinių iš baro. 

- Žinai ko norėčiau? 

— Ko? 

— Kad supažindintum mane su šia vietele. Draugas labai 
gerai atsiliepė, bet neabejoju, kad nieko nepamatysiu, jei lik- 
sime čia sėdėti. 

— Tau reikia gido? Puiku, imk stiklinę, - pasisuko į bar- 
meną: - Gerardai, išsinešame stiklines. 

Atrodė, lyg jai būtų malonu aprodyti lindynę. Net pa- 
ėmė man už rankos ir timptelėjo. 

— Nagi, ko nori pirmiausia: rojaus ar pragaro? 

— Galima rinktis? 

- Žinoma. Nesimokei katekizmo? 

— Ko gero, man tada rūpėjo kitkas... Pirmiausia noriu į 
pragarą, tai, kas geriausia, paliksiu pabaigai. 

— O kodėl manai, kad rojus yra geriau už pragarą? 

— Na, manoma, kad žodžiai turi skiriamuosius bruožus, 
kurie jiems ir suteikia prasmę. 

— Tas Chomskis - tikras kvailys. 

— Taip ir maniau. 

— Kad Chomskis yra kvailys? 

— Ne, kad tu - filologė. 

— Apsirikai, baigiau Istorijos fakultetą. 

Iš salės pajudėjome plačiu koridoriumi, puikiai, tiksliau, 
talentingai, apšviestu - priminė koridorių už teatro scenos: 
daugybė išėjimų iš baro. Skrynios, vazos, paveikslai, kili- 
mai, durys, koridoriai, laiptai ir laipteliai, net keletas liftų. 
Mačiau pirmyn ir atgal vaikščiojančius žmones: keletą ne- 
priekaištingai apsirengusių merginų, besišnabždančią porą, 
praėjo apkūnus vyras trumprankoviais marškiniais. Visas 

namas buvo milžiniškas viešnamis, bet mes dar buvome 
ten, kur niekas negalėjo atsipalaiduoti. 

- Nori prieš tai ko nors? 

Pamaniau, kad turėjo galvoje gėrimus, ir kilstelėjau savo 
pilną taurę. Ji parodė rankinuką. Kad ir kas ten būtų, tikrai 
neatsisakysiu. Pasukome į kitą pusę ir įlindome pro pažy- 
mėtas duris: kriauklės, veidrodžiai su daugybe lempučių, 
kažkas panašaus į aktorių kambarius. 

— Turi banknotą? 

Padaviau jai dešimt tūkstančių, ji susuko. Susuko prieš 
ištraukdama iš rankinuko veidrodėlį ir maišelį. Spėjau, kad 
kokainas; pabėrė porą dosnių linijų ir atkišo. Į kiekvieną no- 
sies šnervę truktelėjau po gerą šnipštelėjimą; atidaviau jai 
veidrodėlį, ji padarė tą patį ir vėl įsikišo į rankinuką kartu 
su mano dešimties tūkstančių banknotu. 

— O tu įsitikinus, kad aš ne policininkas? - norėdamas ją 
paerzinti paklausiau. 

Jokios reakcijos. 

— Leidžiamės liftu ar laiptais iš aukšto į aukštą? 

— Geriau laiptais. 

— Bet jų tikrai nemažai. Esi girdėjęs apie „Dieviškąją ko- 
mediją“? 

— Daug, bet mano namuose nėra trečios antenos. Tikiuo- 
si, tai neturi nieko bendro su alegorija, nes man rūpi visai 
kiti dalykai. 

— Brangusis, viskas šiame pasaulyje yra alegoriška, bet jei 
tu pageidauji, galime griebti jautį už ragų. Nagi, ką mėgsti: 
valgyti, gerti, ar žiūrėti, kad tave stebėtų; vaikinai, mergi- 
nos, grupės; kentėti, kankinti; jaudina apatiniai drabužiai, 
fetišas, kas nors neįprasta - tos dailios filijos: kopro-, z00-, 
geronto-, nekro-, ar nori ko nors normalesnio? Vienintelė 
sąlyga, kad tai būtų legalu. Čia visi pilnamečiai, turi savo 
galvą ir ateina savu noru. 

— Pasitikiu tavimi, tu esi žinovė. 

— Puiku, trečias pogrindis, aš jį vadinu Vitrina. Ten galėsi 
apsiprasti. 

Tai priminė ne Dantės pragarą, bet „El Corte Ingles“ ko- 
mercinį centrą: pirmas pogrindis: apatiniai drabužiai ir mė- 
nage ū trois, domėkitės mūsų pasiūlymais. Nesvarbu, buvau 
pritrenktas, neįsivaizdavau, kad visai netoli senojo Sarijos 
centro galėjo būti kas nors panašaus. Dabar, leidžiantis ant- 
ruoju laiptų maršu, dingo langai, o kartu su jais ir prisimi- 
nimai apie miestą - nors ir tolimą, tačiau raminantį, dingo 
lindynę saugantys sargybiniai ir sodo medžių šakos. Ne, aš 
nebijojau: mane lydėjo simpatinga mergina, ryžtingai sku- 
banti labirintais, saugumą klientams garantavo elegantiški 
gorilos, kuriuos sutikome pakeliui, tarp zonų, aš buvau ma- 
tęs ir slogesnę aplinką, puikiai prisimenu kažką panašaus į 
plaukiojantį namą prie Saigono, tai išbaidė visas mano bai- 
mes. Ne, nebijojau, tačiau jaučiau kažką skrandyje, tai man 
trukdė maukti „Havaną“ su citrina. Keista, bet didelė baimė 
ir susijaudinimas kelia tą patį jausmą. 

Be to, stimuliavo kokainas, jis tikrai buvo geras ir vežė. 

Greitai nusigavome iki tos vietos, Vitrinos, ji buvo trimis 
aukštais žemiau negu baras. Prieškambaryje vienas gorila 
perleido mano kortelę ir pasukome keistu labirintu. Iš pra- 
džių, kai ėjome iš vienos salės į kitą, - suvokiau, kad eina- 
me gilyn, nors orientuotis labirinte buvo sunku, - nebuvo 
nieko, kas galėtų atkreipti mano dėmesį, gal tik dekoraci- 
jos. Oranžinė kiliminė danga, ant sienų kabantys erotiniai 
piešiniai, ventiliatorius ir palmes pakeitė aptrauktos sofos 
ir krėslai. Ir staiga, kai priartėjome prie vidinės galerijos, 
prieš mus išdygo žilas vyras, be galo laibas, pusplikis, vil- 
kėjo tik baltus marškinius, kabančius iki kelių. Pamatęs 
mus stabtelėjo koridoriaus gale ir neatitraukdamas žvilgs- 
nio pasikėlė marškinius, demonstruodamas savo pimpalą, 

ploną ir ilgą, pimpalą, kabaliuojantį ant neįtikimai tamsių 
plaukelių. Iš pradžių neatstojo, jo akys maldavo, kad Be- 
atričė žiūrėtų, gal todėl, kad ji ėjo priekyje. Ji sutiko, su- 
vokiau, kad ji nuleido akis iki jo lyties organų, senio akyse 
pamačiau malonumo kupiną spindesį. Kai praėjo pro ją, į 
jį buvau priverstas žiūrėti aš. Kurį laiką atlaikiau žvilgsnį, 
nors į tas maldaujančias akis žiūrėti buvo daug sunkiau, 
nei į jo taip trokštamas pademonstruoti grožybes. Įsistebei- 
lijau į kabančią gyvatę, ypatingo ilgio, ir vėl pažvelgiau jam 
į akis, tarsi baigdamas pasimatymą. Dar nesu matęs nuogo 
tokio senyvo Žmogaus, mane nustebino jo odos švelnumas, 
spalva, nuo svorio nukarę lyties organai: buvo keista stebėti 
paveiktas senatvės kūno dalis, kurių paprastai nematome, 
juk mes įpratę regėti tik veidą ir rankas. Praėjęs pro jį atsi- 
gręžiau ir pamačiau jo nugarą, nors pasisukęs jis vis dar 
rodė jį ranka, kad mes neabejotume, kas turi būti mūsų dė- 
mesio objektas. 

Tai buvo tik pradžia. Priartėjome prie milžiniškos 
kvadratinės prizmės, perveriančios visą namą, aplink ją 
sukosi visi aukštai, išvydau dar daugiau keistų dalykų. 
Pradžioje mane nustebino pats pastatas, dešimties aukštų 
tuštuma tarp žalios mozaikos baseino, neriančio į rūsį, ir 
krištolinio kupolo, kuris rėmėsi į naktinio dangaus tamsą. 
Pradėjome sukti ratus aplink centrinę skylę, tarsi vaikščio- 
dami po automobilių parodą, skirtumas tik tas, kad toje 
neįprastoje parodoje buvo demonstruojamos vaginos, jos 
dulkinosi neįtikimiausiais būdais. Ant atokiau stovinčio 
suolo, kairiau nuo mūsų, užbaigti pasidulkinimą ad mode 
ferarum bandė pora. Atrodė, lyg mūsų buvimas juos jau- 
dintų ir verstų labiau aimanuoti, gal taip norėjo atkreipti 
mūsų dėmesį, bet ne tam, kad patys susijaudintų. Toliau 
vienas į kitą panašūs tiek apranga, tiek išvaizda vyrukai 

karštai bučiavosi, tarsi tai būtų dvynių kraujomaiša. Ant 
sustumtų sofų eilės judėjo daugybė kūnų, jie audringai 
masturbavosi. Kiti paprasčiausiai gulėjo ir demonstravo 
savo nuogumą ar sudėtingas ir gėdingas vienišas glamo- 
nes; kai kurie, susidomėję kitų aistromis, masturbavosi 
nenoriai ir nevykusiai, tarsi atvirai pripažindami kitų ta- 
lentą. Buvo'ir tokių kaip mes, vaikščiojo aplink, sustodami 
pažiūrėti spektaklio, arba rūkė. Ėjome toliau, retkarčiais 
aplenkdami tipelius, bandančius įsikišti į užpakalį spalvo- 
tą flomasterį arba ką nors panašaus, kol pagaliau apėjome 
pirmąjį salės kampą. Buvo akivaizdu, kad mano gidė norė- 
jo apsukti visą ratą, man beliko sekti įkandin. Kiek toliau, 
pasiekus tolesnį kampą, Beatričė buvo priversta nutraukti 
ekskursiją, nes pastebėjome dešimties ar penkiolikos žmo- 
nių grupelę. Teisybę pasakius, ta draugė atkreipė ir mano 
dėmesį, tad mielai nusekiau iš paskos. Pasirodo, būrelis 
pridengė vakarėlio širdį, kurią sudarė keista trijulė: pa- 
gyvenusi pora - abu gana stori, apsirengę kaip notaras ir 
jo ponia, — ir miela jaunutė mėlynakė, kuriai tikrai nebu- 
vo daugiau kaip aštuoniolika. Tie trys veikėjai, kitaip nei 
lig šiol matyti, buvo susikaupę ir rūpinosi tik savimi, jie 
buvo abejingi emocijoms, kurias galėjo sukelti kitiems. Po- 
nia sėdėjo ant kiliminės dangos, atsirėmusi į apatinę sofos 
dalį, kaip galima labiau išskėtusi varikozinėmis venomis 
numargintas kojas ir tyrinėjo savo skylę, joje tarsi mėsin- 
ga gėlė matėsi praskėstos lūpos ir srūvantis baltas skystis, 
dešine ranka ji masturbavosi, kišdama pirštą į vaginą. Ne- 
priekaištingai apsirengęs vyras atsisegęs užtrauktuką iš- 
sitraukė blizgantį violetinį pimpalo galiuką, tarsi tai būtų 
nuo pilvo riebalų tuoj tuoj nukrisianti erkė. Mergina, ji 
sėdėjo ant sofos šalia vyro, švelniai paėmė jo pimpalą ir, 
sprendžiant iš gana griežtų to tipo įsakinėjimų, ritmiškai 
judino ranką, bandydama palaikyti organo savininką ties 

ejakuliacijos riba. Tyli ponia mėgavosi savo judesiais ir ne- 
atitraukė akių nuo vyro organo; jis taip pat godžiai Žiūrė- 
jo į jos skylę; mergina pakaitomis stebėjo tai savo rankos 
judesius, tai garbios poros bei žiūrovų veidus, tylą per- 
traukdavo tik vyro šūksniai: „greičiau“, „sustok“, „taip“, 
gniaužiamos ponios aimanos, ji dalyvavo žaidime, tarsi tai 
būtų trijų kampų biliardo žaidimas. Negalėjau ilgai žiūrėti 
į veikiančiuosius asmenis, jie man kėlė keistus jausmus, 
todėl pradėjau stebėti žiūrovus, kai kurie jų prisėdo ant 
tos pačios didelės sofos, visai šalia trijulės. 

Tai priminė Renesanso laikų dailininko paveikslą, tarsi 
visi paveiksle pavaižduoti žmonės būtų sustingę kompozi- 
cijos centre. Kartais kai kas lėtai pakeldavo ranką su ciga- 
rete prie burnos arba žvilgtelėdavo į kitus Žiūrovus. Buvo 
justi nepakenčiama įtampa - it visi lauktų tos akimirkos, kai 
bus galima paploti. Tai mane nervino, bandžiau ieškoti nu- 
siraminimo savo taurėje, bet ledo spragtelėjimas akimirkai 
nutraukė mėlynakės merginos susikaupimą ir vos nevirto 
kataklizmu, fatališku to nuostabaus montažo griuvimu. Bai- 
siausia, kad mane nužvelgė keletas paniekinamų žvilgsnių, 
pasijutau esąs tikras kvailys, taip, kaip tik aš - ir dėl savo 
palmėmis išmargintų marškinių, ir dėl kvailo išsišokimo. 
Nevalingai ieškojau paramos Beatričės žvilgsnyje. Laimė, 
suradau: ji stebėjo mane ir mano reakciją kaip ir viską, kas 
vyko aplinkui. Nutaisiau veidą, lyg manęs tai nebedomin- 
tų, ir nukeliavome toliau. 

— Šio aukšto kiliminė danga mane labai veikia, - tariau. 

— Geriau nesustokime. 

Ją džiugino, kad man nepatogu. Paspartinome žingsnį, 
nors ji akimirką stabtelėjo prie trijų vienas šalia kito kamba- 
rių, atskirtų tik stikline siena, kiekviename kambaryje stovė- 
jo po didelę lovą. Du narvai tušti, o trečiame gulėjo visiškai 
nuoga jaunutė porelė, - tai buvo vieninteliai visiškai nuog! 

mano matyti Žmonės, kiti buvo pusiau apsirengę, - jie dul- 
kinosi tokiu greičiu, kad priminė pornografinius filmus, tar- 
si girdėjau plakant variklio garsus, čium, čiamp-bum, čium, 
čiamp-bum. 

— Aš tai vadinu Vitrina, - tarė Beatričė, rodydama tą ak- 
variumą. 

- Šie, regis, tikri profesionalai. 

— Gal ir taip. Vieną kartą čia mačiau Roką Sifredį*. Daly- 
vavo Barselonos erotinių filmų festivalyje. 

— Matai. Negi esi mačiusi visą pragarą? 

— Yra vietų, kur neatlaikau. Neįveikiu savo jausmingu- 
mo. Pavyzdžiui, nepakenčiu smarvės, negaliu matyti krau- 
jo. Nori nusileisti žemiau? Kitas aukštas dar pakenčiamas. 

— Geriau pakvėpuokime grynu oru. 

— Puiku. Tada kylame. 

Nutolome nuo pagrindinės galerijos, grįžome prie liftų, 
bet stabtelėjome vonioje ir pasistiprinome dar kartą. Žino- 
ma, jai jau netiko anas banknotas ir paprašė kito. 

— Kas yra kituose aukštuose? 

— Rojus. 

— Gal gali konkrečiau. 

— Jei pragaras yra žemė, materija, kūnas, tai gali pama- 
nyti, kad rojus yra oras, protas, dvasia. Apačioje patenkinsi 
kūną, o viršuje - dvasią. Iki antro aukšto dar egzistuoja fi- 
zinis kontaktas, bet nuo trečio niekas nesiliečia, apie viską 
tik kalbama. 

— O šeptintajame vyksta grupės terapija ir yra klausykla. 

— Na, ne visai. 

— Į kokį aukštą kylame dabar? 

- Į atiką. 

— Oho! 


* Rocco Sifredi (g. 1964) - italų pornografinių filmų režisierius ir aktorius. 

— Nesuklysk, nes kraštutinumai liečiasi. Aukščiausias ir 
žemiausias taškas liečiasi su miestu. Tikrovė yra tiek rojus, 
tiek pragaras. Kaip matai, tikra alegorija. 

Iš tikrųjų, paskutiniame aukšte buvo užkandžių baras, į 
miestą žvelgiantis soliariumas. Dar buvo tamsu, turėjo būti 
tarp penktos ir šeštos valandos ryto. Oras buvo švarus ir 
grynas, giliai įkvėpiau - taip pasielgė ir Beatričė, - atsisėdo- 
me prie vienišo terasos staliuko, kol pasirodys padavėjas. 
Beatričė užsimanė dar vieno „Campari“, o aš paprašiau bu- 
telio šaltos degtinės ir stiklinės su ledukais. Pirmą stiklinę 
iki ledukų išmaukiau beveik nekvėpuodamas, visą mano 
kūną nupurtė šaltis, tada ėmiau gurkšnoti ramiau. Beatri- 
čei atėjo įkvėpimas kurti teorijas. Hieronimas Boschas, Goja, 
Golemas, Gi de Mopasanas, Barojos* raganos, Nyčė, „Mal- 
dodoro giesmės“**... citatų maišalynė, bandanti nuvesti 
prie vienintelio taško, kur neišvengiamai buvai nusviedžia- 
mas į kitą visatą: Faustas, Fredis Kriugeris, Dorianas Grėjus 
ir taip toliau. 

— Klausyk, tu esi kekšė? — paklausiau, nevaizduodamas 
gerai išauklėto vyruko. 

— Kaip? 

— Ar tu kekšė... prostitutė? 

— Kodėl klausi? 

Staiga man į galvą šovė beprotiškas sumanymas. 

— Šiaip, smalsu. Maniau, kad čia viešnamis. 

— Na, ne visai. 

Nesupratau, ar atsakydama neigiamai ji turėjo galvoje 
viešnamį ar prostitutės pareigas, man nusispjaut. 


* Baroja Julio Caro (1914—1995) - ispanų antropologas, istorikas, ling- 
vistas. 
** Isodore Ducasse's 1868 metais parašyta epopėja; kūrinį pasirašė gra- 
fas Lautreamont. 

— Noriu būti su tavim nuoširdus... Esu privatus detekty- 
vas. Ieškau Žmogaus jo šeimos prašymu ir gali būti, kad tu 
man gali pagelbėti. Žinoma, atsilyginsiu už tai. 

— Taip ir maniau. 

—Ką? 

— Kad tu - detektyvas. Kai tik pamačiau tave, man šovė 
tokia mintis. 

Ar tai ironija? 

— Maniau, kad nematyti. 

— Atitinki. Be to, esu puiki psichologė. 

— Nuostabu, matyti... Pirma sakei, kad pažįsti šių namų 
lankytojus... 

— Beveik visus, kurie lankosi bare. Bet nenoriu prisida- 
ryti rūpesčių. 

— Nesiruošiu tavęs į ką nors velti. Esi girdėjusi Sebastia- 
no Miraljeso vardą? 

Veido išraiška nepasikeitė. 

— Sebastianui kas nors nutiko? 

— Ar jį pažįsti? 

— Taip. Ar kas nutiko? 

— Dar nežinau. Dingo prieš keletą dienų, jo šeima prašė 
manęs pasidomėti. 

— Tave pasamdė Glorija? 

Nieko sau: drauge ištvirkaujanti šeimynėlė. 

— Pažįsti ir Gloriją? 

— Taip. 

— Taip pat Lalę, Eulaliją Robles? 

— Taip. 

Kažkodėl mane nustebino to „taip“ tonas. 

— Arjie čia lankėsi pastaruoju metu? 

— Prieš porą savaičių. 

— Ateina drauge? 

— Kartais... 

— Taip ir maniau, kad jo pradingimas gali turėti ką nors 
bendra su šiais namais. Ar tai turi kokią nors prasmę? 

Žiūrėjo į mane, tarsi bandydama slėpti kortą. 

— Man atrodo, kad ir taip tau daug papasakojau. 

— Nepasakei nieko, ko aš nežinočiau. 

— Bet tokioje vietoje svarbiausia - laikyti liežuvį už dantų. 

— Aš niekam nepasakoju apie savo darbą: ieškau žŽmo- 
gaus, jei randu, gerai, jei ne, parengiu bendrą ataskaitą ir 
pateikiu sąskaitą, tik tiek. 

— O kas tave pasamdė? 

Man pasirodė, lyg ji tyčiotųsi iš manęs ir netikėtų, jog 
esu detektyvas. 

— Glorija. Ji man davė adresą. - Dar kartą pakartojau ją 
į kampą įspeitusį klausimą: - Manai, kad jo dingimas gali 
būti susijęs su šiais namais? 

— Šie namai yra patys saugiausi namai visame mieste. 

Tada pradėjo pulti ji: kaip, kada, kodėl ir kam, supratau, 
kad baigėsi atsargos ir nuo šiol ji bandys išgauti informaciją. 
Iš tikrųjų nesužinojau nieko naujo, gal tik tai, kad trio Lalala 
taip pat čia lankėsi, tai manęs visiškai nenustebino. 

Taip ir sulaukėme paskutinės pavasario dienos aušros, 
nors naktis dar buvo vėsi ir tamsi, vien žibintų šviesa. Spė- 
jau nugerti ketvirtį butelio degtinės ir užsimaniau namo. 
Prikūriau gidei, kad jau nemiegu trečia diena, ir ji patikė- 
jo, paliko mane ramybėje, nustojo bombarduoti klausimais. 
Net pasisiūlė palydėti iki laukujų durų. 

Kai atsidūrėme lifte, ištraukiau dešimties tūkstančių 
banknotą. 

— Imk, jei užsimanysi vėliau. 

Ji nesimaivydama paėmė pinigus, padėkojo ir atsisvei- 
kindama ištiesė ranką. 

Juokelis, pasak sekretorės, man kainavo šimtą dvidešimt 
tūkstančių - įėjimas, gėrimai ir visa kita; pagaliau supratau, 

kodėl mano Nuostabiojo Brolio kortelėje buvo tiek pinigų. 
Tiesa, man iškvietė taksi, kuris tuoj pat pasirodė prie durų, 
iškvietimas man nieko nekainavo. 

Buvo malonu įlipti į taksi ir važiuoti Les Corts gatve. Ra- 
dijas jau kalbėjo apie čempionato, vyksiančio po pietų, pro- 
gnozes, Egiptas - Mongolija, Pakistanas - Fidžio salos, ar 
kažkas panašaus, bet mane pradžiugino žinia, kad žmonės 
dar domisi futbolu, kad egzistuoja televizija, radijo diktoriai, 
kad spausdinami kvaili žurnalai. Karlo III gatvėje pamačiau 
atidarytą spaudos kioską, užsimaniau nusipirkti laikraštį, 
norėjau įsitikinti, ar sugebėsiu nutverti siūlo galą. 

Paprašiau vairuotojo, kad trumpam stabtelėtų, ir sugrį- 
žau su „La Vanguardia“, „El Pais“, „El Periodico“. Žinoma, 
kad nei taksi, nei grįžęs namo nesugalvojau pavartyti nė 
vieno laikraščio. Ir dėkui Dievui, nes taip įstengiau atsigulti 
ir numigti. 


Velnioniškas stresas 


Neturiu kur miegoti, Migelis Barselas (dailininkas) malo- 
niai pasiūlo man savo butą. Tai labai jaukus butas pirmame 
aukšte, balkonas nustatytas žydinčių snapučių vazonais, 
nuo jų sklinda malonus kvapas. Šiltas pavasario rytas, švie- 
sa užlieja kambarį ir apšviečia nebaigtus paveikslus, dažų 
skardines, senus dažais aptaškytus baldus. Viskas būtų tie- 
siog nuostabu ir galėčiau miegoti, jei netrukdytų žvėrys. Jų 
visur pilna: vištų, šunų, kačių, yra ir egzotiškų: beždžionių, 
papūgų... ypač ramybės neduoda gorilų šeima ir hienų bū- 
rys. Jie pykstasi kieme, bet vis tiek man trukdo: hienos kva- 
toja it beprotės, o gorilos urzgia, norėdamos jomis atsikraty- 
ti. Gorilos yra daug stipresnės, bet tik trys iš jų suaugusios, 
visos kitos - mažyliai; hienų daugiau nei tuzinas, jos labai 
susijaudinusios. Sukyla pyktis ir išlendu į kiemą pažiūrėti, 
kas vyksta. Kai kurios hienos užpuolė gorilas, gorilos ima- 
si priemonių atakai atremti; hienos iš karto išmušamos iš 
vėžių ir nustumiamos prie sienos, galingas gorilos letenos 
smūgis jas sutraiško, bet puolimas išardo šeimos planą, hie- 
nų būrys seka bėgančius gorilų mažylius. Vienas iš jų tik 
per stebuklą išvengia hienos nasrų, skuodžia koridoriumi 
ir išnyksta kambaryje. Aš, žinoma, palaikau gorilas, bėgU 
paskui mažylį, gal galėsiu jam pagelbėti, gal užversiu du- 

ris ar panašiai, bet hienos jau spėjo nusigauti į koridorių. 
Jos urzgia lyg velnio apsėstos, labai įsiaudrinusios, šiepia 
dantis ir prieš mane, rodo kruvinas lūpas ir nasrus. Susi- 
traukiu iš baimės ir užbėgu laiptais, ranka remdamasis į 
milžiniškas knygų lentynas. Iš ten galiu stebėti gorilos ma- 
žylio persekiojimą, jis inkščia, tarsi pagalbos ieškantis be- 
jėgis vaikas. Kviečiu jį lipti laiptais, bet jis tik nutveria man 
už rankos, užlipti jau nespėja; hienos jį sugriebia, jį nutve- 
ria nekantraujantys nasrai, hienos žino, kad grobis priklau- 
so tik vienai jų, greitesnei, kitos turės pasitraukti ir ieškoti 
naujos aukos. Kambaryje liekame trise: iš baimės sustingusi 
gorila, jį uostanti hiena ir aš, nustėręs iš siaubo. Goriliukas 
guli aukštyn kojomis — pasiduoda savo priešui; matau, kaip 
hiena įsirežia, tarsi įgauna velnio pavidalą, matau, kaip 
priekinėmis letenomis nutveria kirvio kotą, kilsteli jį ir vie- 
nu smūgiu nukerta goriliukui leteną. Nekreipdama dėme- 
sio į letenų gaurus permerkusią kraujo čiurkšlę, hiena vėl 
pakelia kirvį ir nukerta kitą leteną. Mažylis suakmenėjęs, 
tirta jo likusios galūnės, norėčiau, kad jis nejaustų skaus- 
mo po tokių smūgių. Patenkinta hiena traukiasi, pasiėmusi 
trofėjus: iš jų pagamins siaubingas pelenines, tik dabar pa- 
stebiu, kad jų visur pilna, prikrautos nuorūkų. Mane apima 
siaubas, skamba telefonas ir turiu nusileisti. Tai tikriausiai 
Migelis Barselas: turiu jam viską papasakoti, kad užkirstų 
kelią toms prakeiktoms hienoms. Pakeliu ragelį, bet telefo- 
nas ir toliau skamba: kažkur ir toliau skamba prakeiktas te- 
lefonas, tik nežinau kur. 

Gal buto svetainėje. Ring ring ring ring. Dar nebaigęs 
sapno puoliau prie telefono. 

— Pablai? 

— Glorija... Kas nutiko? 

— Ar skaitei „El Periodico“? 

— Ką taip? 

— Žuvo Robeljadeso sūnus. 

— Kas toks? 

— Robeljadesas, detektyvas. 

— Ką? 

— Tu dar miegi? 

— Būk maloni, luktelėk sekundę. Ir pradėk nuo pradžių. 

Kai Pirmoji Dama nurimo ir sugebėjo jau ramiau viską 
paaiškinti, aš spėjau suvokti, kas nutiko, bet vis vien leidau 
jai reikštis. 

— Ką tik perskaičiau tai „El Periodico de Cataluna“, 22 
puslapyje, yra net nuotrauka. Jis nuvažiavo su automobi- 
liu pro kažkokios statybos užtvarą į duobę, šiąnakt, čia pat, 
mūsų kvartale. Neaišku, ar tai buvo nelaimingas atsitiki- 
mas, įvykis tiriamas, nes buvo ir dar vienas automobilis. 

— Luktelėk, turiu namie šiandienos „El Periodico“ nume- 
rį, kai perskaitysiu, tau perskambinsiu. 

22 puslapis, visuomenės skyrius, kronika: „Keistas mir- 
tinas nelaimingas atsitikimas Les Corts kvartale“. Dvi skil- 
tys. Nuotrauka: pro nugriautą metalinę užtvarą žvilgsnis į 
didžiulę išraustą duobę; giliai šalia krano matyti aukštyn 
ratais gulintis automobilis. Po nuotrauka: „Automobilis at- 
sitrenkė į užtvarą ir nukrito į prarają“. Tekstas: „El Perio- 
dico“. Barselona. Franciskas Robeljadesas Mari, dvidešimt 
aštuonerių metų, šįryt buvo atvežtas jau miręs į Barselonos 
klinikas, žuvo nuo patirtų žaizdų automobiliui nukritus, jis 
važiavo pro statomą mašinų aikštelę, tarp Traveseros, Les 
Corts ir Jaume Guillamet gatvių. Dėl avarijos įtariamas ant- 
rasis automobilis, remiantis eismo kelių policijos liudytojo 
parodymais, pabėgo iš įvykio vietos tuoj po vidurnakčio. 
Tikimasi išsiaiškinti, kas įvyko, ir surasti kaltus; jau pradė- 
ta antrojo automobilio paieška, tai raudonos spalvos „Seat 
Ibiza“. Atsakingi už vykstančias statybas asmenys teigia, 
kad buvo laikomasi įstatymų reikalaujamų saugos normų. JŲ 

nuomone, nelaimingas atsitikimas galėjo įvykti dėl netikėtų 
automobilio vairuotojo manevrų, ko gero, buvo važiuojama 
labai dideliu greičiu. Kvartalo gyventojai tvirtina girdėję va- 
riklio ūžesį ir stabdžių garsą prieš automobiliui krintant iš 
dvylikos metrų aukščio. Deja, nenumatytos nelaimingo at- 
sitikimo aplinkybės sutrukdė išgelbėti nukentėjusįjį, nepai- 
sant gydytojų ir gaisrininkų, skubiai atvykusių įvykio vie- 
ton, pastangų, jaunas vairuotojas mirė pakeliui į ligoninę.“ 

Velnias! 

Priėjau prie telefono ir susukau Pirmosios Damos telefo- 
no numerį. Ji tuoj pat atsiliepė. 

— Nesijaudink, gal tai tikrai nelaimingas atsitikimas. To- 
kie dalykai vyksta kasdien... - raminau ją. 

— Atsitiktinumas? O ko tu tikiesi? Kad paliks raštelį su 
užrašu, kad jį nužudė? Juk aišku: policija ieško antro auto- 
mobilio... Viskas įvyko apie du šimtus metrų nuo namų ir 
darbo, tik nesakyk, kad tai sutapimas. 

Ji apsimetė niekada negirdėjusi Jaume Guillamet gatvės 
ar fakto, kad antrasis automobilis buvo mažas ir raudonas. 

- Gerai, gal ir turi ką nors bendra, bet nėra įrodymų. Kad 
ir kaip ten būtų, ne pro šalį pasidomėti. 

- Kaip? 

- Galiu paskambinti į laikraščio redakciją, klinikas, net 
nežinau, bet aš tuo pasirūpinsiu. Dabar nusiramink ir ne- 
kelk iš namų kojos. 

- Nori, kad nekelčiau kojos? Aišku, kad nekelsiu. Nors 
vis tiek bijau. Juk turiu du vaikus... 

- Tuo taip pat pasirūpinsiu. Paprašysiu tėvo — tuoj pat 
tau ką nors atsiųs. 

Prikalbėjau ją. Įtariau, kad ji labai nervinasi ir laukia ne- 
sulaukia, kad kas nors už ją ką nors sugalvotų. 

— Ar pažiūrėjai į pašto dėžutę, gal jau atėjo tavo siųstas 
laiškas? 

— Taip, šįryt... Bet dėžutė buvo tuščia: nebuvo net len- 
telės su pavarde. Tada ir prisiminiau, kad tądien, kai atėjo 
Robeljadesas, tu, net nežinau kam, ją nuėmei. O atgal nepri- 
sukai. 

Šmikis: žinoma, kad neprisukau, išeidamas visai pa- 
miršau tą nelaimingą lentelę. Jau senokai turėjo ateiti laiš- 
kas ir per mano kvailą galvą jį praradome - gal visiems 
laikams. Nors, jei ant voko nebuvo parašytas siuntėjas, jį 
turėjo grąžinti į pašto skyrių, ten jis ir gulės, kol kas nors 
nepareikalaus. 

— Man reikės tavo tapatybės kortelės, užvažiuosiu į paštą 
paimti laiško. Ne, pala... išsiuntei jį mano brolio vardu? 

— Išsiunčiau be vardo. Tik adresą užrašiau. 

— Adresas tas pats kaip ir ant tapatybės kortelės? 

— Taip. 

— Kelinta dabar valanda? 

— Devinta. 

— Gerai. Užvažiuosiu rytą pasiimti kortelės. Jei tėvo vy- 
rukai pasirodys anksčiau, pasakyk, kaip atrodau, kad mane 
praleistų. 

— Ką sakyti? 

— Brangioji, nežinau, sakyk, kad esu elegantiškas gražuo- 
lis... Dėl visa pikta paminėk, kad sveriu šimtą dvidešimt ki- 
logramų, vairuoju „Lotus Esprit“, vilkėsiu ryškiai raudonus 
marškinius. 

Negali būti nieko geriau, kaip pusryčiauti galvojant apie 
numirėlį. Mane tikrai nuliūdino vyruko mirtis, atrodė ma- 
lonus tipelis, bet dar labiau man pagailo jo tėvo, gal todėl, 
kad jo veidą įsidėmėjau geriau, o juk daug lengviau gailėtis 
to, kieno veido bruožai įstrigo atmintyje. Tai tikrai apkar- 
tins jam senatvę, jo auksinis dantis blizgės daug rečiau. Aš 
tikrai buvau prastos nuotaikos, taip jaučiausi gal tik penkis 
kartus gyvenime: Robeljadesas sūnus, Robeljadesas tėvas, 

partrenktas mano PT ir net mano dingęs brolis. Dabar reika- 
lai pasisuko ir reikėjo imtis darbo. Pirmas punktas: parengti 
tobulą sicilietišką gynybą. 

Paskambinau savo PT. Atsiliepė Beba, buvau priverstas 
vaidinti, kad neišgąsdinčiau. Ji buvo nuliūdusi, nežinau, kas 
ten vyko, bet įtariau, kad kažkas nemalonaus. Ji tik pasakė, 
kad PT nemiegojo visą naktį ir prabuvo darbo kambaryje, o 
rytą atleido tarnaitę. Paprašiau, kad sujungtų mane su juo 
bibliotekoje. 

— Tėti? 

— Ko? 

— Mums reikia dviejų kietų vyrukų Sebastiano namuose. 

— Pagaliau susiruošei. 

— Skaitei „El Periodico“? 

- Ir „La Vanguardia“, ir „El Pais“, ir ABC, ir „El Mundo“... 

— Jau Žinai? 

— Jei turi omenyje Robeljadesą sūnų, tai jau Žinojau antrą 
valandą nakties. 

— Kodėl man nepaskambinai? 

— Skambinau tau nuo ketvirtos valandos iki šešių ryto, 
ne mažiau nei dvidešimt kartų. Kitą kartą, kai atsikratysi 
žmonėmis, kurie tave seka, būk malonus - bent pasiklausyk 
telefono žinučių. Sukėliau pusę Ispanijos kelių eismo poli- 
cijos ir visi laukia išsižioję, kol dviejų šimtų kilometrų per 
valandą greičiu pravažiuos tavo „Lotus“. 

— Apgailestauju, bet negalėjau Žinoti, kad taip atsitiks. 

— Nemanyk, kitą kartą taip lengvai neišsisuksi. 

Nejaugi jis pasamdė „McLaren“ pilotą? Tikrai sugebėtų. 
Nuopataušros buvo stebimas Pirmosios Damosbutas, bet aš 
jai to nesakiau, tik dar labiau susinervintų. Apie nelaimingą 
atsitikimą sužinojo iš Robeljadeso tėvą sekančio Žmogaus. 
Jis susiskambino su kažkuo iš Vidaus reikalų ministerijos 
(PT niekada nemini vardų), galėjau nusiraminti, nes visi jau 

buvo sukelti ant kojų: tyliai, galima sakyti, įprastu Miraljeso 
metodu: jokių anketų pildymo policijos skyriuje. 

— Eusebija pranešė, kad atleidai tarnaitę. 

— Taip. Nesismulkindamas paaiškinau, kokia susiklostė 
padėtis, ir leidau pasiimti keletą išeiginių, kol viskas grįš į 
senas vėžes. Bet ji išėjo. Juk tai ne karas. Man taip pasirodė 
daug ramiau, tikrai. Pasirašiau čekį - ir sudie. 

— O mama? 

— Nesišneka su manim. Būtų gerai, jei užeitum jos aplan- 
kyti. Su Eusebija kalba, bet jų pokalbiai baigiasi barniais. 

— Užbėgsiu rytą. Ką nors atvežti? 

— Mums atneša, jei ko reikia. 

— Gerai. Pasakyk goriloms, kad kai pasirodys pas Glori- 
ją, tegul prisistato. Ji jau perskaitė apie Robeljadeso sūnų ir 
jai bus ramiau, kai žinos, kad turi apsaugą. 

Manau, tai buvo pirmas kartas gyvenime, kai PT sutiko 
su mano nurodymais. 

Ką gi, mano Ponas Tėvas organizavo pagrindinę gyny- 
bos liniją, dabar jau atėjo mano eilė ko nors griebtis. Už- 
rašų knygelėje susiradau Džono Dublino telefono numerį 
ir susukau. Pirmadienio rytą jis neina į paskaitas, vadinasi, 
sekmadienio vakarą rengia tūsą. Kaip ir galima buvo tikėtis, 
jo balsas nuskambėjo pagirių plaktuko tonu: 

— Come on, leave me alone, could you please? Um hangove- 
ring, and I'm not for your ass hole of... 

Nutraukiau jo išpažintį. Pasakiau, kad vyksta kažkas 
baisaus, ir jis leido man reikštis. 

Vertimas: 

— Džonai, gal gali patylėti bent sekundę ir atsakyti į visus 
mano klausimus, gerai? Ar gavai mano elektroninę žinutę? 

— Kokią žinutę? 

— Gera pradžia. Kai padėsi ragelį, prisijunk prie interne- 

to ir pasižiūrėk į savo paštą. Paskaityk tai, ką atsiunčiau ir 

persiųsk ją kam nors, kas nusimano apie anglų literatūrą. 
Ar pažįsti universitete gerą filologą, ar visi tavo lygio? 

— Galiu nusiųsti Vongui. Jis išvyko atostogų į Honkongą, 
bet turiu jo adresą. Klausyk, o kas... 

— Perskaityk tekstą, kai tik baigsi, tau pirmam bus su- 
teikta garbė sužinoti, iš kur jį ištraukiau. Dar vienas daly- 
kas: man reikia įsilaužėlio paslaugos. Bet reikia geriausio. 

— Įsilaužėlio? 

— Kaip vadinosi ta vokiečių grupė, kuri sugebėjo įlįsti į 
centrinį Interpolo kompiuterį? 

— „Stinkend Soft“? 

- Štai, ar pažįsti kurį iš jų? 

— Giunterį. Susipažinau su juo per vieną iškylą... 

— Tiks. Gerai būtų, kad jie surinktų visą įmanomą infor- 
maciją apie worm.com. Iš ten ir atsispausdinau tau išsiųstą 
tekstą. Noriu sužinoti apie tarnybinę stotį, kuo jie užsiima ir 
gal galima įlįsti į patį sistemos diską. Užsirašyk štai ką, - pa- 
laukiau, kol susiras tušinuką, ir padiktavau „Jaume Guil- 
lamet 15“. - Tai adresas Barselonoje, noriu sužinoti, ką tas 
adresas turi bendra su tuo puslapiu. Ar visa tai vokiečiai 
gali suveikti? 

— Jei gražiai paprašysiu, gal ir pasistengs, bet visai kitaip 
bus su Vongu. Jie tik linksminasi tai darydami, jei negali pa- 
siūlyti nieko įdomaus, tikrai nesiims. 

— Dėl to gali būti ramus, jiems tikrai nebus kada nuo- 
bodžiauti. Kai tik padėsi ragelį, susisiek su jais, o paskui 
paskaityk tekstą. Septyniasdešimt puslapių, duodu tau 
tris valandas. Dabar turiu skubėti, kada galėsi pasakyti, ar 
Giunteris imsis? 

— Nežinau, bandysiu prašyti, kad jis prisijungtų prie Me- 
tafizikų klubo puslapio. Ir Vongas gali prisijungti. Tarkim, 
penktą valandą... 

— Anksčiau negalima? 

— Anksčiau? Tu tikras niekšas: Giunteriui turiu paskam- 
binti į Berlyną, gal net nerasiu namie... be to, ko tu pristojai 
su savo... 

— Džonai! 

— Ką! 

— Ačiū... 

— Eik šikti. 

Paskutinė frazė nuskambėjo airiškai, ją palydėjo numes- 
to ragelio garsas. 

Apimtas noro veikti „El Periodico“ pirmame puslapyje 
susiradau redakcijos telefono numerius ir paskambinau. 

— Pirmas aukštas, laba diena. 

— Laba diena. Norėčiau gauti papildomos informacijos 
apie jūsų laikraštyje šiandien pasirodžiusį straipsnį. 

— Luktelėkite, sujungsiu su redakcija. 

Redakcijoje kita mergina sujungė mane su Visuomenės 
gyvenimu, o Visuomenės gyvenimas su Įvykiais. Pagaliau 
galėjau pasikalbėti su asmeniu, kuris buvo pakankamai ap- 
sišvietęs, nors ir užsispyręs kaip asilas. 

— Iš kur skambinate? 

— Na, esu privatus asmuo. 

— Koks jūsų vardas, jei ne paslaptis? 

— Pablas Kabaniljas. 

— Politiko giminaitis? 

— Nieko panašaus. 

— Gal kieno nors, ką būtų verta paminėti, giminaitis? 

Jau norėjau atsakyti, kad esu jo kalės giminaitis ir Penk- 
tosios flotilės stiuardas, tačiau susilaikiau. 

— Aš - privatus detektyvas, galiu pateikti savo licencijos 
numerį. Matote, nelaimingas atsitikimas gali būti susijęs SU 
mano klientu. 

— Apgailestauju, detektyve, bet negalime atskleisti mūsų 
laikraštyje pasirodžiusios informacijos. 

— Neabejoju, tačiau aš nesitikiu, kad jūs man pasakysite 
ką nors daugiau, nei aš žinau ar galiu sužinoti nuvažiavęs 
į įvykio vietą, tik maniau, kad ten buvęs korespondentas 
galėtų sutaupyti man laiko. 

— Mes laikomės nustatytų taisyklių. Be to, šiuo metu ko- 
respondento nėra redakcijoje. 

Ech, šūdas. Tik vienas iš dešimties tūkstančių taip elgia- 
si, bet kai pataikai ant tokio, nėra šansų jo perkalbėti. Su- 
pratau, kad Kelių eismo policija pasakys dar mažiau, taigi 
nutariau pasidomėti kitais įmanomais šaltiniais. Susiradau 
Robeljadeso biuro numerį - gulėjo su popieriais prie spaus- 
dintuvo - ir paskambinau. Atsiliepė kitas nei pirmą kartą 
balsas, gan jauna mergina. 

— Laba diena, gal galite pakviesti Robeljadesą tėvą? 

— Kas jo ieško? 

— Pablas Molukas, jo klientas. 

— Taip, ponas Robeljadesas paliko jums ataskaitą, jo ne- 
bus porą dienų, nes šeimoje - gedulas. Biure nieko nėra, bet 
jei negalite užvažiuoti, nusiųsiu ką nors pas jus, nebent no- 
rėtumėte palaukti porą dienų ir pasikalbėti su pačiu Robel- 
jadesu... 

Pasakiau, kad sužinojau apie vaikino mirtį laikraštyje, 
pasidomėjau, kada bus laidotuvės, jos buvo numatytos kitą 
dieną. Palaikai bus pervežti į Sancho de Avila laidojimo rū- 
mus šiandien. Paprašiau, kad primintų biuro adresą, ir pa- 
žadėjau rytą užvažiuoti pasiimti ataskaitos. 

Matyt, skrodimas jau baigtas. Kokia išvada? Jokios. Pa- 
sinaudojau abejonės akimirka ir išgėriau kavos, surūkiau 
tūkstančio pesetų suktinę, palindau po dušu ir apsirengiau. 
Pamaniau, kad nuotaikai pakelti turiu ko nors imtis. 

Lauke plieskė saulė, pavasaris jau baigėsi: šaligatviai ap- 
šviesti it madų demonstravimo pakyla, namų šeimininkės su 
pirkiniais, tarnautojai po pusryčių, vaikštinėjantys seneliai ir 

vargšai balandžiai, lesantys išmaldos trupinius. Laimei, kad 
Play Station karta jau buvo mokykloje ir niekas nenervino 
su dviračiais ir kamuoliais. Pats nesuvokdamas, kokiu keliu 
pasukau, - pamenu tik, kad stengiausi vengti saulės, - atsi- 
dūriau Guillamet ir Traveseros gatvių sankryžoje. 

Kai atsidūriau įvykio vietoje, nepastebėjau nieko, kas ga- 
lėtų patvirtinti, jog nakčia čia įvyko avarija. Pėsčiųjų perėją 
žyminčios geltonos tvorelės jau vėl buvo pastatytos, aliumi- 
nė užtvara, žyminti statybų teritoriją, taip pat buvo nauja. 
Tik gerai įsižiūrėjęs pamačiau vietą, kur viskas įvyko, visa 
kita pamažu pasidarė akivaizdu: blizgančios stiklų šukės 
ant asfalto, sulankstytoji užtvara pastumta į šalį, ypač ryš- 
kūs buvo stabdymo pėdsakai ant asfalto. Vaizduotėje atkur- 
ta stabdžių trajektorija tvirtino, kad automobilis atvažiavo 
nuo Guillamet gatvės ir per drąsiai suko iš Traveseros. Buvo 
matyti ir kitų stabdžių pėdsakai, plonesni ir trumpesni, 
stabdyta staiga, netikėtai. Tai patvirtino, kad abu automo- 
biliai nutarė sustoti pačiame posūkyje: vienas priekiu tren- 
kiasi į aliuminę užtvarą ir ją išverčia; kitas stabteli anksčiau, 
gal atsitrenkia į pirmąjį, sprendžiau iš stiklo šukių, likusių 
ant asfalto. 

Norėdamas įsitikinti, turėjau pasižiūrėti, ar žemyn nu- 
riedėjusio automobilio šonas sulenktas, todėl priėjau prie 
užtvaros. Baisi praraja, gal keturių ar penkių aukštų, tikrai 
nelengva iškelti automobilį, bet jo ten jau nebebuvo. Teliko 
sekti atgal stabdžių pėdsakais ir bandyti nustatyti, kur pra- 
dėta persekioti, jei tai įmanoma. Judėjimas buvo menkas: 
taigi ramiai galėjau eiti pakele ir spoksoti į asfaltą iki pat 
Jaume Guillamet gatvės posūkio. Apie penkiasdešimt metrų 
nuo 15 numerio (visai prie pat valymo ir dažymo dirbtuvių) 
pastebėjau dar vienus padangų pėdsakus: jokios abejonės, 
staigus trūktelėjimas. To man ir reikėjo, tik negalėjau gaišti 
daugiau laiko ir nuėjau. Tada man į galvą šovė mintis apsi- 

mesti žurnalistu ir bandyti apklausti liudytojus, kuriuos mi- 
nėjo laikraštis. Tačiau pamačiau, kad buvo ne vienas namas, 
iš kurio galima buvo matyti avariją, ir supratau, kad tikrai 
nebus lengva juos rasti. Taip pat supratau, kad nėra jokios 
prasmės domėtis detektyvo, kurį aš pasamdžiau, mirtimi. 
Absurdiška ir netgi pavojinga. 

Surūkiau visą „Ducados“, kol pamačiau tuščią taksi. 
Sustabdžiau ir paprašiau vairuotojo, kad nuvežtų mane į 
klinikas. Kol dar nepasiėmiau Bagiros, galėjau pasidomėti 
ten. Klinikos buvo tik pora kvartalų nuo mašinų stovėjimo 
aikštelės, kurioje buvau palikęs automobilį. 

— Norėčiau sužinoti, ar dar yra Francisko Robeljade- 
so palaikai, ar juos jau išvežė. Jis žuvo šiąnakt automobi- 
lio avarijoje, - paklausiau informacijoje sėdinčios malonios 
merginos. 

Ji pasižiūrėjo į paslaptingo kompiuterio ekraną, aš su- 
gebėjau matyti tik kampelį. 

— Lavonas jau išvežtas. Turėtų būti pašarvotas Sancho 
de Avila. 

— Gal galima pasikalbėti su gydytoju, lydėjusiu nukentė- 
jusįjį į ligoninę, ar budėjusiu tuo metu ligoninėje? 

Mergina kažką supoteriavo apie informacijos tvarkaraštį 
ir mane atšaldė - tokia informacija esą suteikiama tik arti- 
miems giminaičiams. Neabejoju, kad Semas Speidas būtų 
nuskubėjęs tiesiai prie reikiamo skyriaus durų, perėjęs kori- 
dorius, apsimesdamas chirurgu, ir savo akimis pamatęs 1a- 
voną. Ką jau kalbėti apie ponią Flečer. Bet mane vertė vemti 
vien mintis ieškoti lavono, jį tyrinėti. Teliko trauktis. 

Padėkojau informaciją teikiančiai merginai, bet staiga 
prisiminiau: 

— Ar žinote, gal klinikose guli Cherardas Berokalas? 

11 korpusas, antras aukštas, traumatologijos skyrius, 43 
palata: štai kur gulėjo Beris. 

- Galj jūs AE kas An 
blauzdikaulio lūžis ir sužalota ranka. Nieko ais bet 
vėl galės vairuoti motociklą. 

Pėsčiomis nužingsniavau iki Viljaroelio garažo, įsėdau 
į Bagirą ir lėtai grįžau į kvartalą. Pakeliui prisiminiau savo 
angelus sargus ir pro veidrodėlį pradėjau ieškoti balto ope- 
lio Kadett. Štai jie; bet ne vieni: kompaniją jiems palaikė už 
manęs zvimbianti didžiulė „Honda“. Ne mažiau kaip sep- 
tyni šimtai penkiasdešimties kubinių centimetrų po tvirto 
vyruko užpakaliu, natūralios odos sėdynė ir šalmas. Neiš- 
leis iš akių „Lotus“ greitkelyje. 

Stabtelėjau prie The First namo durų. Palikau Bagirą ant- 
roje eilėje su įjungtais žibintais, tikėjausi, kad mane praleis 
pas Pirmąją Damą pasiimti tapatybės kortelės. 

Be sargo - šįkart budėjo kitas, nei mano matytas vyrukas, 
- hole trypčiojo ir gorila. Nežinau, kaip PT sugebėjo įtikinti 
kaimynus, kad tokio gerbiamo namo hole svečius pasitiktų 
toks gyvulys, bet įtikino. Pirmoji Dama pasistengė - aprašė 
tiksliai, jis mane tuoj pat atpažino, pastebėjau, kaip nusisu- 
ko, pridėjo ranką prie ausies, kad pabendrautų su kolego- 
mis, mikrofoną slėpė po švarku. Pasisveikinau. Atsakė. Nu- 
ėjau tiesiai prie pašto dėžučių, ranka pačiupinėjau viršų ir 
radęs lentelę prisukau prie brolio pašto dėžutės. Jie nieko 
nesakė, bet man priėjus liftą sargas sustabdė. 

— Pablas Miraljesas? 

— Taip. Einu pas brolienę. 

— Ji dabar miega. Paliko jums štai ką. 

Tai buvo jos tapatybės kortelė: Glorija Gariga Miranda. 
Puiku, sutaupysiu daugiau laiko. Grįžau prie Bagiros. Jau- 
čiau velnišką stresą. 

Pašte buvo pakenčiama eilė, nors truko amžinybę, ko! 
pradėjo judėti, tai dar labiau mane sunervino. Ten drau- 

džiama rūkyti. Ikimokyklinio amžiaus vaikas - kur pa- 
vadėlis? - lakstė po paštą, nekreipdamas dėmesio į žioplą 
motiną. Tačiau šuo buvo priverstas laukti už durų, kol jo 
šeimininkas laižė pašto ženklus. Šuo buvo gana ramus ir 
be švytinčių batų, žinoma, nėra pasaulyje teisybės. Kai jau 
ruošiausi susidoroti su vaiku, atėjo mano eilė. Vaikas turė- 
tų padėkoti akiniuotam pašto tarnautojui, kuris spoksojo į 
mane nutaisęs išraišką: „O tau ko čia reikia?“ 

— Atėjau atsiimti laiško. 

— Kvitas? 

— Neturiu, bet... 

Jam visai nerūpėjo, ką norėjau pasakyti. Praleidęs pro 
ausis mano istoriją, vyrukas pakartojo tą patį klausimą, nors 
šįkart kitokiu tonu - kas rytą ateinančių jam drumsti ramy- 
bės galvijų tramdytojo tonu. Čiupt už vadžių vėl iš pradžių, 
tačiau dabar jis net nepažvelgė į mane, labiau domėjosi savo 
nagais. 

— Be kvito negaliu atiduoti laiško. 

Man pasirodė, kad reikalas jau priėjo antrą fazę. 

— Puiku, gal galima pasikalbėti su skyriaus viršininku. 
Tuojau pat. 

— Deja, negalima. 

— Ne? Jei tuoj pat nepasirodys skyriaus viršininkas, pa- 
statysiu kėdę viduryje salės, užsilipsiu ant jos, nusimausiu 
kelnes, tada glaudes ir, jei viršininko dar nebus, pradėsiu 
prieš klientus masturbuotis, prieš moteris, vaikus ir netgi 
šunis. Be to, pasistengsiu kaip galima toliau purkštelėti, o 
sugebu pataikyti iš labai toli. Pats pagalvokite. 

— Klausykit, jau sakiau, kad viršininkas negali ateiti. Jei 
neatstosite, iškviesiu policiją. 

— Atlik savo pareigą, pasakyk jiems, kad atsineštų porą 
kempinių, nes čia pat įsteigsiu savivaldybės spermos ban- 
ką. Jau porą savaičių kaupiu atsargas, brangusis. 

— O man kas rūpi. Kitas, prašom. 

Vargšas vyrukas vaizdavo kietą, bet nežinojo, su kuo 
susidūrė. Nusisukau, nutvėriau parodytą kėdę, pastūmiau 
ją kaip galima garsiau į patį vidurį ir užsiropščiau ant jos, 
švelniai pasakius, ganėtinai sunkiai, nesu pratęs daryti to- 
kių triukų. Tada ant mano masę pabrėžiančios pakylos pa- 
maskatavau rankomis, norėdamas įsitikinti, ar visi mane 
mato, ir lėtai pradėjau segiotis marškinius. 

— Vilkė turi penkis vilkiukus... 

Savo žodžius palydėjau gestais ir pamažu liečiau sagas. 
Kai kairė ranka dar nebuvo įveikusi dviejų paskutinių sagų, 
pamačiau, kaip tipelis dingo už nematomų durų. Tuoj pat 
nulipau nuo kėdės, pastačiau ją į vietą ir susitvarkiau; kai 
vėl pasirodė gražuoliukas, atrodžiau visai normalus savo 
eilės laukiantis žmogelis. Viršininkė buvo keturiasdešim- 
ties metų slenkstį peržengusi moteriškė, pilku kostiumėliu, 
prie atlapo prisisegusi pašto tarnautojos ženkliuką: veiks- 
minga. Paaiškinau, kad mano brolienės vasarnamyje vyko 
remontas ir keletą dienų ant pašto dėžutės nebuvo lentelės 
su pavarde. Suabejojo, bet vis dėlto atidavė voką, liepė pasi- 
rašyti ant lapo ir vietoj Pirmosios Damos tapatybės kortelės 
pateikti savo. Gerai, kad nepastebėjo galiojimo datos. 

Grįžau prie Žvėries, pastačiau jį ant šaligatvio ir atplė- 
šiau voką. 

Ištraukiau pilną spalvotų popierėlių aplanką. Daugybė 
popierių. Pirmas buvo kelių puslapių amerikiečių firmos 
redaguota ataskaita. Paskaičiau. Antras - sporto įrangos 
instrukcijos. Tuoj pat atmečiau. Nejau Pirmoji Dama su- 
dėjo stalčiuje gulėjusius popierius, pagalvojau. Detektyvo 
darbas nėra paprastas: reikia ne tik sugalvoti gerus klausi- 
mus, reikia mokėti iššifruoti ir atsakymus, o mano mąsty- 
mą veikia vaizduotė, kai tik randu atsakymą į mįslę, viską 
sugriauna kitos dvidešimt penkios galimybės. Žodžiu, kurį 

laiką tik varčiau popierius, gal ką sugalvosiu. Ir ko tik ne- 
buvo: klientų laiškų kopijos, vizitinės kortelės (Bernardas, 
Almasiga, kirpėjas), komerciniai balansai, brangios mašinų 
taisyklos kvitas ir Bagiros tepalų keitimo kvitas (aštuonias- 
dešimt trys tukstančiai pesetų, su mokesčiais), Guči kak- 
laraiščių katalogas, iš interneto atspausdinti straipsniai, 
mano Nuostabiojo Brolio ranka rašytas raštelis („Pusė yra 
mažiau, nei tau atrodo“, taip buvo parašyta) ir... galiausiai 
krūva spausdintų lapų, susegtų sąvaržėle, ant jų buvo su- 
rašyti adresai. Viršuje parašyta data: birželio 22-oji, įvairių 
Europos miestų adresai: Bordo, Mančesteris... Trečiame 
puslapyje pamačiau: 


G.5S.W Amanci Viladrau 

Slaptažodis: Montanijos gatvė 25 

08029 — Barselona (Ispanija) 

Adresas: Jaume Guillamet gatvė 15, 08029 Barse- 
lona (Ispanija) 


Iš karto pamačiau jį, nes to ir tikėjausi, be to, jis buvo api- 
brėžtas. Šalia rato tos pačios spalvos pieštuku ir nuostabia 
rašysena buvo parašytas tik vienas žodis - Pablas. 

Vos neišvirtau iš klumpių ir vos nepaleidau lapo pavė- 
jui. Tarsi mano vardas būtų blogas ženklas, grafinis mano 
asmens pavaizdavimas prie Guillamet gatvės sodo tvoros 
reiškė ką tik pradėjusį pildytis siaubingą sapną. 

Jau ruošiausi važiuoti, kai man staiga šovė mintis: mano 
Nuostabusis Brolis vadina mane Pablu Chosė, kaip ir Ponia 
Motina. Jis taip vadina, nes žino, kaip nekenčiu to vardo, net 
savo asmeniniuose užrašuose jis rašo P. Chosė, kaip ir užra- 
šų knygelėje. Man sukosi galva vien nuo minties, kad mano 
Nuostabioji Brolienė galėjo falsifikuoti savo vyro parašą tik 
tam, kad aš pamatyčiau ir atkreipčiau dėmesį į adresą. 

Nauja informacija viską tik sujaukė, nutariau pasitraukti 
nuo bedugnės ir važiuoti į Robeljadeso biurą. 

Neapsakomos spūstys, ko gero, bendrojo lavinimo mo- 
kykla ką tik atidarė narvo duris, nes keletas žmogaus mažy- 
kišenėlių ir užtrauktukų, su spragtukais ir lipdukais) bandė 
priartėti prie Bagiros langų ir užmesti akį į vidų. Pagrūmo- 
jau, jie nulėkė slėptis už pašto dėžutės, iš kur man negailėjo 
naujamadiškų gestų. Teisus buvo Ignasijus Realybė: nebėra 
geometrijos, nebėra teologijos, viskas dingo. 

Po pusvalandžio pagaliau pasiekiau Robeljadeso biurą, 
įsikūrusį seno pastato antrame aukšte. Mane pasitiko tele- 
fonu kalbėjusi mergina. Nesu tikras, bet manau, kad jai pa- 
tikau, gal todėl, kad esu iš tų vyrų, kurių merginas moko 
negeisti, ir pastebiu, kad būtent todėl esame geidžiami. Ji 
buvo mandagi, kaip ir reikia elgtis panašiomis aplinkybė- 
mis. Pasiėmiau voką, sumokėjau šešiasdešimt, kaip ir buvo 
parašyta man įteiktame kvite, ir tuoj pat nusileidau žemyn, 
policininkas jau rašėsi Žvėries numerius. 

— Bauda? 

— Taip, pone, jūs pastatėte krovimo zonoje, čia gali stovė- 
ti tik prekybos transportas. 

— Gal patikėsit, jei pasakysiu, kad kroviausi šį voką? 

— Gal dar pasakysite, kad tai prekybos transporto prie- 
monė? 

— Tai Kuveito taksi. Na, žinote, toks jau tų šeichų skonis... 

— Aha, Kuveite dar, pasirodo, važinėja sportiniai taksi, 
kuriems išduodami Barselonos numeriai. 

— B - Burkanas, šalies pietryčiuose. Koks sutapimas, ar ne? 

— Neblogai sugalvota. Bet perduokite šeichui, kad sumo- 
kėtų baudą, jam tai bus vieni niekai. 

Aštuoni tūkstančiai pesetų. Kiek būtų, pavertus eurais? 
Gal sumokėti tuoj pat, ne, nutariau, tai galės pamaloninti 

Nuostabiojo Brolio apsireiškimą. Apsukau kvartalą ir susto- 
jau ant platesnio šaligatvio, Sarijos gatvėje, norėjau paskai- 
tyti ataskaitą. Vokas buvo didelis, bet plonesnis nei pašto: 
viso labo trys mašinėle atspausdinti puslapiai. 

Barselona ir taip toliau: ponai Molukai, ataskaita bla bla 
bla, Eulalijos Robles Mirandos dingimas (man kažką pri- 
minė ta pavardė), taip toliau, taip toliau, pusantro puslapio 
neįdomaus teksto ir taip toliau, o pabaigoje juodesniu šriftu 
parašytos išvados: 

„Atkreipdami dėmesį į kai kurias aplinkybes įtariame, 
kad asmens pradingimas susijęs su Sebastianu Miraljesu. Jis 
savo ruožtu nesutaria su nekilnojamojo turto agentūra, kuri 
įsikūrusi Bilbao mieste arba jo apylinkėse, adresas mums 
nėra žinomas. 

Manome, kad abu minėti asmenys keliauja drauge savo 
noru ir dabar gali būti Ispanijos šiaurėje.“ 

Nuostabu. Puikiai atliktas Robeljadesų darbas, tai su- 
pratau tuoj pat, perskaitęs visą ataskaitą, nepraleisdamas nė 
vieno išvadų sakinio, bet paskutinis jų kalbintas Žmogus, 
be jokios abejonės, buvo mano Ponia Motina, ne informa- 
cijos karalienė. Jei ją būtų pasamdęs KGB, dabar Teksasas 
būtų Tarybų Socialistinių Respublikų Sąjunga, tik ji galėjo 
papasakoti Robeljadesui apie baskų firmą, tai galėjo būti tik 
Ibaros agentūra, vardas, kurį man pakišo majonezo inde- 
lis. Staiga, pamatęs, kad niekur neminimas Jaume Guillamet 
gatvės namas, nusimečiau didžiulę naštą, įsitikinau, kad 
vaikino mirtis neturėjo nieko bendro su mano užduotimi. 
Staiga prisiminiau padangų pėdsakus ir sudužusius stik- 
lus penkiasdešimt metrų nuo Guillamet namo sodo. Jei tai 
sutapimas, tai velniškas sutapimas. Galėjai įtarti, kad, kai 
tėvas jau buvo atspausdinęs suredaguotą ataskaitą, sūnus 
užuodė ką nors nauja ir nutarė sekti iki pat statybų, dvylika 
metrų į prarają. 

Kišenėje aptikau pinigus, kuriuos įsimečiau namie, bet 
vis tiek sustojau už šimto metrų prie bankomato. Eidamas 
Traveseros gatve nutariau užsukti pas Niką. Reikėjo nusi- 
pirkti sniego ir būtinai pasirūpinti žole, nes dėl visos tos ne- 
tvarkos pinigų krūvelė apčiuopiamai suplonėjo. Trumpam 
stabtelėjau antroje eilėje ir pasukau į parką. 

Niko nematyti. 

Pakeliui prie Žvėries sutikau angelą sargą, su kuriuo 
prasilenkiau degalinėje. Kai pradingau parke, jis išlipo iš 
kadeto. 

— Atleisk, kad priverčiau tave bėgti, stabtelėjau akimirką, 
nes norėjau sutikti savo draugą, - tariau jam. 

— Viskas gerai. Profesiniai nesklandumai. 

— Kiek valandų? 

— Antra. 

Laikas pagalvoti apie valgį. 

- Kviečiu jus pietauti. 

— Chm... turiu paklausti Lopeso. 

Lopesas buvo antras angelas sargas, jis sėdėjo automo- 
bilyje. Priėjome. Penkiasdešimties metų storuliukas, vil- 
kėjo senamadišku švarku. Pro langelį pakartojau kvietimą 
ir jam. 

— Dėkui, bet negaliu. 

— Nagi, noriu valgyti, kai einu į restoraną, ilgokai užgaiš- 
tu. Ką jūs veiksite tuo metu? Taip ir stypsosite prie durų, 
užsisakę picos? 

— Geriau, kad mūsų kartu nematytų. 

— Gerai, galime susitikti kur nors toliau ir nuvažiuoti į 
restoraną atskirai. Manau, mūsų niekas neseka. 

Vyrukas vis dar abejojo. Neatlyžau: 

— Klausykit, šiandien tikrai prasta diena. Pagrobtas mano 
brolis, kažkas užvažiavo ant mano tėvo, negana to — šiąnakt 
nužudė mano pasamdytą detektyvą. Nenoriu valgyti vienas: 

Nusileido. Paklausė, ar mėgstu paelją, pritariau. 

— Ar Žinai, kur yra restoranas „Las Planas“? Jis prieš sto- 
tį. Važiuok Valvidreros gatve. Paskui seks motociklas. Mes 
pasirodysime vėliau. 

Nusikabino radiją, kabantį mašinos priekyje, ir kažkam 
kažką pranešė. Guvus tas pilvūzas: išplatėjęs kelias leido 
motociklui aplenkti bet kurią mašiną. Taigi valgėme paeliją, 
avienos šonkauliukus ir gėrėme pigų vyną iš grafino: pa- 
prastai jis būna šaltas ir raudonas, dar geriau, jei atskiestas 
gazuotu vandeniu. Taip pat gavome likerio, gerų cigarų ir 
puikiai paplepėjome: siaubingi Lopeso, buvusio policinin- 
ko, prisiminimai ir Antonijaus, buvusio mašinų vagies, 
niekšybės. Motociklininkas ir aš tik klausėmės. Puikūs vy- 
rukai. Ramiai grįžome į Barseloną, apygirčiai: jie norėjo su- 
stoti prie mano namų ir numigti. 

Aš taip pat buvau už pogulį, bet grįžęs namo turėjau pri- 
sijungti prie interneto. 

Atsidariau worm.com, įlindau į tinklalapį, parašiau slap- 
tažodį molucas  worm ir radau klausimų, susijusių su „The 
Stronghold“, puslapį. Ką laikė rankoje Henris, kai susipaži- 
no su karaliene? - raudoną skarelę. Ką veikė karalius mūšio 
aikštėje? Ir taip iki dvidešimto klausimo, ne visi buvo to- 
kie lengvi, taigi buvau priverstas peržiūrėti tekstą du ar tris 
kartus, kol radau tinkamą atsakymą atsakymų puslapiui. 
Paspaudžiau submit ir palaukiau. 

Valio! Dabar po pavadinimu „Welcome to the Worm 
gate“ dabartine anglų kalba buvo parašytos trys frazės. Štai 
jų vertimas: 


KELIONĖ ILGA IR SUNKI. NE VISADA JAI PA- 
KANKA GYVENIMO. 

KLAUSYK SAVO SĄŽINĖS. NEVALIA ARTINTIS 
SU BLOGAIS KĖSLAIS. NORS NIEKADA NE- 
PASIEKSI WORM ŠIRDIES, TAVE NUOLAT 
PERSEKIOS. 


KLAUSYK SAVO SĄŽINĖS. TEBŪNIE PALAI- 
MINTA TYROS DVASIOS BUTYBĖ. NORS NE- 
PASIEKSI WORM ŠIRDIES, JAUSIESI PAKY- 
LĖTAS. 


Iš operos: trys žiedai nykštukams ir drambliai neskrai- 
do. Tik tai, nuoroda su adresu mailoworm.com ir First contact 
mygtukas. Visa tai atrodė vaikiška, tačiau podraug buvo 
justi nemaloni aplinka, dabar jau buvau bemaž įsitikinęs, 
jog grasinimai nebuvo iš piršto laužti. Na ir kas: paspau- 
džiau mygtuką, kas gi galėtų nutikti. Laimei, vakar, kai pil- 
džiau anketą, užrašyti duomenys, kad man duotų slaptažo- 
dį, nors duomenys ir buvo išgalvoti, bet labai artimi tikro- 
vei, tik parsisiuntęs vaizdą pamačiau vardą, telefoną, kurie 
buvo parinkti pagal mano geografinę zoną. Tiksliau, štai tas 
vardas ir telefono numeris: 


Viljas, 93 430 1321 


Žinoma, pašokau nuo kėdės ir nulėkiau ieškoti lapelio, 
kuriame iš The First mobiliojo buvau užsirašęs kai kuriuos 
numerius. Suradau: Viljas, 93 430 13 21. 

Vėl grįžau prie kompiuterio. „Call this number and tell 
the Worm you are Molucas - worm“ taip buvo parašyta po 
numeriu. 

Per greitai. Per grei-tai. Raminkis. Nurimk. Pagalvokime. 
Jau skambinau šiuo numeriu: skambinau ir atsiliepė, tačiau 
tuoj pat numetė ragelį, puikiai pamenu, du ar tris kartus 

bandžiau. Gal todėl, kad nepasakiau slaptažodžio? Dabar 
turėjau jį, tačiau ar verta? 

Nutariau, kad protingiau būtų palaukti nuomonės apie 
„The Stronghold“. Tai mane pažadino iš pamąstymų ir pri- 
minė, kad po valandos turėsiu bendrauti su trijule, kuri toli 
gražu neprilygsta mano angelams sargams: pagirių kanki- 
namas airis metafizikas, vokietis informatikas ir kinas filo- 
logas, tyrinėjantis viduramžių anglų literatūrą. 

Nieko sau gyvenimėlis: ko reikia prisigalvoti, kad gali- 
ma būtų ramiai gyventi. 


Oberonas miške 


Bandžiau numigti, bet nevaisingai. Mano galvoje zvimbė 
daugybė minčių. 

Kai atsikėliau iš lovos, dar buvo ne laikas pokalbių sve- 
tainei, bet niekada nemėgau laukti, todėl nutariau pasku- 
binti reikalus ir paskambinau Džonui. Jis atsiliepė, kaip vi- 
sada, prastos nuotaikos. Pateikiu vertimą: 

— Kas tau darosi? Prieš penkias minutes kalbėjausi su 
Giunteriu. Jis sakė, kad iš namų negali nieko padaryti. Jį 
nubaudė. 

— Kas ką? 

— Jį nubaudė. Tėvas jam visą savaitę uždraudė lįsti prie 
interneto. Kas? Ispanijoje tėvai nebaudžia, kai nusižengi? 
Štai kodėl jūs tokie išaugate. 

— Kiek jam metų? 

— Giunteriui? Trylika, o ką?.. 

To tik trūko. Juk pasaulyje yra šimtai įsilaužėlių, o man 
pavyko gauti tik nepilnametį ir dar negalintį naudotis inter- 
netu. Laimei, Džonas mane nuramino, pasakė, kad reikalas 
sutvarkytas: berniūkštis nueis į Stinkend Soft klubą ir pri- 
sijungs prie interneto, tada ir išsiaiškins. Naujienų galima 
tikėtis į dienos pabaigą. 

— O tu ar pradėjai skaityti „Ivirtovę“? 

— Ar nebaigsi tampyti man nervų? Taip, šįryt skaičiau. 

— Gerai. Gal gali prisijungti dabar, pakalbėsime svetainė- 
je. Tie skambučiai į Dubliną man tikrai daug kainuoja. 

Paburbėjo, bet sutiko. Daviau jam penkias minutes, kol 
prisijungs, ir pats nuėjau prie kompiuterio. Mūsų Metaclub. 
net puslapio dizainas buvo pakeistas, patyrinėsiu jį vėliau, 
nuvariau tiesiai prie svetainės ir įlindau į bendrą kambarį. 
Ten radau Džono vardą. 


Pbl. Aš jau čia. 

Dž. Dabar patenkintas? Sudirbai man visą dieną. Laukiu 
tavo pasiaiškinimo, kodėl taip nerimsti? 

Pbl. Sakei, kad perskaitei „Ivirtovę“... 

Dž. Taip, na ir ką? 

Pbl. Nepastebėjai nieko neįprasto? 

Dž. Turėjau ką nors pastebėti? 

Pbl. Eik šikti, Džonai. Kaip manai, kokio tai senumo 
tekstas? 

Dž. Viduramžių anglų, sakykim, XIV amžius. Gal anks- 
tesnis. Vongas išsklaidys mūsų abejones. 

Pbl. Nenusišnekėk, negali būti. 

Dž. Kodėl? 

Pbl. Ar visą poemą perskaitei? 

Pbl. O tau nekeista, kad XIV amžiaus tekste yra Froido 
teiginių? 

Dž. Pablai, palik mane ramybėje. Jei nebūtų Froido tei- 
ginių, būtų be galo originalu, jo idėjų galima rasti įvairaus 
laikotarpio literatūroje. 

Pbl. O ką manai apie Raselą: tekste gerai paaiškinta kal- 
bos ir ženklo teorija, tai yra XX amžiaus teorija. 

Dž. Kai neatsiminsiu, kada rašė Raselas, eisiu į pensiją. 

Pbl. Aš nejuokauju, ta teorija išdėstyta dvylikoje poemos 
pabaigos eilučių. 

Dž. Jei atmintis manęs neapgauna, kalbos ir ženklo teo- 
rija atskleidžia kalbos ir tikrovės izomorfizmą. Ar yra koks 
nors tai įrodantis posmas? 

Pbl. Pats Žinai, kad tai galima paaiškinti kitais žodžiais... 
Ar pameni, kai Henris bando nupiešti Tvirtovės struktūrą? 
Yra pora posmų, kuriuose pateikiami Raselo teiginiai: norint 
suvokti Tikrovės struktūrą, reikia studijuoti kalbą, tas pats 
blaivaus ir aptemusio proto kratinys. Vitgenšteinas savo 
„Traktate“ kalba apie kalbą kaip apie „tikrovės piešinius“: 
kaip tik tai cituojama poemoje, labai akivaizdus pavyzdys, 
reikia tik išskaityti. 

Vongas iš Honkongo prisijungė prie pokalbio 17:01 
(GMT+ 1). 


Tai sistema parodė prie pokalbio prisijungus kinui. 

V. Sveikas, Džonai ir kompanija. 

Dž. Vongai, pristatau tau Pablą, draugą iš Barselonos. 

V. Malonu susipažinti, Pablai, esu nemažai apie tave 
girdėjęs. 

Pbl. Labas, Vongai, ačiū, kad prisidėjai. 

121 iš Berlyno prisijungė prie pokalbio 17:02 (GMT + 1). 


Dar vienas prisijungė. Bet man tas slapyvardis nieko 
nesakė. 


Dž. Ką manai apie tekstą, Vongai? Pablas visai sutriko 
kalbėdamas apie formą ir turinį. 

121. Labas, Džonai. Tu Džonas? 

V. Na, nespėjau perskaityti visos poemos, tik keletą p0- 
smų. Įdomu. 

Pukas iš Norvegijos jungiasi prie pokalbio 17:04 (GMT + 1). 

Tada viskas ir susipainiojo. Nelengva sekti keturių vyru- 
kų ir nykštuko pokalbį. 


Dž. Taip, 121, aš - Džonas. Tu Giunteris? 

121. Taip, Giunteris. Sveiki visi. Nelabai gerai kalbu an- 
gliškai. 

Dž. Susipažinkite su Giunteriu: geriausias įsilaužėlis šia- 
pus Misisipės. 

Pbl. Labas, 121. 

Pbl. Vongai, gal gali pasakyti, kokio senumo tas tekstas? 

Pukas. 121, tu tikrai įsilaužėlis? Gal NASA kompiuterius 
užkrėtei virusu? 

V. Viduramžių anglų, tikrai vėlesnis nei XII amžiaus. 

Pbl. Vongai, gal gali patikslinti? Mane ypač domina da- 
tos riba. 

V. Ją sunku nustatyti. Sakyčiau, XIV, bet gali būti ir XIII, 
o gal net ir XV amžius. Negaliu daugiau pasakyti vien iš 
kalbos stiliaus. 

121. Pukai, aš ne cracker*, kuris užkrečia virusu. 

Dž. Pukai, niekada neklausk įsilaužėlio, ar jis yra įsilau- 
žėlis. 

V. Norint nustatyti tikslią datą, reikia nagrinėti turinį ir 
turėti patikimų istorinių dokumentų. Tokiu atveju suren- 
kama įvairių sričių specialistų grupė. Aš net neperskaičiau 
visos poemos. 

Pukas. Kodėl negaliu klausti? 

121. Pukai, aš ne ardau, aš mėgstu įsilaužti, tai man labai 
patinka. 

Pbl. Vongai, gaila, bet tekste nėra jokių užuominų apie 
istoriją, pavyzdžiui, mūšius, karus ar žymius veikėjus. Tai 
turėjai omenyje? 


* Ardytojas (angl.). 

Dž. Pukai, negali to klausti todėl, kad tikras įsilaužėlis 
niekada to neatskleistų. Tai kiti turi suprasti ir gerbti. 

Pbl. 121, ar Džonas tau sakė, ko man reikia? 

Pukas. Ką reiškia crackinę? 

Pbl. 121, tekstas, kurį minėjo Vongas, turi ryšį su worm. 
com puslapiu. 

V. Ne tik istoriniai duomenys. Viskas: drabužiai, baldai, 
papročiai... tai labai padeda nustatyti datą. 

121. Taip, Pablai, Dž. minėjo. 

Pukas. Kas nors gali man paaiškinti, ką reiškia crackinę? 

121. Cracking yra blogas cyberpunk. Hackinę, ne zerstrė- 
rend. Hacking - gera laisvės priemonė. 

Dž. Pukai, manoma, kad crack yra blogi ir kvaili, o hack - 
geri ir protingi. 

Pbl. Vongai, būk geras, parašyk, ką manai apie tuos ke- 
lis posmus, kuriuos perskaitei. Mane domina viskas, ką gali 
pasakyti. Tai svarbu. 

Pbl. 121, ar gali suveikti man reikiamą informaciją? 

121. Įsilaužėliai informuoja visus, kam rūpi harmonija. 

Dž. Nors kai kurie cracker veiksmai atskleidžia įsilaužė- 
lių veidmainiškumą ir siūlo išsivalymą ugnimi, tai revoliu- 
cinis tipas. 

Pukas. 121, bet ar buvai įlindęs į NASA? 

Pbl. Džonai, jei nepadedi, bent jau netrukdyk. Nekreipk 
dėmesio į tą Puką. 

V. Pirmas įspūdis, kad tai penkių šimtų posmų dvylikas- 
kiemenis kryžminio ABABA rimavimo kūrinys, būdingas 
XII amžiui. 

121. Pablai, galiu tau padėti. Juk geriau su pagalba. 

Dž. Klausyk, kiaulės snuki, ištraukei mane iš lovos de- 
vintą valandą ryto, o dabar negaliu kalbėti ką noriu savo 
klube? Jei nenori skaityti, ką rašau, spausk Ignore ir manęs 
nenervink. 

121. Taip, buvau įsilaužęs į NASA. 

V. Leksika primena XIII amžiaus pabaigą, tai reiškia, kad 
metras yra archajiškas. 

Pbl. Kokią pagalbą siūlai, 121? 

Pbl. Vongai, nesustok, seku tavo mintis. 

Pukas. LOL*. 

V. Ortografija gali būti XIII amžiaus, nors labiau panė- 
šėja į XIV amžių. Bet nemanau, kad galima peržengti XV 
amžiaus ribas. 

Dž. Pukai, kas čia juokinga? 

121. Pablai, draugų pagalba. 

V. Nesustoju, tik greičiau nesugebu spausdinti. 

Pukas. Ima juokas iš „kiaulės snukio“. Maniau, kad tai 
filosofinis pokalbis. 

Pbl. Atleisk, Vongai, ačiū tau už pagalbą. Rašyk taip, 
kaip tau geriau. 

> Kokia draugų pagalba,121? Gali suteikti? Gal ką nors 
sužinojai? 

Dž. Pukai, taip ir yra, labai prasminga filosofija. 

>Žinoma, kvaily, ar perskaitei Primary Sentences, kuriuos 
tau nusiunčiau? 

V. Perskaičiau mažai, bet pastebėjau, kad yra įprasti už- 
duoties veikėjai: Riteris, Karalius, Magas, Karalienė... tai 
primena senąsias pasakas, gal pasakojimo šaknys yra anglų 
legenda, pagal kurią buvo sukurta rašytinė versija. 

Pukas. Pablai, kas nors ne taip? 

121. Pabandžiau su satan. Nebloga apsauga. Reikia pa- 
bandyti su slaptažodžių generatoriumi. Kelios valandos. 
Gal trojietis. Ar labai svarbu? 

Dž. APŠIKTA ASILO UODEGA, KLAUSIU, AR SKAITEI 
MANO PRIMARY SENTENCES? 


* Laugh out loud - garsiai nusijuokti - santrumpa (angl.). 

Pbl. Apgailestauju, Pukai, bet nenoriu kalbėtis. Gal kitą 
kartą. 

V. Išvada: galiu lažintis, jog tai XIV amžius, bet negaliu 
garantuoti. Sunku spręsti. Ilgą laiką mokslininkai studijavo 
Robino Hudo nuotykius, bet lig šiol neįrodyta, ar tai XII, ar 
XIV amžius. 

Pbl. 121, ką reiškia satan ir trojietis? 

>DŽONAI, APSIŠIK SU SAVO PRIMARY SENTENCES. 

V. Labai dažnai įvairiais laikotarpiais rutuliojami ir iš- 
plečiami fragmentai ar perrašomi posmai. 

Pbl. Vongai, o gal tai apokrifas, padirbtas tekstas? Tik- 
sliau, gal tai mūsų laikų archajinio stiliaus interpretacija? 

Pukas. 121, ar NASA turi žinių apie ateivius? 

121. Satan: security analizer, įsilaužėlių priemonė. Trojie- 
tis - į sistemą įsigaunanti programa, tarsi Trojos arklys. Šni- 
pinėjimo programa. 

Dž. Klausyk, kvaily: vienintelis primatas čia esi tu. Ne- 
pamiršk, kad mūsų laukia darbas. Aš pasirūpinsiu redaga- 
vimu, bet jei tau nerūpi perskaityti tai, ką tau nusiunčiau, 
mes užgaišime keletą metų, kol sukursime bent jau pado- 
resnę teorijos grupę. Tavo reikalas. 

V. Tekstas negali būti padirbtas. Visada egzistuoja tokia 
galimybė, tačiau ji labai nežymi. Jei tekstą suredagavo šių 
laikų Žmogus, jis turi būti ne tik filologas genijus, bet ir pui- 
kus poetas. Taip galėtų būti, jei tai būtų tik keletas posmų, 
bet čia - tūkstančiai gerų eilių... 

121. NASA sukaupta daug geros informacijos. Labai įdo- 
mu įlįsti, bet reikia skaityti, skaityti, skaityti... 

Pbl. Asmeniškai Džonui. Džonai, nepyk, bet nespėjau visko 
perskaityti, apgailestauju, turiu daugybę bėdų. Pakalbėsime 
vėliau. Parašysiu tau elektroniniu paštu arba paskambinsiu. 

Pukas. 121, gal gali pasakyti, kaip prasibrauti į NASA 
puslapį? Tai puiki vietelė pokštams. 

V. Džonas man sakė, kad tą tekstą radai internete. Keis- 
ta, anksčiau nesu apie jį girdėjęs. Ir ne todėl, kad parašyta 
viduramžių anglų kalba, esu pratęs vartyti populiariausius 
katalogus. Gal man pasakytum, kur radai, tada galėčiau pa- 
sakyti daugiau. 

121. Ką reiškia „pokštai“? 

Dž. Asmeniškai Pablui. Tikėkimės. Tau tikrai bus sunku 
paaiškinti, kodėl sugadinai man dieną. 

Pbl. „Pokštai“ reiškia Schelmenstriech; nekreipk dėmesio 
į Puką: Pukas yra vardas iš Poltergeisto. Klausyk, nieko ne- 
gali man pasakyti, visiškai nieko apie mano puslapį? 

>Žinau, Vongai, 121 jau bando pasidomėti tuo puslapiu. 

Pukas. Aš visai ne poltergeistas, o nykštukas. 

Dž. Pukai, koks velnias tave užnešė į šią svetainę? 

V. Jei sužinosi ką nors daugiau, parašyk į woungwOusa. 
net - būsiu tau dėkingas. O dabar paskaitysiu visą poemą. 
Ar gali duoti savo elektroninį paštą? 

Dž. Asmeniškai Pablui. Jau sakiau tau, kad Giunterį reikia 
suvilioti. Jis tikras tinginys. Pasakyk jam, kad radęs spren- 
dimą jis sužinos, kaip atskleisti įdomią paslaptį, kitaip jis 
pamirš tave, vos atsijungęs nuo svetainės imsis daug įdo- 
mesnių dalykų nei tavo paranojos. 

121. Deja, Pablai, dar neradau. 

Dž. Pukai, Poltergeist vokiškai reiškia „triukšmadarys“. 
Matai, kokia tai rimta svetainė. Net vokiškai kalbamės. 

Pukas. Džonai, mums patinka lįsti, kur mūsų niekas ne- 
laukia. Pavyzdžiui, į NASA. 

Pbl. Vongai, mirallesOmetaclub.net. Tai mano Metafizikų 
klubo adresas. 

Pukas. Jau pasidarė nuobodu. Džonai, gal galėtum ir man 
asmeniškai papasakoti visus tuos įdomius dalykus apie Pablą. 

V. Tiesa, Pablai ir Džonai, sužinojau, kad Ričmonde yra 
studentas, kuris norėtų rašyti diplominį darbą apie jūsų dės- 

tomas mintis šiame klube. Jis bandys prašyti šiuolaikinės 
filosofijos katedros tokio leidimo, manau, kad jį gaus. Esu 
girdėjęs ne vieną įdomią teoriją apie jūsų Išgalvotą Tikrovę. 
Jūs labai madingi rytinės pakrantės filologijos fakultetuose, 
ten lankiausi žiemą. 

Dž. Pukai, nežinau apie ką tu kalbi, niekam nieko ne- 
siunčiau asmeniškai apie Pablą. 

Pbl. Pukai, ispaniškai skambėtų taip: se te ve el plumero. 

Dž. Jei Pablas mažiau gertų ir daugiau dirbtų, gal suge- 
bėtume išleisti ką nors padoraus, bet dabar nesugebame net 
apibrėžti teorijos, turime tik šimtus pabirų Žinučių interne- 
te. Būtų gerai, jei mus supažindintum su tuo studentu. Gal 
jis mums padėtų. Tikrai būtų ne pro šalį stipendininkas. 

Pukas. Na, kas čia kalba ispaniškai? Kokie jūs nuobodūs. 
Eisiu: gal miške sutiksiu Oberoną. 

Pukas paliko svetainę 17:26 (GMT + 1) 

Dž. Nair kvailys tas nykštukas. 

Pbl. Asmeniškai Džonui ir 121. Giunteri, turiu tau kai ką 
paaiškinti. Tavo ir tavo draugų pagalba man yra gyvybės ar 
mirties klausimas. Žinau, gali atrodyti keista, tačiau bando- 
me surasti XIV amžiaus poemos šaknis (atidžiai skaityk), 
joje sukaupta visa vėlesnių šešių amžių informacija. Vongas 
yra viduramžių anglų literatūros specialistas, jis mums pa- 
deda: ką tik patvirtino teksto datą. Žinome, kad yra toks 
puslapis w0rm.com ir tai, kad jis susijęs su poema, manome, 
kad įlindus į jį galima išgauti daugiau informacijos. Ar su- 
pranti, koks svarbus tas uždavinys? Šią mįslę įminti bando 
viso pasaulio ekspertai, bet mums trūksta gerų informatikų. 
Tik pagalvok: galėtume gauti DUOMENŲ APIE ATEITĮ. 
Prašau tavęs, atsiųsk man elektroninį laiškelį, jei ką atkaps- 
tysi. Lauksiu. Ir niekam nepasakok, nereikia, kad kas suži- 
notų, gali pasakyti tik artimiausiems pagalbininkams. 

Manau, perlenkiau lazdą, bet norėjau, kad mano žodžiai 
padarytų įspūdį; trylikos metų pienburniui nuotykiai, nors 
ir beprotiški, daug reiškia. Bent jau pažadėjo ką nors nu- 
veikti ir dar šiandien atsiųsti man žinutę. Svetainėje netrū- 
ko pašnekovų, bet gavęs reikiamą informaciją atsijungiau, 
kai tik mandagumo taisyklės suteikė man tokį šansą. Kol 
kas mano, kaip detektyvo, pastangos nedavė jokių vaisių: 
„Tvirtovė“ buvo labai senas tekstas, kita vertus, aš pradėjau 
abejoti, ar tai tikrai kažkas neįprasta. Teisybę pasakius, filo- 
sofijos istorija yra nuolatinis perdirbimas ir panašių prece- 
dentų galima aptikti visais laikais. 

Kad tą man svarbių minčių chaosą, tvyrantį galvoje, pa- 
kylėčiau į aukštesnę pakopą, reikėjo prasiblaškyti. Namie 
nebegalėjau daugiau nieko nuveikti, todėl nutariau aplan- 
kyti savo šeimynėlę ir pasiteirauti, ar mano PT sužinojo ką 
nors nauja apie Robeljadeso sūnaus žūtį. 

Jau ėjau pro duris, kai suskambo telefonas. 

— Labas, kaip einasi? 

Tik to ir trūko. 

— Matai, atsiliepiu į skambučius... 

— Ir ką papasakosi? 

— Nieko nepasakosiu, Fina, visiškai nieko: nekantriai 
laukiu, nes noriu sužinoti, kokių velnių man skambini? 

Žinoma, tuoj pat buvau priverstas atsiprašyti už neman- 
dagų elgesį, ir išgirdau, kad Chosė Marijus užsibus darbe 
iki vėlumos, taigi Fina nutarė susitikti su manimi; be abejo, 
su sąlyga, kad turiu elgtis taip, it ji man darytų malonę. Bet 
mano šio vakaro planai buvo visai kitokie. 

— Fina, negaliu šiandien, galime susitikti rytoj, jei tu taip 
nori. 

— A... O kodėl negali šiandien? 

Mėšlas: ir vėl turėjau prikurti. 

— Na... einu į pasimatymą. 

— Į pasimatymą? Tu? Su kekše? 

Greitai sumečiau atsakymą: 

— Ji visai ne kekšė. 

— Taip ir maniau... Vieną gražią dieną apsireiški su pasa- 
kišku automobiliu, persirengi kaip šiuolaikinis trisdešimt- 
metis, kišenėse netelpa pinigai... Ir tai dar būtų nieko, bet tu 
jau visai nebepanašus į save, nebejuokauji. Tu... praskydai. 

— Na matai. Ir kas galėjo pagalvoti, kad man taip nutiks. 

Jaučiausi susigėdęs it ėriukas. 

— Kokia niekšė... Gal gali pasakyti, kas ji tokia? 

— Susipažinau per savo motinos gimtadienį. Ji mūsų šei- 
mos draugų dukra. Sutarėme kartu pavakarieniauti... ir 
išgerti... 

— Sakykim... Jei padėsi ragelį, daugiau tau gyvenime ne- 
pratarsiu nė žodžio. Mane iškeitei į pirmą tau po kojomis 
pasimaišiusią kekšę mėgėją, ar ne? 

— Na, toks jau gyvenimas... 

— Sumautas! Pameni, man esi kai ką pažadėjęs? Pažadė- 
jai, kad jei kada gyvenime pamilsi, tai pamilsi tik mane. 

— Fina, nenusišnekėk, koks dar pažadas? 

— Tavo pažadas, kaip matai. O dabar man pareiški: „Įsi- 
mylėjau draugų dukrą - kekšę“... 

— Aš to nesakiau. Be to, ji visai ne kekšė. 

— Nejaugi? Ji tave suviliojo tarsi... kokį pienburnį: išsi- 
puoši, užsipurški brangių kvepalų ir nudelbi akis. Nagi: jau 
pasidulkinote ar atidėjote šiam vakarui? 

— Fina, baik... 

— „Fina, baik...“ žinai ką, eisiu kur nors viena. Taip ir 
žinok, gerbėjų man netrūksta. 

Po šimts pypkių! 

Išėjau, perspėjau angelus sargus apie savo planus, jie 
vis dar sėdėjo opelyje ir leido laiką žaisdami asilą. Moto- 
ciklininko nė kvapo; manau, Ponas Tėvas patikėjo mano pa“ 

klusnumu ir atsisakė jo paslaugų. Nebuvo jokio noro vilktis 
pėsčiomis, prisiminiau Bagirą, bet pro pat kadeto nosį pra- 
važiavo taksi ir iš įpročio jį sustabdžiau. Niekada nesuži- 
nosiu, ar tas taksi privertė mane rizikuoti, ar padėjo išnešti 
kailį, bet faktas tas, kad dabar pasakoju įvykius. 

Savo PT hole nemačiau nei sargo Mariano, nei unifor- 
muoto sargybinio. Užtat išvydau visą būrį gorilų: du gat- 
vėje, du vestibiulyje, kiti du viršuje. Visi kalbėjo per radiją, 
telefoną ar prie ausies kabantį mikrofoną. Gorila iš pirmo 
aukšto liepė kilti tarnų liftu. Pagrindines duris, regis, saugo- 
jo kažkoks elektroninis įtaisas, tai man priminė pakeliamuo- 
sius tiltus. Didesnis viršutinio aukšto gorila buvo priverstas 
skambinti į duris gal šimtą kartų, kol pagaliau atidarė mano 
Ponia Motina, gana retas atvejis. Kad ir kaip ten būtų, jos 
išvaizda buvo kaip ir visada: egzotiškų piešinių palaidinė, 
makiažas televizoriui Žiūrėti ir naminis perlų vėrinys. Net 
atrodė, kad ji ne tokia nervinga, kaip įprastai. Raminamieji? 
Sauna? Gonsalito rankos? 

— Ak, Pablai Chosė, užeik, sūnau. Tikras beprotnamis. 
Nėra tarnaitės (tavo kvailas tėvas šįryt ją atleido, bet papa- 
sakosiu vėliau...). Nežinau, kas darosi Eusebijai, kad ne- 
sugeba net durų atidaryti, - įlindo pro tarnų duris ir rikte- 
lėjo: - Eusebija, gal nebegirdi skambučio? - Vėl atsigręžė į 
mane. - Pablai Chosė, tau šie ūsiukai visai netinka, - atkišo 
man žandus, kad pabučiuočiau, - primeni futbolo teisėją; 
nutukusį futbolo teisėją... Sūnau, tau reikėtų sportuoti. Ir 
nusiskusti tuos šlykščius ūsus. 

Pasigirdo nuleidžiamo vandens gurgėjimas ir atsukami 
čiaupai, garsai sklido iš tarnų tualeto. Tuoj pasirodė Beba, 
taisėsi sijono klostes. 

— Eusebija, ar nebegirdi skambučio? 

- Žinoma, kad girdžiu: puikiai girdėjau; bet buvau tua- 
lete, sisiojau... 

— Jau ne kartą sakiau, kad pakanka pasakyti, kad buvai 
tualete, nėra reikalo aiškinti, ką ten veikei. Vakar privertei 
mane raudonuoti prieš ponią Mitjans. 

— Jei nenorite Žinoti, geriau neklauskite... Be to, ar ponia 
Mitjans nesišlapina? Viešpatie... kaip vištos. 

Pirmam šeimos posėdžiui vadovavo PM, ji pagaliau nusi- 
vedė mane į svetainę. Atsisėdome tarp dviejų spalvingų Kris- 
taus paveikslų (kažkada bandžiau jai paaiškinti, kad pantok- 
ratoriai turi būti kabinami atskirai) ir susiruošiau atidžiai 
klausytis jos dėstomų dienos faktų. Išvada: paklusni žmonair 
motina buvo trigubo nusistatymo auka: netolerantiško ir už- 
sispyrusio vyro, įžūlios ir užsispyrusios virėjos bei beširdžių 
ir užsispyrusių sūnų, ypač vyresniojo, The First, kuris rodo 
nedovanotiną abejingumą, nes nenori, kad ji jam skambintų. 
Kai PM išpyškino savo versiją, nutariau pats paklausinėti: 

— Mama, ar pastaruoju metu kalbėjai su Robeljadesu? 

- Mmmmm...ne. 

— Niekas neskambino ir nesiteiravo apie Sebastianą? 

— Nežinau... Tavo tėvas apsėstas paranojos - visą lai- 
ką kiurkso bibliotekoje ir atsiliepinėja į skambučius. Matai 
švieselę? Ir taip visą mielą dienelę. 

Mostelėjo į telefono staliuką darydama užuominą dėl 
netylančių skambučių ir užimtos linijos. 

— Su niekuo nekalbėjai apie Ibaros reikalus?.. apie tą stor- 
žievį poną, dėl kurio kaltės ir užvirė visas tas pragaras. 

— Su niekuo. Tik su Gonsalitu ir ponia Mitjans. Ir gal dar 
su pora draugių. Bet galiu prisiekti, kad nė žodžiu neužsimi- 
niau tavo tėvui. Ak, dabar prisiminiau: skambino kažkoks 
vyras ir klausinėjo apie tavo brolį, labai keistas tipas... 

— Kodėl keistas? 

— Nežinau, sūnau, keistas. Kalbėjo su ryškiu akcentu... 
negalėčiau nusakyti, bet ausį rėžė. Klausinėjo apie Chuaną 
Sebastianą, pasakiau, kad išvyko į šiaurę. 

— Į šiaurę? Tik tiek? Ar nepasakojai apie Ibarą? 

— Ką tokį? 

— Mama, Dieve: apie Ibarą, storžievį. 

— Kaip galėjau pasakoti apie jį, jei nepamenu jo vardo? 

Ech, koks skirtumas. Buvo akivaizdu, kad ta Robeljade- 
so ataskaitos dalis, kurioje minimas Ibara, išgauta iš mano 
PM. Nutariau palikti ją ramybėje, nenorėjau, kad ji pradėtų 
abejoti ar įtarti, turėčiau vėl kurti nesąmones. 

Antrasis šeimos posėdis vyko su Beba virtuvėje. Kai 
tik pamatė mane, nusišluostė rankas į prijuostę ir dosniai 
mane išbučiavo, prie mano PM ji nedrįsta rodyti tokio mei- 
lumo. Jau ruošėsi daryti iš masės, sumaišytos dubenyje, 
kukulius. 

— Kodėl nenori pasikalbėti su tėvu? Nagi, padėk man 
suvolioti kukulius, kol aš paruošiu patiekalą tavo motinai. 
Dabar ji valgo tik pusžalę žuvį ir jūros žoles: „dumblius“, 
sako ji... Ir kaip galima norėti tų dumblių, kai yra kukulių. 
Be padėjėjos nieko nebespėju... 

Nusiploviau rankas ir pradėjau formuoti pailgus kuku- 
lius iš menkės ir baltos tešlos. Net į galvą nešovė mintis, 
kad tai gali būti paskutinis kartas, kai padedu Bebai suktis 
virtuvėje. 

Ji naršė šaldytuve ir pagaliau ištraukė dviejų rūšių dum- 
blių indelius. Tokių, kaip ir tą vakarą, kai valgėme kartu su 
Blaskais vėžiagyvius. 

— Dieve, kaip bjauru. Mūsų kaime net kiaulėms neduo- 
davo tokių šlykštybių. Tik pasakyk, nejaugi ta moteris ne- 
gali valgyti padoraus maisto... Kaip manai, ar ir tiems vy- 
rukams reikia pagaminti valgyti? 

Ji kalbėjo apie gorilas prie durų. 

— Nesijaudink, jie dirba pamainomis. 

— Ojei nesutampa su vakariene? 

— Palik juos ramybėje, Beba, tėvas jais pasirūpins. 

Nežinau, kas jai užėjo, bet staiga ji pradėjo aimanuoti, 
tirštindama spalvas. 

— Viešpatie šventas, kas per namai. Tik pagalvok, mano 
amžiuje jau norėtųsi ramybės... o kaip gyvenu aš - uždaryta. 

— Beba, neperdėk. 

— Taip, gyvename uždarytos... Ačiū Dievui, kad tas vai- 
kinas - aukštas, žinai? - palydėjo mane žemyn pirkti „Car- 
men“ vandens. 

— Dar pakentėk, tai truks tik keletą dienų. 

Tačiau ji nepatikėjo mano žodžiais. Kratė į apvalų dube- 
nėlį dumblius, raukė antakius ir purtė galvą. 

— Ne... | 

— Kas ne? 

— Kažką slepi nuo manęs. O man taip liūdna... Tavo bro- 
lis jau visa savaitė nesirodo... neskambina... tarsi būtų pra- 
smegęs. Jaučiu, kažkas nutiko... 

Prasidėjo graudūs verksmai. Šįkart ji net nesistengė kal- 
bėti, suspaudė lūpas ir toliau bandė skirstyti žoles dubenė- 
lyje, kol ašaros tekėjo per skruostus. Palikau kukulius, apsi- 
mečiau, kad nusivaliau rankas, ir apsikabinau ją. Ji ir toliau 
trynė kumščiu akis, neatsakė man tuo pačiu, bet vis dėlto 
atsipalaidavo ir išsiverkė. 

— Nagi, kvailele, neverk. Jei jam būtų kas nors bloga nuti- 
kę, būtum sužinojusi. Be to, puikiai pažįsti Sebastianą: tarp 
dziudo ir taikvondo... Jei kas jį paliestų, tam galas. 

Nieko. Tik sušlapino man marškinius. Trūks plyš priva- 
lėjau Bebą paguosti ir nuraminti, įtikinti, kad The First dar 
gyvas, kad dar kvėpuoja. Tik to Bebai reikėjo, ir aš pasisten- 
giau. Mano vaizduotė ne visada būna tokia laki, bet kritinė- 
se situacijose kartais gelbsti. 

— Klausyk, Beba, nesijaudink. Sebastianas negali pa- 
skambinti, nes sėdi kalėjime... kardomajame skyriuje. 

Štai ir išpyškinau: vienu atokvėpiu; paskui pataisysi- 
me. Pirmoji jos reakcija buvo atsitraukti nuo manęs, pa- 
žvelgti man į akis ir pasidomėti, kas gi įvyko. Nuraminau 
ją, pasakiau, kad Sebastianas sulaikytas dviem paroms ir 
negali naudotis telefonu, svarbiausia jai buvo, kad jis gy- 
vas. Tada atpasakojau sukurptą istoriją, kad jį sulaikė Bil- 
bao, kur nuvyko tvarkyti Ibaros reikalų (trumpai išdėsčiau 
Ibaros reikalą), kad buvo apkaltintas industriniu šnipinėji- 
mu (jai tai nuskambėjo baisiai, bet baisiau būtų atrodžiusi 
žmogžudystė ar vagystė), kad kaltinimas buvo niekinis ir 
kad PT advokatai per porą dienų ištrauks jį iš kalėjimo, 
ko gero, dar patys apkaltins teisėjus. Manau, ją įtikinau, 
nors turėjau prisiekti, jog The First sėdi vienas, maistas ge- 
malonūs. Ašaros vis dar tekėjo, bet bent jau įsivaizdavo 
The First gražiame Playmobil stiliaus kalėjime, tai neatrodė 
taip tragiška, nors Beba labai jaudindavosi, jei mums kas 
nutikdavo. Žinoma, perspėjau, kad ji turi prikąsti liežuvį, 
juk nenorime, kad tai sužinotų PM ir nervintųsi, negalinti 
kalbėtis apie tai net su PT, žodžiu, ji turėjo duoti tylėjimo 
įžadus. 

Ir taip toliau. 

Kai PM pasirodė virtuvėje, Beba buvo jau apsiraminusi, 
nusišluosčiusi veidą ir toliau darė kukulius. 

— Sūnau, Pablai Chosė: ką čia darai? Maniau, kad tubib- 
liotekoje kalbiesi su tėvu... Eusebija, ar paruošei jūros ko- 
pūstų mišrainę? 

— Ne. Ir žinote ką; jei kas nori valgyti tą mišrainę, tegul 
pats ir pasidaro. Ir gadinasi sveikatą. 

Paskutinis posėdis vyko su tėvu bibliotekoje. Atrodė 
kaip visada namie: nepriekaištingai balti marškiniai, at- 
raitytos rankovės, atlaisvintas kaklaraištis, cigaras burno- 
je; nematyti nei ramentų, nei lazdos. Ir kaip visada jautėsi 

reikšmingas: keistas tarpinis Vinstono Čerčilio ir Chesaus 
Gilo* variantas. Kalbėjo telefonu prie apkrauto stalo: šeimy- 
ninės nuotraukos (ten buvau ir aš, kanibalo veido išraiška 
ruošiausi priimti Komuniją), melsvos odos kilimėlis; kvitai, 
sąskaitos, katalogai, kortelės... Tik nebuvo kompiuterio, ant 
staliuko su ratukais riogsojo spausdinimo mašinėlė: „Con- 
tinental“, perlamutriniai klavišai, juodai nulakuota dėžutė 
ir paauksuotos gėlyčių dekoracijos; jei ponas Mikrosoftas 
būtų pamatęs, būtų netekęs žado. 

Ir, žinoma, modernus telefonas. 

— ...nieko baisaus, Santjagai, suprantu... Ne, nesvarbu... 
Vis dėlto tas popierizmas nepakenčiamas, paprašysiu, kad 
tuoj pat man tą raštą persiųstų... Taip... turiu atsisveikinti, 
atėjo svečių. 

Svečias, aišku, buvau aš. Jis mostelėjo ranka ir aš kleste- 
lėjau ant kėdės - priešais, odiniame krėsle, sėdėjo Trumpa- 
rankovis Generolas. 

— Jau pora valandų kaip bandau gauti leidimą, kad būtų 
tikrinami visi išvažiavimo iš šalies keliai, bet Santjagas iš 
kažkur išpaišė, kad negalima įtraukti uniformuotų pareigū- 
nų, kol neparašysiu kreipimosi į policiją. Nežinau kodėl, ta- 
čiau jaučiu, kad tas gudrutis liks be darbo. Žodžiu... Noriu, 
kad trumpam persikraustytum gyventi pas mus. Taip pat ir 
Glorija su vaikais. Daug paprasčiau saugoti vieną butą nei 
tris. Padarysim iš jo tikrą bunkerį. 

Nenorėjau aušinti burnos. Jei jis už tave ką nutaria, bet 
tau tai nepatinka, verčiau patylėk, nes kils karas. Tądien ma- 
niau, kad jis sugebėtų mane uždaryti savo namuose - juk 
turi keturias gorilas — ir laikyti kiek panorės. Kai diplomati- 
nės Čerčilio priemonės neveikia, PT griebiasi Gilo taktikos 
arba varo tiesiai prie Korleonės metodo. 


* Jesus Gilas - buvęs futbolo klubo „Atletico de Madrid“ prezidentas. 

— Ar sužinojai ką nors apie Robeljadeso avariją? - pa- 
klausiau ne tik tam, kad pakeisčiau temą, bet ir todėl, kad 
mane tikrai domino tas reikalas. 

— Tai nebuvo nelaimingas atsitikimas. Pirma, vairuotojas 
nebuvo išgėręs nė lašelio alkoholio, skrodimo metu neras- 
ta ir jokių narkotinių medžiagų pėdsakų. Antra, jis važiavo 
vienas, taigi atkrinta galimybė, kad būtų dėl ko nors karš- 
čiavęsis ar norėjęs pasirodyti prieš draugą... ar draugę. Per 
pastaruosius penkerius metus jis nepadarė nė vienos ava- 
rijos, nė iš tolo neatrodė, kad vidurnakčiais galėtų lakstyti 
kaip patrakęs. 

— Gal ir taip, juk buvo privatus detektyvas... 

— Privatūs detektyvai nelaksto po Les Corts kvartalą šim- 
to kilometrų per valandą greičiu, nors ir seka kitą automo- 
bilį. Priešingai, jie seka tyliai. 

— Nebent tie, kuriuos seka, sugeba sukeisti vaidmenis. 

— Kaip tik tai turiu omeny. Visai logiška manyti, kad jis 
bėgo nuo tų, ką pats persekiojo. O bėgdamas nukrito į be- 
dugnę. 

— Bet kitas automobilis trenkėsi į jį, ar ne? 

— Otu iš kur Žinai? 

— Turiu savo informatorių. 

— Į jį trenkėsi raudonas automobilis, 1997 metų „Ibiza“, 
tai sužinojome iš dažų žymių. Jie važiavo daugmaž tuo pa- 
čiu greičiu. Tai galėjo įvykti visai atsitiktinai, per daug išlė- 
kus posūkyje. Gal „Ibizos“ vairuotojas norėjo užkirsti kelią 
ir priversti jį sustoti, bet taip pat gali būti, kad norėjo nu- 
stumti jį nuo prarajos krašto. Žinoma, negalime įrodyti, kad 
tai žmogžudystė, bet nužudymo versijos atmesti negalima. 
Tad patartina būti atsargiems. 

— Ar gali būti, kad tai ta pati, tave partrenkusi „Ibiza“? 

Nebuvo įsitikinęs, tačiau sutiko, kad įmanoma, ir susi- 
mąstęs įsistebeilijo į lubas. Palietė mano silpną vietą ir ruo- 

šiausi iškloti jam visą teisybę apie Guillamet namą, norėjau 
išgirsti jo nuomonę. Bet nenorėjau mesti už borto trisdešimt 
ir daugiau kovos už nepriklausomybę metų, nors ir spėjau 
susigraudinti. „Aš pats galiu įsigauti į Guillamet gatvės 15 
namą, - pagalvojau, - pats, savo jėgomis“. O gal vis dėlto 
mano Ponia Motina buvo teisi ir ją visą gyvenimą supo vien 
užsispyrę asilai. Iš tikrųjų nendrės vėjyje tik siūbuoja, bet 
nebūtinai palūžta ir asilai. 

— Eusebijai pasakiau, kad Sebastianas sėdi kalėjime. Ką 
dar galėjau sugalvoti... - pagaliau pasakiau, kadnesuminkš- 
tėčiau. To pakako, kad Trumparankovis Generolas nustotų 
spoksojęs į lubas ir persmelktų mane savo žvilgsniu. 

— Bet motinai pateikei kitą versiją? 

— Taip, tačiau, jei jos ir kalbėsis apie tai, abi versijos pa- 
našios. Nežinau, bet Bebai turėjau sukurti dramatiškesnę 
versiją... 

— Pablai, ar Žinai, kad lengviau nutverti melagį nei luošį... 

— Tėti, baik, tu taip pat jas mulkini... 

— Nemulkinu, paprasčiausiai neteikiu informacijos. Ir 
skaitykis su žodžiais. 

— Geriau nesiginčykime: sakau tik tam, kad žinotum. 

Tyla. 

— Ką turėtum pasiimti iš namų? - paklausė. 

— Kaip..? 

— Turi atsikraustyti šiandien pat. Nenori persirengti, pa- 
siimti dantų šepetėlio? Galiu nusiųsti ką nors paimti. Ma- 
nau, kad bent vieną naktį galėtum ir negerti, jei negali susi- 
laikyti, tam yra svetainės baras. Deja, negaliu pasiūlyti tau 
stipresnių kvaišalų. 

Nekreipiau dėmesio į jo provokacijas ir klausiausi. 

— Pats turiu užeiti į namus. Užtruksiu porą valandų. 

— Porą valandų drabužiams susirinkti? Paskambinsiu If 
tau per dešimt minučių bus pristatyta. 

— Ne. Turiu eiti pats. 

— Ir kodėl gi? 

Velnias, nuolat turiu meluoti. 

- Tėti, yra dalykų, kuriuos turime padaryti patys... 

— Pavyzdžiui, pasiimti porą trumpikių iš antro stal- 
čiaus? 

— Tarkim, paaiškinti tavęs laukiančiai merginai, kad ke- 
letą dienų su ja nesusitiksi, nes tūnosi bunkeryje. 

Tyla. Abejonės. Gal jautė, kad meluoju? 

— Pasistenk per daug neaiškinti, kuo mažiau žinos, tuo 
geriau. 

— Nesijaudink, žodžių gali neprireikti. 

— Pablai, man nepatinka tokie pareiškimai, kai kalbama 
apie damą, su kuria tave kažkas sieja. Ne tik mano namuose 
nedera taip blevyzgoti - net užeigoje nevalia. Ar nebeliko 
nieko iš mano auklėjimo? 

— Kažkas dar liko. 

- Jei taip būtų, nesusidėtum su ištekėjusia moterimi, kuri 
gyvena su savo vyru. Juolab nesirodytum su ja kvartale. Ne- 
gerbi nei jos vyro, nei savęs. Bent ją gerbk, kai kalbi apie ją, 
skaitykis su žodžiais bent jau mano akivaizdoje. 

Nors ir nelabai gražu sakyti, bet meluoju it angeliu- 
kas. Pasimatymas - galantiškos pareigos, tai, Gerbiamojo 
Maestro nuomone, vienas iš tų dalykų, dėl kurių neverta 
rizikuoti gyvybe: garbės reikalas. Bet man pasisekė, mano 
žodžius apie moterį jis palaikė susitikimu su meiluže Fina. 
Neabejoju, jog Lopesas pranešė jam apie mūsų lakstymą po 
kvartalą, o tėvo vaizduotė šį meno kūrinį užbaigė. Išvada: 
geras pretekstas patylėti. Iš tikrųjų šis pretekstas galėjo būti 
naudingas man visą vakarą. 

Tuoj pat išnešiau kudašių, net su PM ir Beba neatsisvei- 
kinau, juk tikėjausi grįžti po poros valandų. 

Pakeliui į namus susistabdžiau taksi. Bet paskutinę aki- 
mirką paprašiau vairuotojo, kad išleistų Traveseros gatvėje, 
prie parko. Nei Lopesas, nei Antonijus to nesitikėjo - „Ka- 
dett“ prašvilpė pro šalį ir sustojo kiek toliau, pamatę, kad 
aš lipu iš taksi. Paėjau atgal iki tunelio, jungiančio parką su 
namais. Užgaišau, kol pamačiau Niką, jis sėdėjo drauge su 
grupele jaunuolių ant puslankiu sustumtų suoliukų. 

Visi paslėpė rankas ir nutaisė nekaltus veidus, Nikas pa- 
sakė, jog pažįsta mane ir visi ramiai toliau grįžo prie savo 
kvaišalų. 

— Ko tau, draugeli? 

— Jei turi, reikėtų sniego. 

— Aha, kiek reikia? 

— Kiek turi? 

— Na matai, nežinau... Jei palydėsi mane žemyn, galiu 
duoti tiek, kiek nori. Turiu keturis gramus. 

— Puiku, imu keturis. 

Nikui tai atrodė per lengva prekyba ir jis patikslino kainą: 

— Keturiasdešimt, ypatinga kaina... 

— Jokių problemų. Dar pirksiu žolės, tai bus apvali su- 
melė - penkiasdešimt. 

— Nieko sau, na ir švaistaisi... Ar banką apiplėšei? 

— Ne, laimėjau grožio konkursą. 

— Na matai, negali žinoti, kaip galima užsidirbti gyveni- 
me... Eime, viską laikau garaže. 

Nuėjome takeliu iki laiptelių, panyrančių po parko veja. 
Laiptų gale atsimušėme į metalines duris, Nikas nuėmė su- 
lenktą kartoną, kuris dengė spyną, ir nusileidome dar žemiau. 
Nubildėję dar pusę aukšto, pro praviras duris įžengėme į mil- 
žinišką garažą. Priėjome prie gelsvos senų laikų „Corsos“, uŽ 
jos prie sienos rikiavosi eilė lentynų, Nikas pagraibė vienoje 
ir ištraukė keturis baltus pakelius. Padavė juos man slapčia, 
nors toks atsargumas ten, apačioje, buvo juokingas. 

— Be žodžių, aukščiausios kokybės. 

— Nepersistenk, tiks ir geros kokybės, kad tik nemirčiau. 
O šokoladas? 

Pasiknaisiojo už poros metrų toje pačioje lentynoje ir iš- 
traukė kažką panašaus į bato kulną. 

— Tik penki. 

Ištraukiau pinigus ir atskaičiavau penkis po dešimt. Jis 
norėjo atiduoti penkis grąžos, bet sulaikiau. 

— Nereikia, bet elkis padoriai, kai neturėsiu pinigų. 

Jei būčiau žinojęs, kad tai paskutinis kartas, kai moku 
Nikui, būčiau jam viską atidavęs, deja, nenutuokiau. 

Pro pagrindinius parko vartus pasukau namų link, iš 
sodų pusės vartelius galima atsidaryti iš vidaus, sutaupiau 
kelio gabalą. 

Vos pabandžiau miltelių kokybę, suskambo telefonas. 
Džonas. Jis net nepasisveikino, tuoj puolė aiškinti. 

— Asilo uodega, kur tave velnias nešioja? Ką tik kalbėjau 
su Giunteriu, jis sakė, kad turi atkurti visą sistemą. 

- Ir..? 

— Kaip tai „ir“: tavo duotas puslapis užvarė juos virusu. 

— Kuo? 

— Virusu, žąsine. Nežinai, kas yra virusas, ar apsimeti? 
Jie bandė pajungti FTP ir šniukštinėti, bet sistema išprotėjo 
ir virusas agresyviai grįžo — vos visko nesudirbo. Giunteris 
sako, kad tai yra Scheusal: pabaisa, taip ji vadinama. Ji už- 
krėtė visus prie interneto svetainės prisijungusius kompiu- 
terius: viską reikia perdaryti. 

— Bet juk jie vaizduoja profesionalus? Ar ne? 

- Kolega, net jie apako. Žinai, pasirodo, vienu metu pra- 
dėjo veikti visi spausdintuvai, kling klang pluf plaf: lapas 
po lapo pradėjo lįsti tarsi koks baisus prakeiksmas. Skambė- 
jo balsas pro garsiakalbius ir atsimušdavo aidas. Giunteris 
sakė, kad viskas sutriko ir dingo šviesa. Gerai, kad jai atsi- 

radus ir vėl įsijungus kompiuteriams, viskas grįžo į senas 
vėžes: neliko jokių pėdsakų nei sistemoje, nei diskeliuose. 
Nieko. Bet jie įsibaiminę, nes viskas gali atgyti ir vėl apsi- 
versti aukštyn kojomis. 

Atrodė, kad patį Džoną sujaudino ta atpasakota scena. 

— Ar Giunteris sakė, koks tai prakeiksmas? 

Taip, atsiuntė man tą užrašą. Skaitau: NEVALIA ARTIN- 
TIS SU BLOGAIS KĖSLAIS. NORS NIEKADA NEPASIEKSI 
WORM ŠIRDIES, TAVE NUOLAT PERSEKIOS. 

— Girdėta frazė... 

— Girdėta? Galėjai perspėti... 

— Pasakyk Giunteriui, kad apgailestauju, tikrai nesitikė- 
jau nieko panašaus. | 

— Ką tu, jis negali atsidžiaugti. Išsaugojo tą pabaisą savo 
kompiuteryje ir bandys studijuoti. Jie jaučiasi taip, lyg būtų 
nutvėrę patį Aladiną. Jis sako, kad tai ypatingas atvejis. 

Nėra to blogo, kas neišeitų į gera, pamaniau. Bet žinia 
mane pritrenkė ir nepanorau daugiau iš piršto laužti istori- 
jų Džonui. Norėdamas padėti ragelį, apsimečiau, kad skam- 
bina prie durų, kad turiu bėgti, nes atėjo kaimynas ir skun- 
džiasi, kad jį užpylė. „Gal tai pabaisa“, - pasakiau. 

Vienintelis prasmingas dalykas buvo truktelėti dar milte- 
lių ir susisukti suktinę. Kokia smulkmena, Scheusal. Įsivaiz- 
davau savo Nuostabųjį Brolį, uždarytą į palubėje kabantį 
narvą, ir prie stalo sėdintį kvailį kariškais batais. Manau, 
kad tą akimirką, stovėdamas po dušu, supratau, ką priva- 
lau daryti. Birželio 22-oji, pirmadienis, vidurnaktis: tai buvo 
šalia Guillamet adreso, apibraukto pieštuku, parašyta data. 
Anksčiau ar vėliau reikės pulti liūtui į nasrus. 

Penkiolika minučių prabėgo kaip viena, gal dėl to buvo 
kaltas kokainas, hašišas ir ketvirtadalis Finos „Cardhu“ bu- 
telio, kurį pribaigiau, o gal kelios nemigos dienos. Buvau 
visiškai žvalus, atidus, bet gyvenimas buvo sapnas. Nuva“ 

žiavau iki Jaume Guillamet ir pasislėpiau už sunkvežimio, 
stovinčio prieš pat sodo vartelius. Dvyliktą valandą (įtariu, 
kad buvo dvylikta) prasidėjo procesija. Pradžioje pasirodė 
vyriškis (o gal moteriškė, netrukus dar keletas įvairaus am- 
žiaus ir skirtingos išvaizdos žmonių, bet po vieną), atrišda- 
vo raudoną juostą nuo stulpo, paskambindavo, atsiverdavo 
durys, jie įeidavo, po dešimties sekundžių vėl išlįsdavo tas 
pats plikšis rudu chalatu ir pririšdavo raudoną juostą prie 
stulpo; taip keturis ar penkis kartus, kas penkias minutes. 

Buvau taip užsisvajojęs, kad nepastebėjau iš sustojusio 
automobilio išlipusių tipų, jie užtvėrė man kelią, buvau 
įspraustas tarp mane dengiančio sunkvežimio ir šalia riog- 
sančio furgono. Nors tai buvo ne raudona „Ibiza“, o jūros 
mėlynės „Peugeot“, vyrukų žvilgsnis reiškė tik viena: šven- 
tė su fejerverkais. Tipas iš dešinės neleido man atsitraukti į 
Traveserą, į šviesos ir mašinų rojų, aš išsitiesiau, įkišau ran- 
ką kišenėn ir tariau: 

— Ei, gražuoli, praleisk mane geruoju arba gausi į snargį. 

Iš pradžių pamaniau, kad jis pasitrauks, ir šmėkštelėjo 
mintis, kad neverta einant jam atsukti nugaros. Bet jis visai 
nesiruošė trauktis: tik žengtelėjo atgal, jo dešinė koja virto 
katapultu ir 45 dydžio mokasinas kartu su koja prilipo man 
prie snukio. 

Toliau pamenu tik Guillamet gatvės plyteles - keturių 
žiedlapių pavidalo ramunės. Jas dengė dulkės, tos dulkės 
blizgėjo it spindintys purpuro taškeliai. 


Porcelianinis šuniukas 


Paauglystėje skaičiau Kortasaro apsakymą „Miegantis nak- 
tį“ (manau, pavadinimas nepakeistas lig šiol). Pasakojama 
apie vyruką, kliedintį ligoninėje nuo didelės temperatūros, 
jis blaškosi tarp sapno ir tikrovės, tarsi sapnuoja, kad jį pa- 
grobė bepročių gentis ir rengiasi aukoti dievams. Trumpai 
tariant: dar keletas detalių skaitytojams suklaidinti (tai la- 
bai būdinga Kortasarui) ir tada pasirodo, kad ligoninė buvo 
sapnas, 0 gentis ir aukojimo ritualas - tikrovė. Taigi kažkas 
panašaus nutiko ir man šiąnakt. Kai pradėjo busti mano pa- 
sąmonė, jaučiausi tarsi kas būtų pakabinęs mane už rankų ir 
kojų, tarsi būčiau perkeltas ir vėl grąžintas į pirmykštę vie- 
tą, paskui vėl tampomas, sapnavau, jog atsiguliau visiškai 
girtas ir kad, kaip įprasta, mano čiužinys judėjo. Tiek vie- 
nas, tiek kitas dalykas buvo labai nemalonūs, abiem atvejais 
jaučiausi labai silpnas, sukosi galva, vertė vemti, vis dėlto 
tai veikiau panėšėjo į sapną nei į tikrovę. Kai pagaliau nu- 
kritau ant kažko minkšta (tikrovėje, kurią jaučiau kaip sap- 
ną), suvokiau, kad man į ranką duria adatą, greitai palaima 
į užmarštį nugramzdino visus skausmus. Stojo tyla, bet kai 
nubudau, mano galva buvo virtusi plaktukų gamykla. 
Atsimerkiau ir bandžiau sėstis, tačiau plaktukų gamyk- 
la visą darbo jėgą staiga permetė į kairį korpusą - smūgiai 


280 


daužė kairę galvos pusę. Lėtai vėl atsiguliau, akis veikė švie- 
sa, 0 veido raumenys nuo stiprių dūžių, aidinčių mano sme- 
genyse, susitraukė. Tokių košmariškų pagirių dar nebuvau 
patyręs. Pamažu šviesa nuslopo ir virto gelsva prieš mane 
kabančio veidrodžio lempele, pagaliau supratau, kodėl gal- 
va išsipūtusi - kairys smilkinys buvo patinęs. Po keleto mi- 
nučių jau sugebėjau matyti ir net atsisėsti lovoje. Buvau su 
drabužiais, nors batus kažkas buvo nuavęs, atsegęs diržą ir 
kelnes, marškiniai taip pat buvo iki pusės prasegti. Jutau tik 
galvos skausmą: atsargiai apsičiupinėjau kūną, pamačiau 
vieną kitą mėlynę, 0 ant rankų keletą įbrėžimų. 

Norėjau pažiūrėti į save veidrodyje, bet nebuvo kur sku- 
bėti. Pamažu pasukau kaklą ir pradėjau dairytis po kamba- 
lova, dešinėje - aukštas staliukas, pora žalių dirbtine oda 
aptrauktų kėdžių, kušetė, balta sulankstoma širma, veidro- 
dis ir kriauklė, durys - akių aukštyje įtaisytas langelis. Ant 
stalo gulėjo mano lagaminėlis, namų raktai, Bagiros rakte- 
liai, cigaretės, žiebtuvėlis, krūva pinigų, bato kulnas ir trys 
balti maišeliai. Kur aš mačiau tą bato kulną? Parko garaže, 
Niko rankoje. Tada ir ėmiau lėtai gaivinti prisiminimus - iki 
akimirkos, kai prie kairės akies priartėjo „Sebago“ batas ir 
nespėjus man susivokti žaibiškai spyrė. Nežinau, kiek laiko 
prabėgo nuo tos akimirkos. Atrodė, kad atsijungęs nuo pa- 
saulio buvau dvi ar tris dienas, nors negalėjo tiek prabėgti: 
perbraukiau ranka smakrą, patikrinau, kiek paaugo barzda. 
Praradau sąmonę pirmadienio vidurnaktį, vadinasi, šian- 
dien turėtų būti antradienis, gal antradienio rytas. 

Antradienis, birželio dvidešimt trečioji, Joninių išvaka- 
rės. Nieko sau šventė. 

Atsikėliau. Jaučiausi apkvaišęs ir galva tiesiog plyšo, 
bet vaikščioti galėjau. Smūgio į snukį pasekmės buvo ne to- 
kios baisios, kaip galėjau spręsti iš skausmo: paprasčiausias 

rausvas patinimas kairėje veido pusėje. Pajudėjęs įsitikinau, 
jog mano fizinė būklė normali, mano dėmesį atkreipė durų 
langelis, turėjau pasidomėti, kas už jo yra. Nieko: tik tam- 
sus koridorius, tiek į kairę, tiek į dešinę, kiek užmatė akys. 
Negalėjau nieko įkišti į spynos skylę, bandžiau klibenti, bet 
rankena tik sujudėjo; durys buvo užrakintos iš lauko pusės. 
Norėjau rėkti, trankytis kumščiais, bandyti atkreipti kieno 
nors dėmesį, bet nutariau, kad protingiau būtų bėnt pen- 
kiolika sekundžių pamąstyti. Mano lagaminas, mano doku- 
mentai buvo čia pat. Mano negaliojančioje tapatybės korte- 
lėje įrašytas mano Nuostabiųjų Tėvų adresas, taigi, jei kas 
nors būtų partrenkęs mane ant Guillamet gatvės šaligatvio, 
dabar būčiau prašmatnios klinikos liukso palatoje, o mano 
PM būtų atnešusi jūros dumblių saldainių. Atkrito versija, 
kad guliu valdiškoje ligoninėje: net valdiškose ligoninėse 
nėra tokių prišnerkštų palatų, tavęs nesupa tokia tyla ir vie- 
natvė, juolab neuždaro ligonių su cigaretėmis ir kokainu. Iš- 
vada: šuns šūdas. Gerai pagalvojęs suvokiau, kad popieriai 
labai prasti. Jei mane spardžiusios hienos būtų įdavusios 
mane kokiam nors debilui, kodėl Lopesas nieko nepranešė 
mano PT? Jis tikrai to nepadarė, nes mano tėvas būtų grie- 
bęs raudonąjį telefoną ir sukėlęs ant kojų desantą, jie būtų 
atlėkę manęs gelbėti su visu baru. 

Bandžiau prisiminti, kada paskutinį kartą mačiau baltą 
savo angelų sargų opelį. Netrukus atgaivinau atmintį: Tra- 
veseros gatvėje, netoli vietos, kur sustabdžiau taksi, prieš 
labirintą, vedantį Niko link. Ten jie mane ir pametė. 

Dabar buvau vienas. 

Per savo kvailą galvą. 

Taip man ir reikia. 

Veiksmų planas? 

Beliko prisiminti kai kuriuos veiksmo filmus ir pajudin- 
ti smegenis, kariuomenėje pramoktas mūšio instrukcijas ir 

visus įmanomus triušio Bakso* triukus. Po penkių minučių 
planą jau buvau parengęs. Pirmiausia reikėjo atgauti fizinę 
formą ir dvasinę pusiausvyrą. Bijojau, kad tuoj privarysiu 
kelnes, skaudėjo ne tik puodynę, velniškai norėjau ir nusi- 
šlapinti. Kai padariau į kriauklę, pasaulis nušvito kita spal- 
va. Mažais gurkšneliais atsigėriau vandens ir apsiploviau 
veidą. Tada nutariau numaldyti makaulę - išbandyti nu- 
skausminamąjį kokaino efektą, truktelėjau apsimesdamas, 
kad tai panacėja. Pašalinau nusikaltimo pėdsakus kriauk- 
lėje, išvaliau ją ir tvarkingai į vietą pakabinau rankšluostį, 
kokaino maišelį padėjau ten, kur buvau radęs... Jei kas nors 
pasirodytų, mano tikslas buvo apsimesti miegančiu ir juos 
nustebinti. Tik tada suvokiau, kad pirmiau išgirsčiau žings- 
nius koridoriuje, taigi nutariau pasimankštinti, kad išjudin- 
čiau kaulus, mačiau taip darant filmuose. Iš pradžių ban- 
džiau sukioti tik rankas, galvos nejudinti, bet kokainas pra- 
dėjo veikti ir skausmą kaip ranka nuėmė. Batų neapsiaviau, 
tad nutariau pasižiūrėti, ar juodų kojinių pėdos nesusitepė, 
kol vaikščiojau basas. Kad ir kas įeis, pirmiausia pamatys 
mano kojinių pėdas, nesvarbu, kad gulėsiu paslikas, purvi- 
nos pėdos mane išduotų. Svarsčiau, ar nevertėtų apsimau- 
ti kojines išvirkščias arba bent apsukti jas taip, kad kulnas 
būtų viršuje (taip greičiausiai sutvarkyčiau reikalus)... Bet 
kojinės buvo pakankamai švarios, tad galėjau atsisakyti šios 
minties. Paprastai imu labai nervintis, kai reikia sugalvoti 
ką nors protinga, vėliau sužinau, kad iš to nebuvo jokios 
naudos, tad norėdamas save moraliai palaikyti, pats sau pa- 
plekšnojau per petį, ta smulkmena bent jau šiek tiek pakėlė 
nuotaiką. 

Tolumoje išgirdau balsus, raktų skambesį, žingsnius, 
virtau ant lovos ir apsimečiau, kad miegu, mano savijau- 


* Buggs Bunny - animacinio filmuko personažas. 

ta buvo gera. Tik tada supratau: užuot gaišus laiką galvo- 
jant apie kojines, daug protingiau buvo paieškoti tinkamo 
ginklo. Deja, mano mąstymas toli gražu ne Terminatoriaus, 
viso labo Kinkongo. 

Prie durų išgirdau girgždinant bent jau tris poras batų. 

— Neblogas egzempliorius, ar ne? 

Balsas kitoje durų pusėje. Įtariu, kad tas tipas spoksojo 
pro langelį. | 

— Geriau neprimink, penki vyrai nesugebėjo jo patempti, 
turėjome paguldyti ant paklodės. 

— O kodėl neužmigdėt? 

— Gatvėje suleidom migdomųjų, bet po kelių minučių 
jau judėjo... Turėjau dar sušvirkšti dozę, kad nemakaluotų 
rankų, kojų ir nustotų lojęs. 

— Jei jis toks kietas kaip ir brolis, bus sunku susidoroti... 
Ar ne per daug prifarširavai? Jau dvylika valandų miega... 
— Ne, jis jau spėjo nubusti. Žiūrėk, susitvarkė kelnes. 

Koks vis dėlto aš žioplas, vyriškis pradėjo daužyti duris. 

— Ei, drauguži, laikas keltis! Nagi! 

Jo keliamas triukšmas nebeleido man toliau vaidinti. 
Sukrutėjau, nors asilas nenustojo plyšoti (bum bum, ei!), ir 
praplėšiau vieną akį. Pradėjau judinti žandikaulius, tarsi 
būčiau surakintas skausmo, lygiai taip, kaip rąžomės vos 
nubudę ar valandą sėdėję dantisto kėdėje, tik šįkart persi- 
stengiau. 

— Neskubėk atsimerkti. Taip. Prisidenk akis ranka. Gali 
kalbėti? 

Parodžiau ženklą, kad galiu, bet nutariau tik neaiškiai 
marmaliuoti. Pagaliau jie išdrįso atrakinti duris ir du jų įėjo, 
vienas buvo plikas, o kitas - laibas, abu vilkėjo baltus cha- 
latus, galėtų būti veterinarai. Palyginti smulkmena, tačiau 
už durų pastebėjau du milžinus - mėlyni kombinezonai, 
platūs odiniai diržai, ant diržų kabojo po lazdą ir pistoletą, 

šita porelė buvo natūralaus dydžio. Toliau vaizdavau baisų 
ligonį, plikis veterinaras nuo kriauklės padavė man stiklinę 
vandens. Jie buvo labai susidomėję, ar gerai jaučiuosi, ar dar 
noriu gerti, ar esu kažkam, neatsimenu kam, alergiškas... 
Keletą kartų viščiuko balseliu išspaudžiau „taip“ ir „ne“ ir 
leidau manimi rūpintis. 

— Kur aš? = tariau kaip Hičkoko filmuose. 

— Nusiramink, giliai įkvėpk. Luktelėk keletą minučių, 
kai pasijusi geriau ir galėsi eiti, palydėsime tave ten, kur tau 
viską paaiškins. 

Reikėjo apsimesti, kad negaliu paeiti, pastatęs koją ant 
grindų aiktelėjau - neva iš skausmo. Plikis numovė kojinę ir 
apčiupinėjo nuo pirštų iki pat kulno tokiu rimtu veidu, kokį 
sugeba nutaisyti tik veterinarai. 

— Skauda? 
batus, bet vyrukas patarė eiti basam, kad nevarginčiau kojų. 
Gaila buvo atsisakyti batų, bet neprotinga buvo ir primyg- 
tinai jų reikalauti. Sunkiai atsirėmiau luoša koja ir laibajam 
veterinarui atiteko šešiasdešimt Pablo kilogramų. Tada į 
kambarį išdrįso įslinkti ginkluotas vyrukas, ketino surakin- 
ti man rankas. Pradėjau purtytis: kodėl? kur aš? ir taip to- 
liau, pradėjau vaizduoti, kad labai draskausi. Taip tobulai 
suvaidinau savo vaidmenį, kad vos nenugriuvau ant širmos 
ir jos nenuverčiau; gerai, kad trise spėjo sulaikyti. 

— Nereikia jo rakinti. Verčiau surink jo daiktus, - tarė pli- 
kis sargybiniui. 

Mano daiktai buvo sudėti ant balta staltiese užtiesto sta- 
lo, jis surišo ryšulį ir paėmė batus. Išėjome iš kambario, aš rė- 
miausi visu svoriu į laibąjį veterinarą ir naudodamasis pro- 
ga apžiūrėjau koridorių. Kairėje pusėje iki pat laiptų buvo 
daug durų; dešinėje, už dvidešimties metrų, prie grotuotų 
durų nišos, sėdėjo sargybinis. Ant stalelio priešais jį gulėjo 

raktų ryšulys. Ten ir pasukome, jis pamatė mus, pašoko ir 
puolė rakinti grotų. Veterinaras-ramentas ir aš ėjome prie- 
kyje, įkandin pėdino sargybinis, nešinas mano manta, to- 
liau — veterinaras plikis ir paskutinis sekė sargybinis. 

Kai priėjome grotuotų durų slenkstį, supratau, kad iš- 
mušė mano valanda. Sunku nupasakoti, ką padariau. Tarp- 
duryje kažką sumurmėjau ir, tarsi norėdamas kažko pa- 
klausti sargybinio, lėtai pasisukau, kartu timptelėdamas 
veterinarą-ramentą. Nutaisiau grimasą, tarsi būčiau bepro- 
tiškai išsigandęs pamatęs jo veidą, vargšelis taip susijaudi- 
no, kad net krūptelėjo. Nebuvo kada galvoti: pakėliau ranką 
ir, stvėręs ryšulį kaire ranka, beveik tuo pat metu dešiniąja 
nutvėriau veterinarui-ramentui už kaklo; kai tik šis pasi- 
lenkė, bandydamas apsaugoti galvą, akimoju sargybiniui 
kliuvo 150 niutonų jėga. Šis savo ruožtu trenkėsi į pėdinantį 
už jo veterinarą plikį. Visa kita galiu tik įsivaizduoti, nes 
daugiau nieko nemačiau: palikau juos rėkiančius ir puoliau 
prie laiptų. 

Pasukęs už kampo skuodžiau kaip įmanydamas, bėgti 
be batų, vien su kojinėmis, plytelėmis išklotu koridoriumi 
nėra lengva, pasirinkau aukštyn kylančius neapšviestus 
laiptus, žargaliojau iš karto per tris pakopas, įveikęs du 
aukštus sustojau pasiklausyti, kvėpavau kaip įmanydamas 
tyliau. Sargybiniai pribėgo laiptus („Aukštyn!“ — šūktelėjo 
vienas), bet aš jau grabaliojau po ryšulį, bandžiau rasti kul- 
ną, spėjau šiek tiek atsikąsti, o tada visą gabalą numečiau 
žemyn, pro skylę laiptuose. 

Laimei, kulnas nukrito pora aukštų žemiau, ten, kur 
spietėsi ir rėkavo sargybiniai: staiga išgirdau, kaip jie nu- 
bildėjo žemyn ieškoti vaiduoklio, o aš tamsoje uždusęs li- 
pau sukdamas maršais vis aukštyn ir aukštyn, gal šešis ar 
septynis aukštus, nežinau, kiek dvigubų durų prabėgau pa“ 
keliui, bet paskutiniame aukšte vienas duris buvau privers“ 

tas pasirinkti ir lįsti į dar aklesnę patalpą; girdėdamas savo 
šnopavimą spėjau, kad tai milžiniška ir tuščia erdvė, toliau 
judėjau palei sieną. 

Priėjau dviejų sienų kampą ir atsitūpiau, reikėjo atsi- 
gauti. Keletą sekundžių savęs nejaučiau, tik mano širdis ir 
plaučiai tarpusavyje rungtyniavo. Visu kūnu žliaugė pra- 
kaitas, jis degino akis, vėl siaubingai įsiskaudėjo galvą. 
Nors į akį durk; drėgmės, kartono kvapas, dvokė ir sudžiū- 
vusiais gyvūnais: negalėčiau pasakyti, kad būčiau išsau- 
gojęs atmintyje panašius kvapus, bet prisiminiau skaitytos 
knygos frazę „džiovintų gyvūnų kvapas“, žinau, jog sunku 
suvokti tokį palyginimą, bet taip pat sunku suvokti ir bė- 
gantį laiką, nors visi tuo tiki. Negirdėjau įjungtos signali- 
zacijos ar ko nors iš tos operos, tikėjausi, kad sargybiniai 
ieškodami apačioje užgaiš ir dar negreit pasirodys viršuje, 
vis dėlto kudašių reikėjo nešti. Išsitraukiau iš burnos šo- 
kolado gabalėlį, kurį spėjau atsikąsti nuo Niko plytelės, ir 
įsikišau jį į marškinių kišenę. Atmazgiau ryšulį ir jo turinį 
susigrūdau į kelnių kišenes. Ta proga prikišau nosį prie po- 
pieriaus ir truktelėjau kokaino, ant smilkinio užtepiau sei- 
lių ir miltelių mišinio, tikėjausi, kad jis paveiks kaip vietinis 
nuskausminimas, klioviausi šio vaisto efektyvumu. Apsi- 
juosiau balta staltiesėle ir jos kampus priekyje surišau, gal 
prisireiks vėliau, tada pasijutau tarsi būčiau leidęsis su Ro- 
džeriu Vilku į nuotykių kelionę, kurioje negali Žinoti, kas 
nutiks kitame epizode. 

Už dešimties metrų pastebėjau prie grindų šviečiantį 
plyšį, tokį paprastai matai pro uždarytas duris. Užžiebiau 
žiebtuvėlį ir prisiartinau. Iš tikrųjų durys. Ilgai negalvoda- 
mas atvėriau: mažas vonios kambarys, bet toks jausmas, 
kad juo niekas nesinaudojo jau šimtą metų, pro langelį jį 
apšvietė blyški šviesa. Ėjau pasieniu toliau, kartais sprag- 
telėdamas žiebtuvėlį pasišviesti. Už kitų durų buvo didelis 

ir blyškus kambarys, priminė kontorą, trūko tik rašomųjų 
stalų ir kompiuterių: vien storas dulkių sluoksnis. Staiga 
sienoje pastebėjau dar vienas duris - gal atsarginis išėjimas? 
Stumtelėjau skersinę štangą ir durys atsivėrė. Už jų žiebtu- 
vėlis apšvietė storą sieną, bet taip pat tuščią kambarį, tik 
mažesnį. Jis buvo išklijuotas angliškų raštų apmušalais; kiš- 
tukiniai lizdai, stovėjusių baldų ryškesni pėdsakai ant grin- 
dų; tai, kaip nublukę apmušalai, patvirtino, jog čia kadaise 
būta miegamojo. Tada grįžau į koridorių ir staiga suvokiau, 
kad atsidūriau sename name, kurio langai dabar buvo už- 
kalti. Tai buvo kitas pastatas, jokios abejonės. 

Iš antro pastato patekau į trečią, o iš trečio - į ketvirtą. 

Žodžiu, bandymas aprašyti labirintą prilygtų bandymui 
nufotografuoti vaiduoklį. Tai nebuvo tikras labirintas, viso 
labo keletas sujungtų pastatų, bet tai labai klaidino, nors, 
akivaizdu, niekas tikrai neplanavo to daryti specialiai. Ste- 
bino ne sudėtinga labirinto geometrija, jo konfigūracija, bet 
patirtis jame, beribė tamsa, kuri vertė jaustis keistai. Turėjau 
kliautis ne tik savo orientacija, ne tik sveika nuojauta, bet ir 
pojūčiais, kad nepasimesčiau ir nepatekčiau į aklavietę. Pra- 
radau laiko sąvoką, nežinau, ar ilgai klaidžiojau po kamba- 
rius, koridoriais, laiptais, viskas skendėjo amžinoje tamsoje. 
Ir visur mane lydėjo bei neapleido pridusęs oras ir džiovin- 
tų gyvūnų kvapas: pamiršimo kvapas. Viename tų tuščių 
kambarių radau seną baldą, kituose mažų daiktelių, nors 
jie taip pat darė įspūdį: ant marmurinės lentynos pamačiau 
mažytį mėlyno porceliano šuniuką, 1983 metų kalendorių 
su Šveicarijos peizažais, Briuso Springstyno plakato skiau- 
tes miegamajame, tualetinio popieriaus rulonėlį ir vaikišką 
dantų šepetėlį ant voratinkliais apipintos kriauklės: pamirš- 
ti trikdantys daiktai, tarsi laikas iš kadaise sudužusio laivo 
tik dabar būtų išmetęs nuolaužas. Prisimindamas anketą 
internete, pasisavinau porcelianinį šuniuką ir dantų šepetė- 

lį; šuniukas buvo puikus sviedžiamasis ginklas, jį sudaužęs 
galėjau turėti daugybę šukių, dantų šepetėlis man taip pat 
pasirodė tinkama priemonė. Įsisvajojau, kaip juos panau- 
dosiu, kai staiga nuskambėjo griausmas. Keista, bet nenu- 
sigandau; priešingai: staiga supratau, kad tai fejerverkas: 
Dievo palaimintas fejerverkas, primenantis man, kad dar 
esu gyvas, kad už mane supančių sienų Žmonės ruošiasi Jo- 
ninių išvakarėms, dabar galėjau neabejoti - vis dar buvau 
Barselonoje. 

Nutariau nebevedžioti už nosies likimo ir grįžti į pasta- 
tą, kuriame prasidėjo mano nuotykiai: nebijojau, kad manęs 
ieškantys sargybiniai veikiausiai vis dar buvo toje pačioje 
vietoje, iš kurios pabėgau, atsiminiau, kad pirmojo biuro 
tualetas buvo vienintelis mano regėtas natūralios šviesos 
šaltinis. Taip pat prisiminiau veterinaro žodžius apie mano 
Nuostabųjį Brolį. The First buvo visai arti, kad ir koks kvai- 
lys būtų vadovavęs šiai beprotystei, tikrai būtų nelogiška 
išmėtyti kalinių po visą labirintą, net neabejoju, kad būtent 
tame aukšte, kur nubudau, buvo įsikūręs organizacijos ar 
sektos, kad ir kaip ji vadintųsi, branduolys. 
liacijos anga buvo tamsi ir vos galima buvo įžiūrėti dug- 
ną. Viršuje mačiau pro žalią stoglangį filtruojamą dangaus 
žydrynę. Be agorafobijos, mizantropijos ir paukščių gripo 
baimės, mane kankina ir aukščio baimė, tačiau mano noras 
išsinešdinti iš šios prakeiktos skylės buvo daug stipresnis, 
tad nutariau kopti tos šviesos link. Pamaniau, kad venti- 
liavimo anga nutiesta pro celes (jei taip galima pavadinti 
tas patalpas), tai vėliau ir pasitvirtino, reikėjo tik pergalvo- 
ti pabėgimo planą. Gerai pasukau galvą ir sumečiau, kad 
daug protingiau būtų ne kilti ta anga iki stogo, bet leistis iki 
reikiamo aukšto ir surasti brolį. Mano drąsa galėjo padėti 
ne tik pačiam pabėgti, bet ir jį išgelbėti. Leisdamasis žemyn 

galėjau laikytis už storo plastikinio vamzdžio, kylant nebu- 
vo nieko panašaus. Neįmanoma taip nusileisti visus šešis 
aukštus, tačiau kelis galėjau nutapenti laiptais ir sutaupyti 
vieną aukštą (gal net du) eidamas per vidinį kiemą. Dabar 
mane domino vienas klausimas: keli aukštai buvo tušti, kiek 
aukštų galėjau leistis anga ir likti nepastebėtas. 

Atsakymas į šį klausimą irgi buvo tik vienas: mėginti 
veikti. Pirmiausia priartėjau prie laiptų aikštelės, pro kurią 
pabėgau nuo sargybinių. Visiška tyla. Ir visiška tamsa. Per- 
sisvėręs per turėklus žvilgtelėjau žemyn ir pro laiptų plyšį 
pamačiau švieselę. Nusileidau aukštu žemyn; vėl pažiūrė- 
jau pro plyšį; pridėjau ausį prie dvigubų to aukšto durų, 
nieko negirdėti; atidariau langelį duryse, pažiūrėjau: tam- 
su kaip ir viršuje. Mano nuotaika pasitaisė, nusileidau dar 
aukštu žemiau. Dar vieną ir dar, taip nusigavau iki savo 
aukšto, visai netoli grotuotų durų. Viskas savo vietose, tik 
ZzZzZzZzZzZZzZZ, šviečiančių lempučių zvimbimas. Šįkart dar at- 
sargiau atidariau duris virš celių zonos. 

Vaizdas buvo gana įprastas. Prie pat įėjimo grindys 
buvo išklotos parketu, stovėjo išjungtas šaldytuvas, pora 
apdulkėjusių kėdžių, tuščia pakaba, visa kita lygiai taip pat 
kaip ir viršuje, purvina ir tuščia, tiesa, čia nejaučiau labi- 
rinto kvapo, tarsi gyvenamoji zona jį būtų užgožusi. Nu- 
ėjau tiesiai į tualetą pačiame gale, žvilgtelėjau pro langelį ir 
įsitikinau, kad praraja baigėsi aukštu žemiau. Atėjo laikas 
bandyti pro tą langelį prakišti savo kūną. Tai, žinoma, buvo 
sunkiausia. Kad misiją įvykdyčiau, turėjau patekti į tualetą 
išlaikydamas vertikalią padėtį. Pabandžiau pro žemutinio 
aukšto langelį prakišti galvą. Vis dėlto pralindau ir laimin- 
gai nusileidau, nors buvo šlykštu statyti kojas ant žemės 
tame prišnerkštame tualete. Bet tai suvokiau tik tada, kai iš 
kišenės pasipylė suvenyrai. Pasekmės liūdnos: kokainas pa“ 
biro ant grindų ir nulūžo mėlyno porcelianinio šuns galva 

Šuns problemą išsprendžiau po kelių dienų, priklijavau jam 
galvą, - šiandien jis stebi mane, rašantį šią knygą, —- bet pulti 
ant kelių ir laižyti kokainą nuo apšiktų tualeto grindų net 
Rodžeriui Vilkui pasirodė šlykštu, taip ir nuėjo šuniui ant 
uodegos brangus sniegas. 

Ką gi. Nusigavau į mane dominančio aukšto tualetą, apie 
dvidešimt metrų nuo sargybinių. O kas laukia dabar? 

Kažkas nusikosėjo: bronchinis visus rūkalius kamuojan- 
tis kosulys. 

Galėjau ir toliau tūnoti tualete, palaukti, kol vyrukas 
sugalvos užsukti nusišlapinti, ir, kai tik peržengs slenkstį, 
trinktelėti jam nukentėjusiu porcelianiniu šuniuku. O jei jis 
nenorės į tualetą ilgai, o gal sargybiniai kitur šlapinasi, o gal 
jiems negalima palikti darbo vietos, kad ir kokia būtų rimta 
priežastis. Kita vertus, nebuvau pratęs kasdien talžyti žmo- 
nėms snukių, juolab galėjau neapskaičiuoti savo galios: jis 
galėjo gauti nepakankamai ir reaguoti arba galėjau perskelti 
jam makaulę ir užmušti. 

Reikėjo vėl iškišti nosį pro duris ir nutarti, kuo galiu pa- 
keisti smūgį į galvą su porcelianiniu šuniuku. Vėl pasigirdo 
kosulys, vargšas žmogelis bandė atsikrenkšti, nes kažkas 
jam nedavė ramybės. Bandžiau pasinaudoti priepuoliu ir 
praverti duris, nors ir girgždėjo. Dabar mačiau besileidžian- 
čius žemyn laiptus, kuriuos pastebėjau išėjęs iš sargybinių 
kambario: mane skyrė tik pora metrų. Per kitą kosulio prie- 
puolį dar stipriau pastūmiau duris ir išlindau į koridoriaus 
šviesą. Sargybinio stalas stovėjo už kampo, mačiau tik pusę 
vyruko. Sulenktos rankos, ausis suspaudęs kumščiais, tarsi 
kaltų egzaminą. Trisdešimt metrų į kairę. 

Logiškiausia buvo nusileisti dešiniąja laiptų puse ir pa- 
sidomėti, kas vyksta apačioje, ar nėra daugiau sargybinių. 
Beliko nuspręsti, ar turėčiau šliaužti, ar, pasinaudojęs sargy- 
binio kosulio priepuoliu, bėgti pirštų galiukais. Žinau, kad 

šliaužti tikrąja žodžio prasme nelabai sugebu, sugebėčiau 
tik judėti it sraigė, liko vienintelė išeitis - pirštų galiukai. 
Užgaišau, kol praslinkau pro duris. Staiga kosulys nurimo, 
pradėjau nervintis. Iškišau vėl nosį lauk pažiūrėti, kas ten 
dedasi. Sargybinis pasilenkė į dešinę, keisti garsai, darinė- 
jami stalčiai... Pasinaudojau proga ir nekvėpuodamas išlin- 
dau, neskubėjau, bet laiptų link judėjau dideliais žingsniais. 
Norėjau greičiau pasiekti pirmą kampą, šlept, šlept, šlept, 
kaip galima sparčiau nusileidau pusę aukšto. Palinkęs virš 
laiptų luktelėjau, bandžiau įžiūrėti koridorių, kur būčiau 
atsidūręs. Laiptai baigėsi dvidešimties kvadratinių metrų 
erdvėje, bet už kampo vėl prasidėjo, įspūdis, kad atsidūriau 
skliautuotame kambaryje. Tikšt, tikšt, skambėjo krintantys 
vandens lašai... Nors grindyse buvo kanalizacijos skylė, ant 
jų telkšojo bala. Prie vandens čiaupo buvo prisuktas gumi- 
nis vamzdelis. Tikšt, tikšt, sunkėsi pro vamzdelį vanduo į 
kriauklę, o iš jos lašėjo ant grindų. Apatinė sienų dalis, ka- 
daise išklota baltomis plytelėmis, buvo papilkavusi ir ap- 
gliaumijusi, dar graudžiau ji atrodė nuo atsispindinčios į 
klaną šviesos. Drėgmės kvapas buvo labai stiprus, patalpa 
priminė anaiptol ne celę, o Le Korbiuzjė pertvarkytą vidur- 
amžių kankinimo kambarį. Akį patraukė ketverios durys - 
po dvejas priešpriešinėse sienose: metalinės, taip pat pilkos, 
su akute ir langeliu, nors ir siauresniu nei apatiniuose aukš- 
tuose, priminė tankų liukus. 

Išsitiesiau ir nusileidau ant visos pėdos, tik tada pajutau, 
kad mano kojinės permirkusios. Prislinkau prie pirmų durų 
kairėje ir žvilgtelėjau pro langelį. Medinė kėdė, ant grindų 
numestas poroloninis čiužinys, ketvirtadalį, gal kiek dau- 
giau, celės dengė plastikinė užuolaida. Spoksojau į dėmės 
ant baltų plytelių: kai kur buvo aptaškyta, kai kur nubrauk- 
ta, nudaužyta, keisti paralelinėmis linijomis einantys pėd- 
sakai. 

Nutariau pažvelgti pro langelį kitose duryse. Šįkart ne- 
tyrinėjau baldų ir sienų, man buvo į tai nusispjaut, nes iš- 
vydau didelį vyrą su trumpikėmis. Sėdėjo priešais nuleidęs 
galvą ant lygiai tokios pat kaip ir mano kambaryje kėdės, jo 
rankos buvo už nugaros. Tarsi snaustų, ritmingai kilnojosi 
jo krūtinė. Vos pažvelgęs į veidą, nors galvą buvo nunarinęs 
ir sunku buvo įžiūrėti, supratau, kad kažkas bandė atlik- 
ti jam plastinę operaciją, tik darbavosi ne subtiliais instru- 
mentais, o kumščiais. 

Bet to kalės vaiko atliktas darbas nesutrukdė man atpa- 
žinti Sebastiano, savo brolio. 


* 


Dar nespėjau atidaryti durų, sėdintis Kristus pasuko galvą į 
nelaukto svečio pusę ir bandė atsimerkti. 

— Kaip einasi, broluži, - šįkart jo neerzinau, viso labo 
norėjau, kad greičiau mane atpažintų pro prinokusius kaip 
figos paakius. 

— Koks... velnias čia tave at... nešė, kvaily? 

The First visai nepasikeitė. 

— Na matai: ėjau pro šalį ir sakau, o velnias, galėčiau iš- 
gelbėti savo beprotį brolį. 

— Tu nejuokauji? O kas tave dabar išgelbės, pamaiva? 

Ne tik violetiniai ratilai puošė jo užtinusias akis, jo nosis 
taip pat buvo sulaužyta. Jo smakru ir krūtine prieš keletą 
dienų, matyt, tekėjo kraujo upeliai - jis jau spėjo sukrešėti. 
Sebastianas kvėpavo sunkiai, išdžiūvusi burna trukdė kal- 
bėti, negana to, jam buvo perskelta apatinė lūpa, jis galėjo 
tik murmėti ir sniaukroti. Visas kūnas buvo nusėtas mėly- 
nėmis, nors baisiausiai, žinoma, atrodė snukis. 

— Ar jautiesi... pakanka...mai gerai, gal galė...tum mane 
atrišti? 

— Galvoju, gal prieš tai tau porą kartelių dar užvožti. 

Lioviausi kvailiojęs, reikėjo skubėti: jo veidas nieko gero 
nežadėjo. Apsukau kėdę ir bandžiau atrišti jo rankas už nu- 
garos veržiančią virvę. Dešinės rankos bevardis ir mažylis 
buvo sutraiškyti; reikėjo elgtis kaip galima atsargiau, kad 
neužkliudyčiau ir nesukelčiau dar daugiau skausmo. 

Kai atnarpliojau mazgą, jis galėjo lėtai pakelti rankas, bet 
iš jo išraiškos supratau, kad jaučia neapsakomą skausmą 
krūtinėje. Trumpam palikau jį ir nuėjau prie plytelėmis ap- 
klijuotos kriauklės. Atsukau čiaupą ir paragavau pro vamz- 
delį tekančio vandens. Iš skonio nusprendžiau, kad vartoti 
galima. Kaip galima kruopščiau nuploviau begalvį mėlyną 
šuniuką ir pripyliau jį vandens. Pridėjau jį prie The First 
lūpų, saugodamas pirštais, kad nesusižalotų aštria briauna, 
šuniuką pripildžiau tris ar keturis kartus, kol mano brolio 
sudrėkintas liežuvis išlindo iš burnos ir jis apsilaižė lūpas, 
pagaliau jis galėjo normaliau kalbėti. 

— Kaip gyvuoja Glorija ir vaikai? 

— Gerai. Užsibarikadavę namie su tėčiu, mama ir Beba. 
O tavo sekretorė? 

— Sujais. 

— Jais? 

— Ilga istorija. 

Susitaikiau su mintimi, kad papasakos vėliau. 

— Kur tau labiausiai skauda? 

Papurtė galvą. 

— Visą tarsi... badytų adatomis. Kaskart, kai jie pasirodo 
ir daužo mane, man velniškai skauda visą kūną, bet sugebu 
sušilti ir pamirštu skausmą. Tada jie palieka mane ramybė- 
je, kol sąnariai vėl sustingsta. 

Pamaniau, kad būtų neblogai duoti jam kokaino, tačiau 
viena jo šnervė buvo bemaž užcementuota, nosies pertvara 
lūžusi, o kitą užkimšęs sukrešėjęs kraujas. 

— Nors tu ir nenusipelnei, bet išvalysiu tau snarglius. 
Nesidraskyk ir pasitikėk manimi. Tada patikrinsime, ar gali 
vaikščioti; nes neketinu tavęs vilkti ant pečių. 

Sutiko. Tik dabar pastebėjau, kad jis kalena dantimis, ir 
nutariau pagelbėti. Nusivilkau marškinius ir užmečiau jam 
ant pečių, jis nesipriešino, dėkingas, kad ir už tokią men- 
ką šilumą, susibruko marškinius priekyje į kelnes. Norė- 
jau atiduoti ir savo kojines, bet vaikštant pirmyn ir atgal 
prie kriauklės jos permirko iki paskutinio siūlo, tad galėjo 
būti tik dar blogiau. Patraukiau ant grindų gulintį purviną 
čiužinį, kad galėtų ant jo pastatyti kojas, ir kai įsitikinau, 
kad jis sušilo, paprašiau atlošti galvą, nes norėjau gerai ap- 
žiūrėti prieš šviesą. Nutariau neliesti kairės nosiaskylės, 
ton pusėn ir buvo pasisukusi nosies pertvara, nukrapščiau 
kraują ir į dešinę šnervę įkišau nagą, bandydamas ištraukti 
juodą kanalą užkimšusią masę. Nebuvo taip paprasta, pa- 
cientas sudejavo, kai bandžiau išvalyti skylę pakėlęs nosį. 
Man reikėjo instrumento, su kuriuo galėčiau krapštyti, pa- 
maniau, kad tam tiktų diržo sagties smeigtukas. Kantriai, 
bet sugebėjau ištraukti sudžiūvusį kamštį, tada išsukau 
tamsų makaroną, daugmaž pieštuko storio, jis baigėsi per- 
šviečiamu rausvomis venomis numargintu snargliu. Šįkart 
The First aiktelėjimas reiškė palengvėjimą, bet laisvės jaus- 
mas dar buvo trapus, viduje kažkas dar tupėjo. Atsargiai 
prispaudęs visiškai užspaudžiau jam kairę šnirplę ir liepiau 
iš visų jėgų pūsti. Iš nosies išlėkė dar vienas sausas kamštis 
su snargliais ir jo kvėpavimo kokybė pagerėjo. Bent jau vie- 
ną šnervę sutvarkiau. 

— Kaip atrodo mano nosis? - nesniaukrodamas ir ne- 
skleisdamas pasigailėtinų garsų paklausė jis. 

— Kaip pimpalas, tik iš šono. 

Ranka palietė nosį. 

— Pataisyk ją. 

— Kągą? 

— Patiesink ją. Tau tai bus daug lengviau nei man, bet jei 
nedrįsti, pats pasitaisysiu. Jau keletą dienų mano nosis taip 
atrodo, jei taip ir suaugs, vėliau turėsiu daug rūpesčių. 

— Bet skaudės... 

- Žinau. 

Niekur nedingsi, jam padrąsinus negalėjau suskysti, 
nors dar ir šiandien mane nupurto šaltis, kai prisimenu tą 
sulūžusių kaulų traškesį. Teisybę pasakius, tai nebuvo su- 
dėtinga: tereikėjo nutverti ataugą rankomis, į veido centrą 
paspausti sulūžusią pertvarą ir išganingu dantų šepetuko 
koteliu pataisyti, The First pasiūlė įkišti į nosį šepetuko ko- 
telį, it tai būtų svertas. Kaimo gydytojo verta plastinė nosies 
atitaisymo operacija, jos metu mano kūno raumenys nuo 
pirštų iki plaukų galiukų buvo įsitempę. The First tik su- 
kando dantis (nors kelis kartus, pastebėjęs mano dvejojimą, 
sugebėjo padrąsinti), netikėtai ant jo patinusių violetinių ra- 
tilų tarsi deimantas aksominėje dėžutėje suspindo ašara. 

Baigtas kriukis, nosis dar buvo ištinusi ir lengvai judėjo į 
kairę, bet kai jis pats sugebėjo išsišnirpšti nosį, viskas grįžo į 
savo vėžes. Laikas pasinaudoti teigiamu kokaino poveikiu. 
Iš banknoto susukau vamzdelį, ištraukiau pakelį ir liepiau 
truktelėti. 

— Kas tai? 

— Soda, keturiasdešimt procentų kitų chemikalų ir tru- 
putis geros rūšies kokaino. Vartoti tinka. 

— Žinojau, kad esi alkoholikas ir rūkai žolę... 

— Ir uostau klijus... Sebastianai, nešik nuotaikos. Ar ne- 
geri kavos? Tai labai panašu į kofeino poveikį. Truktelk ir 
jausi tą patį, kaip išgėręs ketvirtį litro espreso kavos, tikrai 
padės. 

— Dėkui, bet nenoriu, kad kandidatas į narkomanus man 
dėstytų farmakologijos pagrindus. 

— Nejuokauji? Manau, tave reikėtų pamokyti bendrauti 
su žmonėmis. Ir pirma taisyklė būtų: reikia elgtis manda- 
giau su tais, kurie tau ką tik patvarkė snukį. 

— Klysti, pirma taisyklė sako, kad nereikia ginti savo jau- 
nesniojo kvailio brolio ir leisti, kad už tai tau talžytų snukį. 
Tau net į galvą nešovė mintis, kodėl mane taip sudaužė? 

— Tuoj, pala, pagalvosiu. Gal kaltas tavo aukštuomenės 
visažinio būdas? 

— Beproti, kaltas tu. Manęs vos neužtvatino, bet aš nepa- 
sakiau tavo vardo, dabar pats įlindai vilkui į nasrus. 

— Klausyk, asilo uodega, tai tu įlindai vilkui į nasrus, aš 
taip maloniai uosčiau kokainą, o tu dar ir mane įtraukei į tą 
sūkurį: ir mane, ir visą šeimą. 

— Liepiau tau pamiršti Guillamet gatvės namą ar ne- 
liepiau? 

Rėkėme vienas ant kito, nors ir tyliai. Kai tik jis paminėjo 
tą sušiktą namą, aš atsitokėjau: 

— Tai dabar mes Guillamet gatvės name? 

— O tau kaip atrodo? Pro kur įėjai? 

— Nežinau, nepamenu. 

— Puikus gelbėtojas... 

— Klausyk, ponas Tobulybe, nori ieškoti išeities drauge 
ar pririšti tave prie kėdės ir palikus hienoms eiti vienam? 
Žinok, šiandien tu dvoki kur kas labiau nei aš, tad geriau su 
tavimi nesiginčysiu. 

Apsiramino. Jis tikrai dvokė, prakaito ir šlapimo smarvė. 
Kadaise baltos jo Kelvino Kleino trumpikės buvo numar- 
gintos ne tik kraujo, bet ir geltonomis dėmėmis: ko gero, 
jis taip prasėdėjo keletą dienų. Kiekvienas būtų apsivaręs 
iš baimės ir pažeminimo, bet The First yra The First, jam tik- 
rai netrūksta kiaušinių, apvarytų, tačiau kiaušinių. Pagaliau 
pavargęs jis sutiko su mano ultimatumu. Atsipalaidavau ir 
pakišau jam susuktą vamzdelį. Nebesispardė ir pro kiek- 

vieną šnervę truktelėjo kokaino. Galiu prisiekti - jis nebuvo 
pradedantis. 

— Padėk man atsistoti, noriu gerti. 

Prilaikiau jį, jis atsistojo. Ant šlaunies švietė mėlynė, bet 
kojos atrodė sveikos, nors antjų vos laikėsi. Jam trukdė skaus- 
mas tarp šonkaulių, tačiau paskutinius žingsnius iki kriauk- 
lės žengė vienut vienutėlis. Patariau jam nesiprausti, kad dar 
labiau nepradėtų skaudėti, jis atsakė nė neketinąs to daryti. 
Kol jis gėrė vandenį iš čiaupo, užsimaniau pabendrauti. 

— Minėjai, kad jie ateina tavęs patalžyti? 

Palinksėjo galvą. 

— Kiek jų? 

Parodė du pirštus. 

— Ginkluoti? 

Dar kartą patvirtino ir iš pirštų susuko pistoletą. 

— Aišku, prie išėjimo, viršuje, stovi tik vienas sargybinis, 
tačiau įveikti trisdešimt koridoriaus metrų, kad jis mūsų ne- 
pamatytų artėjant, neįmanoma. Būtų patogiau užpulti juos, 
kai pasirodys tavo celėje, - pasakiau „tavo celėje“. - Trink- 
telėsime jiems porą kartų, nuginkluosime ir pakilsime į vir- 
šų, bet jau su pistoletais. Ar sugebi jais naudotis? 

Vėl linktelėjo galvą. Kur jis galėjo išmokti šaudyti, bet 
staiga prisiminiau: kariuomenėje buvo Nuostabus Šaulys, 
mano atmintyje atgijo fotografija: kaip nulieta ant jo unifor- 
ma ir prie juodos beretės prisiūta šešiakampė žvaigždė (toli 
gražu ne Če Gevara). 

Pagaliau pasisotino. 

— O tu? Ar tu sugebi šaudyti? 

— Ne, bet daugybę kartų mačiau tai darant filmuose. 

- Kaip tu čia atsiradai ir kaip tavęs niekas nepastebėjo? 
Gal galime pabėgti tuo pačiu keliu? 

— Nusileidau nutekamaisiais vamzdžiais aštuonis aukš- 
tus, - man atrodė visai tinkamas atvejis pagražinti. - Jei no- 

rėtume pabėgti tuo pačiu keliu, dalį laiptų reikėtų įveikti 
pėsčiomis, mus gali pamatyti sargybinis. Be to, tu visai ne- 
tinki karstytis vamzdžiais, ir man būtų per sunku sliuogti 
aukštyn. Mano nuomone, daug paprasčiau pasislėpti ir su- 
ruošti sargybiniams staigmeną. Gal jie mums nepagailės ir 
aprangos. Ką manai? 

— Yra viena kliūtis. 

— Kokia? 

— Pasakysiu, kai tik patvarkysim pirmuosius. 

The First ir jo mįslės, negaliu pakęsti. 

Pamažu grįžome prie čiužinio, jautėsi jau geriau. Net ne- 
atsisėdo, pradėjo daryti kinų judesius: tai nebuvo taiči, bet 
kažkas panašaus. 

— Ar tave talžantys vyrukai taip pat sargybiniai mėlynais 
kostiumais ir auliniais batais? 

— Ne. Vilki paprastus kostiumus. Jie stovi ir lauke. 

— Ar susitvarkysime? Ar jie stiprūs ir agresyvūs? 

— Pakankamai tvirti ir muštis tikrai moka. 

„Gorilos prieš hienas“, - pamaniau. 

— Vienas iš jų jau pademonstravo savo sugebėjimus, — 
bakstelėjau pirštu į smilkinį. 

— Gavai su pagaliu. 

— Spyrė. 

— Nepriekaištingai... 

- Jei turėsiu progą, atsidėkosiu autoriui. 

— Tik nemanyk, jog jam reikėjo vargti, kad tave išjungtų. 
Tu tikras jūros vėplys: sunkus, bet nesugebantis judėti. 

- Taip manai? Žinok, šitas jūros vėplys irgi šį tą sugeba. 

— Nugirdyti priešininką?.. Gal užuot gaišę laiką nesąmo- 
nėms parenkime puolimo planą. 

— Sutinku: tu sutvarkai pirmą prie tavęs prisiartinusį asi- 
lą, o aš, išlindęs iš už užuolaidų, sutvarkau antrąjį. 

— Aresi įsitikinęs, kad neįvyks atvirkščiai, kas bus, jei jis 
įkrės tau? Ne taip jau paprasta tokį sudoroti - jis gali išsi- 
traukti pistoletą. 

— Geriau galvok apie save. Apsimesk, kad vos pralemeni 
žodį, jis prikiš ausį prie tavo lūpų. Kai tik nusitaikysi, trenk 
iš visų jėgų, tada aš iššoksiu ir trenksiu antrajam. Tikiuosi, 
kad tavęs nekankina Stokholmo sindromas... 

— Nenusikalbėk ir žiūrėk, kad tavęs vėl nenustebintų 
spyriu į pilvą. Bent jau užsidenk galvą ir lyties organus... va 
taip, matai? Neleisk jiems išmušti tavęs iš vėžių; stovėk tvir- 
tai, išskėstos kojos, linguoji į šonus, na? - bakstelėjo pirštu 
man į bambą. - Puiku, jei atsitrenks čia, atšoks, nors neži- 
nau, kokia gynyba tinka labiau. 

— Nesirūpink, kai buvau mažas, buvau įkritęs į katilinę. 
Baisiausia, kad triukšmas gali atkreipti viršuje stovinčių 
sargybinių dėmesį. 

— Jie jau priprato prie garsų apačioje... Pabandyk pasi- 
slėpti už užuolaidos, kas matyti? 

Pasislėpiau. Už pilkos ir nublukusios plastikinės užuo- 
laidos stovėjo kelių Žmonių kartų apdirbtas klozetas. The 
First, plodamas rankomis, perspėjo, kad matyti kojos. At- 
radau geresnę padėtį ir jis davė leidimą išlįsti, kaip galima 
greičiau tai ir padariau, nors, tiesą sakant, labiau dvokė 
mano Nuostabusis Brolis nei tas kampelis. 

— Kaip manai, kiek užgaiš? 

— Pasirodydavo du ar tris sykius per dieną. Pastarąjį kar- 
tą buvo atėję šįryt, jau prabėgo trys ar keturios valandos, 
snausdamas nelabai orientuojuosi. 

— Tai iš kur žinai, kad buvo rytą? 

— Rytą jie kvepia kava su pienu. Po pietų - dvokia alumi. 

— Nenuostabu, kai pagalvoji, kad tavo nosis sumalta... 

Jis ir toliau strakaliojo. 

— Dabar jie manęs beveik nebemuša. Ateina, nenoromis 
patardo, pasiūlo valgyti, vandens ir išsinešdina. 

— O kojie iš tavęs nori? 

— Tavo vardo. Jie žino, kad kažkam liepiau pasidomėti Jau- 
me Guillamet gatvės namu, bet nežino kam. Dabar sužinojo... 

— Atsiminiau, tu paskambinai Glorijai ir liepei jai įdėti 
kažką į voką? 

— Į voką? 

— Ir užrašei „Pablas“ puslapyje, kuriame buvo adresas: 
Guillamet 15? 

— Na, nepamenu. Nesuprantu, ką čia paistai. 

- Tai gal tavo Nuostabioji Žmona nutarė pavedžioti 
mane už nosies? 

— Nekaltink jos. Ji nieko nenutuokia. Kada čia atsidūrei? 

— Vakar naktį. Klausyk, o kodėl tu toks įsitikinęs, kad jie 
žino, jog buvau paskirtas stebėti Guillamet gatvės namą? Tu 
niekam nesakei, ir aš niekam neprasitariau... 

- Jie tikrai žino. Dabar jie svajoja tave ištardyti, jei mums 
nepavyks ir mus nutvers, ruoškis. 

— Mane? Šūdas... Aš juk nieko nežinau... 

— Gal ir taip, bet jie to taip pat nežino. 

— Gal galiu paklausti, kas tie jie, ar tai viena tų tavo mįslių? 

— Matai? Negali nesikišti. Tai juos ir baugina. Kuo ma- 
žiau Žinai, tuo geriau. O dabar, tau leidus, bandysiu pa- 
mankštinti kūną, visai praradau lankstumą. Gaila, kad bai- 
gėsi kokaino atsargos, mielai dar truktelėčiau. 

Išsitraukiau dar vieną maišelį, popierinį vamzdelį ir pa- 
dėjau ant kėdės. 

- Liko tik pora gramų. Žinoma, jei ponas nieko prieš var- 
toti šią pliurzą. | 

— Aš nevartoju - aš gydausi. Didelis skirtumas. 

Truktelėjo, tada padarė porą kojų pratimų, keliolika at- 
sispaudimų ant kėdės. Atrėmė koją į sieną, pakėlė ją virš 

galvos ir pradėjo kankintis, nusitvėrė už kulno ir prisitrau- 
kė, beveik liesdamas nosies galiuku. Daug sunkiau apra- 
šyti, nei stebėti. Kai pagaliau baigė tą choreografiją, puolė 
karpyti oro, tarsi būtų įvaldęs vieną tų madingų Fu-fu: 
greiti ir tikslūs kojų judesiai, fuuu fuuu, skrodžiantys orą 
ir grįžtantys atgal, tarsi būtų į kažką atsimušęs. Nuo tokio 
krūvio jis sušilo ir nusivilko marškinėlius. Amžinybę ne- 
mačiau savo brolio pusplikio; per dvidešimt metų jis be- 
veik nepasikeitė, akivaizdus nesivystymo atvejis: jo kojos, 
krūtinė, rankos, pečiai buvo verti virtualios majonezo ir 
viduriams palengvinti sausainių reklamos. Baisu žiūrėti. 

— Klausyk, Briusai Li, žiūrėk, kad nebūtų išvaržos, tada 
mums galas... 

— O tu, kolega, vėžiagyvis. 

Beveik valandą The First sakosi kaip koks vijurkas, o aš 
sėdėjau ant čiužinio ir spoksojau į lubas. Norėjau nuvirtęs 
numigti, bet nesugebėjau, kokaino mišinys niekaip neleido 
sumerkti akių, mums beliko vienintelė išeitis - pakęsti vie- 
nas kitą ir elgtis kaip galima padoriau. Per trumpas pertrau- 
kėles tarp abipusio užgauliojimo mūsų makaulės šiek tiek 
pailsėjo ir pagaliau suderinome puolimo planą. Vos išgirdę 
garsus viršuje per penkias sekundes užėmėme savo pozici- 
jas: The First knapsojo ant kėdės, laikė rankas už nugaros, 
O aš pirštų galiukais stovėjau už užuolaidų ir bandžiau ne- 
kvėpuoti. 

Tik pasislėpęs pajutau, kad esu psichologiškai pasiruo- 
šęs duoti į snukį bet kam, kas pasipainios man po ranka, 
kad tik vėl nereikėtų žiūrėti į kruviną brolio veidą. Ardyda- 
mas mūsų planą jis pakilo nuo kėdės ir patraukęs užuolaidą 
pradėjo burbuliuoti: 

— Langelis! 

— Langelis? 

— Kvaily, durų langelis, kai tik jie nusileis, pamatys, kad 
jis pravertas. 

O velnias. Jis teisus. 

— Lisk iš ten ir uždaryk, kol jie dar neatėjo. Pasislėpk ki- 
toje celėje ir, kai tik išgirsi mano šauksmą, pulk. 

Nair planas... 

Greitai išlindau, užvėriau duris, uždariau langelį, mal- 
daudamas, kad jis negirgždėtų ir neišgirstų artėjantys sar- 
gybiniai, įlindau į priešais esančią celę ir privėriau duris. 

Ant laiptų pasigirdo Žingsniai; staiga atsivėrė The First 
durų langelis. Pažvelgiau pro plyšį ir pamačiau vieno iš vy- 
rukų, apsirengusio kaip draudimų agentas, nugarą, abu vil- 
kėjo mėlynus kostiumus. Vienas jau spėjo peržengti mano 
brolio celės slenkstį, nešė jam metalinį padėklą; kitas liko 
stebėti tarpduryje. Pirmasis kažką sakė mano Nuostabiajam 
Broliui, neišgirdau, bet veikiausiai tyčiojosi. Prabėgo keletas 
sekundžių, kol The First vaidino merdėjantį, vyrukas pasi- 
lenkė prie jo. Antrojo sargybinio nugara užstojo man pano- 
ramą, bet nuskambėjo The First riksmas, po jo - užgniaužta 
aimana, ir metalinis padėklas išskrido į orą. To ir telaukiau: 
audringai atvėriau duris ir rėkdamas kaip galvijas šoviau 
visu greičiu. Pritrenktas netikėto The First prisikėlimo ant- 
rasis sargybinis buvo pasiruošęs pulti nuo slenksčio, bet 
mano riksmas padėjo jam susivokti, kad ir už nugaros esa- 
ma priešų, sukdamasis jis grabaliojosi po pažastimi. Nieko 
nespėjo išsitraukti: ant jo užvirto šimtas dvidešimt beko- 
no kilogramų, padaugintų iš greičio. Netikėta jėga. Šonu, 
saugodamasis ranka, trenkiausi tiesiai jam į smakrą, man 
skaudėjo tik galvą. Jis toli gražu nesitikėjo susitikti su Obe- 
liksu, bėgančiu paskui šernus: kurį laiką žvelgė panikos 
sukaustytu veidu, o po keleto šimtųjų sekundės virto prie 
galinės celės sienos priplotu vyruku, keturi metrai bemoto- 
rio skrydžio. Tam paaukojau bemaž visą savo nelaimingo 

kūno kinetinę galią, tačiau ir pats neatlaikęs pliumptelėjau, 
kartu nuversdamas po ranka pasimaišiusią kėdę (gerai, kad 
The First laiku spėjo pakelti nuo jos užpakalį). Pasivartęs ant 
grindų susidariau įspūdį, kad per ilgai negaliu atsistoti ant 
kojų, gal todėl, kad labai jau norėjau kaip galima greičiau 
grįžti į pradinę padėtį ir neleisti sargybiniui išsitraukti pis- 
toleto. Sukdamas antrą ratą nesiorientavau, tik pajutau, kad 
mano ranka atsirėmė į kažką minkšta, supratau, kad tai vy- 
ruko, nušliuožusio nuo sienos, kūnas. Nieko nemačiau, bet 
apgraibomis po jo švarku apčiuopiau ginklą. Pakišau ranką 
po švarku ir ištraukiau pistoletą. Šnopuodamas pagaliau at- 
sistojau ir pastebėjau, kad vyrukas bando judėti, bet vartoti 
jau buvo nebetinkamas. 

Tai buvo tik pusė užduoties. Kol aš rūpinausi savo part- 
neriu, The First narsiai grūmėsi su savuoju, bet dar nesuge- 
bėjo jo įveikti. Kai atsigręžiau į juos, jie kūrė choreografinę 
sceną. Mano Nuostabusis Brolis buvo pačiame vestuvinio 
valso įkarštyje, taip panorau ištatuiruoti jam ant nugaros 
drakoną; bet hiena nebuvo iš kelmo spirtas - šį tą mokėjo, 
kad sugebėtų atlaikyti brolio puolimą. Piruetas, mįslingas 
pasikratymas, dar kartą trijų šimtų šešiasdešimties laips- 
nių suktukas apie savo ašį. Paslaptis ta, kad sukantis tin- 
kamiausiu momentu reikėjo ištiesti koją ir trenkti bet kam, 
kas tuo metu pasimaišo, šiuo atveju - mano Nuostabiajam 
Broliui, jis vos spėjo apsaugoti sužeistus šonkaulius. Aš lai- 
kiau ginklą nesumodamas, ką su juo daryti: panaudoti jį 
kaip bumerangą būtų buvusi nebloga idėja, bet bijojau, kad 
iššaus ir tik dar daugiau bėdos pridarysiu. Nebebuvo kada 
sukti galvos, smūgis The First į šonkaulius leido hienai atsi- 
kvėpti ir išsitraukti savo pistoletą, o jis jau tikrai žinojo, ką 
su juo veikti. Gerai, kad mano brolis laiku susigriebė ir ele- 
gantiškai trinktelėjo jam per leteną išmušdamas patranką. Ir 
vis dėlto jam nesisekė: sunkiai judėjo, priešas puikiai žinojo 

jo silpnąsias vietas. Šokis buvo toks sudėtingas, kad neži- 
nojau, kaip įkišti snapą, būčiau tik kliudęs, taigi nutariau 
neskubėti, kol hiena smarkiau įvarė The First į šonkaulius. 
Vargšelį suparalyžiavo, išgirdau riksmą, anaiptol nepana- 
šų į kovos šūkį, kuriuo gąsdinamas priešas. Suspaudžiau 
pistoleto rankeną ir paleidęs keletą šūvių stačia galva puo- 
liau priekin urgzdamas iš įsiūčio. Šįkart ataka nebuvo to- 
kia sėkminga kaip pirmoji: vyrukas spėjo mane pamatyti ir 
šastelėjo į šoną, mums vienodai kliuvo nuo smūgio į sieną, 
aš trenkiausi priekiu, jis - nugara. Mano kelis rėžėsi į sieną 
ir pasijutau lyg narkozės paveiktas; brinktelėjau ir paslikas 
išsitiesiau ant žemės. Tipas irgi gavo į snarglį, bet ne taip 
stipriai ir įstengė judėti. Tačiau jo nekantriai laukė The First, 
paruošęs tobulą dvigubą fu-fu smūgį; kai mūsų dvikovos 
čempionas susilenkė, gavo per sprandą ir prisiplojo prie 
grindų it pastipusi varlė. 
Broliai Miraljesai 2 : Hienų sąjunga 0. 


* 


Vis dėlto džiaugtis pergale negalėjome, patyrėme ir nuosto- 
lių. The First gavo į šonkaulius, mano kelis taip pat pasida- 
vė: jaučiau tik kojos pėdą ir šlaunį, o tarp jų buvo nutirpusi 
zona. 

Pirmiausia reikėjo surišti hienas ir užkimšti joms burnas. 
Laimei, The First mokėjo keletą kinų gudrybių, spustelėjo 
jiems gerklę dviem pirštais ir trumpam išmušė iš rikiuotės, 
mes juos nurengėme, užkimšome burnas ir surišome ta pa- 
čia virve, kuria prie kėdės buvo pririštas mano Nuostabu- 
sis Brolis; prieš tai virvę atsargiai išnarpliojome, kad ji būtų 
kuo ilgesnė. Vienas iš vyrukų, tas pats, kurį prilipdžiau prie 
sienos, man pasirodė matytas, tai jis avėjo juodus „Sebago“ 
batus... Numoviau kojines ir įkišau jam į burną, labai at- 

sargiai, stengiausi neliesti jų drėgnos pėdos, operaciją bai- 
giau vainikavimu —- užspaudžiau lūpas jo paties elastinėmis 
trumpikėmis ir dar užmaukšlinau ant galvos taip, kad ruda 
užpakalio linija būtų kaip tik jam po nosimi. 

— Ką tu darai, psichopate? 

— Tegul padėkoja, kad tam reikalui naudoju jo paties 
apatinius. 

Kai jie nebegalėjo pajudėti ir buvo patikimai supakuoti, 
pasirūpinome inventoriumi. Du kostiumai iš „El Corte In- 
gles“, pora marškinių, pora diržų ir dvi poros batų, vieni su 
raišteliais; taip pat pora piniginių, bendra suma - penkioli- 
ka tūkstančių pesetų (tik tiek tebuvo); „Peugeot“ mašinos 
rakteliai, monetos, „Camel“ pakelis ir pigus, bet dar naujas 
žiebtuvėlis; vertingiausia grobio dalis - du pistoletai su šo- 
viniais. Vieno iš vyrukų drabužiai buvo kaip The First siūti, 
net batai tiko. Aš bandžiau įkišti kojas į juodus „Sebago“, 
man buvo šlykštu, bet koja net negalvojo lįsti. Kol The First 
prausėsi, iš kitų kelnių bandžiau padirbti maišą, surišau 
klešnių apačias, sukroviau geriausius daiktus ir vietoj raiš- 
čio užtraukiau diržą. 

Nuėjau pasitikti savo Nuostabiojo Brolio, kuris, nors ir 
nusiplovė kraują, vis dar atrodė prastai, tik „El Corte In- 
gles“ kostiumas jį šiek tiek papuošė. 

— Gal šituos du galima apklausti? Nesmalsauk kodėl, bet 
manau, ne taip paprasta bus rasti išėjimą, - tariau aš. 

— Ir aš tą patį pagalvojau. Kur tas dantų šepetukas, su 
kuriuo tiesinai man nosį? Noriu juos pagąsdinti. 

— Gal geriau būtų gąsdinti kuo nors kitu? Juk turime 
porą pistoletų. 

— Man labiau patinka dantų šepetukas. 

Grįžome į celę ir uždarėme duris. Hienos spėjo nusigau- 
ti iki sienos, ten buvo sausiau. The First pasilenkė prie šon- 
kaulių laužytojo ir draugišku balseliu tarė: 

— Susilažinome su broliu... Aš manau, kad šito šepetuko 
kotas įlįs pro tavo nosį iki pat galvutės šerelių? Matai? Gana 
plonas. Jis netiki. O tu ką manai? 

Tylėjo, jo burna buvo užkimšta, tačiau tikrai nebijojo. 

— Pabandome štai ką: ištrauksiu marškinius tau iš bur- 
nos ir užduosiu porą klausimų. Jei tavo atsakymas bus ver- 
tas dėmesio, pamiršime lažybas. Ką manai? 

Vyrukas nekreipė jokio dėmesio, The First tuo metu at- 
rišo marškinėlius, su kuriais buvo užkimšęs jam burną; jis 
nebuvo toks išradingas kaip aš ir kojinių negrūdo. Vyrukas 
kurį laiką spjaudė medvilninius siūlus. 

— Dėmesio, pirmas klausimas. Mes ne vietiniai ir ieško- 
me išėjimo, gal galėtum pagelbėti? 

— Apsišik. 

Išdrožė nedvejodamas tas. 

Vis dar kantriai The First įkišo dantų šepetuko kotą jam į 
nosį. Tipas suraukė antakius. 

— Vis dėlto manau, kad lįs visas. Juk kai gerai pagalvoji, 
smegenys yra minkštos... 

— Nemanau, kad įkiši daugiau nei pusę, - nutaisęs rimtą 
veidą įsiterpiau ir aš, - atsitrenks į kaulą. 

The First pabandė stumti šepetuką dar giliau. 

— Pusę? Bet pažvelk, sulindo jau ketvirtadalis, o dar 
nepajutau jokių kliūčių. Yra kaulas, bet jei tuo pat metu ir 
spausčiau, ir sukčiau... Gal pabandyti? 

Klausimas buvo skirtas hienai. Man atrodo, kad to pa- 
kako, bet jis nesugebėjo kalbėti; mano brolis susiprato ir iš- 
traukė kotelį. 

— Iš čia tikrai neišeisit. Ir brangiai už viską sumokėsite, — 
tarė vyrukas, jo nosimi nuriedėjo ašarėlė, bet jis laikėsi tvirtai. 

The First toliau vogravo turtingo vyruko tonu: 

— Atsakymas neteisingas. Aš ne to klausiau. Kiti klausi- 
mai bus susiję su pagrindine tema, tai yra su mūsų išėjimu, 

bet kol kas grįžkime prie pirmojo. Ar pameni jį? Kur yra 
išėjimas? Kur? 

— Cha... gal tau nupiešti planą? Vis viena neužtektų. 

Nors vyruko rankos ir kojos buvo surištos, jam buvo 
grasinama vaikišku dantų šepetėliu, jis nepraskydo. Mano 
brolio kantrybė pradėjo tirpti: jis peršoko prie antro klausi- 
mo, nesulaukęs atsakymo į pirmąjį: 

— Ar yra daugiau sargybinių? 

- Žinoma, kad yra. 

— Kiek jų? 

— O man iš kur žinoti... Daug. Ne tik sargybinių, bet ir 
agentų. 

— Atsiprašau, gal kas nors galėtų man paaiškinti, kas yra 
„agentas“? - pakėliau ranką ir pasidomėjau. 

— Kvaily, aš esu agentas, - atsakė vyrukas. 

Pasilenkiau surinkti nuo padėklo su maistu nuslydusių 
įrankių. 

— Ką daryti? - paklausiau The First. - Šūdą sumaitinti 
šaukšteliu ar įkišti jo galvą į klozetą ir tegul pats pavalgo? 

Dar kartą išsižiojo hiena: 

— Asile, daryk ką tik nori, jei liksiu gyvas, prisiminsiu 
tave, iškasiu iš po Žemių. Jei ne, tave prisimins kiti. 

Nieko nepadarysi su tokiais storžieviais. 

— Kvaily, užsičiaupk, nes gausi į snukį taip, kad motina 
tavęs neatpažins, aišku? 

The First pamiršo triuką su dantų šepetėliu ir rodė žen- 
klą, kad laikas dingti. 

— Palik jį, neverta terliotis. 

— Gal ir taip. Bet tegul ryja savo kojines. 

— Negalime gaišti laiko, einam, - vėl užkimšdamas jam 
burną tarė mano brolis. - Bet kada gali pasirodyti sargybi- 
nis iš viršaus, nes šitie jau ilgokai čia užsibuvo, kas nors gali 
jų pasiilgti. 


308 


Iš tikrųjų jiems buvo tik į naudą, kad mes užgaištume 
kuo ilgiau, vyrukas buvo narsus ir galėjo atlaikyti kur kas 
ilgesnį tardymą, laikydamas liežuvį už dantų. Be to, juk 
negražu spardyti žmogų, kurio rankos ir kojos surištos, — 
skauda širdį, net nežinau... 

Vėl nusigavome iki kriauklės... 

— Na ką: eisime tiesiai ir grasinsime sargybiniams pisto- 
letais ar keisim planą? - įsijautęs į vaidmenį tariau aš. 

— Pameni, sakiau, kad kažko trūksta tavo planui? 

Siaubas. 

— Bandysiu atspėti... Mes uždaryti povandeniniame 
laive ir šansų pabėgti neturim, kol laivas priplauks Makao 
uostą. Šilta? 

— Šalta. 

— Gal gali padėti ar ir toliau tylėsi, kaip vandens į burną 
prisisėmęs? 

- Jie nutvėrė tavo sužadėtinę. Laiko ją viršuje. Nieko blo- 
go nedarė, tik vaistų suleido, kad ji nerypuotų. 

— Aha, išgalvojo sužadėtinę, kad paskui ją pagrobtų... Ji 
iš turtingos šeimos? 

— Po šimts, baik išsidirbinėti, jie turi tą merginą, su kuria 
tu susitikinėji, tą Žozefiną. 

— Bonaparto Napoleono žmoną? 

— Tavo reikalas, matė, kaip dulkinaisi su ja mano auto- 
mobilyje. 

Viešpatie šventas, Fina. Aš išsižiojau ir nesugebėjau pra- 
lementi žodžio. 

— Bet ji čia niekuo dėta. 

— Aha, tačiau jie to nežinojo, kol ją pagrobė. Buvo daug 
paprasčiau nutverti ją nei tave. Jos niekas nesaugojo, o tave 
saugojo. 

— Kodėl tik dabar tai sakai? 

— O ką, reikėjo pranešti anksčiau? Kad susinervintum ir 
imtum panikuoti? 

— Na ir ką? Mėgstu nervintis, gal tau tai nepatinka? Ir 
negaliu pakęsti tavo įpročio viską slėpti, pastebėjai? Nagi, 
kokia bus kita staigmena? Gal į užpakalį įsikišai bombą? 

— Galėtum bent kartą gyvenime elgtis kaip suaugęs Žmo- 
gus? Reikia sugalvoti, kaip visiems trims pabėgti iš čia. 

Vėl tyliai rėkėme vienas ant kito. 

— Gerai, kad jau toks protingas, galvok. 

Taip ir padarė. 

— Puiku, užlipsiu laiptais ir priartėsiu prie sargybinio, 
apsimesdamas agentu. Aukštasis agentas, regis, mano ūgio 
ir plaukai tokios pat spalvos. Jei persiskirsiu sklastymą, net 
šukuosena bus tokia pati, girdėjau keletą jo mėgstamų po- 
sakių, galiu puikiai suvaidinti. Prisidengsiu veidą ir apsi- 
mesiu, kad kalinys man davė į snarglį. Štai taip, matai? Tu 
lauk pusiaukelėje ir, jei kas nors bus ne taip, šaudyk. Aš savo 
pistoletą nutaikysiu į sargybinį. Mano padėtis bus gera, ga- 
liu pataikyti į ranką iš dvidešimties metrų. 

— Nairjaunimas šiais laikais... 

Man iš galvos neišėjo Fina, bet nebuvo laiko dėlionėms. 
Vėl pravertė dantų šepetėlis, juo sušukavau The First; ka- 
dangi veidrodžio nebuvo, man teko ir kirpėjo vaidmuo, net 
kaklaraiščio mazgą pataisiau. Jis, atsilygindamas už kirpėjo 
ir stilisto paslaugas, pamokė mane, kaip naudotis ginklu. 
Paprasta: tereikia trūktelėti drugelio pavidalo saugiklį ir, 
reikalui prispyrus, paspausti gaiduką, žinoma, prieš tai pis- 
toletą gerai nutaikyti. 

The First puikiai suvaidino, nors nenoriu to pripažinti: 
manau, šiuos gabumus jis paveldėjo iš mūsų Ponios Mo- 
tinos (PT palyginti yra nekaltas avinėlis). Kol pasilenkęs 
slėpiausi už laiptų, jis greitai užlipo aukštyn, dangstyda- 
masis veidą balta nosinaite ir burbėdamas prakeiksmus. 


310 


Pirmą kartą gyvenime girdėjau, kaip The First tarė „kek- 
šės vaike“ ir „išspardysiu tau užpakalį“, visa tai sumai- 
šė su kosuliu ir trepsėjimu. „Tas asilo išpera spyrė man į 
nosį“, - išgirdau bambant. Bet dar nepriartėjęs prie laiptų 
jis staiga nutilo. Išgirdau sargybinio balsą, kėdės girgždesį 
ir sargybinio žingsnius apsimetėlės hienos link. Manau, 
priėjęs visiškai arti jis pastebėjo apgavystę, nes išgirdau 
šūksnį: „Ei, stok!“ Tada pasigirdo kovos garsai, aimanos, 
trepsėjimas į grindis. Greitai užbėgau laiptais ir iškišau 
snapą. 

Koridoriaus gale pamačiau The First, jis laikė nutvėręs 
bejėgį sargybinį. 

— Jau? Nieko sau, brolau, ką tu jiems darai? 

— Neišsidirbinėk ir paskubėk, reikia jį surišti ir užčiaupti. 

— Ššššš... Neaiškink, nes pradėsiu nervintis. Mane jau 
užkniso tavo sumautas būdas. 

- Jei tau nepatinka mano aktoriniai sugebėjimai, kitą sar- 
gybinį galėsi užniūniuoti tu, jūros vėply. 

- Išsižiojo Maestro Liči... O kas tave patį išgelbėjo? Jei ne 
šitas jūros vėplys, tave būtų pribaigę. 

— Geras kamikadzės pasirodymas. Tik per stebuklą gali 
kramtyti. 

— Ir be dantų būčiau daug mielesnis nei tu, ponaiti Tur- 
tuoli. 

Net ir niaudamiesi sugebėjome surišti sargybinį, kol jis 
neatsigavo. Rankas surišome jo paties diržu, o kojas - marš- 
kinių skiaute, kita skiaute užkimšome burną. Papildėme ir 
grobį, praturtėjome lazda ir dar vienu pistoletu, svarbiau- 
sia, pora mano dydžio batų - štai ko jau porą valandų man 
trūko. Nemalonu vaikščioti su svetimais batais, bet geriau, 
nei čiūžuoti tik su kojinėmis ir dar kur papuola. 

— Gerai, o kur Fina? 

— Nežinau, turi būti kažkur čia. Paieškok, kol aš paslėp- 
siu šitą ir pasirausiu vaistinėlėje. 

Vaistinėlė greičiausiai buvo pirmame kambaryje, nes 
akutes. Atpažinau svetingąjį savo pirmą kambarį, ant grin- 
dų gulėjo nuvirtusi širma. Trečiame kambaryje išvydau pa- 
žįstamą Miegančiąją Gražuolę. Ji vilkėjo baltą chalatą, tikrai 
neblogas vaizdelis, priminė merginą, kuri persirengia kaip 
seselė ir vyksta padirbėti į karštus taškus. 

Įėjau ir atsisėdau ant lovos šalia jos, ji sujudėjo... 

— Fina, čia aš - Pablas, ar girdi? 

Nusišypsojo. 

— Sveikas, kaip gyvuoji... na... ką veiki? 

Pirmą kartą gyvenime pamiršau gerą auklėjimą ir smo- 
giau moteriai: pliaukšt, pliaukšt - porą gerų antausių. Jos 
veidas persikreipė. „Išgelbėsiu tave, bet padėk man“, - ta- 
riau. Užsimečiau ją ant pečių kaip Tarzanas, tačiau Fina sve- 
ria kaip dvi Džein ir Čita drauge, vos sugebėjau nuslinkti 
iki koridoriaus, nes sumuštas kelis neklausė. Nusigavau iki 
sargybinio staliuko ir pasodinau Miegančiąją Gražuolę, at- 
rėmiau ją į sieną. 

Tą akimirką iš vaistinėlės išlindo The First. Jo veidas, pa- 
mačius Finą, papilkėjo. 

— Radau alkoholio, vatos, migdomųjų, nuskausminamųjų, 
adatų, žirklių ir skalpelių... Net siūlų ir sterilizuotų adatų. 

Mano Nuostabusis Brolis veikiausiai taip pat pažinojo 
Rodžerį Vilką. 

— Nežinau, kokie tavo planai, bet ketinu iš čia išsigauti 
ir pakeliui pas traumatologą prisigerti, todėl šių niekų man 
tikrai nereikia. 

— Išeiti iš čia? 

— Išeiti, taip, 20 out... 

— Aha. 

— Ką, nauja mįslė? Kur nors juk turi būti išėjimas, ar ne? 
Turime tris pistoletus, vieną lazdą ir porcelianinį šuniuką. 
Nejaugi su tokiais ginklais neprisikasime prie vartų? 

— Vartų į kur? Po visą tvirtovę tau pabėgus laksto ištisa 
kariuomenė. Kai pasikeis sargyba, sužinos, kad pabėgai ne 
tik tu, bet ir tavo sužadėtinė, ir aš. 

— Tvirtovė? Tu pasakei „tvirtovė“? 

— Taip, tvirtovė. Reikia kažkur slėptis ir sudaryti pabė- 
gimo planą. Tu vos pasivelki, aš vos galiu muštis, o tavo 
meilužė tikras maišas. 

— Ji visai ne meilužė, o tikrąja žodžio prasme draugė, aiš- 
ku? Gal žinai kokį nors kinų triuką žmonėms prikelti? 

Vėl dingo vaistinėje ir grįžo nešinas baltu buteliuku. 
Dvokė amoniaku. Pakišo Finai po nosimi. 

— Pablai... 

— Taip, tai aš, tik neimk į galvą, tau privarė migdomųjų. 
Greitai atsitokėsi, dar valandėlė ir atgausi jėgas. 

— Ką... Ką tu čia veiki? 

— Fina, atsipeikėk. Nematai, gelbėju tave. 

— Ir bandau keliais išversti sienas, - karktelėjo mano 
Nuostabusis Brolis, humoro jausmo jis nestokoja, tad nu- 
tarė jo netaupyti. 

Fina pagaliau suprato, kad mes ne vieni, ir užsidengė 
akis, nes tik dabar pastebėjo menišką mano brolio veidą. 

O tam kvailiui į galvą šovė tik viena mintis, jis paėmė jos 
ranką ir pabučiavo. 

— Malonu susipažinti. Mano vardas Sebastianas, Sebas- 
tianas Miraljesas. Pablo brolis. 

— Na, sakykim, tų pačių tėvų vaikas, - patikslinau. 

- Labai malonu — Žozefina. Esu nemažai girdėjusi 
apie tave. 

— Nemažai? Kas tau apie jį pasakojo? Tik ne aš... 

— Klausyk, na ir išgražintas... 


— Nieko baisaus, tai tik pirmas įspūdis. Buvau pririštas 
prie kėdės, mane tardė. 

— ...aš tau tikrai nepasakojau apie jį. Girdi? 

— Ko gero, labai skauda... 

— Ne, svarbu savikontrolė. Išlavintas protas gali pakęsti 
ir skausmą. | 

— Finaaa, ei, ar girdi? 

— Taaip, girdžiu, ko nori, beproti, kalbu su tavo broliu... 
Be to, pykstu ant tavęs: kaip galėjai vakar mane palikti? Iš 
mašinos išvirto pora vyrukų ir užkimšo man burną... 

— Jis tave paliko? 

— Kaip tik taip ir padarė. 

— Na, nepasitikėk juo, jis daug geria. 

— Daug? Per porą valandų ištuština degtinės butelį. 

— Gal pakaks? - nutariau pertraukti. - Neturime laiko vi- 
suomenės kronikai. 

The First pareiškė, kad surinks mūsų suvenyrus, ir pa- 
liko mane su išlaisvintąja princese. 

— Nesakei, kad turi tokį simpatingą brolį. 

„Simpatingą“: pasakė „simpatingą“, ne „gražų“, „malo- 
nų“, „mielą“, pasakė „simpatingą“, kaip romanuose. 

— Fina, ar nematai, kad jo veidas margesnis už žemėlapį? 

— Na taip, bet kiti duomenys geri, raumeningas vyrukas. 
Net ir dabar matyti, kad jis labai gražus. Be to, sakei, kad tu 
jau turi merginą... aš to tikrai nepamiršau... Kokios mėly- 
nos jo akys, seksualios. 

— "Taip, lygiai tokios kaip ir mano. 

— Ko tada tau trūksta?.. O gal per daug turi?.. Tarkim, 
keturiasdešimt kilogramų antsvorio, - šiuolaikiniai Žmonės 
sugeba nutaisyti iškalbingas minas, liesdami nemalonias 
temas, bet norėdami pasirodyti pakantūs. - Klausyk, man 
reikia vieno dalyko... gal yra vatos ar įklotų? Ko gero, tuoj 
prasidės mėnesinės. 

Ar kas girdėjo, kad Organo princesei Lėjai per patį pa- 
bėgimo įkarštį būtų prasidėjusios mėnesinės, ar Marianai, 
ar Elenai iš Trojos; bet Finai prasidėjo: taip, Finai jos pra- 
sidėjo. | 

— Nuostabu. Negali atitraukti akių nuo Misterio Sekso, 
bet įklotų prašai storulio... 

Palikau ją, siunčiančią man bučinius, ir nusigavau iki 
brolio, kuris ruošė bagažą. Įėjau į vaistinę, tačiau ten nebu- 
vo nieko panašaus į įklotus ar higienines servetėles, vienoje 
spintoje gulėjo krūva pagalvių užvalkalų, pamaniau, kad 
tiks ir jie. Paėmiau vieną. 

— Ką man veikti su pagalvės užvalkalu? Vaidinti kuk- 
luksklano Raudonkepuraitę? 

— Fina, neerzink, nežinau... Seniau apie įklotus niekas 
nebuvo girdėjęs, bet moterys nepražuvo, naudojo audinius, 
ar ne? Tu pati turi Žinoti, ką su juo veikti... 

Žodžiu, kol mes susiruošėme eiti, prabėgo nemažai laiko. 
Reikėjo ne tik laukti, kol Fina bus „pasirengusi prisistatyti“, 
taip ir pasakė, ją dar reikėjo pamokyti naudoti ginklą, šis 
uždavinys atiteko Nuostabiajam Instruktoriui, tai yra mano 
broliui. Mokinė elgėsi kaip gražiosios lyties atstovė, puikiai 
suvokė teoriją (iš kur išlėks kulkos ir panašiai), o kai atėjo 
laikas paimti pistoletą, ji atrodė taip, tarsi liestų medaus sta- 
tinę. Nuostabu. Kad ir kaip ten būtų, labai greitai kariuo- 
menė - ją sudarė ištreniruotas karys su dviem užvalkalais 
vietoj kuprinės, chalatu vilkinti Doris Dei su kabančiu prie 
diržo pistoletu ir nešinas sauskelnėmis šlubas Gorila - paju- 
dėjo grotuotų durų link, pasiruošusi kovoti su savo šešėliais 
tame absurdiškos architektūros pastate. 

— Kur einame? - staiga šovė man klausimas. 

— Tirti labirinto, - atsakė The First. 

Puikūs nuotykiai. Trūko tik Darto Veiderio, kuris netru- 
kus ir pasirodė. 

Kadangi mes judėjome netikrų labirintu, užteko laikytis 
įspėjamųjų švieselių zonos, kol radome kažką panašaus į 
požeminį tunelį, jis buvo tarsi gyvybinė arterija. Jokios abe- 
jonės, jis kažkur vedė, jame stovėjo sunkvežimis ir ekskava- 
torius. Vadinasi, tunelis milžiniškas. 

— Nieko sau! - neslėpiau nuostabos. 

The First, kaip visada, ėmėsi herojaus vaidmens, jis nu- 
skubėjo susirūpinusiu veidu patikrinti skersinių ir kitų 
statybinių medžiagų, vietoj jų krūvos būtų tilpęs ir trečias 
ekskavatorius. Kai sugrįžo, vaizdavo visažinį vyruką, kuris 
viską sutvarkė, o tai mane tiesiog veda iš proto. 

— Sekime sunkvežimio vėžėmis. Kažkur juk turi važiuoti 
išpilti Žemių. 

— Nejaugi? Ar tu manai, kad su tokiu sunkvežimiuku ga- 
lima išvežti visas žemes, kurių trūksta? 

— Jie turėjo pakankamai laiko. Nagi, paskubėkime, gali 
tekti eiti ilgai. 

Kapitonas Žaibas negalėjo pasitenkinti vien mįslių rin- 
kiniu, dabar dar užsimanė ir įsakinėti. Tiek to, tegul sau va- 
dovauja, aš sekiau paskui Finą. Kurį laiką slinkome tamsiu 
tuneliu šliedamiesi prie dar tamsesnės sienos, vos ne vos 
keiktosios Pilies, nors tai buvo ne tokie jaudinami nuoty- 
kiai, nebuvo nei tykančių smauglių, nei požeminių krioklių. 
Vietomis buvo drėgna, turėjome šokinėti per balas, kurias 
maitino gličios sienos, nuo šalčio taip sustirome, kad tikrai 
būtų buvusi ne pro šalį striukė. 

Staiga už dviejų ar trijų požeminių kvartalų pasiekėme 
dar vieną tunelio šaką, tas posūkis nutraukė mūsų kelionės 
monotoniją. Iš pradžių nesupratau, kur mes, nors mane nu- 

stebino iš po žemių kyšančios arkos, po jomis mėtėsi žmo- 
gaus gerovę simbolizuojančios šiukšlių krūvos. Kokakolos 
skardinės (sąvartynų klasika), panaudoti prezervatyvai, 
skėčių griaučiai, išplėšyti žurnalai... Kai viename išplėšta- 
me puslapyje pamačiau milžinišką krūtų nuotrauką ir iš vir- 
šaus pavaizduotą rusvos spalvos pimpalą, staiga supratau, 
kur atsidūrėme. Juk virš šių griuvėsių aštuntą dešimtmetį 
buvo pastatytas parkas. Galimas daiktas, mes keliavome po 
Numansijos gatve, bet daug Žemiau nei pati gatvė. 

Pasidalijau su The First savo atradimu. Nemanau, kad 
mano Nuostabųjį Brolį galėtų suparalyžiuoti tie seni sunio- 
koti Žurnalai, jis taip pat suprato, kur mes atsidūrėme. 

— Jau žinome, kad Jaume Guillamet 15 yra išėjimas, vos 
pora kvartalų toliau nuo šios vietos. Gal ties kitu posūkiu 
reikėtų pasukti iš tunelio ir pamėginti laimę. 

Bet laiko svarstyti, kaip turėtume elgtis, niekas mums 
nedavė. Staiga Fina suriko: „Ten kažkas eina!“, ji švytravo 
prie mūsų ir rodė ton pusėn, kur mes traukėme. „Stokit!“ — 
kažkas riktelėjo tolumoje. The First užsimetė mano ranką 
sau ant pečių, kad galėčiau sparčiau strapsėti, o Finai įsakė 
pasipustyti padus - bėgti kiek įkabina ir pasislėpti mūsų ką 
tik matytoje tunelio atšakoje. Nusprendžiau, kad bus grei- 
čiau be gelbėtojo, ir nusikračiau savo padėjėjo; Fina nukūrė 
iki posūkio ir dabar pro kampą mus stebėjo. Spėjome ir mes 
pas ją nusigauti, kol niekas mūsų nepasivijo; pasirodo, tai 
buvo mašinų stovėjimo aikštelė, tokia pat bjauri, kaip ir visa 
aplinkui, pamačiau, kaip Fina jau skuodžia prie liftą prime- 
nančių durų ir pribėgusi nervingai spaudo mygtukus. The 
First, liepęs man toliau kabalduoti vienam, taip pat nubė- 
go. Kai atsisukau, norėdamas pamatyti, kur jį velnias neša, 
pamačiau iš tunelio išlindusį mėlynu kombinezonu vilkintį 
sargybinį, jis staiga nustebęs stabtelėjo — vienas pabėgėlių 
staiga pakeitė kryptį ir leidosi tiesiai prie jo. Vyrukas, ne- 

lyginant koks ieties metikas, užsimojo strypu ir ruošėsi šerti 
Sebastianui, tačiau mano Nuostabusis Brolis padarė triuką, 
kurį vertėtų nufilmuoti. Viskas įvyko it burtininko lazdele 
mostelėjus, sargybinis, gavęs į kiaušinius, parkrito ant ke- 
lių, o mano Nuostabusis Brolis, visiškai nepaliestas, ištrau- 
kė iš po jo dešinės pažasties strypą. Ištraukė jį apskaičiuo- 
tu ir staigiu judesiu, vargšas sargybinis dar nebuvo baigęs 
savo pratiso „uuuu“, kurį leido gavęs į tarpkojį, kai mano 
brolis iš visų jėgų trenkė jam į galvą. The First jau rengėsi 
palikti pasliką vyruką ant grindų, bet tada išniro antrasis 
sargybinis. Jo net neteko liesti: jis matė, koks likimas ištiko 
sėbrą, - mano Nuostabiojo Brolio pratimas su pagaliu buvo 
įspūdingas, - jis apsisuko ir nurūko ten, iš kur ir išdygo. 

Brolis atskubėjo pas mus ir perėmė Finos pareigas - ėmė 
maigyti paskutinio aukšto mygtuką. 

— Atsiprašau, gal galima gauti jūsų autografą? 

— Baik išsidirbinėti. Tas banditas turėjo radiją. Geruoju 
mums nesibaigs. 

Liftas kilo žaibišku greičiu, mirgėjo gesdamos aukštų 
šviesos: tiesiai į šeštąjį. Iš viso buvo keturiolika aukštų, ta- 
čiau nuo šeštojo iki paskutinio reikėjo specialaus rakto. Pa- 
puolėme į prabangų namą. 

— Neišsitraukime ginklų, jei jie pamatys pistoletus, gali už- 
siusti ir mus apšaudyti. Žozefina, įsikišk savo pistoletą į kišenę. 

Fina buvo apakusi, bet paliepimą suprato. Staiga visai 
netikėtai pradėjo skambėti puolimui pasiruošusio povande- 
ninio laivo signalizacija, mok mok mok, toks garsas baimę 
įvarytų bet kam. Atsidūrėme šeštame aukšte. Atsivėrė du- 
rys, dong, bzzzzzzzz, nevalingai prisiplojome prie lifto sie- 
nų. Mok mok, signalizacija netilo. Pirmasis snapą iškišo The 
First, aš jau spėjau suvokti, kad mes ne vieni: už stiklinių 
durų pamačiau elegantišką biurą, nuo kėdės kilo mergina, 
triukšmas patraukė jos dėmesį. 

— Ropškitės iš lifto! - man ir Finai įsakė The First. 

Kai mes išvirtome, mano Nuostabusis Brolis pistoleto 
rankena patvarkė mygtukų pultelį. Jis nenurimo tol, kol 
pamatė įvairiaspalvius laidus ir visus juos ištraukė. Tada 
apsidairė aplinkui, bet ir pats nežinojo, ko ieško, pasirinko 
vazoną su vargše jame augančia gėlyte. Išrovė ją, sudaužė 
vazoną ir į lifto tarpdurį įkišo šukę, kad liftas įstrigtų. Vis- 
kas vyko man neįprastu ritmu: bet koks sprendimas, kurio 
negalima priimti prie alaus bokalo, man atrodo per daug 
sudėtingas. Palikau ramybėje The First, jis juk pratęs prie 
stresų, tegul jau vadovauja, jei taip trokšta, ir tik tada su- 
vokiau, kad mus akinanti šviesa liejasi pro didžiulį langą, 
kuris buvo už stiklinių durų, už sofų ir merginos darbo vie- 
stūksantį pastatą. Jau vakarėjo, fejerverkų garsai dabar buvo 
daug aiškesni, nors skambėjo ir signalizacija. Tai jau pusiau 
gyvenimas, aš troškau pažvelgti pro langą ir įsitikinti, kad 
pasaulis vis dar toks pat, kokį mes ir palikome. Sustabdęs 
abu liftus mano brolis taip pat prišoko prie mūsų. Mergina 
išsigando, pamačiusi Sebastiano veidą, kuris buvo margas 
it Alpių žemėlapis, ir bandė slėptis už pirmo pasitaikiusio 
daikto. 

— Nebijok, nieko blogo tau nedarysime, - tarė The First. 

Nors ir nesėkmingai jis bandė įtikinti merginą padėti 
skylmušą. Daug paveikesni buvo Finos ištarti žodžiai: „Ne- 
bijok, mes — draugai“. Tokiomis keistomis aplinkybėmis ši 
frazė nuskambėjo absurdiškai, bet kadangi tuos žodžius iš- 
tarė moteris, nesvarbu, kad ją lydėjo dvi Pragaro Angelus 
primenančios pabaisos, mergina nusiramino. 

— Nesibaimink, - neatlyžo Fina. - Mes norime pabėgti. 
Mus persekioja. 

The First pribėgo prie lango, aš nuskubėjau iš paskos pa- 
žiopsoti į pasaulį. Vos spėjau pamatyti vidinį kiemą ir siau- 

ru dangaus ruoželiu skriejančią Joninių raketą, signalizacija 
staiga išsijungė, o lifte išgirdome žingsnių trepsėjimą. 

— Slėpkitės, — spėjo riktelėti The First. 

Niekas niekada man to dar nėra liepęs, bet apsidairęs 
aplinkui suvokiau, kad reikia saugotis ne lietaus, tarp mūsų 
ir priešiško pasaulio reikėjo tuoj pat pastatyti kulkų nepra- 
leidžiantį barjerą. Suabejojau, ar Fina suvokė įsakymą, gal 
ji puolė ieškoti skėčio. Bandžiau pasidomėti, bet niekur jos 
nemačiau. Tik vėliau pastebėjau, kad ji roplina prie vitrinos, 
jai įkandin repežiavo mergina, abi varlės užlindo už biuro 
durų. Pamėgdžiodamas merginų judesius nutariau pasi- 
slėpti ten, kur kiurksojo mano Nuostabusis Brolis, už sofos. 
Ar ji atlaikys šūvius, klausiau savęs. Tai buvo sunkiai nu- 
sakomos spalvos odinis baldas, bet nemanau, kad nuo spal- 
vos galėtų priklausyti barikados atsparumas. Mano brolis 
staiga pakeitė savo nuostatą slėptis. 

— Stok, mes ginkluoti! - iškėlė pistoletą, tik šįkart laikė 
jį ne kaip plaktuką, kuriuo patogu daužyti lifto mygtukus, 
bet kaip tradicinį ginklą. 

Kad būtų įtikimiau, jis šovė į lubas. Pokštelėjo kaip žais- 
linis pistoletas, nė lyginti negalėjai su skambančiais už lan- 
gų fejerverkų garsais, tačiau nuo lubų gipso gabalas vis tiek 
nukrito. 

— Ar neliepei paslėpti ginklų? — pasidomėjau aš. 

Negali Žinoti, kas laukia, kai vadovauja mano brolis. 

— Dabar persigalvojau, idiote... 

— Žinai ką, kakuti... 

— Gal gali užsičiaupti? Bandau atlaikyti puolimą. 

— Tik nepersistenk, viskas nueis šuniui ant uodegos. 

Pasirausiau kišenėje ir apčiuopiau pistoletą, kai jį iš- 
sitraukiau, ant žemės pabiro krūva dešimties tūkstančių 
banknotų. Jei man kas nors būtų leidęs rinktis ginklą, bū- 
čiau pasirinkęs porcelianinį šuniuką, bet neketinau prasi- 

dėjus šaudymui laikyti pistoletą kišenėje. Prisiminiau, jog 
svarbiausia — jį nutaikyti, bandžiau įsivaizduoti, ką tokiu at- 
veju darytų Džonas Veinas. Vos spėjau nusispjauti, kai nuo 
liftų, iš koridoriaus galo, iki mūsų atskriejo balsas. Priminė 
rinkimų reklamos kampaniją. Tai buvo garsiakalbis. 

„Atiduokite ginklus. Kartoju: atiduokite ginklus ir išlįs- 
kite pakėlę rankas arba paleisime dujas“. 

Mano nuomone, kai kas nors ne tik grasina, bet ir rengia- 
si paleisti dujas, kalba pakankamai nuoširdžiai. Nežinau, 
kokias dujas jie žadėjo paleisti, bet net neabejoju, ne malo- 
numai mūsų laukė. 

— Ką daryti? Dujos man sukelia sinusitą, nepakenčiu net 
pušų kvapo gaiviklio. 

— Ką turėtume daryti? Pasiduoti. 

Ačiu Dievui, žalieji bus mums dėkingi. Gerai, kad The 
First sutiko grąžinti ginklus, nes aš nieko nenumanau apie 
protokolą. Jis paprašė manęs pistoleto ir laikydamas patran- 
kas suriko: „Pasiduodame, štai mūsų ginklai“. Paspyrė juos 
grindimis pro sofos apačią ir pakėlė rankas, prieš tai trenk- 
damas man, kad sekčiau jo pavyzdžiu. Man buvo sunkiau 
atsikelti, nes skaudėjo kelį, bet šiaip ne taip atsistojau. 

„O kur moteris? Kartoju: kur moteris?“ 

Vėl garsiakalbis. 

— Ten, viduje, - tariau aš, — ji taip pat pasiduoda. Jei kas 
nors palies nors plaukelį ant jos galvos, gaus į snarglį. Fina, 
girdi mane? 

— Taiiip. Ką daryti?.. 

Prabilo mano Nuostabusis Brolis. 

— Žozefina, mesk ginklą ant žemės ir išeik pakėlusi 
rankas. 

Atrodo, garsiakalbio vyrukui nepatiko mūsų iniciatyva. 

„Tylėkite, rankas aukštyn. Kartoju: tylėkite. Čia mes įsą- 
kinėjame“. 

Kai vyrukas pakartojo, Fina, nors ir sukaustyta baimės, 
išlindo pakeltomis rankomis. Už jos išniro ir mergina. 

— Aš taip pat turiu pasiduoti? — paklausė ji, bet nebuvo 
aišku, ar kreipėsi į mane, ar į Finą. 

— Taip, nejudėk, ir viskas bus gerai. 

„Tylos. Kartoju — tylos!“ -— vėl prabilo iš garsiakalbio, bal- 
sas kiekvieną kartą skambėjo nervingiau, nes visi improvi- 
zavo kaip norėjo. | 

Kai pirmasis sargybinis su šalmu ir dujokauke surinko 
mūsų pistoletus, staiga išlindo ir kiti mėlynais kombinezo- 
nais vilkintys kaukėti vyrukai, jie taikė į mus šautuvus (o 
gal CETME, tiesą sakant, koks skirtumas). Kaip ir maniau, 
už pavyzdingą elgesį jie nutarė mus apdovanoti antrankiais 
(išskyrus merginą, apklausę ją tuoj pat paleido), prieš tai 
mus sustatė prie sienos ir elgėsi kaip policininkai, nutvė- 
rę narkotikais prekiaujančią gaują. Tas su garsiakalbiu, ko 
gero, buvo vadas, jis kalbėjo per radiją ir visiems įsakinėjo. 
Kažkuris beprotis užsimanė patikrinti Finą, tačiau ji jam taip 
trenkė, kad nuskrido ant jo kaklo maskatavusi dujokaukė. 
Tuo metu buvau nusisukęs, bet išgirdau, kaip tas nelaimėlis 
šleptelėjo, ir išvydau lekiančią dujokaukę. Pademonstravu- 
si tokį smūgį, ji išvengė antrankių, bet ją pastatė kartu su 
The First ir manimi. 

Mus sugrūdo į liftą, prieš tai iš tarpdurio ištraukę šukę, 
tada, liftui sustojus, vedė nesibaigiančiais koridoriais tarp 
pastatų. Kai kuriuose virė gyvenimas. Prie staliukų sėdėjo 
sargybiniai arba tamsiais kostiumais, kaip ir mergina, vil- 
kintys agentai, net mačiau porą hienų angliškais kostiumais 
ir purvinais batais. Šlykščiausia buvo, kad vienas sargybi- 
nių vertė skubėti trankydamas man nugarą šautuvu, mane 
tai vedė iš proto. Staiga stabtelėjau ir jis į mane trenkėsi, at- 
sisukau į jį piktu veidu. 

— Gal teiktumeisi susikišti tą šautuvą į užpakalį. Ar ne- 
matai, kad vos pavelku koją? 

Man buvo maloniai atsilyginta smūgiu į smakrą ir pilvą. 
Smūgis į pilvą nieko nereiškė, bet tas į smakrą visiškai iš- 
vedė iš kantrybės, taigi neiškentęs spyriau tam tipui atgal. 
Tikras beprotis: mano rankos buvo surakintos ir aš it bulvių 
maišas dribtelėjau ant žemės, bet iš paskos einantys sargy- 
biniai mane greitai pastatė ant kojų. Fina, pamačiusi, kas 
vyksta, puolė vieną hienų, nutvėrė jį už plaukų ir už dyką 
nuskuto jam plikę. Deja, The First prie mūsų neprisidėjo ir 
liepė mums nurimti, negana to, dar ir aprėkė. Mūsų pasiša- 
kojimas nepadėjo, mane ir toliau bakino šautuvu, kol atsi- 
dūrėme labai elegantiškame vestibiulyje ir sulipome į liftą. 
Kildamas galvojau, kaip reikės elgtis, jei mane tardys kaip 
mano Nuostabųjį Brolį, jei taikys tą patį tardymo metodą. 
Nutariau laikytis bent jau tol, kol atrodysiu baisiau nei jis. 
Man patinka mano straublys, tačiau moralinės žaizdos gyja 
ilgiau nei kūno. Jei kartais privaryčiau į kelnes, nieko bai- 
saus, esu pratęs dvokti. 

Tačiau tas aukštas nebuvo panašus į kalėjimo kankinimo 
kamerą, įją nebuvo panašus ir biuras, į kurį mus nuvedė. 

Ten, prie stalo, ant kėdės aukštu atlošu, sėdėjo Dartas 
Veideris. 


Pagaliau pabaiga 


Iš pirmo žvilgsnio prie stalo sėdintis vyras priminė Vargą 
Liosą, tik turėjo mažiau dantų. Manau, tai pranašavo staig- 
meną, bet buvau taip nuo jų pavargęs, kad net nekruste- 
lėjau. Be to, šalia jo stovėjo dar viena būtybė: elegantiška 
mergina, trisdešimt su trupučiu, raudoni plaukai, gražus 
veidelis ir pasiruošusio pulti drakono akys. 

Nustebau, nors dar labiau mane nustebino The First ir 
žaliaakės Beatričės žvilgsnis. 

— Štai štai... Pagaliau broliai Miraljesai drauge. Ir dar su 
žavinga panele, - tarė Egzorcistas. 

— Ponia, - pataisė Fina, ji jautriai reaguoja į kreipinius ir 
yra etiketo tradicijų šalininkė, be to, tebebuvo susinervinusi 
po epizodo su sargybiniais. Neatitraukdamas nuo jos akių 
vyras atsistojo, galėjau lažintis iš taurės „Kuba Libre“, kad 
pabučiuos Finai ranką. Valio! 

— Atsiprašau, ponia. 

Finos veido išraiška sušilo; atrodė, kad ji susigėdo, net 
suskubo rankioti nuo ką tik pabučiuotos rankos sargybinio 
plaukų, kurie per mūšį apsivyniojo jai aplink pirštus. 

Egzorcistas apsimetė nepastebėjęs ir toliau sveikinosi. 
Atėjo mano Nuostabiojo Brolio eilė: Egzorcistas ištiesė ran- 
ką, The First, be abejo, negalėjo atsakyti tuo pačiu. 

— Oi... Atsiprašau, aš net nepastebėjau, kad jūs su ant- 
rankiais. 

— Nesijaudink, galiu ir neduoti rankos. 

Geras atsakymas, taip jam ir reikia: dabar nekilo jokių 
abejonių, kad šis vyras - vadeiva, tai galima suvokti vos ap- 
sižvalgius po biurą. Į The First įžūlumą jis atsakė šypsena ir 
paskutinį pasisveikinimų raundą skyrė man: 

— Mes pažįstami, ar ne? Tikiuosi, kad vakarienė su Glo- 
rija tau patiko. Jei nešlubuoja mano atmintis, putpelės su 
svogūnų padažu... Tikiuosi, pažįsti ir mano dukrą Eulaliją. 

Nieko sau, mano Beatričė susidvejino: direktoriaus sekre- 
torė ir nuncijaus vaikaitė. Bandžiau neparodyti nuostabos. 

— Taip, mes pažįstami. Dieviškoji komedija, Beatriče, svei- 
kinu. 

— Tu irgi šaunuolis, ačiū... 

Atsakė, net nepažvelgdama į mane. Ji neatitraukė akių 
nuo mano Nuostabiojo Brolio. Priėjo ir pakštelėjo jam į lū- 
pas. Nors buvo nutaisęs rimtą veidą, The First pasidavė. Nie- 
ko doro, pamaniau, turėti meilužę ir mokėti jai direktoriaus 
sekretorės atlyginimą. 

— Labai malonu susitikti, bet turiu reikalų, - tarė ji ir iš- 
eidama iš kambario paglostė The First skruostą. 

- Atleiskite mano dukrai. Šiandien laukia krūva susitiki- 
mų. Atleisk, Pablai, kad sugadinau tau išvakares... Galiu į 
tave taip kreiptis? 

— Kaip nors iškęsiu, nors nedaviau leidimo kreiptis į 
mane tu, - norėjau įrodyti, kad sugebu būti toks pat bjaurus 
kaip ir mano Nuostabusis Brolis. 

Vyras nusijuokė. 

— Visada iškėlęs kardą, ar ne taip? Gerai, taip ir turi būti. 
Bet neabejoju, kad susidraugausime. Sargyba, prašom nu- 
imti antrankius kaliniams. Juk jų nereikia, ar ne? — vėl krei- 
pėsi į mus. 

— Jei būtų mano valia, iš karto pulčiau, taip ir niežti ran- 
kas, - atsakiau. 

— Malonu, kad perspėjai. Bet nepatariu griebtis karaliaus 
šiame žaidime, bent jau ne iš karto. Juk matote, mano bokš- 
tai tvirti. 

Tuoj pat liepė sargybiniui atrakinti mums rankas. Pa- 
žvelgiau į šalia stalo stovinčias hienas. Įsidėmėtini vyrukai, 
tokių tipų nepamirši: tie patys griozdai, kurie stovėjo prie 
restorano durų. Be jų, išsirikiavę paliepimų laukė dar trys 
sargybiniai ir rėksnys su garsiakalbiu. Pamačiusi, kas vyks- 
ta, Fina atsipalaidavo ir išdrįso pareikšti norą - nueiti į mo- 
terų tualetą. Egzorcistas rėksniui su garsiakalbiu ir sargybi- 
niams leido pasišalinti, prieš tai liepęs atsiųsti „sargybinę, 
kuri palydėtų ponią“. Tada paskambino ant stalo stovinčiu 
telefonu ir pakvietė dar kažką. 

Keletą sekundžių girdėjau tik petardų garsus, dabar at- 
rodė, kad šaudo iš visų miesto kampų. „Joninės: paslaptin- 
ga naktis“, - pagaliau ištarė mūsų vaišingasis šeimininkas, 
taip sugriaudamas visą šios nakties paslaptingumą. Staiga 
užuodžiau konferencijos apie Persefonės pagrobimą kvapą; 
norėjau valgyti, gerti ir kaip galima greičiau baigti tą cirką. 
Atsargiai pažvelgiau į The First ir iš jo veido supratau, kad 
pirmą kartą gyvenime sutikome žmogų, kuris mums abiem 
šlykštus. Tik Fina buvo susižavėjusi „paslaptinga naktimi“, 
tačiau pasirodė keletas moterų ir nutraukė mano mintis: 
jos vilkėjo sargybinių uniformą, viena jų - juodos spalvos 
kombinezoną. Ko gero, juodas kombinezonas čia buvo nau- 
jausia mada, daugelis sargybinių tokiais vilkėjo. Jie priminė 
fantastinius filmus, kuriuose vaidino Florinda Čiko ir An- 
tonijus Garisa. 

Kai Fina su moterų palyda dingo („Atleiskite, tuoj grį- 
šiu“, - tarė, ją užkrėtė geras elgesys), Egzorcistas pasidomė- 
jo, gal mes ko nors pageidaujame. Aš, be kylančio apetito ir 

noro gerti, velnioniškai troškau kavos ir žolės. Žole galiu pa- 
sirūpinti pats, jei man grąžins mano ryšulį, tai ir pranešiau 
tipui. The First pasitenkino paprašydamas vandens, tačiau 
jo asketiškumas buvo apsimestinis, jis piktai ir paniekina- 
mai mane nužvelgė. Egzorcistas mandagiai kreipėsi į juo- 
dą uniformą vilkinčią merginą, liepė jai pasirūpinti svečių 
norais, tada pasiūlė mums sėstis. The First ir aš neturėjome 
jėgų ir mielai sutikome, tiesiog kritome ant stovinčių prie 
stalo krėslų. 

Egzorcistas vėl atsisėdo į juodos odos sostą. 

— Ar žinote, kad Joninių šventė yra labai sena? Kai kurie 
antropologai jos kilmę sieja su senovės dievo Baalo kultu. 
Manoma, kad jau tada jo garbei buvo valgomas apvalus tor- 
tas, skylė jo viduryje simbolizavo saulę... 

Trokšte troškau dalyvauti konferencijoje, bet jaučiau, 
kad nepajėgsiu su juo diskutuoti, bent jau tol, kol negausiu 
kavos. Tačiau mano Nuostabusis Brolis nesusilaikė: 

— Klausyk, Ignasijau, labai įdomi tema, tačiau jei tu nieko 
prieš, kaip galima greičiau norėčiau grįžti namo. 

Egzorcistas nusišypsojo jam būdinga šypsena, rodyda- 
mas visus savo dantis. 

— Oi... Koks aš nesupratingas. Juk jūs pavargę, buvo sun- 
ki diena. Gaila, nes ši naktis tikrai labai tinka pokalbiams... 
Pažiūrėk, miestas tiesiog Žydi. 

Tai kalbėdamas pradėjo grabalioti po stalu, ko gero, 
ieškojo mygtuko. Pagaliau pasigirdo mechaniškas garsas, 
priversdamas atsisukti į sieną už mūsų. Iš tikrųjų tai buvo 
metalinė uždanga, dabar ji pakilo ir už stiklo pamatėme 
naktinę Barseloną, ji panėšėjo į merginą, vilkinčią blizgan- 
čiais žvyneliais išsiuvinėtą suknelę. Jei norėjo mus nuste- 
binti, pataikė, tačiau man labiau rūpėjo suprasti, kur esame, 
nei spoksoti išsižiojus. Tai buvo aukštas pastatas, per daug 
aukštas, kad sugebėčiau pamatyti gatvę ir suvokti, kad mes 

vis dar esame Jaume Guillamet, visai prie pat 15 namo. Buvo 
apie vienuolikta, ko gero, visi valgo Joninių saldumynus 
ir geria tą pigų šampaną, kurį Windows lankytojai vadina 
„Cava“. Kaip tik apie tai sukosi mano mintys, kai pasirodė 
juoda uniforma vilkinti mergina, ji stūmė vežimėlį; ant jo, 
be mūsų užsakytų dalykų, pūpsojo tortas su kedro riešutais 
ir gerai pažįstamas žalio stiklo butelis, nors šis atkeliavo ne 
iš San Sadurni, bet tiesiai iš Prancūzijos. Gerai ištyrinėjęs 
vežimėlio turinį pastebėjau, kad ant sidabrinio padėklo 
guli ir mano rūkomasis popierius su paskutiniu gabalėliu 
žolės. 

Valio! 

— Pamaniau, reikia atšvęsti kaip ir pridera, - tarė Egzor- 
cistas, - gal šampano? Tai nuostabus sausas gėrimas. Su sal- 
dumynais gal labiau tiktų kitoks, tačiau reikia laikytis pa- 
pročių, kad jie neprarastų savo žavesio, ar ne, Pablai? 

— Taaip, laikausi neišvengiamų papročių. 

— Na... Pavyzdžiui? 

— Kvėpuoju. 

Jis net nesureagavo, tik išsiviepė, tarsi mačą laimėjęs te- 
nisininkas. The First, ko gero, net neatkreipė dėmesio į mūsų 
svaičiojimus, įsipylė vandens ir atsigėrė. Kol ponas Ignasijus 
ruošėsi atkimšti savo Nuostabųjį Butelį, aš taip pat šliūkš- 
telėjau į stiklinę vandens. Jis dar tik pylėsi šampano į taurę, 
kai mano brolis, kuris jau žinojo jo įpročius, vėl įsikišo. 

— Gerai, Ignasijau, gal gali eiti prie reikalo ir pranešti 
mums, ką esi suplanavęs... 

Vyrukas grįžo į sostą su pilna taure, gurkštelėjo ir už- 
merkė akis, tarsi dievintų šį gazuotą vyną, kurį visi vadi- 
na šampanu. Dabar kambaryje likome keturiese (ir pora 
ginkluotų superhienų, bet jos prilygo baldams), būsiu at- 
viras, tas vaizdas į triukšmingą naktį man priminė kine- 
matografą. Lyg už lango rodytų reklamą, jei būčiau turė- 

jęs po ranka lyrą, būčiau skambinęs kartu su liepsnojančiu 
miestu. 

Buvau priverstas nutraukti savo svajones, nes Egzorcis- 
tas baigė maivytis ir prakalbo. Šįkart, atkreipdamas dėmesį 
į The First norus, nutarė elgtis kukliau. 

— Noriu jums kai ką pasiūlyti, tačiau pirmiausia turite at- 
sakyti į porą klausimų. Manau, jūs esate sutrikę... Ypač tu, 
Pablai. Kuo geriau suvoksi, kas dedasi aplinkui, tuo geriau 
galėsi pasverti mano pasiūlymą. 

Egzorcistas kalbėjo man, bet atsakė The First. Jis nutaisė 
skeptišką žurnalisto, užduodančio konkrečius klausimus 
politikui, veidą. 

— Puiku, pradėkime nuo klausimų: kada mus paleisi? 

— Sakykime, kad tai priklauso nuo to, ką nutarsime. 

— Gerai, tada tariamės: ko iš mūsų nori? 

— Visiško santūrumo. 

— Puiku, būsime santūrūs. Jau galima eiti? 

— Deja, man reikia garantijų. 

— Turi mūsų pažadą. 

— To negana. Supraskite mane: aš nusiteikęs draugiškai, 
bet tai priklauso ne vien nuo manęs, pats Žinai. 

Aš, nors dar tik ruošiausi laižyti popierių suktinei, ne- 
norėjau atsilikti nuo temos. 

— Atsiprašau, bet nieko nesuprantu. 

Egzorcistas trumpam nutraukė pokalbį su The First ir iš- 
didžiai kreipėsi į mane: 

— Pone Miraljesai, jūs įėjote į Tvirtovę: peržengėte ribas, 
kur galioja kiti įstatymai, tai labai reta privilegija, bet už ją 
reikia mokėti. 

Labai miela, tai priminė aforizmą, bet mano kantrybė jau 
bemaž išseko. 

— Klausykit, pone Ignasijau, atleiskite, kad kalbu atvirai, 
bet negaliu pakęsti mįslių. Ką jau kalbėti apie tai, kad visai 

nenutuokiu, kas ta Tvirtovė, gal galite žmoniškai paaiškinti, 
kodėl mes čia? 

Atrodė, tarsi naršytų po savo atmintį, bandydamas rasti 
storžievišką atsakymą: 

— Tarkim, jūs žinote per daug. Ar tai pakankamai aiškus 
atsakymas? 

— Neblogas. Jei jus tai nuramins, galiu pasakyti, kad aš 
nieko nežinau. Visą savaitę bandžiau suprasti, kas vyksta. 

— Nenoriu jums prieštarauti, tačiau jūs žinote tikrai daug. 
Žinote, kad yra toks Worm, galite susieti jį su konkrečiu adre- 
su mieste, žinote bent jau porą Barselonos Tvirtovės įėjimų. 
Be to, galite įvardyti keletą viešų organizacijos narių, tarp 
jų — ir mane, nors nesu viešas, tačiau pagal hierarchiją esu 
labai svarbus Worm. Tos informacijos pakaktų, kad sutrik- 
dytumėte aštuonis šimtus metų egzistavusią tylą. Manau, 
dabar supratote: per internetą mums atėjo anketa. Tikiuosi, 
jūsų draugams vokiečiams nesukels didelių rūpesčių mūsų 
nusiųstas virusas. Mūsų technikų pareiga gintis nuo galimų 
informacinių išpuolių. 

Gerai apsiginklavusi bepročių komanda. The First pano- 
ro paskubinti įvykių eigą ir žengė priekin. 

— Gerai, sakei, kad turi pasiūlymą. Siūlyk. 

Tipas atsilošė krėsle, pažiūrėjo į mus mįslingai ir, pama- 
tęs, kad nekreipiame dėmesio į jo permainingą elgesį, tarė: 

— Vienas iš jūsų turi likti sa mumis. Geriau bus, jei liks 
Pablas. 

Vos nepaspringau plaučių link slenkančiais suktinės dū- 
mais, bet mano Nuostabusis Brolis pirmas puolė purtytis. 

— Nieku gyvu... Kodėl jis? 

Egzorcistas kantriai palaukė. 

— Sebastianai, pats pagalvok. Tu vedęs, turi du vaikus ir 
verslą, bėgant laikui vis daugiau žmonių pastebi, kad tavęs 

nėra; tavo tėvas - labai žinomas asmuo, jis turi begalę pa- 
Žįstamų, tai gali viską sugadinti. Tu mums būtum tik našta, 
taip pat nenorėsit, kad čia liktų jūsų draugė... Pablas yra 
vienintelis, jis gali dingti ir niekas jo nepasigestų: tai padarė 
ne kartą, pakaktų užsienyje antspauduoto atviruko ir jūsų 
tėvas nurimtų. 

— Atleiskite, bet aš nenoriu niekur dingti, man malonu 
taip gyventi; taigi siūlykite ką nors kita, - įsikišau. 

Jis mane keistai nužvelgė. 

— Pablai, manau, kad tikrai verta pamėginti... pasilikite 
su mumis, mums labai reikia tokių kaip jūs. 

Tai buvo pirmas kartas, kai šiame elegantiškame pastate 
į mane kreipėsi pagarbiai ir sakė kažką panašaus. Turiu pri- 
sipažinti, buvo malonu, bet nepasidaviau. 

— Aš nesu linkęs stoti į jokią sektą. Negaliu pakęsti jokių 
taisyklių. 

— Sekta? - nusijuokė. - Niekada nepagalvojau, kad Worm 
yra sekta, — vėl atsilošė krėsle. - Jei neklystu, sektos laikosi 
nubrėžtų normų, o mums tai visai nebūdinga. Mes negar- 
biname savo gyvenimo būdo, bent jau kaip nors neįprastai: 
galiu pasakyti, kad mes greičiau naudojame antireklamą. 
Mes nesiekiame, kad mūsų organizacija taptų gausingęes- 
nė, tie, kurie mus domina, turi atitikti krūvą reikalavimų; 
jūs esate išskirtinis, jums nereikia jokios atrankos. Neturi- 
me jokio charizmatinio lyderio, jo ir neieškome. Pavyzdžiui, 
aš einu aukštas pareigas, tačiau mano galia nėra asmeninė, 
mane išrinko grupė, kuri savo ruožtu nuolat atsinaujina. Ži- 
noma, aukštos pareigos suteikia ir privilegijų, kaip antai šis 
nuostabus šampanas, bet juo mėgautis gali bet kurios firmos 
vadovas. Kita vertus, mūsų ekonominė pagalba atkeliauja iš 
verslo, kuris neturi nieko bendro su organizacijos branduo- 
liu. Mūsų tarnautojai, tiek pasaulyje, tiek viduje, turi laiky- 

tis disciplinos ir rūpintis savimi, samdomiems tarnautojams 
mes mokame labai gerus atlyginimus, - jis parodė dvi neju- 
dančias hienas. — Žodžiu, mes nesame jokia sekta, nieko pa- 
našaus ir į Barselonos futbolo klubą, mes, kaip irjie, daugiau 
nei paprastas klubas. Daugiau nei slapta organizacija. Galiu 
drąsiai sakyti, mes — atskiras pasaulis. Šiam pasauliui reikia 
mąstytojų, jų reikia ir jūsų pažįstamam pasauliui, Pablai. 

— Informuoju jus, kad stengiuosi galvoti kaip galima ma- 
žiau ir visada labai nenoriai. 

Jis nusijuokė ir vėl surimtėjo. 

— Nesikuklink... Pastarosiomis dienomis gana atidžiai 
domėjomės jūsų tikrovės teorija ir ji mus nustebino, bet iš. 
malonios pusės. Manau, ji atvedė mus prie vieno teigiamo 
rezultato: prie jūsų. Internetu mes naudojamės tik darbo rei- 
kalais, bet jums susisiekus su mumis išgalvotu vardu, nuta- 
rėme pasekti jūsų veiksmus. Mes supratome ne tik tai, kad 
Sebastianas jus pasamdė įėjimui stebėti, bet visai atsitiktinai 
papuolėme ir į Metafizikų klubą, juk taip jis vadinasi, ar ne? 
Iš pradžių buvome maloniai nustebinti, kad tų minčių auto- 
rius neturi nieko bendro su mumis: tos pačios išvados, be- 
veik tie patys žodžiai, paskatinę Gotfridą de Bruną sukurti 
Tvirtovę ir pasitraukti iš mūsų tarpo 1254 metų pavasarį. 
Skirtumas gal tik tas, kad jūs galite remtis aštuoniais pra- 
eities amžiais, o mūsų įkūrėjas tą tarpsnį išgelbėjo vienas. 
Kad ir kaip ten būtų, tai labai ryškus sutapimas. Manau, 
turėtumėte pasilikti su mumis, organizacijai jūsų labai rei- 
kia. Mes galime jums pasiūlyti daug ką, ko reikia pradėtam 
darbui tęsti. 

— Abejoju, — atsakiau. Dabar The First negalėjo suprasti, 
apie ką sukasi pokalbis. 

— Kodėl abejojate? Pabandykite paprašyti... 

— Tos šnekos tikrai tuščios. Neegzistuoja joks pradėtas 
darbas. Nepamirškite, kad metafizikai dirba mažai; todėl 

man tai ir patinka: tau niekas nemoka, bet ir vargintis ne- 
reikia, net jei ir atsiranda darbo, jis nedega. Kita vertus, kaip 
jau minėjau, negaliu pakęsti taisyklių, nesvarbu, ar tai Van 
Galo, ar Maltos ordino taisyklės. Jei skaitėte mano mintis 
Metafizikų klube, jau Žinote, kad dėl tų nesąmonių, sukaup- 
tų per aštuonis šimtus metų, įpratau daryti tai, kas man šau- 
na į galvą: nei daugiau, nei mažiau. Sakykim, esu laisvo oro 
direktorius, jei taip galima pasakyti. 

— Net tada, kai nebeturi pinigų? Atsiprašau, bet mūsų 
tyrimai neapsiribojo vien internetu... Tik pagalvokit apie 
vietą, kur galite daryti ką tik geidžiate ir nereikia rūpintis 
pinigais. Čia jie neegzistuoja, Tvirtovėje jų nėra. 

— Jei jau dedatės toks protingas, be abejo, žinote, kad 
pusė iš tėvo paveldėtų pinigų leistų man būti girtam penkis 
šimtus metų. O vėliau būtų matyti. 

— Ar žinote, kas parašyta tėvo testamente? Gal jis neda- 
lys savo turto lygiomis dalimis... 

— Tai ne taip jau svarbu, man užtektų ir mažesnės dalies. 

Jis akimirką vaizdavo, kad pasiduoda. 

— Vadinasi, nesutinkate su mano pasiūlymu? 

Čia mane pakeitė The First. 

— Žinoma, kad nesutinka. 

— Gerai. Tada man belieka vienintelė išeitis - sulaiky- 
ti jus visus, — tarė tipelis, tarsi pats apgailestautų dėl tokio 
sprendimo. 

The First įsikarščiavo: 

— Nenusišnekėk, Ignasijau, pats sakei, kad mūsų pasi- 
ges. Mano tėvas apvers viską aukštyn kojomis, pats Žinai, 
kad anksčiau ar vėliau jis mus suras. 

— Niekada nevėlu pakišti porą lavonų. Tiksliau, trejetą 
lavonų: du jo paveldėtojus ir vieno jų draugę. Apgailėtinas 
nelaimingas atsitikimas: trys keleiviai buvo sutraiškyti dvi- 

viečiame „Lotus“, didelis alkoholio kiekis kraujuje, muzika, 
grojanti visu garsu... 

Staiga prisiminiau aukštyn kojomis prarajoje gulinčią 
„Corsą“: 

— Robeljadesui sūnui buvo tik dvidešimt penkeri; bran- 
gusis pone, jūs tikras kiaulė. 

— Kas tas Robeljadesas? — susidomėjo The First, tačiau nei 
Egzorcistas, nei aš nesiruošėme jam nieko aiškinti. 

— Prieš pradėdamas šiepti dantis žinokite, tai buvo ne- 
laimingas atsitikimas, man taip pat jo gaila, kaip ir jums. 
Patikėkit, kalbu labai nuoširdžiai: jis įsijautė ir nutarėme 
perspėti, bet mūsų planai buvo visai kiti. Mes tikrai nežu- 
dome. 

— O pririšti prie kėdės šitą ir apdaužyti snukį taip pat 
buvo atsitiktinumas, o gal jam veidą sugėlė uodai? 

— Mes su niekuo niekada nesame taip elgęsi kaip su jūsų 
broliu. Jis užsispyręs vyrukas, nežinojome, kiek atlaikys. 
Bet darėme viską, kad jis sugytų per keletą dienų. Užuot 
smerkę, pagalvokit, juk mūsų egzistavimui grėsė pavojus, 
patys prisiminkite, kaip mano tarnautojui norėjote įkišti į 
nosį kažkokį daiktą. Regis... dantų šepetuką, jei neklystu, — 
paskaitė iš gulinčio ant stalo lapo. 

— Mes tik norėjome pagąsdinti, - tarė The First. 

— Norite įrodyti, kad psichologinis kankinimas nėra kan- 
kinimas? Ką jau kalbėti apie sulaužytus kaulus ar apie tai, 
kad vienam sargybinių sumaitoti kiaušai. Gali neieškoti 
pretekstų, Sebastianai, pats tai žinai. Mes stengėmės apsau- 
goti savo egzistavimą. Nieko nebūtų nutikę, jei nepūtum ki- 
šęsis į mūsų reikalus. Žinai, kad Lalė su mumis savo noru, 
tu, kaip ir Glorija, neturėjai jokios teisės kištis. Suklydai, kai 
užsimanei išgelbėti tą, kam tos pagalbos tikrai nereikia. Ne- 
grasinu jums, tik siūlau vienintelę išeitį. Tai nuoširdus lin- 

kėjimas: pats Žinai, kad tavo žmona - man kaip dukra, o tu 
myli mano dukrą, it ji būtų tavo žmona. 

Egzorcistas buvo teisus, ta greitakalbe kaltindamas mano 
brolį, - šis nuolat kiša savo trigrašį kur reikia ir kur nereikia. 
Egzorcistas padarytų mums paslaugą, sulaikęs tik mane, o 
The First ir Finą paleidęs, žinoma, prieš tai prigrasinęs - jei 
tik šie išsiŽios, jis mane nugalabys. Išvada: koks skirtumas, 
ar mes sutiksime su juo, ar ne, jis teisus. 

Nemaniau, kad tai tinkama akimirka reikštis, nors man 
atrodė geriau tokia išeitis, nei pakratyti kojas Garafo posū- 
kyje. Gal geriau sutikti su pasiūlymu, prieš tai aptarus są- 
lygas. 

— Puiku, sakykim, jog sutinku likti čia, - pradėjau tirti 
dirvą. 

— Jokiu būdu, - įsikišo The First. 

— Gal gali užsičiaupti? Kalbu su draugeliu. 

— Na, sakykim, - tarė Egzorcistas, - kad liksite ne kaip 
auka, o kaip svečias. 

— Puiku. Tarkim, lieku kaip svečias: ką siūlote konkrečiai? 

— Ko tik pageidaujate. Jau sakiau, kad galime viskuo jus 
aprūpinti. Ko jums reikėtų? 

Pagalvojau ir nutariau suinventorinti savo norus. 

— Patogiam gyvenimui... patogiam, net nežinau... Sočiai 
pavalgyti... Litras degtinės ar nestipraus alkoholinio gėrimo 
kasdien... Dešimt gramų hašišo per savaitę... Retkarčiais 
moteriškos kompanijos (žinoma, tik seksas)... Naudotis in- 
ternetu... Kas dar? Jokių tvarkaraščių, nes žadintuvams esu 
alergiškas. 

Mano norai jį prajuokino. 

— Jei tai neįžeis, pasakysiu, kad jūs - nuostabus žmogus. 
Man būtų labai malonu su jumis paplepėti ilgiau. Kol kas 
galiu pasakyti viena, sutinku su jūsų pageidavimais, tik tu- 

riu juos pakoreguoti. Galiu aprūpinti jus narkotikais ir alko- 
holiu, bet moteriška kompanija pasirūpinsite pats, jau įsiti- 
kinote, kad Tvirtovėje jų bus labai lengva rasti. Čia moteriš- 
kos lyties nuolat dirbančių ir ateinančių tarnautojų yra du 
tūkstančiai, manau, kad daugelis sutiks su jumis bendrau- 
ti. Internetas — reta privilegija, tačiau jūs būsite ypatingas 
svečias ir galėsite juo naudotis. Žinoma, būsite tikrinamas, 
negalėsite bendrauti su kuo tik panorėjęs. Galėsite ieškoti 
bet kokios informacijos, tik turėsite pereiti cenzūrą. Techniš- 
kai tai įmanoma. Be to, suteiksime puikias buities sąlygas: 
gausite kambarį, pakankamo dydžio, jame galėsite patogiai 
dirbti ir ilsėtis, rūpintis-savo švara ir sveikata. Ką manote? 
Dar ko nors pageidaujate? 

Susikaupiau ir vėl viską apmečiau, nenorėjau pamiršti 
nieko svarbaus. 

— Galima bus žiūrėti televizorių? 

Jis vėl nusijuokė. Kas čia juokinga? 

— Deja, tai neįmanoma. Nebent sugebėsite tai daryti per 
internetą. 

The First nutaisė veido išraišką „nežinau, ką darai“, bet 
man ta vieta pradėjo patikti. Niekada neįsivaizdavau pa- 
našaus rojaus savo skoniui: Edene buvo tik viena moteris, 
nebuvo alkoholio ir net radijo; o kur dar Jahvė, jis turėjo 
būti panašus į PT, bet baisesnis, ir dar visažinis. Ramybės 
nedavė tik „švara ir sveikata“ (nejaugi vers mane kasdien 
lįsti po dušu?); be to, nejaugi ten, kur nėra pinigų, taip pa- 
prasta rasti moterį? Mano ištikimi skaitytojai jau žino, kad 
nepasitikiu moterimis, kurios dulkinasi už dyką. Kuo aš 
galėčiau sudominti Tvirtovės moteris? Kas nors bjauraus, 
ne kitaip. 

Tą akimirką iš tualeto grįžo Fina, ją atlydėjo sargybinė, 
bet tik iki durų. Fina chalatą pakeitė juodu kombinezonu ir 
dabar priminė juodą angelą. 

— Praleidau ką nors įdomaus? 

Egzorcistas atsakė: 

— Taip, taurę šampano. Pageidaujate? 

- Jei atšaldytas... 

— Ir gabalėlį torto? 

— Vaisinis? 

— Kedro riešutų. 

— Gerai, bet tik gabalėlį, nes labai storina. Švenčiate iš- 
Montchuičio laužus. 

Egzorcistas įpylė Finai ir pakėlęs savo taurę pasakė tostą: 

— Pablai, į sveikatą, tikiuosi, mūsų susitarimas bus nau- 
dingas tiek man, tiek jums. 

Tada pakilo The First. 

- Atleisk, Ignasijau, bet dar nieko nenutarėme. Jei galima, 
norėčiau persimesti keletu žodžių su broliu be liudytojų. 

- Žinoma. Jūs turite savų paslapčių. Galite eiti į susirin- 
kimų salę. Tuo metu mes pakalbėsime su ponia. 

Mostelėjus Egzorcistui hiena iš kairės pastūmė duris, 
kurių net nesimatė po mediniu skliautu. The First drąsiai 
nuėjo prie jų liepdamas man sekti iš paskos. 

Kambaryje stovėjo ovalus stalas ir prie jo priderintos 
dvidešimt kėdžių. Pro lango žaliuzes buvo matyti spindin- 
tis miestas. 

— Gal išprotėjai? - tarė The First. 

— O kaipgi, - atsakiau aš. 

— Beproti, tau siūlo ne atostogas Pobleto vienuolyne, tau 
siūlo visą gyvenimą pragyventi čia. Ar Žinai, ką tai reiškia? 

— Nair? Jei nesutiksiu su šiuo pasiūlymu, vis viena būsiu 
priverstas čia gyventi. 

— Nepradėk pilstyti iš tuščio į kiaurą, gerai? Ir baik rūky- 
ti tą dvoką, jau visai ištirpo tavo smegenys. Dabar išeisime 
iš šio kabineto ir pasakysime Ignasijui, kad nesutinkame. 

— Nejaugi? Gal nori pakratyti kojas automobilyje? 

— Tegul tik pabando, mes jam parodysime, ko esame verti. 

— Kurgi ne, pasakė Ivanas Rūstusis. O Fina? Ją taip pat 
priversi žūti mūšyje? O tavo vaikai? Tavo vaikai juk išpuiks, 
jei jų neištreniruosi? 

Akimirką suabejojo, o aš pasinaudojau jo sutrikimu. 

— Tik pagalvok, jei nesutiksime su juo, mums nepavyks 
pabėgti, greičiau mus pribaigs. Jei sutiksime, tik laimėsime, 
gal ištrūkęs už šių sienų kaip nors man pagelbėsi. Juk vie- 
nam daug paprasčiau pabėgti, suplanuoti pabėgimą ir su- 
laukti paramos iš gudraus brolio, kuris turi laisvas rankas 
už šių sienų? | 

— Gerai, tada aš liksiu čia, o tu ir Žozefina eikite. 

— Nejau apkurtai: tavo draugelis sakė, kad turiu likti aš. 

— Pažiūrėsime. 

Pakeičiau taktiką. 

— Sebastianai, užsičiaupk, noriu pabandyti. 

Dabar jis tikrai sutriko. 

— Pabandyti? Ką pabandyti? Įkišti galvą į mėšlą? 

— Vėl pradedi... Tu visą gyvenimą elgiesi su manimi taip, 
tarsi skendėčiau tame mėšle. Noriu tave patikinti: man pa- 
tinka mano gyvenimas. 

— Tu tikrai nesveikas. 

— Gal, bet nesiruošiu gydytis. 

— Kalbi nesąmones. 

— Nuostabu, bent vieną kartą gyvenime išklausyk mane. 
Manęs visai nedomina tavo pasaulis ir tavo Žmonės. Gal 
kartais kas nors man ir patinka, bet tai tas pats, kaip pripra- 
sti prie vėžlio: gali stebėti, kaip jis kaitinasi saulėje, bet jis 
negali atstoti tau kompanijos, supranti? Man nieko nereikia; 
tau reikia: tau reikia tave gerbiančių žiūrovų, veidrodžių, 
kurie sugeba atspindėti įvairias tavo didybės puses, tau rei- 

kia žmonos, vaikų, meilužės, tėvų, draugų, klientų, tarnų, 
keliauti verslo klase, gauti medalius, skambinti Debiusi, vai- 
ruoti „Lotus“, patenkinti moteris. Man to nereikia: ar Žinai 
kodėl? Nes žmonės tave gerbia tik prisidengę pavydo šydu, 
nenoriu, kad kas nors pavydėtų man: mane tai verčia vemti, 
man gėda, tai mane išveda iš kantrybės, supranti? Ir dar: gal 
kurį laiką ir sirgau: mano liga vadinosi vienatve, tai nutiko 
ir Bjauriajam Ančiukui, tai nutiko ir neandertaliečiui, kai jis 
atsidūrė Žmonių pasaulyje; buvau toks ligotas, kad apkelia- 
vau pasaulį, vildamasis surasti gulbių pėdsakus. Tačiau su- 
pratau, kad gulbės neegzistuoja, na, gal viena ar dvi iš šimto 
ančiukų: ir nesvarbu kur - čia ar Džakartoje, nenorėjau tuo 
patikėti, bet su tuo susitaikiau. Dabar noriu tik vieno: atsiri- 
boti nuo tokio niekingo pasaulio. Ką siūlai? Pakeisti bokalą 
alaus sporto sale, Metafizikų klubą - puikiu automobiliu, 
kekšes - žmona, kuri tave matys tik kaip vaikų tėvą, ar įsi- 
taisyti meilužę, kuri retkarčiais išpildys norus? Dėkui, bet 
turiu savo gyvenimą, mėgaujuosi juo savaip, nors daugeliui 
taip ir neatrodo. 

Mano pamokslas tarsi užhipnotizavo The First, jis nebu- 
vo pratęs manęs tokio matyti. Kalbėjau tai, ką galvoju? Bent 
jau kartą atlapojau širdį savo Nuostabiajam Broliui? Sun- 
ku pasakyti: tai, ką mes vadiname teisybe, yra tik dar viena 
melo rūšis, viso labo gerai išreklamuota. Sakykim, išsakiau 
tai, kas tomis aplinkybėmis, mano nuomone, tiko, ir pama- 
čiau, kad jis bando mano žodžius suvokti. 

Kai baigiau, The First atrodė labai rimtas. Patraukė kėdę, 
atsisėdo, padėjo alkūnes ant stalo ir gal minutę Žiūrėjo į savo 
sunertus pirštus. Apėjau stalą ir atsisėdau priešais jį lygiai 
taip pat, leidau jam pabūti tyloje. 

— Ar kalbi rimtai? — pagaliau pažiūrėjo į mane. 

— Jau kuris laikas bandau tau tai išaiškinti. 

— Gerai, tada pažadėk. 

— Nagi. 

— Pasiūlysiu Ignasijui pakeisti sąlygas. Noriu, kad leis- 
tų mums pasimatyti ir pasikalbėti, kaip dabar. Jei iki kito 
susitikimo pakeisi nuomonę, kitais metais vietoj tavęs čia 
liksiu aš. 

— Gera mintis. 

— Ką? 

— Nieko... Sutinku: jei jis sutiks, aš taip pat sutiksiu. 

— O ką pasakysime tavo draugei? 

— Kol kas sakysime, kad mus pagrobė ir prašo išpirkos ir 
kad tėvas sumokėjo. Manau, Egzorcistas sugebės suvaidinti 
šį vaidmenį įtikinamai. Aš čia pasiliksiu neva iki tol, kol būs 
sumokėta antra išpirkos dalis. Vėliau išsiųsiu jai atviruką ir 
pasakysiu, kad turėjau išvykti, neva ko nors ieškoti. Iš pra- 
džių abejos, bet galiausiai vis tiek patikės, juk tariasi mane 
pažįstanti. 

— O tėvas ir mama? 

— Mamai sakysime, kad tu išsiuntei mane į Bilbao darbo 
reikalais. 

— Bilbao? 

— Ji mano, kad tu dabar Bilbao. 

— Aha. Ir ką aš ten veikiu? 

— Ilgas pasakojimas. Sudėtingiau bus ką nors sukurpti 
tėvui. Jis jau keletą dienų mane seka. Bet jei sukursi ką nors 
tu, jis patikės, tik nepainiok čia ateivių iš kitos planetos. 
Tavo žmona -jau tavo reikalas, net nenumanau, kiek ji žino. 
Keista, tavo Žmonos ir sekretorės pavardė tokia pati. 

— Jau prašiau, kad neteistum Glorijos. 

- Ji tikrai talentinga. Mes pasamdėme detektyvą, ji apsi- 
metė seserimi, nors iš tikrųjų ir yra sesuo... Dar vienas da- 
lykas: atleisk man, bet nesugebu sekti įvykių eigos: jei tavo 

sekretorė yra tavo Žmonos įseserė ir šios Tvirtovės vado 
dukra, kodėl ją pagrobė? 

— Jos niekas nepagrobė: ji tik dingo iš akiračio tuo pačiu 
metu, kad neįtartų policija. Tai atrodė tik meilužių pabė- 
gimas. 

— Bet Glorija jau žinojo... 

— Lalė yra jos sesuo, Glorija nepažinojo savo tėvo, mirus 
motinai ją užaugino Ignasijus. 

— Oho, dabar, pasirodo, buvau Almodovaro filme... Aš 
vakarieniavau su tavo Žmona „Vellocino“ restorane, bet nepa- 
stebėjau, kad jos ir Ignasijaus santykiai būtų buvę giminiški. 

— Jie, ko gero, saugojosi. 

- Ir vis dėlto tu - jos vyras, gal skambės ir kvailai, bet ji 
tave myli... 

— Todėl ir pasistengė kaip galima greičiau surasti tą, ku- 
rio ieškojo. Ji žinojo, kad anksčiau ar vėliau jie tave suseks, 
ir pasistengė apsaugoti tavo vardą. 

— O tėtis, kodėl jį pervažiavo? 

— Kad prispaustų prie sienos mane. Bet greitai suprato, 
kad su juo negalima žaisti. 

— O kodėl tavęs nepaliko ramybėje, kai sužinojo, kad aš 
šnipinėjau Guillamet namą? Juk tai jie žino jau senokai. 

— Todėl, kad juos klaidinau. Ir gerai suvaidinau: sužino- 
je, jog ir tu įveltas, jie vis dar manė, kad yra ir kitas žmogus. 
Manau, jie įtarė ir Žozefiną. Įgrūdo į automobilį ir atsivežė, 
kad įsitikintų. 

— Man sukasi galva... 

— Gerai, tada detalizuokime. Ką sukurti Bebai, reikia pa- 
galvoti ir apie tai. 

— Sakiau jai, kad tu sėdi kalėjime, Bilbao, nebus sudėtin- 
ga perpinti šią versiją su motinos versija. 

— Pasakei Bebai, kad sėdžiu kalėjime? Kaip drįsai? 

— Nepurkštauk, Sebai, norėčiau pažiūrėti, kaip tu būtum 
išsisukęs, jei namie būtų užviręs toks pragaras. 

— Esi sumanus, bet tai man atrodo tikra kvailystė. Reikė- 
tų mažiau gerti... 

— Gal tik tau tai atrodo kvailystė, nes tu per daug vaiz- 
duoji, broluži. 

— Dar kartą pavadink mane „brolužiu“ ir užvešiu šita pe- 
lenine. Ir susikaupk, nes ėmėme nusišnekėti... 

Žodžiu, tada prasidėjo ilga - ir data čia visai neturėjo 
reikšmės — naktis, bet visa kita jūs juk galite įsivaizduoti. 
Taigi pagaliau viskas baigėsi. 


Epilogas 


Joks čia atradimas, kad vienos istorijos pabaiga yra kitos 
pradžia. 

Šiandien birželio 23-ioji, prabėgo lygiai metai nuo tų die- 
nų, kurias aprašiau šioje knygoje. Šiandien turėčiau susitikti 
su savo Nuostabiuoju Broliu, nors su ponu Ignasijumi pa- 
galiau susitarėme dar dėl vieno, man kur kas naudingesnio, 
dalyko: šiąnakt galiu išeiti iš Tvirtovės, šiąnakt įkaitu pabus 
The First. Turiu grįžti iki aušros, kaip ir Pelenė, bet man to 
pakaks. Kartais mums trūksta vėžlių, taip norėčiau užsukti 
į Luidžio barą išgerti, bet jau Žinau, kad kiltų pagunda rytoj 
vėl ten sugrįžti. 

Vis dar bendrauju su Metatizikų klubu, turiu begales lai- 
ko Džono pamąstymams, ir jau keletas mėnesių su mumis 
dirba pora stipendininkų. Aukštoji filosofija visada buvo 
bedarbių aristokratų žaidimas, malonumas ir kvailystė; tai 
nuostabi vieta, čia galima galvoti apie Buvimą ir apie Nie- 
ką; daug geriau nei universiteto fakultetas, kuriame Džonas 
bando išsipagirioti, laimė, kad bent man nereikia apie Hei- 
degerį pasakoti spuoguotai pandai. Didumą savo laiko pa- 
aukojau „The Stronghold“ atnaujinti, Ignasijui tai labai ak- 
tualu. Net nežinau, kaip virtau liūdnu rašytoju, bet tai fak- 
tas. Pasirodo, Worm World Council jau senokai bandė surasti 

tekstą, kuris atspindėtų senojo „The Stronghold“ dvasią, bet 
nenorėjo, kad tai atkreiptų tokį dėmesį kaip senasis tekstas, 
Ignasijui šovė į galvą, kad aš galėjau tai sukurti. Nežinau... 
jis vis dar sako, kad esu Gotfrido de Bruno įsikūnijimas; juo- 
kauja, bet kartais jo akyse matau šiurpą keliančias kibirkštė- 
les. Nenoriu būti niekieno įsikūnijimu, todėl bandžiau jam 
įrodyti, kad neturiu rašytojo gyslelės, bet jis taip pristojo, 
kad įtikino. Išsiuntėme galutinį variantą tik prieš porą sa- 
vaičių, o valdžia jau patvirtino. Manau, ši Žinia nustebins 
Metafizikų klubą. 

Fina gavo atviruką iš Devils Leiko (Šiaurės Dakota), ten 
aš atseit dėstau ispanų kalbą jankiams, gyvenu su mergi- 
na, kuri mane suviliojo ir kuri padės man gauti Amerikos 
pilietybę. Pirmieji ilgi ir į iškvepintą rausvą voką įkišti laiš- 
kai, kuriuos siųsdavo, vedė mane iš proto. Bet sprendžiant 
iš paskutinio laiško (daug trumpesnio ir mėlyname voke), 
Marijus Chosė, regis, rimtai pasidarbavo ir jie turės žŽmo- 
gaus mažylį. Ar sugebės Fina jį auklėti? Maldauju Švenčiau- 
siosios Mergelės Mikrosoft, kad nenukopijuotų DNR, taip 
pat tikiuosi, kad ligoninės darbuotojai kantriai jai paaiškins, 
ką reikia daryti tokiais atvejais. Nemanau, kad jai manęs 
trūksta. Nors moterys sugeba išsireikalauti tiek dėmesio, 
kiek tik gali joms skirti, daugelis, kai tik pasidaugina, pa- 
sikeičia: užtaisyk joms mažylį ir jos ilgam tave pamirš, tas 
pats vyksta ir su vyru. 

Žinoma, ir mano šeima įsitikinusi, kad esu jankių Žemė- 
je, kam kurti keletą nebūtų istorijų. Jau ir taip Ponui Tėvui 
už Nuostabųjį Sūnų sukurpėme išpirkos variantą, tai jam 
kainavo šimtą milijonų (nenorėjome persistengti). Manau, 
ją pasisavino The First: už tuos pinigus veikiausiai nusipirks 
visą sunkvežimį brangių kvepalų, parduotuvėse pardavinė- 
jami kvepalų buteliukai greitai išsibaigia. Retkarčiais pakal- 
bu telefonu su PM, ji, be abejo, domisi tik mano amerikie- 

te sužadėtine. Beba kažką užuodžia, nors papasakojau jai, 
kaip atrodo butas, ką valgau, kad kalbų mokykla, kurioje aš 
dėstau, yra „Sidney Poitier“ filmo landynė; turėjau pasigir- 
ti, kad moka, kaip keista, už tai, kad dėstau ispanų kalbą. 

Žodžiu, gyvenu gerai. Galiu išgerti taurę Jenny G. tera- 
soje arba valgyti „Vellocino“ restorane, tai tik dvi skaitytojui 
pažįstamos vietelės. Jei nori žaisti futbolą, gali tai daryti su 
tais, kurie vien per savaitę už tai užkala krūvą pinigų, ga- 
lima net lankyti techninio olandų trenerio, kuris metė rū- 
kyti, paskaitas. Jei tavęs netraukia sportas, pasirodo ir tas 
vyrukas iš televizijos, kuris nuolat nervinasi, kartais net už- 
eina draugas, kuris apsimetė policininku, matau ir daugiau 
žymių žmonių. Pasitaiko ir Kenedžio žudikų arba apkalbas 
mėgstančių moterų (ypač kai pasimaišo liūdnas vyrukas, 
kurio nežavi silpnoji lytis), bet žymūs žmonės jau nebe jau- 
ni ir elgiasi atitinkamai. Vis dėlto gražiausios yra vienatvės 
akimirkos arba kruvinos vestuvės, kai išgeriame tiek, kad 
galima būtų prikelti numirėlius. 

Ir dar: atspėkite, kas linksmina mane ant pianino vaka- 
rais? Na, pianinas naudojamas retai: paskui skauda kelius ir 
alkūnes. Baisiausia, kad pastaruoju metu ji nesiliauja kalbėti 
apie mažylius - bohemiška būtybė, bet tinkamo amžiaus. 
Kadangi dauginimasis man prilygsta atsilikimui, negaliu 
apleisti prezervatyvų klubo. Nors gudruolė žino, kaip pa- 
kišti man koją, anksčiau ar vėliau apgaus mane, jaučiu visu 
kailiu. 

Daugelis mus aplankančių žmonių Žino tik dalį tiesos, o 
aš čia gyvenu nuolat, kaip ir vietiniai, ir tariuosi viską per- 
pratęs. Šiuos slaptai rašytus puslapius padiktavo tai, kas dar 
liko iš mano nostalgijos, todėl džiaugiuosi, kad bent kartą 
per metus galiu išeiti, kai patys turtingiausieji mėgausis pa- 
tekę į Tvirtovę švęsti Joninių. Pradėjo rinktis jau nuo vidur- 
nakčio, nešini raudona juosta. Kartais negaliu patikėti, kad 

ten, už paprastų Tvirtovę supančių sienų, niekas nepakito, 
turiu išeiti į terasą arba išgirsti fejerverkus, kad įsitikinčiau, 
jog; vis dar esu Barselonoje. Suprantu, kad reikėtų paaiškin- 
ti, ką reiškia „vietiniai“, „vidus“ ir visa kita, bet mano brolis 
buvo teisus: kaip tik smalsumas, kuris sukyla priartėjus prie 
Tvirtovės, yra didžiausias pavojus: kuo daugiau žinai, tuo 
dar daugiau trokšti patirti, o nosies kišti nereikia, nes gali 
baigtis labai prastai. 

Bet šventė jau prasideda, taigi trumpai paaiškinsiu, jog 
visa tai, ką parašiau, yra išgalvota, tai tikra tiesa („Duokite 
žmogui kaukę ir jis pasakys tiesą“). Todėl šiąnakt niekam 
nematant išsinešiu diskelį su kūriniu. Nors pakeičiau var- 
dus ir vietoves, žinau, jei paprašyčiau leidimo, Ignasijus ne- 
sutiktų, tad geriau nieko nesakysiu. Skaitytojui: na ir kas, jei 
Fina turi antrininkę, bet ir ji gali būti tokia naivi, na ir kas, 
jei mano Nuostabiojo Brolio automobilis yra ne „Lotus“, o 
„Maserati“; arba vietoj Nuostabiojo Brolio turiu Nuosta- 
biąją Seserį; na ir kas, jei aš ne Pablas, o Džonas, gal netgi 
Pirmoji Dama, kuri nustojo gerti ir sugebėjo aprašyti savo 
vyro Sebastiano ir bepročio svainio nuotykius. Kai gerai pa- 
galvoju, pastaruoju metu man atrodo, kad Ignasijus kažką 
slepia: net pamaniau, kad tai galėjo parašyti jis. Būtų buvę 
tikrai akiplėšiška per tiek puslapių sėdėti Worm World Coun- 
cil vadovo kėdėje: kaip ir didysis Pablas Miraljesas - garbin- 
gas Gotfrido de Bruno sekėjas. 

Kad ir kaip ten būtų, jau žinote, kaip sunku man sekti 
filmo įvykių eigą, taigi, jei ką nors praleidau ar jums kas 
nors neaišku, lauksiu jūsų klausimų šiuo adresu: pablomiral- 
lesOhotmail.com. 

Paštą tikrinu kasdien. 

